
"Dengan nama Allah Tuhan Yang Maha Pemurah dan Penyayang. 
Orang-orang yang mempunyai 
kesesatan di hati mereka akan 
menurut sesuatu yang mengeliru 
dengan tujuan menimbulkan fitnah dan 
dengan tujuan menyelewengkan pentafsirannya" . 
(Ali-Imran— Ayat 7) 

Kata Pengantar Edisi Vang Keenam 

SEWAKTU menulis buku ini beberapa tahun yang lampau, saya tidak menduga bahwa ia akan 
mendapat sambutan dan penghargaan yang sehangat dan setinggi ini. Apabila buku ini 
diulangi cetak sekali demi sekali, saya bersyukur kepada nikmat Allah dan berterima kasih 
kepada para pembaca yang telah menunjukkan minat mereka kepada pembicaraan- 
pembicaraan yang terkandung di dalamnya. Tetapi kini saya mulai merasa bahwa selepas 
cetakan yang keenam ini buku ini tidak perlu lagi diulangi cetak, kerana pada hemat saya 
masanya telah tiba kepada kita untuk mengubahkan pembicaraan kita. Kita kini lebih baik 
memperkatakan tentang Islam sendiri dan hubungannya dengan seluruh bidang hidup juga 
memperkatakan peranan positifnya dalam kehidupan manusia sebagaimana yang telah saya 
lakukan di dalam buku-buku lain yang lahir selepas buku ini. Kini lebih baik kita 
memperkatakan hal-hal ini dan membicarakan pengeliruan pengeliruan yang disebarkan oleh 
musuh-musuh Islam dengan maksud sup ay a kita berada dalam keadaan yang defensif. 

Walau bagaimanapun, namun selepas saya membaca buku "Islam In Modern History" 
karangan orientalis Encik Wilfred Cantwill Smith dan dapati bahwa pengarangnya telah 
merujukkan kepada buku saya ini sebanyak tiga tempat dengan kata-kata yang begitu marah 
dan dendam hingga sampai kepada darjah caci maki, maka lantas saya memutuskan bahwa 
buku ini yang sedemikian hebat menimbulkan kemarahan orientalis berjiwa Crusade yang 
meluap-luap itu harus dikekalkan dan diulangi cetaknya beberapa kali lagi. 

Seluruh kepujian dan kesyukuran saya hadapkan kepada Allah. Dan dan Allah juga saya 
pohon taufiq. 

— Muhammad Qutb. 



Sekapur Sirih 

RAMAI kaum intelek hari ini menghadapi krisis yang hebat terhadap agama. Apakah agama 
merupakan salah satu dan kenyataan-kenyataan hidup? Seandainya agama pernah merupakan 
satu kenyataan hidup di masa yang lampau, adakah ia masih tetap merupakan kenyataan 
hidup di zaman moden ini, di mana sains telah mengubahkan seluruh bidang hidup dan di 
mana tiada tempat lagi untuk sesuatu yang lain melainkan sains dan hakikat-hakikat yang 
diakui sains saja. 

Apakah agama merupakan satu keperluan umat manusia? Atau agama hanya 
merupakan satu kecenderungan peribadi semata-mata dengan erti siapa suka boleh beragama 
dan siapa tidak suka boleh jadi atheis saja kerana kedua-dua pendirian itu sama saja? 

Kaum intelek itu juga menghadapi krisis yang sama apabila mereka berdepan dengan 
agama Islam. Muballigh-muballigh Islam selalu mengatakan kepada orang ramai bahwa agama 
Islam adalah satu agama yang unik. Islam bukan semata-mata sistem kepercayaan bukan 
semata-mata sistem untuk meluhurkan jiwa dan mengasuh manusia dengan perangai-perangai 
yang tinggi, malah di samping itu semua, Islam adalah satu sistem ekonomi yang adil, satu 
sistem sosial yang seimbang, satu kumpulan undang-undang civil, undang-undang jinayah dan 
undang-undang antarabangsa. Islam satu pimpinan fikiran dan satu didikan jasmani dan 
seluruhnya di dasarkan di atas kepercayaan, pembimbingan akhlak dan pembersihan jiwa. 

Apa yang dikatakan itu telah membingungkan kaum intelek, kerana selama ini mereka 
menyangka Islam sudah mati dan tujuan-tujuannya telah tamat. Justru kerana itulah mereka 
terperanjat apabila muballigh-mubaljjgh Islam mengatakan kepada mereka bahwa Islam 
bukanlah legasi zaman purba yang kini disimpan di muzium fikiran-fikiran, peraturan dan 

kepercayaan kepercayaan tua, malah Islam suatu sistem yang masih hidup Hingga ke detik 
sekarang. Islam mempunyai cukup daya untuk hidup di zaman depan, iaitu daya-daya hidup 
yang tidak dipunyai oleh mana-mana sistem lain yang diketahui oleh umat manusia sejak dulu 
hingga sekarang termasuk sistem sosialisma dan komunisma. 

Sampai di sini mereka semakin terperanjat, mereka tidak tersabar lagi dan terus 
memekik, "Adakah sistem yang telah menghalalkan perhambaan, feudalisma dan kapitalisma, 
adakah sistem yang menganggapkan nilai kaum wanita sama dengan separuh nilai lelaki dan 
mengurung mereka di dalam rumah, adakah sistem yang menjalankan hukuman rejam, kerat 
tangan dan sebat, adakah sistem yang membiarkan penganutnya hidup mengemis dan 
membahagikan mereka kepada berbagai-bagai kelas yang memeras satu sama lain, adakah 
sistem yang tidak memberi jaminan hidup yang lumayan kepada orang-orang yang berusaha, 
adakah sistem yang sedemikian boleh hidup di zaman moden ini apatah lagi di masa depan? 
Adakah sistem yang sedemikian mempunyai kesanggupan untuk memasuki satu pertarungan 
yang maha hebat yang berlaku di hari ini di antara berbagai-bagai sistem sosial dan ekonomi 
yang berlandaskan prinsip-prinsip ilmiah; adakah sistem yang sedemikian mempunyai 
kesanggupan untuk berdiri tegak di dalam pertarungan itu apatah lagi untuk menentang dan 
berjuang? 

Sebelum pergi lebih jauh, golongan intelek ini harus lebih dulu mengetahui dan 
manakah sumbernya mereka menerima pendapat pendapat yang keliru dan meragukan itu, 
agar mereka benar-benar tahu samada pendapat-pendapat yang mereka laung-laungkan itu 
merupakan hasil pemikiran mereka sendiri atau mereka melaung laungkan pendapat itu 
sebagai pak-pak turut yang memekik-mekik sesuatu yang tidak dimengerti oleh mereka 
sendiri. 

Sebetulnya pendapat-pendapat yang keliru dan meragukan itu bukanlah hasil dan 
usaha-usaha pemikiran mereka yang objektif. Sebagai buktinya marilah kita kembali beberapa 
langkah ke zaman silam untuk mengetahui secebis sejarah moden. 

Di zaman-zaman tengah, Peperangan-peperangan Salib (Crusade) yang sengit telah 
berlaku di antara negeri-negeri Eropah dan negeri-negeri Islam, kemudian peperangan- 
peperangan itu berhenti sesudah melalui satu jangka waktu yang lama. Tetapi salah sekali jika 
ada orang yang menyangka bahwa Peperangan Salib itu telah tamat setakat itu saja seperti 
yang telah ditegaskan secara terusterang oleh Lord Allenby ketika angkatan beliau selesai 
menakluk Jerusalem di dalam peperangan besar yang pertama, "Sekarang Peperangan- 
peperangan Salib telah tamat!" 

Di dalam dua abad yang lampau penjajahan Eropah mengancam dunia Islam. Inggeris 
memasuki negeri Mesir pada tahun 1882 berikutan dengan pengkhianatan yang telah 
dilakukan oleh Khidiwi Taufiq yang telah sanggup bekerjasama dengan penjajah untuk 
menghancurkan revolusi rakyat yang dipimpin oleh Urabi. Selepas itu Inggeris merasa perlu 
menjalankan satu polisi untuk memperkukuhkan kedudukannya di negeri-negeri Islam dan 
untuk menjamin keselamatan mereka dan ledakan semangat Islamiah yang mungkin tercetus 
pada suatu hari yang hampir. 

Di sini biar kita memberi peluang kepada Tuan Gladstone Perdana Menteri Inggeris di 
zaman Queen Victoria menerangkan polisi itu dengan jelas dan terusterang. Beliau mengangkat 
al-Quran dan berkata kepada para anggota-anggota Parlimen Inggeris, 'Selama kitab ini berada 
di tangan orang Mesir, maka selama itulah kita tidak akan menikmati keamanan di negeri itu." 

Jadi, yang menjadi sasaran-sasaran polisi Inggeris ialah melemahkan ilmu agama Islam, 
mengikiskan kesuciannya pada hati penganut memusnahkan imejnya di dalam fikiran dan hati 
kecil mereka agar mereka keluar dan agama itu dan menjauhi diri dari undang-undang dan 

peraturannya, supaya dengan langkah demikian penjajah-penjajah Inggeris dapat bertapak 
kukuh di negeri itu. Demikianlah polisi yang dijalankan Inggeris di Mesir. 

Di samping itu Inggeris mengatur pula satu polisi pendidikan yang mengabaikan 
pengajian dan penjelasan tentang hakikat agama Islam. Apa yang diajar di sekolah-sekolah 
hanya ibadat ibadat, sembahyang-sembahyang, zikir-zikir dan ucapan-ucapan tasbih, tariqah- 
tariqah sufi. Cara membaca Quran untuk mengambil berkat dan ajaran-ajaran akhlak secara 
teori saja. Penuntut-penuntut tidak pernah diajar tentang Islam sebagai satu sistem ekonomi 
dan sosial, sebagai satu sistem pemerintahan atau sebagai satu sistem pendidikan dan 
pengajaran atau sebagai satu cara hidup dan pemimpin kehidupan. 

Apa yang diajar kepada mereka ialah keraguan-keraguan dan kekeliruan-kekeliruan 
faham terhadap Islam yang diatur oleh para orientalis dan lain-lain pendokong-pendokong 
perjuangan salib dan Eropah. Mereka berbuat demikian agar umat Muslimin terkeliru dengan 
agama mereka sendiri dan agar politik penjajahan Inggeris yang keji itu terlaksana. 

Dan sebagai pelajaran ganti mereka mengajar anak-anak muda Islam tentang keagungan 
Eropah. Mereka diajar bahwa sistem-sistem kemasyarakatan yang sebenar ialah sistem-sistem 
kemasyarakatan yang telah berjaya membangun negara-negara Eropah. Mereka diajar bahwa 
sistem ekonomi yang tulin ialah sistem ekonomi yang telah disusun oleh otak-otak orang 
Eropah, mereka diajar bahwa perlembagaan pemerintahan yang paling baik ialah 
perlembagaan yang telah dihasil dan dikembangkan oleh pengalaman orang-orang Eropah, 
mereka seterusnya diajar bahwa hak-hak manusia itu adalah hasil deklarasi revolusi Perancis, 
dan sistem demokrasi adalah diasas dan dimajukap oleh bahasa Inggeris, sedangkan tamaddun 
hari ini adalah dibatu asaskan oleh Empayar Rome. 

Pendeknya orang-orang Inggeris menggambarkan negeri Eropah kepada pelajar-pelajar 
Islam sebagai satu-satunya negeri raksaksa yang tiada siapa yang boleh menandinginya dan 
meng gambarkan negeri Timur sebagai negara Awang Kenit yang kerdil yang tidak boleh 
berdiri di atas kaki sendiri, malah pasti selama-lamanya tunduk dan menumpang kemajuan 
negeri Eropah. 

Dan akhirnya politik yang diaturkan oleh Inggeris telah membawa hasil yang baik, di 
mana jenerasi-jenerasi muda Mesir tidak lagi merasa mempunyai kewujudan dan keperibadian 
sendiri, mereka seluruhnya telah diperhambakan Eropah dan mereka telah terbenam sedalam- 
dalamnya di dalam perbudakan Eropah, mereka tidak dapat melihat dengan mata hati mereka 
sendiri, mereka tidak dapat berfikir dengan akal fikiran mereka sendiri, mereka melihat 
mengikut apa yang dilihat oleh orang-orang Eropah dan mereka hanya mendokong fikiran- 
fikiran yang dikehendaki oleh orang orang Eropah. 

Kaum intelek hari ini merupakan buah-buah hasil dan politik yang disusun oleh 
penjajah. Mereka tidak mengetahui sesuatu darihal Islam kecuali fahaman-fahaman dan 
gambaran-gambaran yang menimbulkan keraguan, malah mereka tidak memahami seluruh 
ajaran Islam kecuali mengikut apa yang diajar oleh guru-guru Eropah. Dan justru kerana itu 
mereka turut menganjur persis seperti orang-orang Eropah supaya agama dipisahkannya dan 
pemerintahan dan dipisahkan dan sains. 

Akibat kejahilan dan kelalaian, mereka lupa bahwa agama yang telah ditinggalkan oleh 
Eropah itu suatu agama yang berlainan dan agama yang diperjuangkan pengembang- 
pengembang Islam. Suasana-suasana yang melingkupi Eropah dan yang, telah 
memaksakannya bertindak memusuhi dan memencilkan agama adalah suasana-suasana yang 
khusus bagi orang-orang Eropah di sana saja. Suasana-suasana itu tidak berlaku di negeri- 
negeni Islam di Timur, malah tidak mungkin berlaku di sini. 

Justru kerana itu apabila kaum intelek kita menyeru agar kita menepikan saja agama 
atau memisahkan agama dan pentadbiran sosial, politik dan ekonomi negara, maka sebetulnya 
mereka telah mengimpotkan fikiran-fikiran yang telah disediakan oleh orang orang Eropah dan 
mengulangi seperti burung kakak tua apa yang diucapkan oleh orang-orang Eropah di negeri- 
negeri mereka. 

Di Eropah pergolakan telah terjadi di antara sains dan agama, kerana gereja-gereja di 
sana telah pun menganut pendapat-pendapat ilmiah dan teori-teori dogmatis yang tertentu dan 
menganggapkannya sebagai fakta-fakta ilmiah yang qudus yang diturun dan langit. Oleh 
kerana itu apabila sains teori dan amali mendedahkan kesilapan fikiran-fikiran ilmiah dan 
teori-teori dogmatis yang didokong mereka, maka tentulah orangramai di sana mempercayai 
pendapat-pendapat sains dan menolak' pendapat-pendapat gereja dan seterusnya tidak 
mempercayai agama yang diajarkan oleh para padri itu. 

Pergolakan ini semakin bertambah sengit, begitu juga keinginan untuk membebaskan 
diri semakin meluap apabila gereja gereja di Eropah mendakwa dirinya mempunyai kuasa 
ketuhanan dan bertindak mempergunakan kekuasaan itu dengan sewenang wenang. 
Akibahnya kekuasaan-kekuasaan gereja menjadi hantu jembalang yang menakutkan orang 
ramai siang dan malam. Mereka telah dibebankan dengan berbagai-bagai pemerasan. Mereka 
dipaksa mematuhi perintah-perintah padri dan mempercayai kekarutati-kekarutan dan 
kharafat-kharafat dengan nama Allah. 

Ahli-ahli sains disiksa dan dibakar kerana kesalahan, misalnya, mengeluarkan pendapat 
bahwa bumi ini bulat. Akibah-akibahnya telah menimbulkan reaksi yang buruk, di mana setiap 
orang yang berfikiran dan berdhamir yang bebas merasa berkewajipan untuk menghancurkan 
kekuasaan gereja yang jelik itu atau setidak-tidak nya untuk membelenggukan kekuasaan itu 
agar ia tidak lagi menindas dan mengongkong orang ramai. Dan justru kerana itu usaha-usaha 
untuk memburuk-burukkan ajaran agama yang digaris oleh gereja dan usaha-usaha mencari 
titik kelemahan agama Kristian telah menjadi satu kewajipan suci yang didokong oleh segenap 
cerdikpandai yang bebas. 

Tetapi mengapa kita yang tinggal di negeri-negeri Islam turut sebok seperti orang-orang 
Eropah? Mengapa kita harus memisahkan sains dan agama? Dan apakah perlunya bagi kita 
mencetuskan satu pergolakan dan pertentangan sengit di antara sains dan agama? Manakah 
satu hakikat ilmiah yang bersih dan motif nafsu telah di dapati bertentangan dengan agama 
dan dengan prinsip prinsip kepercayaan agama? Dan bilakah ahli-ahli sains pernah disiksa dan 
diburu dalam pemerintahan Islam? Sejarah sendiri telah menyaksikan betapa ramainya tokoh- 
tokoh ilmu perubatan, ilmu astronomi, ilmu ukur, ilmu fizika dan ilmu kimia yang muncul di 
bawah naungan pemerintahan Islam. Mereka seluruhnya tidak pernah mengalami komplek 
pententangan di antara sains dan kepercayaan, begitu juga di antara mereka dan pemerintah 
pemenintah tidak pernah berlaku sengketa-sengketa sehingga membawa kepada tindakan- 
tindakan pembakaran dan penyiksaan. 

Apakah sebab yang telah mendorong golongan intelek Islam itu bertindak memisahkan 
agama dan sains, bertindak mencaci, dan menyalah-nyalahkan agama tanpa pengertian dan 
pengajian, malah serupa dengan lolongan-lolongan orang yang mengidap demam panas? 
Sebab tidak lain dan tidak bukan melainkan kerana mereka telah termakan racun penjajah 
tanpa disedari oleh mereka. 

Sebenamya saya tidak masukkan kaum intelek jenis ini ke dalam perhitungan saya 
ketika menulis buku ini, kerana saya sedar mereka tidak akan pulang kepada kebenaran 
sehingga guru-guru yang menjadi ikutan mereka di Barat kembali kepada kebenaran setelah 
mereka kecewa dengan tamaddun mereka yang tidak mempercayai Tuhan dan setelah mereka 

sedar bahwa tamaddun yang tidak percayakan Tuhan itu bukanlah jalan keselamatan dan 
kesejahteraan. Ketika itu barulah mereka kepingin kembali kepada satu sistem hidup yang 
mendokong kebendaan dan serentak dengan itu menjunjung prinsip-prinsip rohaniab, iaitu 
satu sistem yang melingkupi kepercayaan dan kehidupan sama serentak. 

Golongan yang ada di dalam perhitungan saya ketika menulis buku ini ialah golongan 
anak-anak muda yang jujur, enlightened dan suka berfikir, golongan anak-anak muda yang 
benar-benar mempunyai hasrat untuk mencari dan menemui kebenaran, tetapi mereka telah 
dihalangi oleh kekeliruan-kekeliruan faham mengenai Islam yang ditaburi oleh penjajah, iaitu 
kekeliruan-kekeliruan yang tidak dapat ditolak oleh mereka kerana kuasa penjajah telah 
membuta mata mereka dan membiar mereka meraba-raba dalam kegeliraan dan kerana hamba 
penjajah dan syaitan-syaitan komunisma begitu hebat bekerja menyesatkan mereka supaya 
mereka tidak dapat menemui jalan kebenaran, jalan kebebasan, kehormatan dan kebanggaan. 

Dan itu kepada golongan anak-anak muda yang jujur dan suka berfikir inilah saya 
persembahkan buku ini dan saya harap semuga Allah memberi taufiq kepada saya dalam 
usaha-usaha saya untuk menghapuskan kekeliruan-kekeliruan yang berceracak di tengah jalan 
mereka menuju kebenaran. 

Adakah Agama Sudah Lapuk? 

KERANA terpesona dengan kemajuan-kemajuan sains di dalam abad kedelapan belas dan 
kesembilan belas, ramai cerdik pandai-cerdik pandai Barat menyangka bahwa peranan agama 
telah berakhir atau tidak berguna lagi, kerana tempatnya telah diambil oleh sains. 

Kebanyakan tokoh-tokoh ilmu masyarakat dan ilmu jiwa di Barat berpegang dengan 
sangkaan sedemikian. Frued ahli jiwa terkemuka — misalnya — telah membahagikan kehidupan 
manusia kepada tiga peringkat perkembangan jiwa iaitu: 

1) Peringkat mempercayai tahyul atau kharafat. 

2) Peringkat mempercayai agama. 

3) Peringkat mempercayai sains. 

Tadi, di dalam sekapur sirih, telah saya jelaskan faktor-faktor dan suasana-suasana yang 
bertanggungjawab mendorong cerdik pandai Eropah berpegang dengan teori seperti ini iaitu 
teori yang menentang dan memandang jejek kepada agama. Di sana telah saya tegaskan bahwa 
pergolakan yang tercetus di antara gereja-gereja dan kaum cerdikpandai telah membuat 
mereka benar-benar merasa bahwa apa yang dikatakan oleh gereja itu merupakan pendapat- 
pendapat yang kolot, mundur, lapuk dan karut. Justru kerana itu pendapat gereja harus 
digantikan dengan pendapat sains agar manusia mendapat kesempatan untuk tampil maju 
menuju jalan tamaddun. 

Kemudian timbul pula penyakit suka meniru di negeri-negeri Islam yang terjajah dan 
penyakit inilah yang menibuat mereka menyangka bahwa satu-satunya, jalan untuk mencapai 
kemajuan ialah mengikuti jalan-jalan yang dirintis oleh negara-negara Eropah yang maju dan 
berkuasa hari ini. Dan ini bererti mereka harus membuang agama mereka sebagaimana Eropah 
telah membuang agamanya. Tanpa bertindak demikian mereka akan terus menerus berada 
dalam kejatuhan, kemunduran dan kekarutan. 

Tetapi mereka lupa bahwa tidak semua cerdik pandai dan pengarang-pengarang di 
Eropah memusuhi agama, rnalah di antara, mereka terdapat tokoh-tokoh yang berjiwa bebas 
dan materialisma Eropah yang tidak percaya kepada Tuhan itu. Mereka menganggapkan 
kepercayaan agama sebagai satu keperluan jiwa dan keperluan akal manusia. Di antara tokoh- 
tokoh yang seperti itu ialah James Jean seorang ahli astronomi. Mula-mula beliau tidak percaya 
kepada Tuhan, tetapi akhimya hasil-hasil dan penyiasatan-penyiasatan ilmiah yang dilakukan 
olehnya telah meyakinkan beliau bahwa masaalah-masaalah sains yang paling, besar tidak 
dapat dihurai tanpa mempunyai kewujudan Tuhan. 

Jeans Bridge ahli pengajian masyanakat yang terkemuka tampil lebih jauh dan itu lagi. 
Beliau telah memberi sanjungannya yang tinggi kepada Islam kerana kejayaannya memadukan 
kebendaan dengan rohaniah dalam satu sistem fikiran yang dicampur dengan peraturan- 
peraturan hidup yang peraktis. Somerset Maugham, novelis Inggeris yang terkemuka telah 
membuat satu rumusan yang bijak apabila ia berkata. begini: "Eropah telah membuang 
Tuhannya kerana ia telah menemui satu tuhan yang baru iaitu sains." 

Tetapi sains seberubah-ubah dan tidak tetap. Kadang kadang hari ini Ia membenarkan 
pendapat-pendapat yang telah ditolaknya di hari kelmarin dan mungkin besok dia menolak 
pula pendapat-pendapat yang diterimanya pada hari ini. Justru kerana itu penyembah- 
penyembah sains sentiasa gelisah dan tidak tetap. 

Satu hakikat yang jelas ialah kegelisahan yang sentiasa dialami oleh dunia Barat hingga 
merosakkan saraf mereka dan mengakibatkan mereka menderitai berbagai-bagai penyakit jiwa 

dan saraf adalah hasil dan satu pergolakan yang tidak berhenti-henti berlaku di negara mereka, 
sedangkan mereka tidak mempunyai satu pegangan yang kukuh samada di bumi atau di 
langit. Segala sesuatu di sekeliling mereka dilanda perubahan-perubahan; sistem-sistem 
ekonomi berubah-ubah, sistem politik juga berubah-ubah, hubungan individual dan 
internasional berubah dan fakta-fakta sains juga turut berubah. 

Oleh itu seandainya di sana tidak terdapat satu pegangan atau kepercayaan kukuh yang 
dapat digunakan oleh individu-individu dalam pertarungan mereka yang hebat untuk 
menghadapi cabaran cabaran hidup, maka tentulah akibahnya satu saja iaitu kegelisahan dan 
kekacauan batin. 

Seandainya kepercayaan kepada agama itu tidak mempunyai faedah yang lain dan 
membeni ketenteraman jiwa kepada manusia di bumi Allah, di mana manusia bekerja, 
berbakti, bertindak menentang kuasa bejat dan zalim untuk mencari keredhaan Allah dan di 
mana meneka berjuang memaju dan memakmurkan bumi untuk melaksanakan kehendak- 
kehendak Allah dan mengharapkan ganjaran yang akan dikurniakanNya, maka faedah yang 
sedemikian itu pun sudah cukup untuk menjadi alasan mengapa kita perlu berpegang dengan 
agama dan ajaran-ajarannya yang baik. 

Apakah yang akan tenjadi kepada manusia yang hidup tanpa kepercayaan kepada Allah 
dan tanpa kepercayaan kepada alam akhirat yang kekal abadi? 

Tentulah mereka akan dikongkongi oleh perasaan fana dan rnusnah, perasaan betapa 
pendeknya umur mereka dan betapa kerdilnya hidup mereka di samping cita-cita dan angan- 
angan mereka yang mengawan tinggi. Perasaan-perasaan sedemikian tentu akan mendorong 
mereka bertindak dengan gelojoh dan terburu-buru untuk mencapai sebanyak-banyak 
kenikmatan dunia dalam usia mereka yang pendek itu. Mereka akan bermatian berjuang untuk 
merebut kesenangan-kesenangan dan kekayaan dunia dalam satu pertarungan yang ganas, 
kerana inilah saja satu-satunya peluang buat mereka untuk mencapaikan faedah-faedah yang 
immediate hidup di dunia. 

Jika demikian gugurlah manusia dan statusnya yang tinggi. Taraf perasaan, fikiran cita- 
cita dan matlamat hidup dan cara mereka melaksanakannya juga turut jatuh dan statusnya 
yang tinggi. Mereka sekalian akan terjerumus ke dalam satu pergolakan hidup yang kejam dan 
tidak berperikemanusiaan, pergolakan yang tandus dan perasaan belas kasihan, timbangrasa 
dan tolong menolong. Mereka akan terjerumus ke dalam lembah nafsu, dan keinginan- 
keinginan naluri hingga mereka tidak mempunyai kesempatan lagi untuk meluhurkan 
perasaan-perasaan dan meninggikan nilai kemanusiaannya. 

Dan tentulah dalam pergolakan itu mereka beroleh beberapa keuntungan dan 
kenikmatan, tetapi keuntungan dan kenikmatan itu akan rnusnah semuanya akibah perebutan 
dan pergolakan mereka yang sengit. Orang-orang perseorangan akan terbelenggu kepada hawa 
nafsu seolah-olah mereka hamba abdinya yang patuh untuk melayani segala keinginannya. 
Bangsa-bangsa pula akan tercebur ke dalam peperangan-peperangan ngeri yang merusakkan 
kenikmatan hidup di dunia, sedangkan ilmu pengetahuan yang merupakan sebagai alat-alat 
hidup yang maha penting yang sepatutnya membawa kemunafaatan akan berubah menjadi 
alat yang membawa kemusnahan dan kehancuran yang mengerikan. 

Seandainya kepercayaan agama itu tidak mempunyai suatu tugas lain di dalam 
kehidupan manusia selain dan memberi kelegaan jiwa dan harapan untuk mencapai hidup 
abadi di alam akhirat, di mana tercapainya segala cita-cita mereka dan di mana mereka dapat 
mengecapi seluruh kenikmatan yang diimpikan. mereka, dan seandainya kepercayaan agama 
tidak dapat memberi sesuatu yang lain dan ajaran-ajaran yang boleh meredakan pergolakan 
mereka di muka bumi dan sesuatu yang lain dan kesempatan-kesempatan untuk menyuburkan 

perasaan-perasaan kasih sayang, persaudaraan dan timbangrasa, maka itu pun sudah cukup 
untuk dijadikan alasan mengapa kita perlu berpegang dengan kepercayaan agama dan ajaran- 
ajarannya yang baik. 

Siapakah yang memberi kesabaran dan ketabahannya kepada pejuang-pejuang prinsip- 
prinsip hidup yang tinggi, kepada pejuang pejuang dasar-dasar kemanusiaan dan kepada 
pejuang akidah-akidah yang luhur yang menentang kuasa-kuasa jahat dan zalim untuk 
menegakkan prinsip-pninsip yang luhur itu? Apakah faedah-faedah yang di tunggu-tunggu 
mereka? Setengah-setengah pejuang malah kebanyakan pejuang pemah menghabiskan umur 
hidupnya sedangkan mereka tidak dapat mencapai faedah yang diharap-harapkan mereka. 
Kepercayaandan perjuangan yang berlandaskan faedah peribadi tidak akan berjaya melainkan 
sekadar mencapai matlamatnya yang kecil saja, kemudian perjuangan itu akan disapu oleh 
ribut badai hawa nafsu dan oporcunisma kerana perjuangan yang sedemikian tidak 
mempunyai akar-akar yang kukuh. 

Dari itu, yang mendorong pejuang-pejuang itu bersabar dan bertabah hati dalam 
perjuangan-perjuangan mereka yang luhur bukanlah faedah-faedah kebendaan yang 
immediate. 

Memang benar di sana ada setengah-setengah pejuang reformasi masyarakat yang 
mengambil kekuatan dan kesabaran mereka dan perasaan hasad dengki dan dendam kesumat 
mereka atau dan perasaan hasad dengki dan dendam kesumat satu golongan yang tertentu 
atau dan perasaan hasad dengki dan dendam kesumat jenerasi sezamannya. Mereka mungkin 
berjaya mencapaikan beberapa matalamat dan perjuangan reformasi mereka. Mungkin 
perasaan hasad dengki dan dendam kesumat mereka begitu hebat dan meluap-luap hingga 
mereka sanggup memikul seluruh penderitaan dan kesiksaan dalam perjuangan mencapai 
matalamat-mata lamat yang diimpikan mereka, tetapi perjuangan yang diasaskan di atas hasad 
dengki dan dendam kesumat itu tidak akan dapat membawa manusia ke arah kebajikan dan 
kebenaran. Perjuangan yang sedemikian mungkin berjaya menyelesaikan beberapa masaalah 
sementara atau mungkin berjaya menghapuskan sesuatu kezaliman yang wujud dalam 
masyarakat, tetapi ta tidak akan berjaya menjadi ubat yang mujarrab untuk mengubati segala 
masaalah yang dihadapi manusia, malah perjuangan itu sudah tentu akan menyeleweng akibab 
didorong hasad dengki dan dendam kesumat dan ini akan menjadikan perjuangan mereka 
sebagai perjuangan menukar satu kejahatan dengan satu kejahatan yang lain, kezaliman 
dengan satu kezaliman yang lain. 

Kepercayaan-kepercayaan yang tidak memperjuangkan faedah kebendaan yang 
immediate atau tidak bersendikan hasad dengki atau yang memperjuangkan prinsip kasih 
sayang dan persaudaraan yang benar atau yang memperjuangkan kebajikan dan memerangi 
segala bentuk kejahatan. maka itulah satu-satunya kepercayaan yang dapat memberi faedah 
kepada manusia dan dapat meletakkan mereka di bans depan angkatan tamaddun manusia. 

Kepercayaan yang semurni itu tentulah tidak dapat ditegakkan melainkan dengan 
keimanan kepada perasaan cinta yang agung, cinta yang lahir dan kecintaan kepada Allah, 
cinta yang lahir dan kecintaan kepada kebaikan mutlak yang menyampaikan kepada Allah, 
cinta yang lahir dan kecintaan kepada kebenaran mutlak yang menjadi ukuran nilai-nilai 
hidup. 

Kepercayaan yang semurni itu tentulah tidak dapat ditegakkan melainkan dengan 
keimanan kepada alam akhirat yang mengikiskan dan jiwa manusia perasaan fana' dan 
musnah di alam bumi, perasaan hilangnya usaha-usaha yang baik tanpa ganjaran, hilangnya 
sentimen-sentimen yang luhur tanpa balasan dan mengisikannya dengan perasaan merasa 
kekal dan abadi. 

Apa yang diperkatakan tadi hanya mengenai kepercayaan kepada Allah dan 
kepercayaan kepada alam akhirat saja, tetapi Islam tidak hanya terbatas sekadar itu saja. 

Orang-orang yang menganggap Islam sebagai satu agama yang sudah lapuk tidak tahu 
mengapa Islam ini diturun ke bumi. Mereka hanya tahu sebagaimana yang mereka hafal dan 
pelajaran-pelajaran sejarah Islam yang disusun oleh penjajah untuk diajar di sekolah-sekolah, 
bahwa Islam adalah diturun untuk melarang manusia menyembah berhala dan untuk 
memimpin manusia menyembah Allah Yang Tunggal. Dulu orang-orang Arab hidup dengan 
sistem suku-suku yang bertentangan dan berseteru terhadap satu sama lain, kemudian datang 
Islam merapatkan hubungan mereka dan menjadikan mereka satu umat yang padu. Dulu 
orang-orang Arab minum arak, main judi, dan terbiat di dalam berbagai-bagai perangai yang 
keji, kemudian datang Islam melarang dan mengharamkan mereka berbuat demikian. Islam 
juga meng haramkan beberapa adat mereka yang jelik seperti adat membalas bela dan 
menanam anak perempuan dan sebagainya. 

Kemudian Islam menyeru orang-orang yang beriman supaya mengembangkan da'wah 
Islam dan usaha da'wah itu telah pun dijalankan mereka dengan sebaik-baiknya. Dalam proses 
perkembangan Islam itu berbagai peperangan dan pertempuran telah berlaku dan akhimya 
Islam tersebar rata hingga ke perbatasan berbagai-bagai negara yang wujud di hari ini. 

Menurut mereka, inilah saja tugas Islam, iaitu satu tugas sejarah yang telah pun tamat 
sekarang ini atau satu tugas yang sudah pun tidak berguna atau lapuk. di masa ini, kerana di 
dunia Islam sekarang tiada orang yang menyembah berhala lagi, sistem suku-suku telah pun 
hancur menjadi bangsa-bangsa yang padu. Arak, judi dan persoalan-persoalan keruntuhan 
akhlak dibiarkan saja kepada perkembangan masyarakat, walaupun perbuatan perbuatan itu 
telah diharam oleh agama-agama, namun ia tetap wujud dan tidak guna lagi dicuba-cuba 
menghapuskannya. Soal mengembang dakwah sudah pun tamat juga, kerana di zaman sejarah 
moden sekarang tiada ruang lagi untuk berdakwah. Bertolak dan hakikat ini nyatalah bahwa 
Islam sudah pun habis tugasnya di dunia ini, kewajipan kita sekarang malah mencari prinsip- 
pninsip hidup yang moden kerana dengan prinsip-prinsip ini saja pun sudah cukup. 

Fikiran-fikiran itu merupakan hasil ilham pengajian-pengajian yang kita ajar kepada 
anak-anak kita di sekolah-sekolah, juga hasil ilham dan apa yang dinamakan mereka sebagai 
"Kenyataan". 

Itulah fikiran dan otak-otak yang lemah dan jiwa-jiwa yang telah diperhambakan oleh Barat. 

Sebetulnya mereka tidak mengerti untuk apakah Islam di turunkan? Tujuan Islam dapat 
diterangkan dengan sepatah kata saja iaitu pembebasan pembebasan diri dan segala kuasa 
yang wujud di dunia, iaitu kuasa yang mahu mengikatkan kebebasan manusia atau yang mahu 
menghalanginya dan kemajuan menuju jalan kebajikan. 

Islam mahu membebaskan manusia dan kuasa-kuasa zalim yang memperbudakkan 
manusia dan menghinakan mereka dengan paksaan dan ancaman-ancaman, kuasa-kuasa yang 
memaksa manusia menurut jalan yang salah, kuasa-kuasa yang meragut kehormatan dan 
maruah manusia, kuasa-kuasa yang merampas harta benda dan jiwa manusia. Islam mahu 
membebaskan mereka dan kezaliman-kezaliman kuasa-kuasa itu dengan mengembalikan 
seluruh kuasa yang mutlak hanya kepada Allah Yang Tunggal saja. 

Islam mahu menegakkan satu hakikat yang agung yang seharusnya diterima oleh 
manusia iaitu hanya Allah saja yang memiliki seluruh kerajaan alam, dia saja yang berkuasa di 
atas seluruh hambaNya, dan seluruh manusia adalah hambaNya belaka. Mereka tidak punya 
kuasa apa walaupun di atas diri mereka sendiri. Mereka seluruhnya akan kembali mengadap 
Allah di hari kiamat. 

Dengan pegangan sedemikian seseorang itu akan merasa bebas dan perasaan takut 
kepada sesama manusia yang tidak punya kuasa apa-apa. Malah dia dan orang-orang lain 
seluruhnya adalah tunduk kepada iradat Allah. 

Islam juga datang untuk membebaskan manusia dan kuasa keinginan nafsu walaupun 
keinginan mahu hidup kerana keinginan nafsu merupakan senjata yang digunakan oleh kuasa- 
kuasa zalim samada secara sedar atau tidak sedar untuk memperbudakkan manusia. 
Seandainya manusia tidak tamakkan kelazatan-kelazatan nafsu tentulah mereka tidak akan 
menerirna perbudakan dan tentulah mereka tidak akan berhenti menentang kezaliman yang 
menimpa mereka. Justru kerana itulah Islam memberi perhatian yang berat dalam usaha 
membebaskan manusia dan keinginan keinginan nafsu, agar mereka dapat menentang 
kejahatan selaku seorang pejuang yang berani bukan selaku seorang pengecut. 

Firman Allah "Katakanlah kepada mereka adakah ibubapa kamu, anak kamu, saudara- 
saudara kamu, suami-suami dan isteri-isteri kamu dan keluarga kamu, adakah harta-harta 
kekayaan yang kamu miliki dan pemiagaan yang kamu bimbangkan kerugiannya dan rumah- 
rumah kediaman yang disukai kamu itu lebih dicintai oleh kamu dan Allah, dan RasulNya dan 
dan perjuangan untuk jalanNya? Jika demikian maka tunggulah hingga Allah memberi 
keputusanNya dan sesungguhnya Allah itu tidak memberi hidayah kepada kaum yang fasik." 
- Surah Attaubah. 

Dalam ayat ini Allah meletakkan seluruh keinginan kepada kenikmatan-kenikmatan di 
satu daun neraca dan meletakkan pula pada satu daun neraca yang lain kecintaan kepada Allah 
yang melambangkan seluruh perasaan kasih sayang, kecintaan kepada kebajikan dan 
kebenaran, kesediaan berjuang untuk jalan Allah dan untuk seluruh prinsip-prinsip yang 
luhur. Allah mahukan kecintaan kepadaNya harus melebihi kecintaan kepada keinginan 
keinginan yang lain sebagai satu syarat iman yang sebenar. 

Tujuan pembebasan dan kuasa nafsu keinginan bukanlah hanya dimaksudkan semata- 
mata untuk memerangi pihak-pihak yang zalim dan sewenang-wenang di dalam masyarakat 
saja, malah pembebasan yang sedemikian haruslah merupakan satu matalamat penjuangan 
kepada setiap orang untuk menyelamatkan dirinya dan perhambaan naluri-naluri yang buas 
dan keji. 

Orang-orang yang tenggelam dalam kelazatan-kelazatan nafsu pada mula-mulanya ia 
menyangka bahwa dia hanya menikmati kesenangap hidup lebih banyak dan orang lain, tetapi 
tidak lama kemudian sangkaannya yang salah itu akan membawanya kepada perhambaan 
nafsu yang tidak dapat dielakkannya, malah akan membawanya kepada satu kerunsingan yang 
tidak akan memberi kerehatan kepadanya lagi. 

Keinginan-keinginan nafsu tidak akan kenyang; semakin banyak dilayani semakin 
bertambah rakus dan bersemarak dan akhirnya membuat seseorang itu terus dibelenggu 
olehnya. Sementara itu orang yang dikongkingi nafsu selalunya terjerumus ke taraf yang paling 
rendah dan hina, di mana seluruh cita-citanya hanya berligar di sekitar menyahut dan 
memuaskan kehendak-kehendak nafsunya saja. 

Manusia tidak akan maju kecuali mereka dapat membebaskan dirinya dan tekanan- 
tekanan keperluan agar dia dapat bekerja penuh bebas samada pekerjaannya itu dalam bentuk 
mencari ilmu pengetahuan yang boleh rnenyenangkan kehidupannya atau dalam bentuk 
menciptakan kesenian yang memberi keindahan kepadanya atau bertipa pegangan kepada 
ajaranajaran yang boleh membawa kepada perasaan yang luhur. 

Bertolak dan hakikat ini Islam menekan betapa perlunya manusia dibebaskan dan 
keinginan nafsu. Tetapi pembebasan itu bukanlah dengan menganjur mereka inenjalani 

kehidupan kepadrian kesenangan kesenangan hidup, malah mereka memenuhi keinginan itu 
dengan sederhana dan sopan dan menganjur mereka menikmati esenangan hidup sekadar 
yang berpatutan dan memenuhi keperluan saja, agar seseorang itu dapat menggunakan tenaga- 
tenaganya yang dinamis itu untuk meninggi kan ajaran-ajaran Allah di bumi. 

Pendeknya dalam hubungan ini Islam bertujuan memberi faedah-faedah kepada 
seseorang supaya la dapat menikmati sebahagian dan kesenangan hidup dan ketenteraman 
jiwa di samping memberi faedah kepada masyarakat seluruhnya dengan menggalakkan 
mereka kerja-kerja untuk kebajikan dan kemajuan sesuai dengan konsep agung Islam, iaitu 
menyelaraskan kepentingan-kepentingan peribadi dengan kepentingan masyarakat. 

Islam juga berjuang untuk membebaskan manusia dan tahyul, kerana manusia telah pun 
tenggelam di dalam berbagai-bagai kepercayaan tahyul. Setengah-setengah tahyul itu dan 
bikinan mereka sendiri kemudian mereka hubungkannya dengan tuhan tuhan yang dibikin 
oleh tangan mereka, sedangkan setengah setengah tahyul pula dan bikinan ahli-ahli agama 
kemudian mereka hubungkannya dengan Allah. Dan seluruh tahyul itu adalah muncul akibah 
dan kejahilan akal manusia. Justru kerana itu Islam datang untuk menyelamatkan mereka dan 
kepercayaan kepercayaan tahyul dalam bentuk kepercayaan kepada tuhan-tuhan yang palsu 
kepercayaan kepada dongeng-dongeng Yahudi dan kepercayaan-kepercayaan kepada kharafat 
gereja dan Islam berjuang untuk mengembalikan mereka kepada Allah yang sebenar dalam 
satu sistem kepercayaan yang simpal dan rasional. 

Selanjutnya Islam menyeru manusia menggunakan akal mereka untuk memahami 
hakikat-hakikat hidup, tanpa menimbulkan pertentangan di antara akal dan agama, atau 
pertentangan di antara agama dan sains. Mereka tidak terpaksa mempercayai perkana-perkara 
tahyul untuk beriman kepada Allah dan tidak pula terpaksa kufur dengan Allah untuk 
mempercayai hakikat-hakikat sains, malah Islam menanamkan dalam hati mereka satu konsep 
yang lurus dan jelas bahwa seluruh kejadian di alam ini adalah dijadikan untuk manusia dan 
bahwa setiap hakikat Ilmiah yang didapati mereka atau setiap faedah kebendaan yang 
dinikmati mereka adalah dari pemberian dan kurniaan Allah. Mereka harus bersyukur 
kepadaNya dan membalas dengan amal ibadat yang jujur. Ini bererti bahwa ilmu pengetahuan 
yang didapati manusia itu merupakan sebahagian dan iman bukan merupakan satu unsur yang 
bertentangan dengan iman. 

Itulah tujuan-tujuan yang tidak lapuk, dan tidak akan menjadi lapuk selama manusia 
berada di muka bumi ini. 

Tetapi apakah kini manusia telah dapat menyelamatkan diri mereka dan kepercayaan- 
kepercayaan tahyul? Adakah mereka telah berjaya menyelamatkan diri dari pemerintah- 
pemerintah yang zalim dan sewenang-wenang? Adakah mereka telah berjaya membebaskan 
diri dan tindasan-tindasan jasad dan jeritan-jeritan nafsyu syahwat? 

Separuh penduduk dunia hari ini masih menyembah berhala iaitu di Cina, India dan di 
berbagai-bagai bangsa di merata pelusuk bumi. Hampir-hampir separuh dan mereka pula 
menyembah khurafat-khurafat lain yang tidak kurang menyesatkan manusia dan kebenaran 
dan tidak kurang pula merusakkan jiwa mereka, malah merusakkan hubung mereka satu sama 
lain. Dan di antara khurafat yang paling menyesat dan bahaya ialah khurafat sains. 

Sains sebetulnya merupakan satu alat raksaksa dan alat-alat ilmu pengetahuan. Sains 
telah membawa manusia kepada kemajuan begitu jauh ke depan. Tetapi sikap orang-orang 
Barat yang telah mempercayai sains sebagai satu tuhan dan menolak saluran-saluran ilmu 
pengetahuan yang lain telah menyesatkan manusia dan tujuan hidupnya yang sebenar dan 
menyempit skop hidupnya terbatas dalam alam pancaindera di mana mereka dapat melakukan 
sains-sains ujian. Biarpun bagaimana luas bidang sains ujian, namun ia masih sempit jika 

dibandingkan dengan seluruh tenaga yang ada pada manusia dan biarpun bagaimana tinggi 
nilai sains ujian, namun ia masih rendah dibandingkan dengan kemampuan manusia untuk 
memanjat darjah yang lebih tinggi apabila ia menggunakan fikiran dan rohnya sekali. Ketika 
itu ia dapat berhubung dengan Allah roh yang maha besar dan dapat memetik cahaya ilmu 
pengetahuan yang sebenar dengan pancaindera dan mata hatinya. 

Selain dan itu di sana ada lagi satu khurafat, di mana orang-orang yang percaya kepada 
sains menyangka bahwa sains dapat menembusi segala rahsia alam dan rahsia hidup, malah 
mereka juga menyangka bahwa apa yang dikatakan sains itulah saja yang benar dan sesuatu 
yang tidak dapat diukur oleh sains adalah khurafat semata-mata. 

Walau bagaimanapun sains masih dalam peningkat usia kebudakan lagi. Banyak dan 
hakikat sains masing-masing terumbang-ambing antara benar atau tidak. Dan ahli-ahli sains 
masih lagi tidak berjaya untuk membongkarkan hakikat-hakikat segala sesuatu. Sains hanya 
boleh menerangkan gejala-geiala lahirnya saja tetapi tidak berjaya menembusi hakikat- 
hakikatnya. 

Ahli-ahli sains begitu gopoh hingga tergamak menafikan adanya roh. Mereka juga 
menafikan kemampuan makhluk manusia yang mempunyai kuasa pancaindera yang terbatas 
Itu untuk menembusi pagar-pagar kebendaan demi untuk berhubung dengan alam ghaib 
'menerusi pancaran 'telepathy' atau menerusi mimpi-mimpi yang profetis. Ini bukanlah kerana 
perkara itu tidak benar, malah kerana ujian sains belum lagi dapat membuktikan 
kebenarannya. 

Oleh kerana Allah tidak dapat ditunduk kepada sains ujian, mereka lantas 
mengkesampingkan Allah dan setengah dan mereka secara tenang-terangan menafikan adanya 
Allah. 

Dunia hari ini amat memerlukan kepada agama Islam sama seperti dunia 
memerlukannya sebelum seribu tiga ratus tahun yang lampau. Dunia memerlukan kepada 
Islam untuk menyelamatkannya dan kepercayaan-kepercayaan tahyul dan untuk 
mengangkatkan jiwa dan akal manusia dan tercebur ke dalam kepercayaan kepercayaan yang 
karut samada kepercayaan itu berupa penyembahan berhala atau berupa penyembahan sains 
yang jelik seperti yang dilakukan oleh umat Barat yang dikatakan progresif itu. Malah dunia 
memerlukan kepada Islam untuk mengembalikan suasana damai di antara agama dan sains, 
juga untuk mengembalikan kementapan hidup kepada umat manusia yang telah dikoyak 
rabakkan oleh doktrin-doktrin Barat yang salah, doktrin yang telah memisahkan di antara akal 
dan dhamin mereka dan doktrin yang sengaja mengkonfrontasikan di antara keperluan mereka 
kepada sains dengan keperluan meneka kepada Allah. 

Dunia memerlukan kepada Islam untuk melenyapkan saki baki ajaran Greek yang jelik 
yang diwarisi oleh Eropah moden melalui Empayar Rome di zaman purba, iaitu ajaran yang 
menggambarkan selalu adanya hubungan dan perseteruan di antara manusia dan tuhan-tuhan 
ajaran yang menggambarkan bahwa setiap rahsia ilmii pengetahuan yang dicapai manusia 
adalah dirampas dan tuhan-tuhan atau diambil secara paksa setelah berlakunya pergelutan dan 
perlawanan dengan tuhan-tuhan. Berdasarkan ajaran ini setiap penemuan ilmu pengetahuan 
yang dicapai manusia adalah dianggap sebagai satu kemenangan manusia melawan tuhan- 
tuhan mereka. 

Itulah ajaran jelik yang masih melekat di dalam akal tak sedar umat Eropah dan umat 
Barat umumnya. Gejala ini dapat dilihat pada telatah kata-kata mereka seperti. "Manusia 
berjaya menakluki necer," atau sains telah berjaya merampaskan rahsia alam dan sebagainya. 
Gejala ini juga dapat dilihat pada perasaan mereka terhadap Allah, di mana mereka merasa 
bahwa kelemahan manusia itulah satu sebab yang memaksa manusia tunduk kepada Allah. 

Dan itu setiap penemuan ilmu pengetahuan yang dapat dicapai manusia merupakan satu 
langkah yang mengangkatkan darjat manusia dan menurunkan darjat Tuhan dan perlawanan 
itu akan berjalan terus sehingga manusia berjaya mencapai seluruh rahsia ilmu pengetahuan 
dan berjaya menciptakan "Hayat" yang sedang menjadi impian para ahli sains hari ini, Dan 
apabila impian ini berjaya maka bererti manusia dapat menamatkan ketundukan mereka 
terhadap Allah dan tibalah. masanya bagi mereka untuk menjadi Tuhan sendiri. 

Dunia hari ini amat memerlukan kepada Islam untuk menyelamatkan manusia dan 
kesesatan seperti itu, untuk mengembalikan keamanan dan ketenteraman kepada jiwa mereka, 
untuk mencetuskan perasaan di hati mereka bahwa Allah sentiasa kasihan belas dan 
menyayangi mereka, untuk memahamkan mereka bahwa setiap ilmu pengetahuan setiap 
kebajikan yang dapat dicapai mereka adalah merupakan pengurniaan-pengurniaan dari Allah, 
iaitu pengurniaan yang diberi Allah dengan penuh kerelaan selama manusia menggunakannya 
untuk kebajikan dan kebaikan umum. Seterusnya untuk memahamkan bahwa Allah dalam 
konsep Islam sama sekali tidak marahkan manusia kerana mereka mencapai sesuatu ilmu 
pengetahuan dan Allah sama sekali tidak bimbangkan persaingan manusia, malah Allah hanya 
murka apabila mereka cuba menggunakan ilmu pengetahuan mereka untuk tujuan-tujuan 
merusak dan membahayakan orang lain. 

Hari ini manusia amat memerlukan kepada Islam untuk menyelamatkan mereka dan 
golongan penzalim sebagai mana Islam pernah menyelamatkan mereka dan golongan itu 
sebelum seribu tiga ratus tahun yang lampau. 

Golongan penzalim-penzalim itu memang ramai. Setengah mereka berupa pemerintah- 
pemerintah dan raja-raja orang berkuasa dan kaum kapitalis yang menghiSap darah kaum 
boroh dan menindas mereka dengan kemiskinan dan kepapaan. Setengah pula berupa 
pemerintah-pemerintah diktator yang memerintah dengan pedang, peluru dan intipan-intipan 
polis rahsia kemudian mereka mendakwa bahwa tindakan-tindakan yang telah diambil mereka 
adalah berupa pelaksanaan-pelaksanaan dan kemahuan rakyat jelata atau dan kehendak- 
kehendak kaum proliteriat. 

Islam menyelamatkan manusia dan para penganiaya dan pemerintah-pemerintah yang 
tyrant di alam kenyataan bukan di alam impian Ada setengah-setengah orang merungut kalau 
inilah tujuan Islam, mengapa la tidak menyelamatkan rakyat-rakyat di negeri Islam dan 
pemerintah-pemerintah mereka yang zalim yang selalu menyumbat mulut mereka, menghisap 
darah .mereka dan mencabul kehormatan-kehormatan mereka atas nama Islam? 

Jawabnya, sebenamya Islam tidak memerintah di negeri-negeri itu, dan penduduk- 
penduduknya juga bukanlah orang-orang Islam sejati melainkan nama saja Islam. Ini sesuai 
dengan apa yang dikatakan oleh Allah, "Sesiapa yang tidak memerintah mengikut undang- 
undang yang diturun oleh Allah, mereka adalah orang orang yang tidak beriman", (Surah al- 
Maidah (44)) dan firmanNya lagi. "Demi TuhanMu mereka belum lagi beriman dengan 
sebenar-benamya melainkan apabila mereka sanggup berhakimkan engkau untuk 
menyelesaikan pertelingkahan yang berlaku di antara mereka dan kemudian mereka tidak pula 
merasa apa-apa perasaan terkilan terhadap keputusan-keputusan yang telah diberikan Engkau. 
Malah mereka menenima dengan penuh kerelaan." (Surah al-Ra'd (17)) 

Bentuk Islam yang kita dakwahkan ini tentulah berlainan dengan bentuk Islam yang 
diamalkan oleh pemerintah-pemerintah di negeri-negeri Islam kerana Islam bentuk itu adalah 
bertentangan dengan syari'at-syariat Allah. Sekali mereka memerintah mengikut undang- 
undang Eropah dan sekali pula dengan undang-undang Islam, sedangkan mereka gagal untuk 
membenikan keadilan kepada rakyat jelata baik melalui undang-undang Eropah atau melalui 
apa yang dikatakan undang-undang Islam. 

Bentuk Islam yang kita dawahkan ini ialah bentuk Islam yang menggoncangkan 
singgahsana-singgahsana, menggulingkan pemerintah.pemerintah yang zalim dan memaksa 
mereka samada mereka mahu memerintah menurut undang-undangnya atau mereka dibuang 
dan negeri. Sesuatu yang bersifat buih-buihan akan menghilang lenyap. Dan hanya sesuatu 
yang berguna saja akan kekal di bumi. (Surah al-Nisa' (65)) 

Apabila negeri itu diperintah menurut hukum-hukum Islam, maka tiada tempat lagi 
bagi pemerintah yang zalim di negeri Islam, kerana Islam tidak mahu menerima pemerintah 
yang zalim. Dan tiada seorang pun yang dibenar memerintah menurut undang-undang dan 
fikirannya. Malah ia harus memerintah menurut undang Allah dan RasulNya yang sentiasa 
adil dan bertimbang rasa. 

Apabila negeri-negeri itu diperintah menurut hukum Islam, maka ini bererti seluruh 
jenerasi mudanya harus terdidik dengan semangat Islam, harus percaya dengan ajaran dan 
harus sanggup berjuang untuk kepentingan agama Allah Apabila keadaan yang seperti ini 
wujud di negeri-negeri itu, maka tidak ada pilihan lagi bagi pemerintah melainkan 
menjalankan undang-undang Allah. Jika tidak rakyat jelata sama sekali tidak wajib memberi 
ketaatan kepada mereka. Demikian juga pemerintah Islam itu tidak mempunyai hak-hak 
istimewa yang melebihi hak-hak rakyat jelata yang lain dalam segi undang-undang dan 
kewangan negara. Mereka juga tidak boleh memegang kuasa pemerintahan melainkan dengan 
pilihan rakyat. laitu satu pilihanraya yang bebas dan segala ikatan. satu pilihan raya yang 
menitikberatkan pada sifat-sifat bijaksana. adil dan bertimbangrasa. 

Apabila negeri-negeri itu diperintah oleh Islam. Maka bukan saja membebaskan umat 
Muslimin dari kezaliman-kezaliman dalam negeri. Malah juga membebaskan mereka dan 
kezaliman dan pencerobohan asing samada dalam bentuk penjajahan atau ancaman penjajahan 
kerana Islam adalah agama yang mempertahankan kemulinan dan maruah. Agama yang 
bukan saja enggan tunduk kepada penjajahan, malah mengecamkan mana-mana umatnya yang 
merelakan penjajahan atau menyerah diri kepada kuasa penjajahan, agama yang menyeru 
umatnya agar bangkit menentang penjajahan dengan segala daya dan segala alat perjuangan. 

Betapa perlunya kita umat Mus l imin hari ini kepada Islam, betapa perlunya kita berdiri 
di bawah panji-panjinya untuk membersihkan tanahair kita dan nuda-nuda penjajahan, untuk 
membebaskan jiwa kita, kekayaan kita, kehormatan kita, akidah akidah kita dan fikiran-fikiran 
kita dan cengkaman-cengkamannya yang jelik agar kita benar-benar layak menggunakan nama 
Allah yang kita sembah dan benar-benar layak menjadi pemeluk agama Nya yang telah 
diperkenankanNya untuk menjadi agama kita pada hari Ia berkata," Pada hari ini Aku telah 
sempurnakan agama kamu, Aku telah menggenapkan nikmatKu dan Aku telah 
memperkenankan Islam menjadi agama kamu.", (Surah Al-Maidah : 3) 

Tetapi peranan Islam bukanlah terbatas sekadar ini saja. Kerana kesan pembebasan 
dunia Islam dan cengkaman kuasa-kuasa yang zalim di dalam dan di luar negeri bukanlah 
terbatas kepada rakyat jelata negeri-negeri Islam saja, malah pembebasan itu merupakan satu 
nikmat kepada dunia seluruhnya yang masih menderita dengan luka-luka perang dan masih 
terancam oleh peperangan masa depan yang akan membawa malapetaka kemusnahan yang 
amat mengerikan 

Dunia hari ini telah berpecah kepada dua blok agung, iaitu blok kapitalisma dan blok 
komunisma. Kedua-dua blok itu sedang bertarung hebat untuk merebut pengaruh, sumber- 
sumber bahan mentah dan tempat-tempat yang stratijis, mereka bertarung untuk merebut 
negara-negera Islam yang terbentang lebar menyambung lautan ke lautan, negara-negara kita 
yang kaya dengan sumber-sumber bahan mentah, yang kaya dengan umat manusia dan 
tempat-tempat yang stratijis. Mereka bertarung untuk menakluk kita seolah-olah kita 

kumpulan sampah manusia yang tidak masuk hitungan, manusia yang hanya menyerah 
kepada kuasa-kuasa yang menang seperti menyerahnya abdi-abdi kepadatuan-tuan emasnya 
atau bagai abdi-abdi yang berpindah milik dan satu tuan emas ke satu tuan emas seperti 
berpindahnya barang barang dan benda-benda yang tidak bernyawa. 

Seandainya Islam dapat membangunkan identitinya kembali — dan kini pun Islam 
sedang menuju ke arah itu — maka pertarungan kuasa-kuasa besar yang akan mengakibahkan 
keruntuhan dunia ini akan terhenti dengan sendiri dan dunia akan melihat munculnya satu 
blok ketiga yang akan memberi perimbangan kuasa di antara bangsa satu blok yang 
mempunyai kesanggupan untuk memenangkan mana-mana blok saja di antara dua blok yang 
bertarung itu. Apabila keadaan ini berlaku, maka kuasa-kuasa besar Russia dan Amerika tidak 
akan dapat menjadikan kita barang-barang rebutan mereka lagi seperti yang dilakukan mereka 
sekarang ini malah mereka akan berlumba-lumba untuk bersahabat dengan negeri Islam dan 
umat Muslimin. 

Pendeknya dunia kini amat memerlukan kepada kemenangan Islam walaupun agama 
ini hanya diimani oleh umat Islam yang wujud pada hari ini saja, kerana kemenangan Islam 
akan merihat kan dunia dan ketakutan perang yang sentiasa mengancam ketenteraman jiwa 
dan menegangkan urat saraf mereka 



Dunia juga memerlukan kepada Islam untuk menyelamatkannya dan kekuasaan nafsu- 
nafsu yang liar. Lihatlah negara-negera Eropah kini sedang bergelimang di dalam nafsu-nafsu 
keinginan yang kotor. Apakah kesannya yang berlaku di dunia? Sains terus maju, tetapi jiwa 
manusia masih ditakuk lama juga. Satu hal yang tidak pernah berlaku ialah manusia yang 
sedang dibelenggu oleh nafsu-nafsu keinginan yang liar atau tenggelam didalam kenikmatan 
syahwat yang jakun boleh mencipta kemajuan. 

Kemajuan sains telah mengkagitkan setengah manusia di Timur dan di Barat. Mereka 
menyangka roket-roket, bom atom, radio, alat-alat pencuci letrik dan sebagainya merupakan 
pertanda-pertanda kemajuan, tetapi alat-alat itu sebetulnya tidak boleh dijadikan ukuran 
kemajuan yang sebenar, malah ukuran kemajuan yang sebenar ialah kesanggupan manusia 
untuk menaklukkan keinginan-keinginan nafsunya. Ia dianggap maju apabila ia mampu 
menaklukkan nafsunya dan dianggap mundur apabila ia gagal menaklukkannya biarpun 
bagaimana tinggi dan maju ilmu pengetahuannya. 

Ini bukanlah ukuran sewenang-wenang yang hanya digariskan oleh agama-agama dan 
ilmu akhlak tanpa alasan-alasan konkrit dan kenyataan. Marilah kita tinjau lembaran-lembaran 
sejarah. Beberapa banyak negara yang dapat hidup dengan utuh, padu dan dapat 
menghulurkan daya usaha untuk kebajikan dan kemajuan manusia, sedangkan rakyat jelata 
mereka asyik berpoya-poya dengan kenikmatan-kenikmatan hidup yang melewati batas? 
Apakah faktor yang menghancurkan keagungan kerajaan Greek, Roman dan Farsi di zaman- 
zarnan purba? Dan selanjutnya apakah faktor yang meruntuhkan dunia Islam di akhir zaman 
kerajaan Abbasiah? Apakah yang telah berlaku kepada negeri Perancis yang terkenal dengan 
kebebasan-kebebasan sex di dalam Peperangan Dunia Yang Kedua? Bukankah kerajaan ini 
telah menyerah kalah di permulaan perang lagi, kerana rakyat jelatanya lebih mementingkan 
kepuasan nafsu dan perpoyaan hidup dan memperlengkapkan diri mereka dengan kekuatan- 
kekuatan yang perlu untuk mempertahankan tanahair mereka. Rakyat jelata Perancis lebih 
bimbangkan kehancuran kelab-kelab malam oleh bom-bom musuh dari kehancuran identiti 
dan kehormatan negara mereka yang bersejarah. 

Kini Amerika merupakan satu negara impian kepada setengah setengah pemimpin bebal 
di negeri-negeri Timur. Sedangkan Amerika sebenarnya satu umat yang sedang tenggelam di 

dalam kenikmatan-kenikmatan hidup yang fasik. Walaupun di samping itu Amerika 
merupakan satu negara yang cukup kuat dan penghasilan-penghasilan kebendaannya 
merupakan penghasilan yang paling agung di dunia. Ini memang benar, tetapi mereka yang 
impikan kebesaran Amerika lupa bahwa Amerika adalah satu negara muda yang masih penuh 
bertenaga dan masih muda jiwa dan jasadnya. Dan biasanya orang yang masih muda itu 
memang tahan menanggung sakit. Malah dan luar ia seolah-olah tidak memperlihatkan 
sebarang tanda sakit pun. Tetapi mata orangyang bijaksana dapat melihat gajala-gejala 
penyakit yang sedang di derita Amerika di sebalik rupa lahirnya yang gagah dan mengelirukan 
itu. 

Sebagai contoh memadailah kita menyebutkan dua peristiwa yang dilapurkan akhbar- 
akhbar agar orang-orang yang selalu tertipu dengan rupa paras yang lahir itu sedar bahwa 
undang undang Allah tidak pernah berubah dan bahwa sains dengan segala rekaan-rekaannya 
itu tidak dapat mengubahkan tabiat manusia atan tabiat kejadian-kejadian yang lain kerana 
sains adalah sebahagian dan undang-undang Allah dan undang-undang Allah tetap tidak akan 
berubah. 

Berita pertama ialah peristiwa penyingkiran 33 orang pegawai Kementerian Luar 
Amerika kerana pekerti-pekerti sex yang abnormal, kerana pekerti-pekerti sedemikian, tidak 
melayakkan mereka untuk diamanahkan dengan rahsia-rahsia negara. 

Berita kedua ialah peristiwa pelarian seratus dua puluh ribu rakyat Amerika dan 
kerahan tentera yang diwajibkan di Amerika. ini adalah satu bilangan yang agak besar jika 
dibandingkan dengan jumlah umum tentera Amerika dan jika difikirkan dan segi satu negara 
yang masih muda yang bercita-cita untuk menakluk dunia. 

Peristiwa-peristiwa lain sudah tentu akan mengikuti lagi apabila rakyat Amerika masih 
meneruskan perpoyaan mereka dengan kenikmatan-kenikmatan hidup yang kotor dan fasik. 

Di samping itu penghasilan Amerika yang besar hanya terbatas di dalam bidang 
kebendaan saja, sedangkan penghasilannya di dalam bidang prinsip-pninsip dan nilai-nilai 
hidup yang tinggi adalah amat sedikit sekali walaupun ia sebuah negara yang kaya, muda dan 
mempunyai sumber-sumber yang kaya yang tersimpan di dalam buminya dan di dalam orang- 
orangnya. Ini di sebabkan kerana rakyat Amerika begitu asyik dengan kebebasan-kebebasan 
sex yang tidak jauh bezanya dan kebebasan binatang, kebebasan yang menurunkan maruah 
diri mereka hingga ke paras jentera jentera yang tidak berperasaan. 

Layanan buruk Amenika terhadap kaum Negro sudah cukup menjadi satu contoh yang 
hidup untuk menilaikan taraf jiwa dan darjah kemanusiaannya. 

Sebetulnya dunia tidak akan maju dengan telatah-telatah menjerumuskan diri di dalam 
lumpun-lunipun nafsu syabwat yang kotor. 

Dunia hari ini amat memerlukan Islam sebagaimana ia memerlukannya sebelum seribu 
tiga ratus tahun yang lampau untuk menyelamatkan manusia dan perhambaan nafsu syahwat 
dan untuk mengarahkan tenaga-tenaga dinamis mereka ke arah tujuan-tujuan yang luhur agar 
dunia ini dipenuhi kebajikan dan agar manusia benar-benar layak den pengurniaan- 
pengumiaan yang diberikan Allah kepada mereka. 

Tiada seorang pun yang boleh mengatakan bahawa percubaan yang sedemikian adalah 
satu percubaan yang gagal dan sia-sia, kerana sebelum ini manusia telah pun melakukan 
percubaan seperti itu dan mereka telah berjaya meningkat maju, sedangkan menurut undang- 
undang alam apa yang pennah berlaku sekali mungkin berlaku sekali lagi pula, dan manusia 
itu tetap manusia juga, tetapi sebelum kelahiran Islam, manusia diwaktu itu telah pun 
terjerumus ke dalam perhambaan nafsu syahwat yang hampir hampir sama dengan 

perhambaan nafsu syahwat yang mengongkongi manusia di zaman moden ini. Yang berbeza 
ialah perubahan bahan-bahan kenikmatan nafsu syahwat saja. Kota Rome di zaman purba 
tidak kurang fasik dan lucah dari kota Paris, London dan bandar-bandar Amerika yang lain. 
Negara Farsi di zaman purba juga tenggelam di dalam kekacauan akhlak seperti yang dialami 
oleh negara-negara komunis, tetapi apabila Islam muncul, la telah berjaya menukarkan seluruh 
keadaan ini kepada satu bentuk hidup yang luhur, murni dan dinamis, satu bentuk kehidupan 
yang berjuang untuk kebajikan dan kemajuan di bumi, malah Islam merupakan satu tenaga 
pendorong yang menolak manusia di Timur dan di Barat ke arah kemajuan fikiran dan 
rohaniah. Reformasi yang telab dibawa oleh Islam telah dapat mematahkan kejahatan- 
kejahatan yang selama ini telah menenggelamkan manusia. 

Sejak itu dunia Islam merupakan sumber-sumber ilmu pengetahuan, kebajikan dan 
kemajuan di seluruh dunia dalam satu jangka waktu yang panjang. Dan di sepanjang zaman itu 
dunia Islam tidak pernah merasa perlu kepada penyingkiran undang undang akhlak, kepada 
keruntuhan pekerti dan kebebasan sex untuk mendapatkan kekuatan kebendaan, kemajuan 
ilmu pengetahuan dan fikiran, malah penganut Islam di waktu itu merupakan contoh-contoh 
tauladan yang gemilang dalam segenap bidang. Tetapi apabila dunia Islam mulai 
meninggalkan akhlak akhlak Islam yang luhur dan mulai diperhambakan oleh nafsu syahwat, 
maka ia juga terpaksa menerima akibah jelik dan undang undang Allah. 

Tenaga-tenaga baru yang sedang digembelingkan hari ini untuk tampil ke muka 
merupakan satu tenaga raksaksa yang diambil dan warisan zaman lampau. Tenaga-tenaga itu 
sekarang sedang berjuang melengkapkan dirinya dengan alat-alat kekuatan zaman moden dan 
sedang merindukan zaman depannya yang lengkap dengan segala faktor-faktor kemajuan dan 
kekuatan. Seandainya tenaga itu sudah cukup lengkap nanti, maka ia akan sanggup 
mengembalikan miracle yang pernah diciptakannya ketika ia lahir pada permulaan kalinya di 
zaman lampau, ketika itu Islam sekali lagi akan berusaha mengangkatkan umat manusia dan 
perlembahan nafsu syahwat yang kotor kepada taraf insaniah yang luhur, iaitu manusia yang 
sentiasa berusaha untuk kemajuan di bumi tetapi sentiasa menyintai darjah-darjah yang tinggi 
di langit. 

Di samping itu semua, Islam tidak cukup dengan hanya merupakan satu agama yang 
mengandungi kepercayaan rohaniah semata-mata atau merupakan perjuangan untuk 
membersihkan akhlak manusia saja atau merupakan da'wah yang semata-mata mengajak 
manusia berfikir dan meneliti kejadian-kejadian Allah, malah Islam adalah satu agama yang 
praktis yang menyelenggara kehidupan hal ehwal di bumi. Seluruh hubungan manusia baik 
kecil atau besar, baik bersifat politik atau ekonomi atau sosial adalah diletakkan di bawah 
pemerhatiannya dan seluruh hubungan itu diatur dengan undang-undang dan peraturan- 
peraturan, sedangkan undang-undang dan peraturan itu adalah disusun dalam satu bentuk 
yang unik yang menjalin perhubungan yang rapat di antara manusia dengan masyarakatnya, 
di antara akal dengan hati noraninya, di antara kerja-kerja kehidupan dengan amal-ibadat, di 
antara bumi dengan langit dan di antara dunia dan akhirat. 

Ruangan ini tidak cukup untuk dihuraikan dengan jelas tentang sistem-sistem politik, 
ekonomi dan sosial Islam begitu juga ruangan-ruangan akan datang akan digunakan 
seluruhnya untuk memberi gambaran mengenai sistem Islam di dalam berbagai-bagai segi 
ketika dibincangkan persoalan-persoalan yang mengeliru yang ditimbulkan oleh orang-orang 
Barat dan para pemujanya terhadap agama Islam yang suci ini. Tetapi untuk ruangan ini 
cukuplah kami bentangkan hakikat-hakikat yang berikut: 

Pertama: Islam bukanlah satu dawah yang bersifat teori saja, malah Islam merupakan 
satu sistem hidup yang praktis yang mengakui keperluan-keperluan manusia yang hakiki dan 
berjuang agar keperluan-keperluan itu dapat dicapai manusia. 

Kedua: Dalam usahanya untuk mencapaikan keperluan keperluan manusia yang hakiki 
itu Islam sentiasa berusaha memelihara dasar perimbangan yang mutlak di antara keperluan- 
keperluan badannya dengan keperluan akal dan rohnya. Islam tidak membenarkan keperluan- 
keperluan itu menindas satu sama lain. Dengan erti Islam tidak menindaskan keinginan 
keinginan nafsu demi untuk mempertinggikan rohaniah manusia, begitu juga Islam tidak 
membenarkan seseorang itu menyahuti panggilan keinginan nafsu hingga sampai kepada batas 
yang menurunkan manusia ke darjah kebuasan binatang, malah Islam cuba menyatukan 
kedua-dua tuntutan badan dan roh itu dalam satu peraturan yang padu dan utuh. 

Seterusnya Islam cuba memperimbangkan di antara tuntutan tuntutan individu dengan 
tuntutan masyarakat, dengan erti Islam tidak membenarkan pencerobohan seseorang terhadap 
seseorang yang lain, pencerobohan individu terhadap masyarakat atau pencerobohan 
masyarakat terhadap individu atau pencerobohan satu golongan terhadap satu golongan yang 
lain atau pencerobohan satu negara terhadap satu negara, malah Islam berdiri sama tengah 
sebagai tembok yang menghalangi mereka dan berlanggar dan bertempur, malah Islam 
menganjurkan mereka agar mengadakan kerjasama yang rapat untuk kebajikan umat manusia. 

Dan pada akhirnya Islam cuba mempertimbangkan sistem masyarakat di antara 
berbagai-bagai kekuatan, iaitu Islam cuba memperimbangkan di antara kekuatan-kekuatan 
kebendaan dengan kekuatan-kekuatap rohaniah dan memperimbangkan di antara faktor-faktor 
ekonomi dengan faktor-faktor .kemanusiaan yang lain. 

Tidak seperti komunisma, Islam tidak mengakui hanya factor-faktor ekonomi atau 
kekuatan kebendaan saja yang menguasai manusia. Begitu juga tida seperti kepercayaan- 
kepercayaan rohaniah tulin dan tidak pula seperti pegangan-pegangan idealisma. Islam tidak 
mempercayai bahwa faktor-faktor rohaniah dan cita-cita yang idealis saja satu-satunya 
kekuatan yang dapat menyusun kehidupan manusia, malah Islam mengakui bahwa kombinasi 
dan seluruh faktor-faktor itulah yang dapat menyusun kehidupan manusia dan bahwa 
undang-undang dan peraturan hidup yang paling baik itu ialah peraturan hidup yang paling 
lengkap yang dapat melayani tuntutan-tuntutan jasmani, tuntutan akal dan tuntutan rohaniah 
dalam satu bentuk hidup yang seimbang dan harmoni. 

Ketiga: Islam mempunyai peraturan masyarakat dan sistem ekonomi yang tersendiri. 
Kadang-kadang peraturan dan sistem itu secara kebetulan bertemu atau sejajar dengan 
setengah-setengah aspek sistem kapitalisma atau komunisma, malah Islam dapat 
mengumpulkan semua aspek-aspek yang baik dan dua sistem itu tanpa terlibat di dalam 
kesilapan-kesilapan dan penyelewengan penyelewengan keduanya. Sistem Islam adalah suatu 
sistem yang tidak terlalu menitikberatkan individualisma sehingga sampai kepada batas yang 
jelik seperti yang diamalkan oleh orang-orang Barat yang menganggapkan individu itu sebagai 
asas yang pokok dan sebagai makhluk suci yang harus diberi seluruh kebebasan dan 
masyarakat sama sekali tidak berhak untuk menyekatkan mana-mana kebebasannya. Dan 
konsep inilah timbulnya sistem kapitalisma 'yang berlandaskan kebebasan individu untuk 
mengeksploitasikan orang-orang lain. Sistem Islam juga tidak terlalu menitik beratkan 
kolektivisma seperti yang diamalkan oleh negara Eropah Timur yang menganggap masyarakat 
itu sebagai asas yang pokok, sedangkan individu hanya merupakan sebiji debu sesat yang tidak 
mempunyai identiti yang tersendiri dan kewujudan identitinya hanya berlaku apabila la 
berada di tengah kelumpuk masyarakat saja. Menurut sistem ini hanya masyarakat saja yang 
mempunyai kebebasan dan kuasa yang mutlak, sedangkan individu tidak berhak membantah 

dan menuntut hak-haknya. Dan sinilah tirnbulnya sistem komunisma yang mengakui negara 
sebagai satu-satunya pihak yang mempunyai kuasa mutlak untuk menentukan corak hidup 
rakyat jelata. 

Islam adalah satu-satunya sistem hidup yang mengambil jalan tengah di antara sistem 
kapitalisma dan sistem komunism ia mengakui dan memperimbangkan hak-hak individu dan 
hak-hak masyarakat; Ia memberikan individu kebebasan-kebebasan yang dapat menunjulkan 
identitinya tetapi tidak sampai mencerubuhi identiti orang lain, ia juga memberikan 
masyarakat atau negara kuasa-kuasa yang luas untuk membetulkan susunan-susunan 
perhubungan sosial dan ekonomi masyarakat apabila menyeleweng dan garis 
keseimbangannya. Dan seluruh tindakan pembetulan itu dilakukan di atas asas-asas muhibbah 
dan saling mengerti di antara individu-individu dan golongan-golongan, bukan di atas asas 
dendam dan pertentangan kelas yang menjadi landasan falsafah komunisma dan cara-cara 
pelaksanaannya. 

Sistem hidup yang dibawa oleh Islam itu, bukanlah satu sistem yang dilahirkan di 
bawah tekanan-tekanan kepentingan ekonom dan bukanlah satu sistem yang lahir akibah dan 
pertarungan pihak-pihak yang rnempunyai kepentingan-kepentingan yang bertentangan 
malah sistem itu lahir dengan sendirinya saja, ia lahir sewaktu dunia masih lagi belum 
membeni nilai kepada faktor ekonomi, sewaktu dunia masih lagi belum mengetahui sedikitpun 
tentang konsep keadilan sosial persis seperti yang difahamkan oleh kita sekarang. 

Dan hingga ke saat ini sistem Islam masih merupakan satu sistem yang progresif 
dibandingkan dengan sistem kapitalisma dan komunisma iaitu dua sistem yang baru saja 
dikenali oleh dunia moden di dalam bidang sosial dan ekonomi. 

Keperluan asasi manusia yang diperjuangkan oleh Karl Marx dan yang harus 
dilaksanakan oleh negara menurut beliau ialah makanan, tempat kediaman dan kepuasan sex. 
Perjuangan beliau yang sedemikian telah mencetuskan satu revolusi besar di dalam sejarah 
manusia, tetapi sebenarnya apa yang diperjuangkan oleh beliau itu merupakan beberapa 
keperluan yang pernah diperjuangkan oleh Islam sebelum seribu tiga ratus tahun yang Iampau. 
Rasulullah pernah bersabda, "Sesiapa yang ditugas menjalankan urusan kami (negara) dan 
tidak mempunyai rumah kediaman, maka dia berhak mendapat sebuah rumah, atau tidak 
mempunyai isteri, ia berhak mendapat seorang isteri, atau tidak mempunyai khadam, ia berhak 
mendapat seorang khadam, atau tidak mempunyai kenderaan, ia berhak mendapat satu 
kenderaan." Anjuran ini meliputi seluruh keperluan-keperluan hidup asasi manusia yang 
diperjuangkan oleh Karl Marx, malah Rasulullah telah menambahkan keperluan yang lain lagi 
tanpa menggunakan perjuangan kelas atau revolusi-revolusi yang berdarah dan tanpa 
menafikan rukun-rukun hidup manusia yang lain yang melewati keperluan-keperluan hidup 
yang asasi itu. 

Inilah beberapa ciri-ciri yang jelas dan sistem Islam. 

Seandainya Islam mempunyai asas perjuangan yang sebaik itu dan merupakan satu 
agama luas yang meliputi segenap jurusan hidup manusia, yang meliputi gerak diam mereka, 
yang meliputi fikiran-fikiran dan perasaan-perasaan mereka, yang meliputi kerja kerja dan 
amal ibadat mereka, yang meliputi persoalan-persoalan ekonomi dan persoalan-persoalan 
sosial mereka, yang meliputi kecenderungan-kecenderung semula jadi mereka dan meliputi 
cinta rindu rohaniah mereka, kemudian untuk seluruhnya itu. Islam mengadakan pula undang- 
undang yang seimbang dan unik di dalam sejarah, maka agama yang sedemikian sifatnya itu 
tidak akan menjadi satu agama lapuk yang hilang tujuan-tujuan perjuangannya, kerana yang 
menjadi tujuan dan matalamat Islam ialah seluruh bidang hidup selama wujudnya hidup di 
alam ini. 

Dunia dengan persoalan hidup yang di hari ini amat memerlukan inspirasi dan 
organisasi Islam. 

Dunia dengan persoalan perkauman yang memuncak dalam bentuk pergeseran kaum 
yang jelik di Amerika dan Afrika Selatan di abad dua puluh masih memerlukan kepada 
inspirasi Islam yang telah berjaya menyelesaikan masaalah-masaalah perkauman kulit hitam 
putih dan merah itu di dalam dunia kenyataan bukannya di dalam dunia impian. Islam 
meletak dasarnya bahwa di sana tiada siapa yang boleh melebihi orang lain melainkan dengan 
taqwa. 

Di samping itu Islam bukan saja memberi kepada hamba hamba abdi yang berkulit 
hitam hak-hak sama rata insaniah, malah mengangkat mereka ke taraf yang dicita-cita oleh 
setiap pemerintah dan pentadbir negara. Rasulullah pernah bersabda, "Dengarlah segala 
penintah dan patuhilah kepada pemerintah kamu walaupun dia seorang hamba Habsyi yang 
berkepala seperti buah anggur selama ia memenintah menurut kitab Allah." - Hadith Al- 
Bukhari 

Dunia yang sedang terbelenggu di bawah penjajahan penjajahan dan perhambaan yang 
liar masih memerlukan kepada inspirasi Islam yang mengharamkan penjajahan yang bertujuan 
melakukan eksploitasi Islam telah melayani negara-negara yang ditakluknya dengan maksud- 
maksud mengembangkan da'wah Islamiah dengan layanan-layanan yang jujur dan bersih dan 
belum pernah dilakukan oleh pemerintah-pemerintah Eropah yang bertamaddun. Khalifah 
Omar al-Khattab telah menjatuhkan hukuman supaya anak Gabnor Amru bin al dipukul balas, 
malah beliau hampir-hampir hendak memukul kepala Amru bin al 'As sendiri, kerana 
kesalahan anaknya yang memukul seorang pemuda Mesir dan keturunan Qibti tanpa sesuatu 
kesalahan, sedangkan Amru bin al-'As adalah seorang panglima besar dan seorang gabnor 
yang dihormati ramai. 

Dunia yang sedang bergelumang di dalam kejahatan-kejahatan kapitalisma masih 
memerlukan sistem Islam yang mengharamkan riba dan monopoli yang menjadi dua rukun 
sistem kapitalisma tiga belas abad yang lampau. 

Dunia yang sedang dipengaruhi komunisma yang memperjuangkan kebendaan dan atheisma 
masih memerlukan sistem Islam yang sanggup mendirikan konsep keadilan masyarakat dalam 
bentuknya yang paling sempurna tanpa memerlukan kepada tindakan mengeringkan sumber- 
sumber rohaniah dalam kehidupan manusia atau kepada tindakan membataskan dunia 
manusia pada alam yang hanya dikuasai oleh inderia-inderia saja dan tanpa memerlukan 
kepada tindakan memaksa fahaman komunisma secara tindak-tanduk kediktatoran. Islam telah 
menegaskan kepada manusia. "Tiada paksaan di dalam agama Islam, jalan hidayat dan jalan 
sesat masing-masing telah pun terbentang nyata. "(Surah al-Baqarah (25)) 

Dunia yang terancam oleh peperangan masih memerlukan sistem Islam, kerana Islam 
sajalah satu-satunya jalan yang praktis menuju perdamaian dalam jangka waktu yang panjang. 

Ya, Islam masih belum lapuk dan peranan Islam untuk membentuk masa depan 
manusia tidak kurang hebat dan peranannya di zaman lampau yang telah menerangi alam, 
ketika mana negara-negara Eropah masih berada di zaman gelita yang pekat. 

Islam dan Perhambaan 

BARANGKALI pengeliruan di bidang ini merupakan satu pengeliruan yang paling jahat yang 
dimainkan oleh penganut penganut komunis untuk menggugatkan keimanan angkatan muda 
terhadap Islam. Kata mereka, seandainya Islam itu benar benar sesuai dengan setiap zaman 
seperti yang didakwakan oleh para penda'wahnya tentulah Islam tidak menghalalkan 
perhambaan, kerana penghalalannya itu merupakan satu bukti yang nyata bahwa Islam hanya 
satu agama yang sesuai untuk satu jangka zaman yang tertentu saja. Islam telah pun selesai 
menjalankan tugasnya. Oleh itu Islam hanya merupakan agama yang patut tinggal dalam 
kenangan sejarah saja. 

Pemuda-pemuda Islam sendiri telah mengalami beberapa kesangsian di dalam perkara 
ini. Bagaimana Islam sebagai agama yang datang dari Allah dan tidak diragui kebenarannya itu 
tergamak menghalalkan perhambaan? Bagaimana Islam yang datang untuk membawa 
kebajikan kepada seluruh umat manusia di seluruh zamannya tergamak menghalalkan 
perhambaan? Bagaimana Islam yang mengemukakan konsep samarata yang sempurna dan 
memulangkan seluruh asal manusia itu kepada satu nenek tergamak menjadikan perhambaan 
sebahagian dan sistem undang undang dan peraturan hidupnya? 

Adakah Allah mahu membahagikan manusia selama-lamanya kepada golongan hamba 
dan golongan tuanmas-tuanmas? Begitu kah kehendak Allah di bumi ini? Adakah Allah yang 
pernah mengatakan bahwa "la telah memuliakan kejadian manusia, "(Surah al-Isra' (70)) rela 
agar satu kumpulan manusia itu dijadikan bahan-bahan jual beli seperti yang dialami oleh 
hamba abdi? Seandainya Allah tidak merelakan hal ini mengapa ia tidak menerangkan di 
dalam kitab suciNya dengan tegas bahwa perhambaan itu suatu amalan yang diharamkan 
sebagaimana Ia telah memberi keterangan yang jelas mengharamkan minum arak, berjudi, 
makan nba dan sebagainya dan perbuatan-perbuatan yang dikeji Islam. 

Pemuda-pemuda Islam itu memang yakin bahwa Islam adalah satu agama yang benar, 
tetapi sikap mereka dalam persoalan ini samalah dengan sikap Nabi Ibrahim ketika ditanya 
Allah, "Apakah tidak engkau percaya?" Jawab Ibrahim, "Hamba memang percaya tetapi 
permintaan hamba itu ialah untuk mendapat keyakinan yang menenteramkan hati hamba 
saja."( Surah al-Baqarah (260)) 

Tetapi pemuda-pemuda yang telah dirusakkan fikiran dan kepercayaannya oleh kaum 
penjajah, mereka tidak lagi berfikir panjang menyelami hakikat persoalan ini, malah terus 
mengambil kesimpulan tanpa menyiasat lebih mendalam bahwa Islam adalah satu sistem 
hidup yang lapuk yang telah kehabisan tujuan tujuannya. 

Kaum komunis merupakan pendakwa-pendakwa yang mendokong satu faham ilmiah 
yang falsu yang diterima dan pemimpin-pemimpin mereka, satu faham yang menjadi 
kebanggaan mereka dan satu faham yang mereka anggap sebagai satu hakikat yang abadi yang 
tidak dapat diragui dan disangkalkan lagi, iaitu faham "Dailektik kebendaan". Faham ini telah 
membahagikan kehidupan manusia kepada peringkat-peringkat perkembangan ekonomi yang 
tertentu iaitu peringkat komunisma yang pertama, peringkat perhambaan, peringkat feudal, 
peringkat kapitalis dan peringkat komunisma yang kedua (peringkat kesudahan alam). 
Menurut faham ini seluruh kepercayaan, peraturan-peraturan dan fikiran yang diketahui oleh 
manusia merupakan pencerminan dan satu bentuk penghidupan ekonomi atau merupakan 
satu tahap perkembangan ekonomi, yang wujud di zaman itu. Sedangkan kepercayaan. 
peratunan-peraturan dan fikiran-fikiran itu pula memang secocok dengan masa itu, tetapi tidak 
secocok lagi dengan peringkat perkembangan ekonomi selepas itu yang tegak di atas satu asas 
ekonomi yang baru. Berdasarkan hakikat ini di sana tidak ada satu sistem pun yang dapat 

dikatakan sesuai untuk semua zaman dan generasi. Seandainya Islam lahir ketika dunia sedang 
berada di penghabisan peringkat perhambaan dan di permulaan peringkat feudal, maka 
undang-undang, kepercayaan dan peraturan-peraturan hidup yang dibawa oleh Islam itu 
adalah sesuai untuk peringkat zaman itu saja. Oleh kerana itulah Islam mengakui sistem 
perhambaan dan mengharuskan sistem feuda Islam tidak mempunyai kemampuan untuk 
mendahului perkembangan ekonomi atau untuk mengadakan satu sistem baru yang belum 
matang persediaan-persediaan ekonominya, kerana menurut Karl Marx hal yang seperti itu 
mustahil berlaku. 

Di ruangan ini kami ingin membincangkan persoalan perhambaan di dalam kontek 
hakikat sejarah, sosial dan saikoloji dan terpisah jauh dan segala debu-debu pengeliruan yang 
ditaburkan oleh kaum komunis. Seandainaya kita mendapat hakikat yang objektif, maka kita 
tidak lagi perlu mendengar dakwaan-dakwaan kaum komunis yang menyeleweng dan para 
ahli ilmunya yang falsu. 



Apabila kita melihat masaalah perhambaan dengan latar belakang dan suasana abad dua 
puluh, dan apabila kita melihat masaalah itu dan kacamata kekejaman yang dilakukan di dunia 
hamba abdi yang pernah dirakamkan oleh sejarah di negeri Rome di zaman purba, tentulah 
kita memandang hina kepada persoalan perhambaan itu dan tentulah perasaan kita tidak dapat 
menerima perhambaan itu sebagai satu perkara yang patut diakui oleh mana-mana agama atau 
mana-mana sistem hidup malah perasaan memandang hina dan jelik kepada hamba-hamba itu 
semakin mengongkongi jiwa kita hingga kita tertanya-tanya mengapakah Islam turut 
mengakui perhambaan itu, sedangkan seluruh ajaran dan bimbingannya adalah bertujuan 
untuk membebaskan manusia dan perhambaan di dalam segala bentuk dan wamanya. Dan 
dengan perasaan yang meluap-luap itu juga kita bercita-cita dengan penuh perasaan jika Islam 
dapat menenteramkan hati dan akal fikiran kita dengan bertindak mengharamkan perhambaan 
itu dengan nas-nas yang tegas. 

Di sini marilah kita berhenti sebentar meninjau hakikat hakikat sejarah. Sebetulnya 
kekejaman-kekejaman perhambaan yang berlaku di negeri Rome di zaman purba itu tidak 
pernah berlaku di dalam sejarah Islam. Seandainya kita melihat dengan sepintas lalu keadaan- 
keadaan penderitaan hidup yang dialami oleh hamba abdi di Empayar Rome, tentulah akan 
menyedarkan kita betapa jauhnya perbedaan dan perubahan yang telah dibawa oleh Islam 
kepada kaum hamba abdi walaupun ia tidak sekali gus membebaskan mereka. 

Hamba abdi di dalam tradisi Rome hanya barangan bukannya manusia. Mereka tidak 
sedikit pun memnunyal hak-hak sebagai manusia walaupun mereka memikul seluruh beban- 
beban kerja yang berat. Perhambaan di zaman itu datangnya dan penaklukan penaklukan 
perang, sedangkan peperangan-peperangan itu pula bukanlah peperangan untuk menegakkan 
sesuatu gagasan dan dasar hidup yang luhur, malah satu-satunya sebab peperangan itu ialah 
keinginan untuk memperhambakan manusia-manusia lain dan mempergunakan mereka untuk 
kepentingan-kepentingan orang-orang Rome. 

Tegasnya, untuk membolehkan orang-orang Rome hidup dengan penuh kemakmuran 
dan kemewahan, dan untuk membolehkan mereka menikmati mandi dengan air dingin dan air 
panas, pakalan yang serba indah, makanan-makanan yang serba lazat dan hiburan-hiburan 
yang penuh nafsu, arak, perempuan, tari menari, majlis-majlis keramaian dan anika pesta, 
untuk membolehkan ini semua, orang-orang Rome harus bertindak memperhambakan rakyat 
negeri-negeri lain dan menghisapkan darah mereka. Negeri Mesir juga pernah mengalami 
penindasan penindasan yang sedemikian ketika negeri itu dijajahi Empayar Rome dan sebelum 

dibebaskan oleh Islam, kerana Mesir di zaman itu merupakan bendang gandum dan sumber 
kewangan kepada Empayar Rome. 

Untuk mengisi keinginan-keinginan yang penuh nafsu itu kerajaan Rome 
mengembangkan penjajahannya dan akibah dan penjajahan itu lahirlah kaum hamba abdi yang 
diperlakukan sebagai barang-barang yang tidak mempunyai identiti manusia dan tidak 
mempunyai hak-hak manusia, meneka bekerja di sawah bendang, sedangkan kaki mereka 
dibelenggu dengan rantai-rantai yang berat untuk menahan mereka dani melarikan di Mereka 
diberi makan sekadar untuk mereka hidup agar mereka dapat bekerja bukan kerana mereka 
berhak menenima makanan itu seperti berhaknya binatang-binatang dan pokok-pokok hidup 
yang lain. Mereka pula disebat dengan ganas ketika mereka bekerja dan keganasan itu 
dilakukan mereka bukan kerana tujuan yang lain' melainkan semata-mata untuk mencapai 
kenikmatan dan kelazatan jahat yang dapat dirasa oleh tuanmas-tuanmas atau wakilnya 
apabila mereka menyiksakan makhluk-makhluk yang malang itu. 

Kemudian kaum abdi itu tidur di dalam bilik-bilik penjara yang gelap, busuk dan kotor 
di mana menghuninya tikus dan serangga. Puluhan orang, kadang-kadang sampai lima puluh 
orang mereka disumbat dalam satu bilik penjara dengan rantai rantai belenggu. Mereka tidak 
diberi ruang yang secukupnya walaupun seluas ruang yang diberi kepada lembu-lembu di 
dalam kandang. 

Tetapi yang lebih buruk dan kejam dan itu lagi ialah mereka memaksa kaum abdi itu 
memasuki pertandingan-pertandingan pedang dan lembing yang merupakan satu pesta yang 
amat diminati mereka. lnilah satu pertanda yang paling nyata menunjukkan bagaimana 
jeliknya tabiat ganas orang Rome purba dan tabiat ini diwarisi pula oleh Eropah moden 
sebagaimana dapat dilihat di dalam bentuk-bentuk penjajahan dan eksploitasi eksploitasi 
mereka yang kejam. 

Pesta-pesta pertandingan yang ganas itu dihadiri oleh para pembesar dan kadang- 
kadang dikepalai oleh Serimaharaja Rome sendiri untuk menyaksikan pertandingan yang 
sungguh-sungguh di antara hamba abdi itu. mereka menikam dan menetak satu sama lain 
dengan pedang dan lembing di mana-mana saja bahagian badan yang diluangi mereka tanpa 
belas kasihan lagi. 

Kegirangan memuncak, tepuk sorak menggemakan angkasa dan ketawa hilai terbahak- 
bahak senang dan gembira apabila mereka yang bertanding itu dapat menjatuh dan 
membunuh lawannya. 

Demikianlah nasib hamba abdi di negeri Rome di zaman purba. Mereka tidak 
mempunyai apa-apa kedudukan di sisi undang-undang, sedangkan tuanmasnya mempunyai 
hak mutlak untuk membunuh, menyiksa dan mengeksploitasikan hamba hamba abdi mereka 
tanpa hak mengadu kerana di sana tidak ada pihak yang berhak membicarakan pengaduan- 
pengaduan dan para hamba abdi. 

Di samping itu layanan terhadap hamba abdi di Farsi, India dan lain-lain negeri tidak 
begitu jauh bezanya dan layanan-layanan di negeri Rome yang kita bicar akan tadi, di mana 
keinsanan hamba abdi dipersia-siakan dan di mana mereka dibebankan dengan kerja-kerja 
yang berat tanpa ganjaran yang wajar. 

Kemudian Islam muncul. Ia muncul untuk mengembalikan keinsanan hamba abdi itu. Ia 
muncul menegaskan kepada tuanmas-tuanmas, "Di antara setengah dengan setengah kamu 
(suami yang merdek dan isteri dari hamba) adalah sama dan segi asal keturunan dan 
keimanan."( Surah al-Nisa(25)). Ia muncul untuk memberi amaran. "Sesiapa yang membunuh 
hambanya akan dibalas bunuh oleh Kami, sesiapa yang mencederakan hidung hambanya akan 

dibalas cedera oleh Kami dan sesiapa yang memotong kemaluan hambanya akan dibalas 
sepertinya oleh Kami.( Hadith riwayat al-Bukhari, Muslim, Abu Daud, Turmuzi dan al-Nasai'). 
Ia datang untuk menegakkan dasar kesatuan dan persamaan keturunan dan persamaan 
kesudahan hidup. Ia menunjulkan prokiamasi, "Kamu sekalian anak-anak cucu Adam adalah 
diciptakan dan tanah." (Hadith riwayat Muslim dan Abu Daud) Ia datang untuk menandaskan 
bahwa kelebihan di antara tuanmas dan hamba bukan terletak kerana seseorang itu tuanmas 
dan seseorang itu hamba, malah pokok kelebihan terletak pada sifat taqwa. Sabda Rasulullah 
(s), "Tiada kelebihan bagi orang Arab di atas orang yang bukan Arab, tiada kelebihan bagi 
orang yang bukan Arab di atas orang Arab, tiada kelebihan bagi bangsa yang berkulit hitam di 
atas bangsa yang berkulit kemerahan dan tiada kelebihan dan bangsa yang berkulit kemerahan 
di atas bangsa yang berkulit hitam melainkan dengan taqwa." ( Hadith dikeluarkan oleh al- 
Tabari) 

Islam datang untuk memerintah tuanmas-tuanmas agar mereka memberi layanan yang 
baik terhadap hamba abdi mereka. Firman Allah, kamu memberi layanan yang baik kepada 
dua ibubapa, kepada kaum kerabat, kepada anak-anak yatim, kepada orang-orang fakir miskin, 
kepada jiran tetangga yang dekat, kepada jiran tetangga yang jauh, kepada teman sejawat, 
kepada orang perantauan dan kepada hamba abdi kamu. Sesungguhnya Allah tidak sukakan 
orang-orang yang angkuh dan membangga-banggakan diri."( Surah al-Nisa (36)) 

Islam datang untuk memberi penentuan bahwa perhubungan di antara tuanmas dan 
hamba abdi bukanlah perhubungan untuk menindas, untuk memperbudak, untuk 
mengeksploitasi dan untuk menghina, malah ialah perhubungan kekerabatan dan 
persaudaraan. Tuanmas-tuanmas dianggap keluarga hamba abdi yang harus dipinta keizinan 
mereka lebih dulu jika hendak mengahwini mereka. Firman Allah, "Kamu boleh mengahwini 
wanita yang beriman dan hamba-hamba yang dimiliki kamu. Dan Allah itu amat mengetahui 
keimananmu. Di antara setengah dengan setengah kamu adalah sama dan segi keturunan dan 
keimanan, kerana itu kahwinilah mereka dengan izin keluarganya (tuanmasnya) dan berilah 
maskahwinnya menurut yang patut."( Surah al-Nisa (25)) 

Islam datang untuk menetapkan bahwa kaum hamba abdi itu adalah saudara kepada 
tuanmas-tuanmas Sabda Rasulullah, "Hamba abdi kamu adalah saudara kamu, sesiapa yang 
memiliki saudaranya maka hendaklah ia memberikannya makanan yang sama dengan 
makanan yang dimakan olehnya dan memberikannya pakaian yang sama dengan pakaian yang 
dipakai olehnya dan janganlah kamu bebankan mereka dengan kenja-kerja yang di luar 
kesanggupan mereka, dan jika kamu menyuruh mereka melakukan kerja-kerja yang berat 
maka hendaklah kamu membantu mereka." (Hadith riwayat al-Bukhari) 

Di samping itu untuk menjaga perasaan hamba abdi, Rasululla telah berpesan, 
"Janganlah seorang pun dan kamu berkata, "Ini abdiku" malah hendaklah ia berkata, "Ini anak 
mudaku dan ini anak gadisku." (Riwayat Abu Hurairah) 

Berdasarkan pesanan-pesanan ini Abu Hurairah telah menahan seorang lelaki yang 
menunggang, sedangkan hambanya berlari di belakangnya lalu berkata, "Biarlah dia 
menunggang sama di belakang awak kerana dia adalah saudara awak. Dan roh awak sama saja 
dengan rohnya." 

Apa yang disebutkan itu bukanlah merupakan keseluruhan sikap Islam terhadap 
hamba, tetapi sebelum kita menerangkan lebih jauh adalah wajar bagi kita menerangkan 
perubahan yang besar yang dibawa oleh Islam ke dalam masyarakat hamba abdi dalam 
peringkat ini. 

Di zaman Islam kaum abdi bukanlah lagi merupakan barangan, malah mereka 
dipandang sebagai manusia yang mempunyai roh yang sama dengan roh tuanmasnya Sebelum 

itu umat-umat yang lain di dunia menganggapkan kaum abdi sebagai jenis manusia yang 
berlainan dan jenis manusia tuanmas. Mereka dijadikan untuk diperhamba dan diperhina. 
Justru kerana itu hati kecil kaum tuanmas tidak sedikit pun merasa berdosa apabila mereka 
membunuh, menyiksa, menyelar dengan api dan membebankan hamba abdi mereka dengan 
kerja-kerja yang kotor dan kerja-kerja yang berat. Menurut kepercayaan orang-orang Hindu, 
kaum abdi dari golongan hina adalah dijadikan dari tapak kaki Tuhan, kerana itu mereka hina 
dina dan tidak boleh mengangkatkan diri mereka dan taraf yang telah ditetapkan oleh Tuhan 
itu melainkan dengan kesanggupan menanggung kehinaan dan kesengsaraan agar ruh mereka 
akan dapat berpindah selepa matinya kelak kepada, makhtuk yang lebih mulia. Mereka bukan 
saja hidup dalam keadaan hina, malah mereka juga dipaksa menerima kehinaan itu tanpa 
bantahan. 

Dan sinilah Islam telah berjaya mengangkatkan kaum abdi ke taraf persaudaraan 
dengan orang-orang yang merdeka dan kejayaan ini bukan hanya di alam impian yang ideal 
malah di alam kenyataan. 

Sejarah telah menyaksi dan pejuang-pejuang Salib yang fanatik dan Eropah juga telah 
mengaku bahwa layanan terhadap kaum abdi di zaman permulaan lahirnya Islam telah sampai 
kepada batas perikemanusiaan yang tinggi yang tidak berlaku di tempat-tempat yang lain, 
malah layanan yang baik ini sampai kepada batas yang membuat kaum abdi yang telah 
mendapat kemerdekaan mereka enggan berpisah dengan tuanmas-tuanmas mereka walaupun 
mereka bebas untuk berbuat demikian setelah mereka memiliki kebebasan ekonomi dan 
mempunyai kesanggupan untuk memikul tanggungjawab-tanggungjawab sendiri. Ini 
disebabkan kerana mereka menganggapkan diri mereka sebagai anggota-anggota keluarga 
tuanmas mereka yang mempunyai pertalian yang seakan-akan pertalian darah keturunan. 

Pendeknya di zaman Islam, kaum abdi telah menjadi manusia yang mempunyai 
kehormatan yang diperlindungi oleh undang-undang. Mereka tidak boleh dicerubuhi dengan 
kata-kata yang kasar atau dengan tindakan yang agresif . 

Rasulullah telah melarang tuanmas dan menyebut-nyebutkan kepada kaum abdi mereka 
bahwa mereka abdi, malah Rasulullah menyuruh mereka bercakap dengan kaum abdi itu 
dengan menggunakan kata-kata yang menimbul rasa kasih sayang dan mesra terhadap mereka 
dan melenyapkan perasaan perhambaan pada mereka. 

Ketika membuat arahan-arahan itu Rasulullah bersabda kepada tuanmas "Allah telah 
membuat kamu menjadi tuanmas mereka, dan seandainya Allah kehendaki, ia juga boleh 
menjadikan mereka tuanmas-tuanmas kamu" - "Hadith ini telah disebut oleh Al-Imam Al- 
Ghazali dalam kitab Ihya Ulumuddin ketika membicarakan Hak-Hak Hamba". Jadi 
perhambaan itu hanya merupakan suatu kedudukan yang kebetulan saja. Kaum abdi juga 
mungkin dapat menjadi tuanmas kepada tuanmas yang memiliki mereka sekarang. Maksud 
dan pernyataan Rasulullah itu ialah untuk melenyapkan keangkuhan dan kesombongan 
tuanmas-tuanmas dan mengembalikan mereka kepada pertalian persaudaraan dan insaniah 
yang mengikat seluruh manusia dan mengembalikan mereka kepada perhubungan kasih 
sayang yang harus menjalinkan mereka semua. 

Islam juga telah menetapkan bahwa sebarang penyiksaan fizikal terhadap hamba abdi 
harus dibalaskan dengan penyiksaan fizikal yang sama. Sabda Rasulullah, "Barangsiapa yang 
membunuh hambanya kami akan hukumnya dibunuh balas". Ini adalah satu prinsip yang 
amat tegas yang menunjukkan Islam mempertahankan hak persamaan keinsanan yang 
sempurna di antara kaum abdi dan tuanmas, malah sabda itu merupakan satu pernyataan 
jaminan yang jelas terhadap nasib hidup kaum abdi iaitu walaupun mereka kini dikelaskan 
sebagai abdi, namun kedudukan mereka yang secara kebetulan itu tidaklah menghilangkan 

sifat kemanusian mereka yang asli. Ini adalah satu jaminan yang cukup sempurna yang belum 
pernah diberi oleh mana-mana undang dan peraturan perhambaan yang wujud malah Islam 
lebih jauh lagi menentukan bahwa perbuatan menempeling hamba abdi yang dilakukan tanpa 
maksud mengajar adab sopan adalah dianggap satu perbuatan yang boleh dijadikan alasan 
yang legal untuk dibebaskan hamba itu, kerana tempeling dengan maksud mengajar itu pula 
mempunyai batasan-batasan yang tidak boleh dilewati sama seperti batas-batas tuanmas itu 
mengajar anaknya sendiri. 

Kini marilah kita pindah kepada tahap pembebasan yang kedua yang dilakukan oleh 
Islam iaitu tahap pembebasan yang sebenar atau realistis, kerana tahap pembebasan yang 
pertama tadi hanya merupakan tahap pembebasan hamba abdi dan segi rohaniah, iaitu 
mengembalikan peribadi keinsanannya dan meletakkan batu asas layanan yang saksama agar 
kaum abdi itu diperlakukan sebagai manusia yang terhormat yang tidak berbeda dan segi asal 
keturunannya dan tuanmas-tuanmas mereka. Mereka hanya mempunyai kebebasan yang 
terbatas untuk membuat perhubungan secara langsung dengan masyarakat akibah dan 
keadaan kebetulan yang telah menimpa mereka dan aspek ini kaum abdi mempunyai seluruh 
hak-hak yang harus dinikmati oleh manusia yang lain.' 

Tetapi Islam merasa tidak cukup dengan melakukan pembebasan pada tahap rohaniah 
saja, kerana dasar perjuangannya yang pokok ialah mewujudkan persamaan yang sempurna di 
antara manusia dan memberi kebebasan penuh kepada setiap orang dan justru kerana itu Islam 
mengaturkan tindakan-tindakan yang praktis untuk membebaskan kaum abdi dengan 
menggunakan dua cara yang besar, iaitu pertama pembebasan dengan sukarela oleh tuanmas 
dan kedua mukatabah iaitu memberi hak kepada abdi menebuskan kemerdekaan dirinya 

Pembebasan ialah tindakan sukarela dari tuanmas membebaskan hamba-hamba yang 
dimilikinya. Islam telah memberi galakan yang sebesar-sebesarnya supaya manusia 
membebaskan hamba sahayanya dan Rasulullah sendiri telah membebaskan semua hamba- 
hamba sahayanya dan langkah yang suci ini telah diikuti pula oleh sahabat-sahabatnya. 
Sayyidina Abu Bakar telah mengorbankan wang kekayaannya yang besar membeli hamba abdi 
dan pembesar-pembesar Quraisy yang kafir untuk maksud membebaskan mereka dari 
perhambaan. Jabatan Baitulmal juga turut memain peranan membebaskan hamba abdi dengan 
membeli hamba-hamba abdi dan tuanmas-tuanmas mereka kemudian membebaskan mereka 
dan perhambaan sebaik saja Baitulmal mendapat wang lebih. Yahaya bin Said pernah bercerita 
katanya, "Khalifah Omar bin Abdul Aziz telah mengirim say a untuk memungut zakat-zakat 
negeri Afrika. Setelah terkumpulnya zakat-zakat itu saya pun mencari kaum fakir miskin untuk 
dibahagi bahagi kepada mereka, tetapi saya tidak mendapati seorang miskin pun, begitu juga 
tiada seorang miskin yang datang meminta habuan zakat dan jabatan kami, kerana baginda 
Omar bin Abdul Aziz telah menyediakan kemakmuran yang cukup kepada rakyat jelatanya. 
"Akhirnya saya gunakan wang itu membeli hamba-hamba abdi dan membebaskan mereka dan 
perhambaan." 

Rasulullah telah membebaskan mana-mana saja tawanan perang yang dapat mengajar 
tulis baca kepada sepuluh orang Islam atau dapat memberi perkhidmatan-perkhidmatan lain 
yang sama kepada orang-orang Islam. 

Al-Quran dengan tegas menyatakan bahwa setengah dosa itu boleh dibayar kifarat atau 
dihapuskan dengan membebaskan hamba abdi. Demikian juga Rasulullah sentiasa 
menggalakkan umatnya supaya membebaskan hamba abdi untuk menghapuskan mana-mana 
dosa yang telah dilakukannya. Langkah ini adalah dituju untuk membolehkan hamba abdi 
sebanyak-banyaknya mencapai kemerdekaan mereka, kerana dosa-dosa yang dilakukan 

manusia itu tidak kunjung putus atau seperti yang dikatakan Rasulullah setiap anak Adam itu 
tidak sunyi dan dosa. 

Di sini sungguh elok kita menarik perhatian khusus kepada salah satu peratunan 
membayar kifarat untuk menghapuskan dosa, iaitu pembayaran kifarat kerana membunuh 
orang lain yang telah ditetapkan oleh Islam, kerana peraturan ini dengan jelas sekali 
mencerminkan bagaimana sikap Islam terhadap perhambaan Islam telah menetapkan bahwa 
pembayaran kifarat kerana membunuh orang lain dengan tidak sengaja ialah membayar 
sejumlah wang sagu hati kepada keluarga orang terbunuh dan membebaskan seorang hamba 
yang mu' min. Firman Allah, "Siapa yang membunuh seseorang Islam yang lain tanpa sengaja 
maka hendaklah ia membebaskan seorang hamba dan membayar sejumlah wang sagu hati 
kepada keluarganya." (Surah' an-Nisa' (92)) . 

Si mati yang terbunuh tanpa sengaja itu adalah satu nyawa manusia yang disayangi dan 
dirasa kehilangan oleh keluarga dan masyarakatnya kerana ia terbunuh tanpa sebab yang 
wajar, justru kerana itu Islam menentukan pembayaran gantirugi dan dua belah pihak. Satu 
pihak ganti rugi kepada keluarga si mati yang terbunuh yang berupa pembayaran sejumlah 
wang gantirugi yang harus dibayar kepada keluarganya. Satu pihak lagi gantirugi kepada 
masyarakat yang berupa pembebasan seorang hamba mu' min. Seolah-olah pembebasan hamba 
itu sama ertinya dengan menghidupkan kembali satu jiwa yang terbunuh tanpa sengaja, dan ini 
satu bukti bahwa Islam memandang perhambaan itu sebagai maut atau serupa dengan maut di 
samping Islam mengadakan jaminan-jaminan yang lain terhadap keselamatan dan 
kesejahteraan kaum abdi. Kerana itu Islam mengambil segala apa saja kesempatan "Untuk 
menghidupkan kembali kaum abdi dengan membebaskan mereka dan belenggu perhambaan. 
"(Dari buku "al-Adalah'al-Ij fil Islam," Sayid Qutub) 

Sejarah telah menyebut betapa banyaknya bilangan kaum abdi yang telah mencapai 
kemerdekaan melalui pembebasan yang diberikan oleh tuanmas-tuanmas mereka, jumlah 
bilangan merekayang mendapat kemerdekaan yang sedemikian ramai itu tidak ada tolok 
bandingnya dengan umat-umat yang lain sama ada sebelum Islam atau beberapa abad selepas 
Islam hingga sampai ke permulaan zaman moden ini. Faktor-faktor yang mendorong ke arah 
pembebasan abdi adalah lahir dan perasaan insaniah yang tulin, lahir dan dhamir manusia 
yang ingin mencari kerelaan Allah semata-mata bukan mencari kerelaan dan sesuatu yang lain. 

Mukatabah iaitu kewajipan memberi kebebasan kepada hamba abdi apabila dipinta oleh 
mereka dengan kesanggupan membayar sejumlah wang tebusan yang dipersetujui bersama di 
antaranya dengan tuanmasnya. Pembebasan di sini merupakan satu pembebasan yang wajib 
yang tidak boleh ditolak atau ditangguh oleh tuanmas setelah selesai pembayaran wang 
tebusan itu dan pemerintah harus campur tangan untuk membebaskan hamba itu sepenuhnya 
apabila terjadi sesuatu kemungkiran dan pihak tuanmas. 

Dengan wujudnya peraturan mukatabah, Islam telah membuka satu lagi pintu 
kemerdekaan kepada kaum abdi yang ingin menjadi manusia merdeka tanpa susah pay ah 
menunggu keihsanan tuanmas membebaskannya di suatu ketika yang baik yang mungkin 
berlaku atau tidak kepada mereka. 

Mulai dan detik seseorang hamba abdi itu mengemukakan permohonannya untuk 
membebaskan dirinya dan perhambaan — iaitu satu permohonan yang tidak boleh ditolak 
sebaik saja dipinta oleh mana-mana hamba abdi, pembebasannya tidak mengancam 
keselamatan pemerintahan Islam seluruh perkhidmatannya dengan tuanmasnya mestilah 
dinilaikan dengan upah-upah yang tertentu, dan boleh juga ia dibenarkan bekerja di luar jika Ia 
suka hingga ia dapat mengumpulkan wang tebusan dirinya sebanyak yang telah dipersetujui 
itu. 

Mukatabah ini juga berlaku di Eropah di abad yang keempat belas iaitu sesudah tujuh 
abad peraturan ini dikemukakan oleh Islam. Tetapi amalan mukatabah di Eropah jauh berbeza 
dan amalan mukatabah di dalam Islam, di Eropah pemerintah tidak memberi jaminan 
kemerdekaan kepada hamba-hamba yang terlibat dalam peesetujuan mukatabah itu. 

Di samping itu di dalam Islam terdapat usaha-usaha membebaskan kaum abdi dengan 
sukarela tanpa bayaran tebusan diri, malah semata-mata kerana cintakan Allah dan 
menyempurnakan ibadatnya. Al-Quran telah menerangkan tentang golongan golongan orang 
yang berhak menerima zakat. Firman Allah "Sesungguhnya kumputan wang zakat itu wajib 
dibahagikan kepada golongan fakir miskin dan kepada orang-orang yang menguruskan 
pengutipan zakat dan wajib diguna untuk membebaskan hamba abdi." (Surah al-Taubat(60)) 

Ayat itu begitu jelas menegaskan bahwa kumpulan wang zakat yang disimpan di 
Baitulmal atau di Jabatan Perbendaharaan menurut istilah moden wajib digunakan untuk 
membantu hamba abdi membayar wang tebusan kemerdekaan dirinya seandainya mereka 
tidak mampu membayarnya melalui usaha-usaha sendiri. 

Semua peraturan ini menunjukkan Islam telahpun menjalankan langkah yang praktis 
dan meluas untuk membebaskan kaum abdi dan belenggu perhambaan. Ini bererti Islam telah 
pun mendului perkembangan sejarah pembebasan hamba sekurang sekurangnya tujuh abad 
sebelum perkembangan itu bermula dalam sejarah Eropah. Di samping itu peraturan jaminan 
pemerintah atas persetuiuan mukatabah merupakan satu peraturan yang tidak dikenali di 
dunia Barat melainkan di permulaan zaman modennya saja. Dan satu lagi gejala yang tidak 
pemah dikenali di dunia Barat ialah peraturan memberi layanan yang baik kepada kaum 
hamba abdi dan perkembangan membebaskan hamba abdi secata sukarela tanpa dipaksa oleh 
tekanan perkembangan ekonomi atau politik persis seperti tekanan-tekanan yang telah 
memaksa dunia Barat membebaskan abdi mereka. 

Bertolak dan hakikat-hakikat ini gugurlah dakwaan dan teori-teori ilmiah komunisma 
yang falsu yang mengatakan bahwa kemunculan Islam itu hanya merupakan satu cincin di 
dalam rangkaian cincin - cincin perkembangan ekonomi yang lahir pada saatnya yang tepat 
mengikut undang-undang daya dialektik kebendaan, laitu satu undang-undang yang 
mendakwa bahwa setiap sistem hidup yang muncul termasuk sistem hidup Islam hanya 
merupakan pencerminan atau akibah dan perkembangan ekonomi yang wujud ketika itu, dan 
seluruh ajaran dan idea-idea dan sistem itu adalah sesuai untuk zaman itu saja, ia sama sekali 
tidak boleh mendului perkembangan kehendak zaman. Inilah undang ciptaan otak Karl Mark 
yang dianggap selama lamanya benar dan suci! Tetapi Islam telah membuktikan bahwa 
kemunculannya bukanlah diwahikan oleh sistem-sistem ekonomi yang wujud di Semenanjung 
Arab atau yang wujud di seluruh dunia di zaman itu baik dalam daya usahanya membebaskan 
kaum abdi atau dalam sistem pembahagian kekayaan atau dalam sistem hubungan antara 
pemerintah dengan rakyat jelata atau dalam sistem hubungan di antara pemilik dan penyewa 
yang disusun olehnya, malah Islam secara spontan dan original menciptakan sistem-sistem 
sosial dan ekonominya, malah masih banyak terdapat di dalam Islam peraturan-peraturan 
yang unik di dalam sejarah. 

Di sini timbul satu pertanyaan yang mungkin membengongkan akal dan hati iaitu 
seandainya Islam begitu jauh mengaturkan langkah-langkahnya ke arah membebaskan hamba 
abdi dan mendului seluruh umat yang lain membebaskan kaum abdi dengan sukarela tanpa 
ditekan dan dipaksa, maka mengapakah Islam tidak terus pula melaksanakan satu langkah 
yang muktamad lagi dengan mengumumkan satu proklamasi yang tegas meng hapuskan sama 
sekali dasar perhambaan, kerana bukankah dengan langkah begitu Islam dapat 
menyumbangkan satu kebaktian yang tidak temilai kepada umat manusia dan dapat 

membuktikannya sebagai satu sistem hidup yang paling sempuma, satu sistem yang benar- 
benar layak dikatakan lahir dan Allah yang telah menjadikan manusia dan mengurniakan 
mereka dengan kelebihan-kelebihan dan keistimewaan-keistimewaan yang mengatasi seluruh 
makhluk yang lain. 

Untuk menjawab pertanyaan ini kita harus lebih dulu memahami hakikat-hakikat sosial, 
saikologi dan politik yang menyelubungi persoalan hamba abdi iaitu hakikat-hakikat yang 
telah melewatkan proklamasi pembebasan abdi yang ditunggu tunggu dan diimpi-impikan itu. 
Memang wajar diakui bahwa pembebasan hamba abdi secara menyeluruh atau total itu 
memanglah tersangat lewat dan jangka waktu yang dikehendaki Islam atau dan jangka yang 
sepatutnya seandainya Islam dapat berjalan dan bertugas dengan lurus tanpa dirusakkan oleh 
nafsu-nafsu dan penyelewengan-penyelewengan manusia. 

Pertama-tama yang harus disebutkan di sini ialah Islam muncul di kala sistem 
perhambaan diakui oleh seluruh pelusuk dunia, malah di kala itu perhambaan merupakan satu 
sistem ekonomi dan sosial yang begitu lumrah. Tiada seorang pun yang cuba mengingkar 
sistem itu, dan tiada siapa pun yang pernah berfikir bahwa sistem itu boleh diubah. Justru 
inilah proses penghapusan sistem perhambaan ini memerlukan langkah langkah yang 
beransur-ansur dan jangka waktu yang panjang. Proses pengharaman arak juga telah memakan 
waktu banyak tahun, sedangkan arak pada pokoknya merupakan satu kebiasaan peribadi saja 
walaupun ada kaitan-kaitan dengan masyarakat kerana setengah orang Arab di zaman jahiliah 
sendiri pernah menjejekkan arak dan memandangnya sebagai satu minuman keji yang tidak 
layak dengan orang-orang yang berjiwa mulia dan sopan. 

Tetapi akar umbi sistem perhambaan lebih dalam bertunjang di dalam kehidupan 
masyarakat dan di dalam jiwa individu individu di zaman itu, kerana. di dalam sistem 
perhambaan tercakup semua faktor-faktor peribadi. sosial dan ekonomi. Tiada seorang yang 
memandang sistem itu sebagai keji dan hina. Oleh kerana itulah proses penghapusan sistem itu 
memerlukan jangka waktu yang lebih lanjut dari yang dapat dikejarkan oleh usia hidup 
Rasulullah yang merupakan periode turunnya wahyu-wahyu yang menggariskan dasar-dasal 
peraturan dan undang-undang. 

Lagi pula Allah lebih mengetahui dengan apa yang diciptakan Nya. Seandainya ia 
mengetahui bahwa penghapusan minuman arak dapat dilakukan dengan mengeluarkan satu 
hukum yang dapat dikuatkuasakan dengan serta merta tentulah Allah tidak bertindak 
mengharamkannya dengan beransur-ansur dalam jangka waktu banyak tahun. Begitu juga 
seandainya Allah itu mengetahui bahwa pemberantrasan abdi dapat dilakukan dengan hanya 
mengeluar satu hukum muktamad, tentulah tidak ada sebab bagiNya untuk melewatkan 
prokiamasi hukum itu. 

Penegasan kami bahwa agama Islam itu diturun untuk seluruh generasi manusia dan 
bahwa Islam itu cukup mempunyai unsur unsur untuk survival bukanlah dimaksudkan bahwa 
Islam telah pun menyusun dengan detail seluruh undang-undang dan peraturan bagi setiap 
masaalah baru yang timbul di dalam semua generasi manusja, malah Islam hanya 
menggariskan undang-undang dan peraturan-peraturan bagi masaalah-masaalah dasar yang 
tidak berubah dan satu masa ke satu masa, iaitu masalah-masalah yang ada kaitan dengan 
intisari keperibadian manusia dan ada hubungan dengan kecenderungan semulajadi mereka. 
Ada pun masaalah. masaalah yang bukan dasar yang sentiasa berubah maka Islam merasa 
cukup dengan menetapkan garis-garis umum, di mana kegiatan manusia harus berkembang 
dalam lingkungan garis-garjs itu. Inilah yang telah dibuat oleh Islam di dalam masaalah 
perhambaan. Di mana ia menetapkan garis-garis umum yang cukup untuk melaksanakan 
pembebasan hamba abdi melalui pembebasan sukarela dan pembebasan mukatabah, dan di 

mana Islam telah menunjukkan jalan yang harus diikuti manusia untuk mengatasi masaalah 
perhambaan yang tua itu agar lambat laun tiba waktunya yang wajar, di mana sistem 
perhambaan lenyap buat selamanya. 

Islam diturun bukan untuk mengubahkan tabiat-tabiat manusia. malah ia diturun untuk 
mendidik dan membaikkan nanusia dalam lingkungan batas fitrah dan tabiat keinsanan 
mereka, dan seterusnya untuk memajukan manusia semaju majunya tanpa tindasan dan 
paksaan. Islam telah pun mencapai kemajuan dalam rangka usaha memberi didikan yang 
sempurna kepada sebilangan manusia, iaitu satu kemajuan yang belum pemah dicapai oleh 
mana-mana sistem hidup yang lain di dalam sejarah. Walaupun demikian, Islam tidak ditugas 
untuk mengubahkan seluruh manusia kepada taraf yang setinggi itu, kerana seandainya Allah 
menghendaki demikian tentulah dan mula lagi ia akan menjadikan semua manusia ini 
malaikat-malaikat dan tentulah ia akan memberikan kepada mereka kewajipan-kewajipan 
malaikat yang tak pernah mengingkari larangan Allah dan tetap mematuhi segala suruhan 
tetapi Allah telah menjadikan mereka manusia dan ia tahu sejauh mana daya-daya 
kesanggupan rnereka dan sejauh mana pula perlunya waktu untuk mematangkan mereka. 

Walau bagaimanapun jasa Islam telah cukup atas inisiatifnya memulakan gerakan 
pembebasan hamba abdi di alam ini selama tujuh abad sebelum dilakukan oleh umat-umat 
Barat yang tidak beragama Islam. Dan segi kenyataan Islam telah pun benjaya menghapuskan 
seluruh sumber perhambaan di Semenanjung Tanah. Arab dan tentulah Islam juga dapat 
menghapuskan perhambaan di dunia Islam selepas itu seandainya tidak ada sumber baru yang 
sentiasa mengalirkan perhambaan di segenap tempat sedangkan Islam di waktu itu tidak dapat 
melenyapkan sumber perhambaan yang baru itu, kerana ia tidak lagi merupakan satu 
persoalan yang menyangkut Islam saja. Malah menyangkut musuh-musuhnya yang tidak 
dapat dikuasainya. Sumber baru perhambaan yang dikatakan tadi ialah perhambaan akibah 
peperangan-peperangan. Hal ini akan kami bicarakan nanti dengan lebih detail selepas ini. 

Yang kedua yang patut kita sebutkan ialah kemerdekaan itu biasanya bukanlah dicapai 
dengan pengurniaan. Malah harus direbut dengan usaha perjuangan. Pembebasaan hamba 
dengan mengeluarkan dekri tidak berjaya membebaskan hamba-hamba abdi. Pengalaman 
Amerika membebaskan seluruh hamba abdi dengan dekri Abraham Lincoln merupakan 
sebaik-baik bukti yang membenarkan pendapat kami kerana hamba-hamba yang dibebaskan 
oleh Abraham Lincoln dengan dekri itu tidak mampu hidup dengan kemerdekaan malah 
kebanyakan mereka kembali semula kepada tuanmas-tuanmas mereka dengan harapan agar 
mereka diterima balik sebagai hamba. kerana jiwa mereka sebenarnya belum lagi merdeka. 

Walaupun persoalan ini agak ganjil. Namun ia tidak ganjil apabila ditinjau dengan 
berdasarkan hakikat-hakikat saikologi. Hidup itu ialah satu kebiasaan dan suasana-suasana 
yang melingkungi hidup seseorang itulah yang membentuk perasaan dan jiwanya. Saikoloji 
hamba berlainan dan saikoloji orang yang merdeka. Hal ini bukanlah kerana sang itu manusia 
dan jenis lain seperti yang dipercayai oleh orang-orang purba. Malah kerana kehidupannya 
yang berlangsung selama-lamanya di dalam perhambaan itulah yang menyebabkan jiwanya 
terbentuk dengan suasana-suasana perhambaan hingga perasaan taat setianya menjadi begitu 
subur dan perasaan tanggungjawabnya menjadi begitu kurus. 

Seorang abdi boleh melaksanakan berbagai-bagai tugas apablia disuruh oleh 
tuanmasnya dan perintah itu akan dilaksanakannya dengan penuh kepatuhan. Tetapi ia tidak 
boleh melakukan sesuatu kerja yang harus dipikul sendiri tanggungjawabnya walaupun kerja 
itu agak senang. Ini bukanlah kerja itu diluar kesanggupan badannya atau di luar pengertian 
akal fikirannya, tetapi ialah kerana jiwanya tidak sanggup memikul tanggungjawab. Ia 
menyangka tanggungjawab-tanggungjawab itu sebagai perkara perkara besar yang merbahaya 




Salah Faham Terhadap Islam - Muhammad Qutb 

atau sebagai persoalan-persoajan yang tidak dapat diselesaikan olehnya. Justru kerana itu dia 
melarikan dirinya dan tanggungjawab agar ia terhindar dan akibah-akibahnya yang besar. 

Bagi orang-orang yang meneliti mentaliti pemerintah Mesir dan pemerintah-pemerintah 
negeri Timur umumnya di zaman zaman kebelakangan ini tentulah mereka dapat melihat 
kesan kesan perhambaan batin yang begitu mendalam yang telah ditanam oleh penjajah- 
penjajah Barat di dalam jiwa umat-umat Timur agar mereka mudah dijajahi. Di sana terdapat 
projek-projek yang terbengkalai, yang kebanyakannya disebabkan oleh sikap pengecut dan 
tidak berani bertanggungjawab dan pemerintah-pemerintah itu sendiri. Mereka tidak sanggup 
melaksanakan mana-mana rancangan melainkan lebih dulu mereka mengundang pakar-pakar 
Inggeris, Amerika dan sebagainya agar orang-orang inilah yang dapat mengambil alih 
tanggungjawab rancangan-rancangan itu bagi pihak mereka, dan mengeluarkan perintah 
melaksanakan rancangan itu. 

Demikian juga di sana terdapat kelumpuhan yang mengongkongi kakitangan pejabat- 
pejabat kerajaan yang telah begitu ketat terikat dengan rotin-rotin yang usang, ini disebabkan 
kerana setiap orang dan mereka tidak sanggup melaksanakan sesuatu melainkan setelah 
diperintahkan oleh ketua pejabatnya, sedangkan ketua pejabat ini pula tidak sanggup berbuat 
apa-apa melainkan hanya mematuhi apa yang telah diperintahkan oleh yang berhormat 
menterinya pula. Ini bukanlah kerana mereka semuanya tidak mempunyai kemampuan 
menjalankan tugas-tugas mereka. Malah kerana perasaan tanggungjawab tidak ada pada 
mereka. Apa yang ada pada mereka ialah perasaan kepatuhan yang berlebih-lebihan. Mereka 
ini samalah dengan kaum abdi walaupun mereka secara resminya orang-orang merdeka. 

Keadaan jiwa yang terasuh dalam suasana-suasana perhambaan itulah yang membuat 
seseorang hamba itu berjiwa hamba. Pendeknya jiwa hamba itu pada asalnya dibentuk oleh 
suasana-suasana luar kemudian ia tegak berdiri sendiri persis seperti dahan pokok yang 
menjalar di bumi kemudian mengeluar kan akar-akarnya sendiri dan hidup berasingan dan 
pokok asalnya. Jiwa hamba yang sedemikian tidak dapat dihapuskan melalui dekri pemerintah 
yang mengharamkan perhambaan itu. malah ia harus diasuh dan dalam. juga dengan 
mewujudkan suasana-suasana hidup yang dapat membentuk dan menyuburkan kembali 
perasaan perasaan baru dan watak-watak keperibadian yang normal dalam jiwa abdi yang 
sekian lama rusak itu. 

Inilah yang telah dibuat oleh Islam. Mula-mula ia bertindak menyuruh manusia 
memberi layanan-layanan baik kepada hamba abdi, kerana layanan yang baik merupakan 
sebaik-baik langkah untuk memulih imbangan jiwa hamba yang rusak itu dan memulangkan 
kembali kehormatannya agar ia kembali merasa mempunyai harga dirinya sebagai manusia. 
Dengan pemulihan jiwa yang sedemikian barulah seseorang hamba yang dibebaskan itu dapat 
mengecapi nikmat kebebasan dan tidak lagi lari dan kebebasan seperti yang pernah berlaku 
kepada hamba-hamba abdi di Amerika yang telah dibeni kemendekaan kepada mereka. 

Dalam usaha mengadakan layanan yang baik dan mengembalikan semula harga diri 
sebagai manusia kepada kaum abdi. Islam telah berusaha hingga kepada batas yang 
menakjubkan; Dan dalam hubungan ini kami telah pun membawa sebelum ini beberapa 
contoh-contoh dan ayat-ayat Quran dan Hadith-hadit Rasulullah dan di sini kami ingin 
membawa pula contoh-contoh pelaksanaan yang realistis. 

Rasulullah sendiri telah mempersaudarakan di antara bekas-bekas hamba dengan ketua- 
ketua kaum Arab yang merdeka iaitu beliau mempersaudarakan di antana Bilal bin Rabah 
dengan Khalid bin Ruwaihat al-Khathami di antara Zaid (bekas hambanya) dengan bapa 
saudaranya Hamzah di antana Khadijah bin Zaid dengan Abu Bakar. Persaudaraan yang 

dilakukan sedemikian memberikan satu perhubungan yang hakiki yang sama dengan 
perhubungan darah dan sampai kepada batas pesaka mempesakai di antara satu sama lain. 

Tetapi Rasulullah tidak berpada setakat itu saja. Malah beliau telah mengahwinkan 
sepupunya Zainab binti Jahsy dengan Zaid (bekas hambanya). Sedangkan perkahwinan itu 
merupakan satu persoalan yang amat sensitif terutama bagi pihak Zainab yang bersedia 
menerima untuk dikahwinkan dengan orang yang mempunyai darjat yang lebih tinggi 
darinya) tetapi tidak bersedia menerima suami yang berdarjat lebih rendah darinya samada 
dan segi keturunan atau kekayaan, malah ia merasa perkahwinan seperti itu menjatuhkan 
kehormatan dan menggugatkan rasa kebanggaannya, tetapi tujuan Rasulullah dengan 
perkahwinan Zaid dengan sepupunya itu adalah untuk mencapai satu maksud yang lebih 
luhur dan segala-galanya, iaitu mengangkatkan hamba abdi dan lembah kehinaan, di mana ia 
telah ditolak jatuh oleh angkara angkara manusia yang zalim, ke taraf yang sama dengan ketua 
ketua kaum Quraisy. 

Malah Rasulullah tidak cukup sekadar itu saja bahkan beliau telah melantikkan Zaid 
(bekas hambanya untuk mengepalai satu angkatan tentera yang terdiri dan kaum Ansar dan 
Mahajirin yang menjadi pembesar-pembesar Arab. Dan apabila Zaid gugur Syahid di medan 
pertempuran itu. Rasulullah telah melantik anaknya Usamah bin Zaid untuk mengepalai satu 
angkatan tentera yang terkandung di dalamnya Abu Bakar dan Omar yang selama ini bertugas 
selaku menteri-menteri Rasulullah dan kemudiannya menjadi khalifah-khalifahnya. Ini bererti 
bahwa perbuatan perbuatan Rasulullah itu bukanlah dituju semata-mata untuk memberi hak 
persamaan sebagai manusia kepada kaum abdi. malah beliau memberi pula kepada mereka 
hak memimpin dan mengetuai orang-orang merdeka. Dalam hubungan ini Rasulullah sampai 
bersabda, "Berilah ketaatan dan kepatuhan kamu walaupun kamu diperintah oleh seorang abdi 
bangsa Habsyah yang berkepala seperti buah anggur selama ia memerintah kamu dengan 
berdasarkan kitab Allah yang maha tinggi. "(Riwayat al-Bukhari) Dengan hadith ini Rasulullah 
telah memberi kepada para bekas hamba hak memegang setinggi-tinggi jawatan negara. iaitu 
menjadi pemerintah atau khalifah umat Muslimin. Ujar Khalifah Sayyidina Omar ketika beliau 
melantik seorang lain sebagai ganti tubuhnya. "Jika Salim bekas hamba Abu Huzaifah masih 
hidup tentulah saya akan lantikkannya memegang jawatan ini." Dengan sikap yang 
sedemikian. Omar telah berjalan di atas prinsip yang telah digaris oleh Rasulullah. 

Khalifah Omar telah menunjukkan satu tauladan lain lagi dan tauladan-tauladan yang 
gemilang berhubung dengan sikap menghormati bekas-bekas hamba. Pada suatu masa beliau 
telah ditentang keras oleh Bilal bin Rabah seorang bekas hamba dalam soal harta rampasan 
perang. Beliau tidak mendapat satu jalan untuk mengatasi tentangan-tentangan Bilal lalu beliau 
berdoa. "Ya Allah damaikan aku dengan Bilal dan kawan-kawannya." Beliau berkata demikian 
sedangkan beliau sewaktu itu seorang Khalifah yang memegang tampuk pemerintahan umat 
Muslimin. di mana ia boleh mengeluarkan perintah agar Bilal itu taat kepada keputusan beliau 
jika beliau kehendaki. 

Inilah contoh-contoh yang telah ditunjukkan oleh Islam. Iaitu contoh-contoh yang dituju 
untuk memerdekakan kaum abdi dan dalam jiwa mereka — seperti yang kami telah tegaskan 
di awal penibicaraan ini — agar mereka merasa mempunyai keperibadian sendiri yang kelak 
akan mendorong mereka menuntut kemerdekaan diri mereka. Inilah satu jaminan hakiki untuk 
mencapai pembebasan. 

Memang benar bahwa Islam menggalakkan pembebasan kaum abdi dan menganjurkan 
kearah itu dengan berbagai-bagai cara dan sarana, tetapi penggalakan itu sendiri merupakan 
sebahagian dan pendidikan jiwa kepada hamba abdi agar mereka sedar bahwa mereka 
mempunyai kemungkinan-kemungkinan untuk mendapatkan kemerdekaan dan untuk 

menikmati hak-hak yang dinkmati oleh golongan tuanmas. Ini akan menambahkan kegemaran 
mereka untuk mencapai kemerdekaan dan untuk memikul segala risiko dalam usaha 
mendapatkan kebebasan itu. Ketika itu meneka akan segera diberikan kemerdekaan kerana 
mereka kini benar-benar Wajar untuk menerima dan memeliharakan kemerdekaan itu. 

Tentulah di sana terdapat perbedaan yang besar di antara sistem yang menggalakkan 
kaum abdi menuntut sendiri kemerdekaan diri mereka dan mengadakan segala macam saranan 
untuk mereka mencapaikannya, kemudian kemerdekaan itu akan diberikan kepada mereka 
apabila mereka menuntut sendiri kemerdekaan itu dengan sistem yang membiarkan 
perhambaan menjadi kian sulit dan meruncing hingga mencetuskan revolusi-revolusi ekonomi 
dan sosial yang memakan ratusan dan ribuan korban jiwa. Setelah itu barulah kemerdekaan itu 
diberi kepada pejuang-pejuangnya secara terpaksa. 

Di antara keistimewaan-keistimewaan Islam yang besar dalam usaha-usaha 
membebaskan hamba abdi ialah Islan telah menggalakkan pembebasan itu dan luar dan dari 
dalam Islam tidak hanya sekadar menunjulkan niat yang baik seperti yang dilakukan oleh 
Presiden Lincoln dengan mengeluarkan satu akta yang mengharamkan perhambaan sedangkan 
pengasuhan jiwa ke arah kemerdekaan itu tidak diberi kepada hamba abdi. Ini membuktikan 
betapa mendalamnya Islam memahami tabiat manusia dan betapa bijaknya Islam memilih 
cara-cara yang terbaik untuk mengatasi masaalah perhambaan. 

Islam telah bertindak memberikan hak-hak kemerdekaan kepada kaum abdi sambil 
mendidik mereka menyintai kemerdekaan itu dan bersedia untuk memikul segala 
tanggungiawabnya. Islam bertindak demikian untuk mewujudkan saling mengerti dan saling 
kasih di antara golongan-golongan masyarakat sebelum mereka bertarung satu sama lain untuk 
merebutkan hak-hak itu seperti yang berlaku di Eropah. Di mana terjadinya pertarungan yang 
sengit yang menimbulkan perasaan-perasaan dendam kesumat yang pahit dan melenyapkan 
perasaan perikemanusiaan di hati mereka dan akibahnya telah memusnahkan kebajikan- 
kebajikan yang mungkin dapat dicapai oleh manusia di tengah jalan kehidupan mereka. 

Akhirnya marilah kita kembali memperkatakan tentang faktor yang paling besar yang 
mendorong Islam meletakkan asas pembebasan kaum abdi kemudian membiarkan proses 
pembebasan itu berjalan secara beransur-ansur menurut hukum alam hingga tamat. 

Sebelum ini telah kami katakan bahwa Islam telah berjaya melenyapkan segala sumber 
perhambaan zaman purba. Melainkan hanya satu sumber saja lagi yang tidak terdaya 
dihapuskan iaitu perhambaan menerusi peperangan. Kini marilah kita membicarakan hal ini 
agak lebih detail. 

Menurut adat zaman purba yang berjalan di masa itu orang-orang tawanan perang itu 
dijadikan hamba abdi atau dibunuh (Dalam satu ensiklopedia sejarah yang bernama "Universal 
History of theWorld" di muka surat 2273 tersebut, "Pada tahun 599 Masihi, Seri Maharaja 
Marius — kerana desakan ekonomi — telah enggan, membayar tebusan untuk membebaskan 
beberapa ribu tenteranya yang telah ditawan oleh Khan Alawar kerana itu Khan Alawar te 
membunuh seluruh tawanan itu). Ini telah bertunjang begitu lama dan jauh dalam sejarah 
manusia purbakala iaitu sejak generasi pertama manusia muncul di alam ini lagi. Kemudian 
adat ini menjadi sebati dengan kehidupan mereka di dalam berbagai-bagai tahap 
perkembangan mereka. Ketika lahirnya Islam umat manusia masih kukuh mengamalkan adat 
ini. Dan apabila berlaku peperangan-peperangan di antara pihak Islam dengan musuh 
musuhnya. maka tawanan-tawanan perang dan orang-orang Islam telah dijadikan hamba- 
hamba abdi oleh musuh-musuh mereka. Kemerdekaan mereka dirampas. Kaum lelaki mereka 
diperlakukan dengan kejam dan ganas. Sedangkan kaum perempuan mereka dicabuli 
kehormatan oleh siapa saja yang suka. Perempuan Islam yang ditawan bebas diperkosakan 

bersama-sama oleh bapa-bapa, anak-anak dan teman-temannya yang ingin menikmati 
tubuhnya tanpa aturan, tanpa undang-undang dan tanpa menghormati keinsanan perempuan- 
perempuan itu samada mereka perawan atau tidak. Demikian juga kanak-kanak yang ditakluk 
sebagai tawanan perang, mereka akan dibesarkan di dalam suasana perhambaan yang penuh 
hina dina. 

Dalam menghadapi keadaan-keadaan yang seperti ini pihak Islam tentulah tidak 
mungkin melepaskan begitu saja musuh musuh yang menjadi tawanan mereka. Tentulah tidak 
dapat dianggap sebagai satu politik perang yang baik, jika anda terus menggalakkan musuh- 
musuh menentang anda dengan melepaskan tawanan-tawanan mereka sedangkan keluarga 
anda dan saudara saudara yang seagama dengan anda yang menjadi tawanan mereka 
diperlakukan seksaan-seksaan yang teruk. Satu-satunya tindakan balas yang adil dalam 
menghadapi keadaan yang jelik ini ialah memberi layanan yang setimpal. Hanya inilah satu- 
satunya undang-undang yang dapat dipraktikkan anda. 

Jadi Islam terpaksa melakukan tindakan balas selama musuh-musuhnya begitu degil 
memperhambakan tawanan tawanan perang. Islam tidak mempunyai alternatif yang lain dan 
tidak mampu untuk menguasai keadaan ia terpaksa meneruskan tindakan balas hingga musuh- 
musuhnya bersetuju mengubahkan sikap melayani tawanan-tawanan perang itu kepada satu 
dasar yang lain dan dasar perhambaan. Namun demikian. kita harus melihat betapa jauhnya 
perbedaan-perbedaan di antara Islam dengan sistem-sistem yang lain dalam persoalan perang 
dan tawanan tawanan perang. 

Peperangan-peperangan yang telah berlangsung dan masih terus berlangsung dalam 
dunia bukan Islam adalah dituju untuk menyerang, mengancam dan menjajah. Peperangan itu 
dicetuskan kerana satu negara ingin menjajah satu negara yang lain, ingin memperluaskan 
perbatasan negaranya. ingin mengeksploitasikan sumber-sumber kekayaan negara yang 
dijajahinya. atau kerana memenuhi keinginan seseorang raja atau seseorang penglima yang 
begitu berhasrat untuk mengagung-agung dan mendaulatkan dirinya atau yang begitu 
kepingin untuk membalas dendam atau sebagainya dan objektif-objektif duniawi yang rendah. 
Tawanan tawanan perang yang diperhambakan itu bukan kerana mereka tidak seagama 
dengan penawan-penawan mereka bukan kerana taraf pemikiran dan fizikal mereka lebih 
rendah dan taraf penawan-penawan mereka. Malah mereka diperhambakan semata-mata 
kerana mereka kalah dalam peperangan. 

Di samping itu peperangan yang dicetuskan itu tidak pula mempunyai tradisi-tradisi 
yang mengharamkan pencabulan kehormatan. Pemusnahan bandar-bandar yang tidak 
memberi penentangan dan pembunuhan perempuan, kanak-kanak dan orang tua Dan ini 
adalah satu akibah yang lojis selamna peperangan in dicetuskan bukan kerana 
mempertahankan satu akidah satu dasar atau satu matalamat hidup yang luhur. 

Apabila Islam muncul ia lantas melenyapkan penyelewengan-penyelewengan itu dan 
niengharamkan seluruh bentuk peperangan melainkan peperangan kerana mempertahankan 
agama Allah dan peperangan menghalangi pencerobohan terhadap umat Islam, juga 
peperangan untuk menghancurkan kuasa-kuasa yang sewenang-wenang yang bertindak 
mengganggu-gugatkan agama Allah dengan paksaan dan kekerasan, atau peperangan untuk 
menghapuskan kuasa-kuasa penyesat yang menghalangi usaha-usaha da'wah lslamiah kepada 
uniat manusia agar mereka dapat mendengar dan mematuhi agama yang benar. 

Firman Allah, "Perangilah mereka yang memerangi kamu demi kepentingan agama 
Allah, tetapi janganlah kamu menceroboh, kerana Allah tidak sukakan penceroboh- 
penceroboh," (Surah al-Baqarah(190)) FirmanNya lagi, "Perangilah mereka sehingga 

terhapusnya ancaman fitnah dan agama seluruhnya terkhusus kepada Allah." (Surah al- 
Anfal(39) 

Da'wah Islamiah adalah satu da'wah damai yang tidak memaksa sesiapa pun. Firman 
Allah, 'Tiada paksaan di dalam agama, kerana jalan yang benar telah pun terbentang nyata dan 
berbeda dan jalan yang sesat."( Surah al-Baqarah(256) 

Terpeliharanya kaum Yahudi dan kaum Kristian mengamalkan agama mereka masing- 
masing di dalam negara-negara Islam sehingga ke saat ini merupakan satu bukti yang konkrit 
yang tidak dapat dibantah dan diingkari bahwa Islam tidak pernah memaksa orang-orang yang 
bukan Islam memeluk agama Islam dengari kekuatan mata pedang (Hal ini diakui benar oleh 
seorang pengarang Barat yang terkenal yang beragama Kristian iaitu Sir T.W. Arnold di dalam 
bukunya "The Preaching of Islam."). 

Apabila umat manusia menerima agama Islam dan menerima petunjuk dan agama yang 
benar itu. maka peperangan dan pergaduhan tidak akan wujud lagi. Begitu juga penjajahan 
satu negara terhadap negara yang lain tidak akan timbul. Diskriminasi di antara seseorang 
Islam dengan seseorang Islam yang lain juga tidak akan berlaku di dunia "Tiada kelebihan bagi 
bangsa terhadap bangsa yang hukan Arab melainkan dengan taqwa." 

Sesiapa yang enggan menerima agama Islam dan ingin tetap berpegang dengan 
agamanya di bawah lindungan agama Islam, ia bebas berbuat demikian tanpa nienerima 
sebarang paksaan atau tindasan tatapi ia harus membayar jizyah sebagai bayaran perlindungan 
yang diberikan oleh Islam. Namun demikian. bayaran jizyah itu akan gugur seandainya umat 
Islam tidak mampu memberi perlindungan kepadanya - Contoh-contoh seperti ini memang 
banyak Di antaranya ialah dua contoh yang disebut dalam buku Arnold '(The Preaching of 
Islam halaman 58). Ujar beliau. "Di dalam perjanjian yang telah diadakan dengan penduduk- 
penduduk negeri yang berhampiran dengan Hirah telah dicatat demikian. "Jika kami dapat 
mempertahankan keselamatan kamu, kami berhak menerima jizyah dan jika sebaliknya. kami 
tidak berhak lagi menerima jizyah. Ujar beliau lagi. "Apabila Abu Ubaidah penglima Islam 
mengetahui bahwa Heraclius sedang bersiap sedia untuk menyerangnya, beliau pun menulis 
kepada Gabnor bandar-bandar yang terdedah di Syam menyuruh mereka mengembalikan 
semula wang-wang jizyah yang dipungut dan penduduk-penduduk bandar itu. Beliau menulis 
kepada penduduk penduduk itu, "Kami terpaksa memulangkan balik wang-wang jizyah 
kepada tuan-tuan sekalian, kerana kami mendapat berita satu angkatan musuh yang besar 
sedang bersedia untuk menyerang kami, sedangkan tuan-tuan dulunya telah mensyaratkan 
kepada kami agar dengan bayaran itu kami sanggup mempertahankan keselamatan tuan-tuan. 
Kini kami mengaku tidak mempunyai kesanggupan untuk mempertahankan keselamatan tuan 
tuan. Kerana itu kami terpaksa pulangkan kembali bayaran jizyah yang telah kami pungut dan 
tuan-tuan sekalian. Kami tetap mematuhi syarat-syarat yang telah dipersetujukan di antara 
kami dengan tuan-tuan andainya Allah memberi kemenangan kepada kami." 

Sebaliknya sesiapa yang enggan menerima Islam dan enggan pula membayar jizyah, 
mereka adalah dianggap pengacau-pengacau yang degil dan angkuh. Mereka sengaja tidak 
ingin melihat da'wah Islamiah berkembang. Malah mereka mahu melindungi cahaya agama 
yang benar itu dengan kekuatan kebendaan mereka dari mata umat manusia yang ingin 
mencari hidayah. 

Di saat inilah saja peperangan diizinkan. tetapi peperangan itu tidaklah pula dilancarkan 
tanpa amaran dan proklamasi untuk memberi peluang yang terakhir demi menghindarkan 
pertumpahan darah dan menegakkan keamanan firman Allah. "Seandainya mereka condong 
kepada perdamaian, maka hendaklah kamu juga condong kepadanya dan bertawakkallah 
kepada Allah." ( Surah al-Anfal (61)) 

Itulah satu-satunya bentuk peperangan Islam. Iaitu satu peperangan yang bukan 
dilancar atas motif penjajahan dan penaklukan atau atas keinginan eksploitasi. dan bukan pula 
satu peperangan yang dilancarkan untuk memenuhi keinginan gila mana-mana penglima 
perang atau mana-mana raja yang berkuku besi. Malah ia adalah satu peperangan untuk 
mempertahankan agama Allah dan untuk menyampaikan hidayah kepada manusia setelah 
gagalnya segala jalan-jalan damai yang lain untuk memberi pertunjuk kepada mereka 

Di samping itu peperangan yang dihalalkan Islam itu mempunyai tradisi-tradisi yang 
ketat seperti yang dapat dilihat dalam satu taklimat Rasulullah yang berbunyi: 

"Berperanglah dengan nama Allah untuk kepentingan agama Allah. Bunuhlah mereka yang 
enggan beriman kepada Allah. Berperanglah. Tetapi jangan kamu lakukan pengkhianatan. 
Jangan kamu memotong-motong anggota musuh dan janganlah kamu membunuh kanak- 
kanak." (Hadith ini dikeluarkan oleh Muslim. Abu Daud dan al-Turmuzi)) 

Pembunuhan tidak dibenarkan kecuali terhadap mereka yang memikul senjata untuk 
memerangi orang-orang Islam. Begitu juga Islam tidak membenarkan tentera-tenteranya 
melakukan tindakan pemusnahan, penjahanaman dan pencabulan kehormatan atau melakukan 
tindakan-tindakan ganas untuk memuaskan nafsu jahat dan durjana.) Firman Allah, 
"Sesungguhnya Allah tidak sukakan orang-orang yang melakukan kerusakan dan 
kemusnahan." 

Tentera-tentera Muslimin telah mematuhi tradisi-tradisi yang luhur ini dalam segenap 
peperangan yang diharungi mereka. Walaupun ketika mereka menang di dalam Peperangan 
Salib yang penuh dengan pengkhianatan musuh itu, di mana sebeliim itu musuh-musuh 
mereka yang kejam telah melakukan pencabulan pencabulan kehormatan dan mencerobohi 
kesucian Masjid al-Aqsa dengan menyerang dan membunuh orang-orang awam yang 
berlindung di masjid itu. Walaupun demikian mereka tidak bertindak membalas dendam 
ketika mereka mencapai kemenangan gemilang. Sedangkan mereka telah diizin Allah untuk 
melakukan tindakan-tindakan yang setimpal. firman Allah. "Sesiapa yang menceroboh ke atas 
kamu. maka hendaklah kamu membalas pencerobohan mereka sama seperti pencerobohan 
yang telah dilakukan ke atas kamu". (Surah al-Baqarah (194)) tetapi tentera-tentera Muslimin 
ketika itu telah memperlihatkan satu contoh yang ideal yang belum pernah dilakukan oleh 
tentera-tentera bukan Islam di mana-mana negeri di dunia walaupun di zaman moden ini. 

Itulah perbedaan pokok dalam matalamat-matalamat perang dan tradisi-tradisi perang 
di antara tentera-tentera Mus l imin dengan tentera-tentera yang bukan Islam. Bagi tentera- 
tentera Muslimin, mereka memang berhak jika mereka mahu untuk menganggapkan tawanan- 
tawanan musuh yang telah melancarkan serangan bersenjata menentang agama yang benar 
dan mempertahankan agama keberhalaan mereka yang rencah dan kepercayaan syirik mereka 
yang karut marut itu sebagai kaum yang tidak berperikemanusiaan dan kerana itu mereka 
wajar dijadikan hamba-hamba abdi. 

Mana-mana manusia yang terus berdegil mempertahankan agama yang karut setelah 
melihat sendiri cahaya agama yang benar. bererti ada sesuatu yang rusak dan menyeleweng di 
dalam akal mereka. Mereka adalah orang-orang yang tidak mempunyai ciri-ciri peribadi insan 
dan tidak wajar untuk menerima kehormatan sebagai insan dan menikmati kebebasan sebagai 
insan yang merdeka. 

Namun demikian Islam tidak juga memilih jalan ini. Islam tidak membenar 
diperhambakan mereka dengan semata-mata alasan kerana mereka tidak mempunyai ciri-ciri 
peribadi manusia yang sempurna malah Islam menggunakan dasar tindakan setimpal iaitu 
memperhambakan tawanan-tawanan perang sebagai tindak balas terhadap pihak musuh yang 
memperhambakan tawanan tawanan orang-orang Islam. Ini bererti Islam menggantungkan 

soal perhambaan kepada persetujuan kerajaan-kerajaan yang berperang untuk menggunakan 
satu dasar yang lain dan dasar perhambaan. Inilah satu-satunya jalan untuk menjamin agar 
orang-orang Islam yang tertawan tidak diperhambakan begitu saja tanpa satu tindakan balas. 

Satu hal yang amat patut disebutkan di dalam pembicaraan ini ialah hanya satu ayat saja 
yang tersebut di dalam al-Quran yang menyinggung masaalah tawanan perang yang berbunyi. 
"Kamu boleh membebaskan mereka atau menerima bayaran tebusan dan mereka hingga 
peperangan itu berhenti . "(Surah Muhammad (4)) 

Ayat itu tidak menyebut sebarang soal memperhambakan tawanan perang agar tidak 
menjadi satu undang-undang tetap kepada manusia. Malah ia hanya menyebut soal tebus diri 
atau pembebasan tanpa suatu bayaran kerana kedua-dua inilah saja yang menjadi undang- 
undang tetap yang dikehendaki oleh al-Quran agar manusia menggunakan kedua-dua 
peraturan itu dalam menyelesaikan masaalah tawanan perang di masa-masa depan yang 
hampir atau jauh Apa yang telah dilakukan oleh orang Islam menggunakan tindakan 
memperhambakan tawanan-tawanan perang adalah semata-mata suatu tindakan balas yang 
terpaksa dilakukan bukanlah satu tindakan yang dilakukan kerana mematuhi satu-satu nas 
tertentu di dalam undang-undang Islam. 

Ini bererti bahwa tindakan memperhambakan tawanan perang bukanlah menjadi tradisi 
undang-undang Islam. Malah Islam tidak akan menggunakan tindakan itu selama pihak 
musuh tidak menggunakannya. Rasulullah sendiri telah bertindak membebaskan setengah- 
setengah tawanan di dalam Peperangan Badar tanpa bayaran tebusan diri. Sementara setengah- 
setengah tawanan itu dibebaskan dengan bayaran tebusan. Begitu juga Rasulullah pernah 
memulangkan tawanan-tawanan Kristian Najran dengan bayaran diat. Seluruh tindakan yang 
dilakukan Rasulullah itu ialah untuk dijadikan contoh bagi zaman depan manusia. Ketika mana 
mereka harus berusaha membebaskan diri mereka dan legasi-legasi mereka yang jelik dan 
harus berusaha mengawalkan keinginan-keinginan mereka yang liar agar mereka tetap teguh 
dengan dasar-dasar perikemanusiaan walaupun di medan pertempuran. Islam akan menjadi 
pihak yang pertama sekali mengalu-ngalukan perubahan itu. 

Selain dari itu. tawanan-tawanan perang yang jatuh ke tangan tentera Islam telah diberi 
layanan-layanan yang baik dan berperikemanusiaan seperti yang telah kita perkatakan sebelum 
ini Mereka tidak mengalami penghinaan dan siksaan-siksaan. Begitu juga mereka telah dibuka 
pintu untuk membebaskan diri mereka apabila mereka ingin dan mempunyai kesanggupan 
untuk memikul tanggungjawab hidup mereka sendiri walaupun kebanyakan mereka sebelum 
menjadi tawanan perang itu masih dalam status hamba yang belum merdeka kerana mereka 
adalah abdi-abdi orang-orang Farsi dan Roman yang telah dihantar ke medan perang untuk 
menentang orang-orang Islam. 

Berhubung dengan tawanan perempuan. Islam memberi layanan yang sebaik-baiknya 
kepada mereka. iaitu layanan yang tidak dapat dibanding dengan layanan yang diterima 
mereka di negeri-negeri yang bukan Islam. Kehormatan mereka tidak bebas dicabul secara 
hubungan zina oleh siapa saja seperti yang sering berlaku kepada tawanan-tawanan wanita di 
dalam peperangan peperangan. Malah tawanan-tawanan itu hanya dijadikan kepunyaan 
tuanmas mereka saja. tiada siapa pun selain dan tuanmas yang berhak meniduri mereka. Di 
samping itu mereka diberi hak membebaskan diri mereka dengan mukatabah. malah mereka 
akan menjadi manusia merdeka sebaik saja mereka melahirkan anak tuanmas mereka, 
demikian juga anak-anak mereka turut menjadi manusia merdeka Mereka sentiasa mendapat 
layanan-layanan baik seperti yang diarahkan oleh Islam. 

Itulah kisah perhambaan di dalam Islam, satu kisah yang ditulis dalam satu lembaran 
sejarah manusia yang cemerlang. 

Islam pada dasamya tidak menyetujui perhambaan. Buktinya Islam berusaha 
membebaskan kaum abdi dengan bermacam macam cara dan mengeringkan segala suh supaya 
tidak mendapat nafas baru. 

Cuma di sana terdapat satu keadaan darurat yang tidak dapat dielak oleh Islam, kerana 
keadaan itu bukan menyangkut pihaknya saja, malah menyangkut kerajaan-kerajaan dan 
kaum-kaum lain yang di luar kuasanya. Mereka telah memperhambakan tawanan tawanan 
Islam dan mengazabkan mereka dengan berbagai-bagai siksaan. Keadaan ini sudah tentu 
memerlukan balasan yang setimpal dan pihak Islam (sekurang-kurangnya dan segi dasar 
perhambaan, bukan dan segi layanan terhadap kaum abdi). 

Keadaan ini telah memaksa Islam tidak dapat dengan sekaligus menghapuskan 
perhambaan hingga negeri-negeri lain yang menentang Islam itu bersetuju menghapuskan 
dasar perhambaan perang yang merupakan satu-satunya sumber perhambaan yang dibenarkan 
Islam. Sebaik saja persetujuan yang demikian tercapai, Islam akan kembali kepada dasar 
pokoknya yang ditandaskan dengan begitu lantang iaitu dasar kemerdekaan untuk semua dan 
dasar persamaan untuk semua. 

Perhambaan-perhambaan yang berlaku di dalam beberapa babak sejarah Islam menerusi 
saluran-saluran yang lain dan saluran peperangan agama seperti perhambaan melalui jual beli 
dan colek-mencolek adalah tidak dihalal sama sekali oleh Islam. Perbuatan itu tidak benar dan 
tidak adil untuk dihubungkan kepada ajaran Islam sebagaimana tidak adilnya untuk 
dihubungkan dosa-dosa dan tindak-tanduk jahat pemerintah-pemerintah Islam han ini kepada 
Islam. 

Dalam persoalan ini kita harus mengingatkan hakikat-hakikat berikut: 

Pertama: Wujudnya berbagai-bagai sumber perhambaan di negeri-negeri yang lain 
tanpa didorong oleh keadaan-keadaan darurat. malah semata-mata didorongkan oleh nafsu 
ingin memperhambakan manusia dan nafsu ingin menjajah bangsa bangsa yang lain. Begitu 
juga di sana terdapat perhambaan kerana kemiskinan. perhambaan melalui keturunan- 
keturunan yang tertentu dan perhambaan kerana bekerja di tanah-tanah tertentu. Seluruh 
sumber perhambaan itu telah dihapuskan oleh Islam kecuali perhambaan melalui peperangan 
agama yang tidak dapat dielak oleh Islam. Ia dibenarkan semata-mata untuk keperluan 
tindakbalas yang setimpal tetapi perhambaan ini akan berakhir apabila keadaan tidak 
memerlunya lagi. 

Kedua: Walaupun di Eropah terdapat banyak sumber sumber perhambaan yang wujud 
tanpa tekanan-tekanan keadaan darurat. namun orang-orang Eropah tidak pernah benar-benar 
membebaskan hamba-hamba abdi biarpun pada akhirnya mereka dengan sukarela 
membebaskan abdi-abdi itu. Penulis-penulis Eropah sendiri mengaku bahwa pembebasan abdi- 
abdi di Eropah berlaku apabila hasil-hasil pekerjaan mereka merosot akibah keadaan-keadaan 
hidup mereka yang buruk, kehilangan kegemaran dan kemampuan mereka untuk bekerja 
keras hingga perbelanjaan perbelanjaan sara hidup dan perbelanjaan mengawal abdi-abdi itu 
menjadi lebih besar dan pendapatan yang dihasilkan mereka. Jadi pembebasan abdi dalam 
keadaan yang sedemikian merupakan hasil dan perhitungan ekonomi semata-mata setelah 
dikira untung dan ruginya. Pembebasan itu sama sekali tidak mempunyai apa-apa erti 
perikemanusiaan yang benar-benar menjunjung kehormatan abdi sebagai manusia. sedangkan 
dasar inilah yang sepatutnya menjadi pendorong pembebasan kaum abdi. Selain dan itu 
pembebasan abdi di Eropah dilaksanakan setelah berturut-turut berlakunya pemberontakan. 
yang dicetuskan oleh kaum abdi dan ini menyebabkan usaha-usaha untuk terus 
memperhambakan mereka tidak mungkin dilaksanakan lagi. 

Namun demikian kaum abdi di Eropah tidak juga dapat mencapai kemerdekaan 
mereka. Kedudukan mereka ditukar dan hamba tuanmas kepada hamba tanah. Mereka dijual 
beli bersama tanah dan diwajibkan bertani di tanah itu dan sama sekali tidak diizinkan 
meninggalkannya. Mana-mana abdi yang lari dari tanah itu akan ditangkap dan dikembalikan 
semula dengan kuatkuasa undang-undang ke tanah itu, di mana mereka disiksa dengan 
belenggu dan diselar dengan api. 

Inilah bentuk perhambaan yang hidup terus di Eropah hingga akhirnya diberantaskan 
oleh Revolusi Perancis di abad yang kedelapan belas. iaitu setelah Islam selesai menetapkan 
dasar pembebasan kaum abdi selama lebih seribu seratus tahun terdulu. 

Ketiga: Kita tidak seharusnya tertipu dengan nama-nama yang indah. Revolusi Perancis 
telah membasmikan perhambaan di Eropah. sementara Lincoln menghapuskan perhambaan di 
Amerika. kemudian seluruh negara mengambil kata sepakat untuk membatalkan perhambaan 
semuanya itu pada lahir saja sedangkan yang sebenarnya di manakah perhambaan yang telah 
dibasmikan itu? Apakah nama penindasan yang sedang berlaku di merata pelusuk dunia? 
Apakah nama penindasan yang dilakukan Perancis di Aljeria? Apakah nama diskriminasi yang 
dilakukan Amenika terhadap orang Negro? Dan apakah nama penindasan yang dilakukan oleh 
Inggenis terhadap orang-orang kulit hitam di Afrika Selatan? 

Bukankah perhambaan itu bererti satu kaum menindas satu kaum yang lain, satu kaum 
merampas hak-hak halal satu kaum yang lain? Itulah erti perhambaan yang sebenar dan tiada 
erti yang lain lagi. Mengapakah kita tidak menamakan sesuatu itu dengan namanya yang 
sebenar? Mengapakah kita namakan perhambaan dalam bentuk-bentuk yang jelik ini sebagai 
kemerdekaan. persaudaraan dan persamaan? Apakah ertinya menggunakan nama-nama yang 
indah. sedangkan di belakangnya terdapat hakikat-hakikat penindasan yang paling jelik yang 
pernah dikenali manusia di dalam sejarah hidupnya yang panjang di dunia ini? 

Islam telah memperlihatkan sikapnya yang terusterang dan tegas dalam apa yang 
diperjuangkannya. Islam menerangkan terus terang kepada orang ramai apakah yang 
dikatakan penhambaan. Apakah sebabnya yang tunggal dan bagaimanakah jalan yang terbuka 
kepada seseorang hamba untuk menuju kebebasan. Dan Islam juga menerangkan bahwa jalan 
untuk menghapuskan perhambaan itu memang ada dengan syarat semua negara mencapai 
kata sepakat tidak akan memperhambakan tawanan-tawanan perang. 

Tetapi di dalam tamaddun falsu yang kita hidup dalam pelukannya hari ini tidak 
terdapat sifat terusterang dalam cara-cara dan tujuan-tujuan perjuangannya. Malah tamaddun 
itu cukup pintar memutarbelitkan hakikat-hakikat dan mengabui mata dengan slogan-slogan 
falsu yang disapu dengan cat-cat yang cantik dan menarik. Tamaddun itu telah membunuh 
beribu-ribu bumiputra Tunisia. Aljeria dan Morocco tanpa satu kesalahan kecuali kerana 
mereka tampil menuntut kemerdekaan. menuntut hak kehormatan insaniah. Menuntut hidup 
bebas dalam tanahair sendiri tanpa campurtangan asing. juga kerana mereka ingin berbicara 
dengan bahasa ibunda sendiri, menganut agama sendiri, berkhidmat kepada diri sendiri dan 
seterusnya kerana mereka ingin membuat hubungan-hubungan yang bebas dengan negara- 
negara di dunia untuk memutuskan persoalan-persoalan politik dan ekonomi yang dihadapi 
mereka. Kaum bumiputra yang tidak berdosa itu telah dibunuh dan ditutup di dalam penjara 
yang kotor tanpa makanan dan minuman, kehormatan mereka dicabul dan kaum wanita 
mereka dinodai dan dibunuh tanpa suatu kesalahan. Perempuan-perempuan yang 
mengandung dibelah perut untuk bertaruh samada kandungannya lelaki atau perempuan. 

Inilah yang dinamakan tamaddun dan peradaban abad dua puluh dan inilah yang 
dinamakan penyebaran prinsip-prinsip kebebasan, persaudaraan dan persamaan. Sedangkan 
layanan layanan ideal dan murah hati yang dilakukan Islam terhadap kaum abdi sebelum tiga 

belas abad yang lampau dengan tujuan untuk menghormati umat manusia dalam seluruh 
keadaan hidupnya. juga penjelasan Islam bahwa perhambaan itu merupakan satu kedudukan 
sementara bukannya satu kedudukan yang tetap. Maka semuanya telah dicapkan sebagai 
kemunduran. kekolotan dan kejakunan. 

Tamaddun yang hipokrit itu juga tidak terperanjat ketika orang-orang Amerika 
meletakkan di hotel-hotel dan kelab-kelab mereka notis yang berbunyi. "Negro dan anjing 
tidak dibenarkan masuk" dan ketika segerombolan orang-orang kulit putih yang mengaku 
bertamaddun itu membunuh seorang Negro, mencampakkannya ke bumi dan menendangkan 
dengan kasut mereka hingga mati, sedangkan anggota-anggota polis berdiri beku tanpa 
bergerak dan bertindak untuk campurtangan. Mereka tidak merasa berkewajipan untuk 
menyelamatkan saudara senegara, sebahasa dan seagama terutama sekali sesama manusia. 
Semuanya itu kerana satu kesalahan iaitu si Negro yang berkulit hitam itu berani berjalan-jalan 
di samping seorang gadis kulit putih walaupun dengan pelawaan dan inisiatif gadis itu sendiri. 
Inilah puncak tamaddun dan kemajuan abad dua puluh 

Sebagai perbandingan lihatlah ketika seorang abdi Farsi mengancam hendak membunuh 
Sayyidina Omar, sedangkan beliau benar-benar faham ma'ksud dan ancaman itu. beliau tidak 
berkata apa-apa. Si abdi itu tidak dipenjara dan tidak pula dibuang negeri. Malah beliau jauh 
sekali dan memerintah agar abdi itu dibunuh saja kerana ia adalah satu manusia hina yang 
menyembah api dan mempertahankan penyembahannya dengan degil walaupun ia telah 
melihat agama yang benar dengan mata kepalanya sendiri. Alangkah jakunnya Omar dan 
alangkah besarnya penghinaan beliau terhadap kehormatan manusia kerana ketika beliau 
diancam oleh hamba itu. beliau hanya berkata. "Si hamba itu mengancam hendak 
membunuhku", kemudian ia membiarkan hamba itu bergerak bebas dan akhirnya si hamba itu 
mendapat kesempatan membunuh beliau dan ketika itu barulah si hamba itu ditangkap 
dengari tuduhan membunuh Khalifah umat Islam, sedangkan sebeluni itu beliau tidak berhak 
untuk menangkapnya. 

Di samping itu kita melihat pula kisah bangsa-bangsa berwama di Afrika yang diharam 
menikmati hak-hak asasi manusia dan kisah-kisah mereka yang dibunuh dan diburu menurut 
istilah yang digunakan akhbar-akhbar Inggeris. Mereka diperlakukan sedemikian rupa kerana 
kesalahan mereka menyedari harga diri dan tampil dengan penuh keberanian menuntut 
kemerdekaan mereka. Inilah kemuncak keadilan Inggeris dan kemuncak tamaddun insaniah 
Barat, malah inilah prinsip-prinsip luhur yang memungkinkan kuasa-kuasa Eropah 
mengembangkan dominasinya ke atas negara-negara yang lain. Tetapi Islam adalah terlalu 
jakun kerana ia bertindak memperhambakan tawanan perang sebagai satu tindakan balas yang 
setimpal, bukan untuk menegakkan dasar perhambaan. Islam terlalu reaksioner dan begitu 
mundur hingga sanggup mengajar umatnya, "Hendaklah kamu patuh dan taat setia walaupun 
kamu diperintah oleh seorang hamba Habsyi yang berkepala seperti buah anggur. 

Berhubung dengan kaum wanita, mereka mempunyai masaalah yang berbeda. 

Islam menghalalkan tuanmas untuk memiliki hamba-hamba perempuan dari tawanan 
perang (Ada pun hamba-hamba perempuan yang dibeli di pasar-pasar hamba dan disimpan 
oleh Khalifah-khalifah, amir-amir dan hartawan-hartawan Islam adalah terkeluar dan ajaran 
Is' am) dan dialah seorang sahaja yang dihalal menikmati hubungan jenis dengan mereka dan 
jika ia suka, ia boleh memilih antara mereka sebagai isteti. Eropah mencemuhkan peraturan ini 
tetapi ia tidak memandang jejek kepada cara kebinatangan yang menganggapkan hamba- 
hamba perempuan itu sebagai barang-barang yang halal kepada siapa saja dan sebagai tubuh- 
tubuh yang tidak punya kehormatan, tubuh-tubuh yang hanya bertugas untuk memenuhi 
keinginan hava waniah lelaki yang bertaraf binatang 

Kesalahan Islam yang sebenar dalam persoalan ini ialah ia tidak dapat menghalalkan 
pelacuran. Di masa dulu perempuan. perempuan tawanan perang di negei-negeri yang lain 
tidak menjadi perempuan pelacur yang hina, kerana tiada seorang yang sanggup membela 
nasibnya dan kerana tuanmas-tuanmas yang menawan mereka tidak sedikit pun merasa 
terguris kehormatan diri mereka apabila mereka menjerumuskan perempuan-perempuan itu ke 
dalam kehidupan pelacuran yang keji. Malah tuanmas-tuanmas ini mendapat keuntungan dan 
pemiagaan kehormatan yang kotor itu. Tetapi Islam yang dianggap reaksioner dan mundur itu 
tidak pernah menghalalkan pelacuran, malah Islam berusaha agar masyarakat bersih dan dosa- 
dosa pelacuran. Islam menghalalkan perempuan-perempuan tawanan perang itu kepada 
tuanmas-tuanmas mereka saja, sedangkan tuanmas-tuanmas pula diwajibkan memberi 
makanan dan pakaian yang sewajarnya kepada mereka di samping menjaga mereka dan 
terjerumiis ke dalam dosa perzinaan. Mereka juga diwajibkan memberi kepuasan sex kepada 
hamba perempuan itu di samping memberi kepuasan sex kepada diri mereka sendiri secara 
terhormat. 

Tetapi hati norani Eropah tidak sanggup menentang nafsu kebinatangan itu Kerana itu 
ia menghalalkan pelacuran dan memberikan perlindungan undang-undang, malah Eropah 
berusaha memajukan pelacuran di mana-mana saja negeri-negeni yang dijajahkan mereka. Jadi, 
yang berubah ialah nama perhambaan saja tetapi hakikat perhambaan masih tetap kekal. 
Perempuan yang melacurkan diri sama saja dengan hamba, mereka terpaksa memberi 
kepuasan sex kepada siapa saja yang meminta, sedangkan pelanggan-pelanggan yang datang 
itu tidak menaruh minat apa-apa terhadap perempuan-perempuan itu selain dan keinginan 
mencari kepuasan nafsu kebinatangan mereka yang liar. Tentulah tidak terdapat titik-titik 
pertemuan di antara pelacuran yang kotor dengan perhubungan yang bersih yang terdapat 
pada hamba hamba perempuan dengan tuanmas-tuanmas mereka di dalam Islam. 

Islam selama-.lamanya bersikap terus-terang. Ia memanggil sesuatu dengan namanya 
yang betul, perhambaan dipanggil perhambaan, hamba-hamba perempuan dipanggil hamba- 
hamba perempuan kemudian ia menetapkan garis-garis layanan sewajar yang harus dilakukan 
terhadap mereka. Tetapi walau bagai manapun, Islam tidak pernah berkata bahwa perhambaan 
itu merupakan satu status yang tetap atau satu status yang sesual dengan kehormatan manusia 
di masa depan, malah perhambaan merupakan satu langkah atau tindakan darurat dalam 
peperangan yang akan berakhir apabila semua pihak bersetuju tidak akan memperhambakan 
tawanan-tawanan perang. 

Tetapi tamaddun Barat yang falsu tidak mempunyai sikap terus terang seperti itu. Ia 
tidak berani mengatakan pelacuran itu sebagai perhambaan, malah Ia mengatakan pelacuran 
itu sebagai satu keperluan masyarakat. 

Mengapa pelacuran merupakan satu keperluan? Kerana lelaki Barat yang bertamaddun 
itu tidak mahu menanggung sara hidup siapa pun baik si isteri mahu pun si anak. Dia hanya 
ingin memuaskan nafsunya tanpa tanggungjawab. Dia inginkan tubuh perempuan untuk 
dicurahkan nafsu sexnya. Dia tidak peduli siapa perempuan itu. Dia tidak menghirau 
bagaimana perasaan perempuan itu terhadap dirinya dan bagaimana perasaan hatinya 
terhadap perempuan itu. Dia hanya mahukan tubuh perempuan semata-mata seperti binatang, 
sedangkan si perempuan pula menerima pelawaan itu bukan dan satu lelaki yang tertentu saja, 
malah ia menerimanya dan siapa saja yang lalu di jalan. 

Inilah keperluan masyarakat yang menghalalkan perhambaan perempuan di negeri- 
negeri Barat di zaman moden ini sedangkan yang sebenamya pelacuran sama sekali tidak 
merupakan satu keperluan masyarakat seandainya lelaki Barat itu dapat menghapuskan sitat- 

sifat kebinatangan dan pementingan dirinya dan Sanggup untuk meningkat kepada taraf 
insaniah yang tinggi. 

Kerajaan Barat yang telah bertindak menghapuskan pelacuran itu bukanlah kerana 
didorong oleh kehormatan yang terguris atau kerana didorong oleh kemajuan jiwa dan 
rohaniahnya yang menjejekkan pelacuran itu, malah kerana pelacur-pelacur amacer telah 
mengambil tempat pelacur-pelacur professional, di mana kerajaan tidak perlu lagi 
campurtangan. 

Pun demikian, orang-orang Barat masih begitu nekad mengecam sistem jariah di dalam 
Islam, iaitu satu sistem yang telah berlangsung sejak sebelum seribu tiga ratus tahun yang lalu, 
satu sistem yang diakui untuk sementara waktu bukan untuk selama lamanya. dan walau 
bagaimanapun, sistem jariah di dalam Islam itu adalah jauh lebih mulia dan lebih murni dan 
sistem pelacuran yang berlangsung di abad dua puluh hari ini, satu sistem yang diakui 
tamaddun Barat sebagai sistem yang neceral, yang tidak dibantahi oleh sesiapa dan tiada siapa 
yang cuba membenterasnya. Malah tiada siapa yang membantah seandainya sistem ini terus 
berlangsung sehingga ke akhir zaman. 

Mungkin ada orang yang cuba mempertahankan bahwa pelacur-pelacur amacer adalah 
menyerah diri mereka dengan sukarela tanpa dipaksa oleh sesiapa pun. Mereka memiliki 
sepenuh kebebasan yang halal bagi mereka. Tetapi di zaman dulu juga terdapat ramai kaum 
abdi yang menyerahkan kembali kemerdekaan yang telah dikurniakan kepada mereka dan 
secara sukarela menawar untuk menjadi hamba kembali tanpa dipaksa oleh sesiapapun. 
Walaupun begitu. kami tidak dapat menganggapkan kesukarelaan yang sedemikian sebagai 
satu sebab yang boleh menghalalkan perhambaan samada di dalam Islam atau di dalam sistem 
yang bukan Islam. Yang harus menjadi pokok perbincangan dalam menilaikan sesuatu sistem 
ialah samada atau tidak corak-corak ekonomi, sosial, politik, aliran fikiran dan kerohanian yang 
dicetuskan oleh sistem itu mendorong manusia menerima perhambaan atau menjerumus 
mereka ke dalam perhambaan. Dalam hubungan ini dapatlah dikatakan bahwa bentuk-bentuk 
tamaddun Eropah itulah yang telah mendorong manusia ke arah pelacuran samada pelacuran 
resmi atau pelacuran secara amacer. 

Itulah kisah perhambaan di negeri-negeri Barat sehingga ke abad dua puluh, iaitu 
perhambaan lelaki dan perempuan, perhambaan bangsa dan kaum, perhambaan yang lahir dan 
berbagai-bagai sumber dan sebab, perhambaan yang bukan wujud oleh tekanan keadaan 
darurat seperti yang pernah dialami Islam di masa lampau, malah perhambaan yang lahir 
akibat kehinaan jiwa orang-orang Barat dan keruntuhan moral mereka hingga ke taraf yang 
tidak sesuai dengan umat manusia 

Di samping itu anda tidak payah memperkatakan tentang perhambaan negara-negara 
komunis yang telah memperbudakkan rakyat jelatanya hingga mereka tidak mempunyai 
kebebasan untuk memilih kerja dan tempat kerja yang disukai mereka. Begitu juga anda tidak 
usah memperkatakan tentang perhambaan kaum kapitalis terhadap kaum boroh di negeri- 
negeri Barat hingga mereka tidak mempunyai apa-apa kebebasan melainkan kebebasan 
memilih majikan yang memperhambakan mereka. Anda tidak payah menyinggung kedua-dua 
bentuk perhambaan itu, kerana di sana tentulah ada pendokong-pendokong dan penyolong 
penyokong masing-masing. Cukuplah dengan bentuk-bentuk perhambaan yang jelas yang kita 
telah bentangkan sekejap tadi iaitu perhambaan-perhambaan yang berlangsung atas nama 
tamaddun dan kemajuan masyarakat manusia. 

Malah kini cukuplah bagi anda membuat kesimpulan sendiri adakah umat manusia 
dalam masa empat belas abad belakangan ini terus-menerus mencapai kemajuan yang 
gemilang tanpa bimbingan Islam, atau mereka terus-menerus mundur hingga hari di mana 

mereka ini kembali memerlukan bimbingan Islam untuk mengeluarkan mereka dan kegelitaan 
hidup? 




Salah Faham Terhadap Islam - Muhammad Qutb 

Islam dan Sistem Feudal 

BARU-BARU ini (Cetakan pertama buku ini ialah pada tahun 1953) saya dengar seorang siswa 
mengemukakan sebuah tesis dalam mana ia membuktikan bahwa Islam adalah satu sistem 
feudalis dan dengan tesis itu ia telah berjaya mendapat ijazah M.A. Saya begitu terperanjat dan 
takjub terhadap siswa dan mahaguru-mahaguru yang memberi ijazah itu. Mungkin siswa itu 
jahil atau mempunyai niat yang tidak baik terhadap Islam. Tetapi mengapa pula mahaguru- 
mahaguru itu ikut terlibat sama? Mengapa mereka sanggup turun ke darjah yang begitu 
dangkal dalam memahami sistem-sistem masyarakat. ekonomi dan hakikat-hakikat sejarah? 

Tetapi ketakjuban yang menyelubungi saya itu tidak lama kemudian hilang apabila saya 
terkenang siapakah sebenarnya para mahaguru yang mulia itu. Mereka adalah satu jenerasi 
yang telah dibentuk penjajah untuk menyesatkan jenerasi-jenerasi yang datang. Mereka adalah 
golongan yang dididik oleh Dunlop (Dunlop seorang pegawai Inggeris yang ditugaskan 
merancang dan melaksanakan dasar-dasar pelajaran di Mesir) dan dihantar ke Eropah untuk 
menambahkan ilmu pengetahuan mereka sedangkan yang sebenarnya pengiriman itu 
merupakan satu komplot untuk menjauh dan memencilkan mereka dan unsur-unsur 
kebudayaan dan keperibadian mereka yang sebenar, malah untuk menjadikan mereka jejek dan 
memandang rendah kepada diri mereka sendiri, memandang hina kepada sejarah mereka dan 
kepada agama mereka. Bertolak dan hakikat ini tidaklah kita takjub mengapa mereka sanggup 
melakukan penyelewengan sedemikian besar. 

Sekarang marilah kita bincangkan apakah hakikat feudalisma dan apakah ciri-cirinya? 
Untuk tujuan ini kami kutipkan keterangan yang telah ditulis oleh Dr. Rasyid al-Barrawi dalam 
bukunya, "Sistem Sosialisnia". iaitu satu buku yang sudah tentu berpandukan kepada sumber- 
sumber rojokan Barat. Ketika memperkatakan tentang sistem feudalisma antara lain beliau 
menulis: 

"Sistem feudalisma adalah satu cara penghasilan melalui perhambaan tanah serfdom. 
Menurut definisi mereka: Feudalisma adalah satu sistem di mana kaum pekerja yang menjadi 
pengeluar pengeluar secara langsung itu harus membayar kepada tuan tanah atau kepada 
wakilnya sebahagian dan faedah-faedah ekonomi yang tertentu samada berupa perkhidmatan- 
perkhidmatan atau 'berupa bayaran-bayaran dalam bentuk wang tunai atau barang-barang. 
Untuk lebih jelas baiklah kami terangkan bahwa masyarakat feudalisma itu adalah terbahagi 
kepada dua kelas manusia. Pertama golongan tuan-tuan tanah, kedua golongan yang 
mengerjakan tanah-tanah itu yang terdiri dari peladang-peladang, buruh-buruh tani dan kaum 
abdi.,walaupun golongan yang akhir ini merosot terus dengan cepatnya. Golongan kaum 
peladang yang menjadi pengeluar-pengeluar secara langsung itu mendapat hak memiliki 
seruang tanah yang dikerjakan menurut cara masing masing untuk mengeluarkan hasil-hasil 
yang dapat menyarakan hidup mereka, sedangkan di rumah-rumah pula mereka membuat 
perusahaan-perusahaan kecil yang ada kaitan dengan pertanian. Sebagai balasan dan faedah- 
faedah dan kemudahan-kemudahan itu, mereka diwajibkan melakukan kerja-kerja yang 
tertentu seperti menyumbangkan perkhidmatan mingguan di tanah-tanah kepunyaaan tuan 
tanah dengan menggunakan alat-alat dan binatang mereka masing juga menyumbang kan 
perkhidmatan tambahan di musim-musim menuai dan mempersembahkan hadiah-hadiah 
pada hari-hari perayaan istimewa. Seterusnya mereka diwajibkan mengisar hasil-hasil bijian 
mereka dan memerahkan hasil anggur di pengisar yang disediakan oleh tuan tanah. 

"Di samping itu tuan tanah memegang kuasa-kuasa pemerintahan dan pengadilan 
terhadap penduduk yang tinggal dalam kawasan tanahnya dengan erti dialah yang berhak 
mengatur bentuk-bentuk kehidupan sosial dan politik di kawasan itu. 

" tetapi kaum peladang yang menjadi pengeluar yang sebenar itu bukanlah manusia 

merdeka dalam ertikata yang kita ketahui sekarang. Mereka tidak mempunyai hak milik yang 
nutlak di atas tanah-tanah yang dikerjakan mereka itu, kerana tanah-tanah itu tidak boleh 
dijual, diwarisi atau diberikan kepada orang-orang lain. Mereka terpaksa melakukan kerja-kerja 
tertentu di tanah-tanah kepunyaan tuan tanah walaupun bertentangan dengan kepentigannya. 
Mereka juga diwajibkan membayar cukai-cukai resmi tertentu dengan kadar yang tidak 
terbatas kepada tuan tanah sebagai tanda pengakuan kerakyatan mereka kepada tuan tanah. 
Apabila tanah-tanah itu berpindah ke tangan tuan tanah yang lain. Mereka juga turut 
berpindah bersama tanah dan satu tangan ke satu tangan. Mereka tidak mempunyai kebebasan 
untuk meninggalkan tanah itu atau untuk bekerja pada tuan tanah yang lain. Kaum peladang 
dalam sistem feudalis merupakan cincin tengah yang menyambung di antara kaum abdi di 
zaman-zaman pertengahan dengan kaum peladang yang bebas di zaman moden. 

" dalam sistem feudalis, tuan tanahlah yang mempunyai hak mutlak dalam 

menentukan ruangan tanah yang akan diberikan kepada peladang dan dalam menentukan 
jenis-jenis kerja yang harus dilaksanakan oleh mereka. Dan seluruh keputusannya tidak terikat 
kepada peraturan-peraturan yang dijalankan oleh tuan tanah yang lain dan tidak pula tunduk 
kepada tuntutan kaum peladang." 

Selanjutnya penulis itu berkata lagi. "Di abad ketiga belas telah terjadi satu gerakan 
perpindahan haram yang dilakukan oleh kaum peladang, iaitu satu gerakan yang terkenal 
sebagai. Telarian kaum peladang' Sebagai reaksinya tuan-tuan tanah telah berusaha untuk 
mendapatkan kembali peladang-peladang yang lari itu. Satu perjanjian telah diadakan di 
antara tuan-tuan tanah supaya menangkap mana-mana kaum peladang yang lari dan 
memasuki kawasan-kawasan tanah mereka, tetapi usaha-usaha itu gagal apabila pelarian itu 
merupakan gerakan umum kaum peladang. Oleh kerana tuan-tuan tanah itu memerlukan 
kepada pekerja-pekerja untuk mengerjakan usaha-usaha pertanian. Maka penjanjian yang 
tercapai di antara tuan-tuan tanah tadi beransur ansur mansukh. Demikianlah gagalnya usaha- 
usaha tuan tanah yang ingin mengadakan kerjasama di antara mereka. 

"Untuk mengatasi masaalah ini timbullah satu fikiran baru iaitu menghapuskan kerja- 
kerja paksa dan menetapkan upahan upahan tunai kepada kaum peladang. Dengan perubahan 
itu ramailah kaum peladang dapat menyimpan wang lebih hingga mereka dapat membeli 
kebebasan peribadi mereka dan anak-anak raja dan tuan-tuan tanah yang sedang menghadapi 
kesulitan kewangan. Walaupun ketika itu perubahan-perubahan sedemikian belum lagi 
menjadi tradisi umum hingga menjelang abad yang keempat belas. Namun yang pentingnya 
ialah bahwa sejak itu asas-asas masyarakat feudalis mulai beransur-ansur runtuh dan terus 
runtuh di abad-abad selanjutnya." (Dan buku "Al-Nizamul Isytiraki" di antara halaman 22 dan 
33) 

Itulah ciri-ciri feudalisma. Kami sengaja kutipkannya dengan detail agar kita mendapat 
gambaran yang jelas tentang feudalisma dan tidak terkeliru dengan ciri-ciri dan gejala-gejala 
lain yang mungkin sekali imbas kelihatan serupa. Berdasarkan ciri-ciri ini dapatlah kita 
bertanya bila dan dimanakah bentuk feudalisma yang seperti itu pernah berlaku di dalam 
sejarah Islam? 

Mungkin juga setengah-setengah pengkaji terkeliru dengan satu gejala yang terdapat 
dalam masyarakat Islam di waktu itu dan gejala inilah yang digunakan oleh opurcunis- 
opurcunis untuk menaburkan kekeliruan di sekitar Islam. Gejala itu ialah wujudnya satu 
masyarakat Islam di satu ketika. di mana penduduknya terbahagi kepada kaum pemilik tanah 
dan kaum peladang yang bekerja di kawasan tanah-tanah itu Tetapi gejala ini hanya pada 
lahirnya saja kelihatan serupa dengan gejala feudalisma, sedangkan yang sebenarnya sama 




Salah Faham Terhadap Islam - Muhammad Qutb 

sekali tidak serupa seperti yang dituduh mereka. Untuk menyenangkan kita membuat 
perbandingan di antara sistem feudalisma dengan sistem Islam marilah kita kembali 
mempelajari ciri-ciri asasi feudalisma yang benikut 

Pertama: Adanya kerakyatan atau perhambaan tanah serfdom yang tetap. 

Kedua: Adanya kewajipan tertentu yang harus dilaksanakan oleh kaum peladang 
terhadap tuan-tuan tanah, iaitu termasuk: 

(1) Perkhidmatan paksa yang percuma sehari seminggu di dalam tanah-tanah tuan 
tanah. 

(2) Perkhidmatan paksa percuma di musim-musim menuai. 

(3) Persembahan hadiah-hadiah di hari-hari raya dan hari-hari besar di mana kaum 
peladang yang miskin mempersembahkan hadiah kepada tuan tanah yang kaya raya. 

(4) Mengisarkan biji di pengisar yang disediakan oleh tuan tanah (di sini sengaja kita 
tidak sebutkan kewajipan memerahkan anggur-anggur di tempat pemerahan yang 
disediakan oleh tuan tanah kerana pembikinan arak diharam di dalam Islam). 

Ketiga: Tuan tanah mempunyai hak yang mutlak dalam menentukan kadar kawasan 
tanah yang diberikan kepada setiap kaum peladang juga kadar perkhidmatan dan cukai yang 
dikenakan ke atas mereka. 

Keempat: Tuan tanah mempunyai hak menjalankan pemerintahan dan pengadilan di 
atas kaum peladang yang mendiami tanahnya mengikut undang.undang dan peraturan 
pilihannya sendiri tanpa tertunduk kepada satu undang-undang umum yang tetap. 

Kelima: Kaum peladang terpaksa membeli kemerdekaan dengan wang ketika sistem 
feudalisma mulai menghadapi keruntuhan. 

Telitilah ciri-ciri feudalisma ini kemudian bandingkanlah dengan ciri-ciri yang terdapat 
di dalam sistem Islam, kerana sejarah Islam memang terbuka kepada semua orang. 

Islam tidak mengenal peraturan perhambaan tanah yang tetap di luar daerah 
perhambaan. Kita telah pun menjelaskan asal usul perhambaan dan cara-cara untuk 
membebaskan diri darinya. Di dalam sistem Islam tidak terdapat perhambaan tanah. Islam 
hanya mengenal peraturan perhambaan yang lahir akibah peperangan saja dan bilangan 
hamba-hamba itu pula terlalu kecil jika dibandingkan dengan jumlah besar penduduk. Mereka 
bekerja di dalam tanah-tanah tuan tanah andainya mereka tidak dibebaskan secara sukarela 
atau andainya mereka tidak menuntut kemerdekaan mereka melalui mukatabah. Tetapi 
perhambaan di dalam Islam tidak sama dengan perhambaan tanah yang kekal yang terdapat 
dalam sistem feudalisma kerana dalam sistem feudalisma semua kaum peladang dan buruh 
tani bukan saja menjadi hamba rakyat kepada tuan tanah, malah menjadi hamba kepada tanah 
itu sendiri, yang mana mereka tidak dibenarkan meninggalkan tanah itu dan tidak pula 
mempunyai jalan keluar untuk membebaskan diri mereka dan kewajipan yang dipaksakan ke 
atas mereka oleh tuan-tuan tanah. 

Jenis perhambaan dan kerakyatan yang sedemikian tidak terdapat di dalam sistem 
Islam, kerana pada dasamya Islam tidak mengakui kehambaan dan kerakyatan kepada yang 
lain melainkan kepada Allah selaku pencipta hayat. Perbuatan memperhambakan diri kepada 
mana-mana makhluk Allah sama sekali tidak sesuai dengan mana-mana dasar Islam. Peraturan 
perhambaan yang terdapat di dalam sistem Islam hanya merupakan satu tindakan darurat 
untuk sementara waktu saja dan serentak dengan itu Islam bekerja dengan menggunakan 
segala sarana untuk menghapuskan perhambaan itu di samping menggalakkan kaum abdi itu 

sendiri berusaha membebaskan diri mereka. juga Islam mewajibkan pemerintah memberi 
bantuan-bantuan dan penlindungan yang sewajar kepada mereka. 

Dalam segi ekonomi Islam sama sekali tidak mendirikan struktur ekonominya di atas 
dasar memperhambakan manusia kepada manusia yang lain. Peraturan perhambaan yang 
wujud di dalam sistem Islam itu hanya merupakan satu masaalah kecualian seperti yang telah 
kita jelaskan sebelum ini. Islam memperlihatkan toleransinya terhadap peraturan perhambaan 
untuk beberapa waktu sehingga kaum abdi itu memperlihatkan kebebasan jiwa mereka dan 
kesanggupan mereka untuk memikul tanggungjawab sebagai manusia merdeka. Ketika itu 
Islam akan mengembalikan kemerdekaan kepada mereka. 

Malah Islam membangunkan struktur ekonomi di atas dasar kebebasan bekerja. Dasar 
kerjasama sepenuh dan saling berkhidmat antara semua individu, sedangkan tugas pemerintah 
Islam pula ialah memberi bantuan kepada orang-orang yang mempunyai pendapatan kecil 
yang tidak membolehkan mereka untuk hidup lumayan dan kepada orang-orang yang tidak 
mampu bekerja kerana sebab-sebab yang tertentu. Selama setiap orang hidup di bawah jaminan 
dan perlindungan negara, maka tiada sebab buat sesiapa pun untuk memperhambakan dirinya 
kepada tuan-tuan tanah. sedangkan ia masih memiliki kebebasan dan kehormatan diri dan 
masih mempunyai jalan-jalan yang lain untuk memenuhi tuntutan-tuntutan hidupnya yang 
asasi. 

Dan sini temyatalah bahwa Islam, baik dan aspek rohaniah atau dari aspek ekonomi 
menentang sistem feudalisma dalam bentuknya yang terkenal itu. Islam datang untuk 
menyelamatkan manusia dan menjadi hamba tanah dan membebaskan mereka dan 
kedurjanaan tuan-tuan tanah. 

Sejarah Islam tidak pernah mengakui adanya tanggungan-tanggungan dan komitmen- 
komitmen yang mengikatkan kaum peladang untuk faedah tuan-tuan tanah. malah tidak 
pernah berlaku dalam sistem Islam bahwa seseorang itu diwajibkan melaksana tugas-tugas 
'atau komitmen -komitmen tertentu terhadap tuan-tuan tanah, kerana Islam tidak mengakui 
sistem perhambaan kepada tuan tanah. Malah Islam mengadakan asas perhubungan yang 
bebas di antara kaum peladang dengan tuan-tanah. 

Satu-satunya bentuk perhubungan di antara kaum peladang dan tuan tanah yang diakui 
Islam ialah menyewa tanah atau berpawah. Mengikut peraturan ini seseorang peladang itu 
bebas untuk menyewa sebanyak mana tanah yang dimampukannya dan dengan sewaan itu ia 
mempunyai sepenuh kebebasan untuk mengerjakan tanah itu di atas perbelanjaannya sendiri. 
Sedangkan seluruh hasilnya akan dinikmati olehnya, atau si peladang itu berpawah dengan 
tuan tanah. Dalam mana tuan tanah menanggung semua perbelanjaan pertanjan. Sedangkan 
pihaknya menyumbangkan tenaga kerja dan hasilnya dibahagikan sama banyak di antara 
keduanya pada akhir tahun. 

Di dalam kedua-dua peraturan sewa dan berpawah itu tidak terdapat komitmen- 
komitmen atau tugas secara paksa yang harus dilaksanakan oleh peladang untuk faedah tuan- 
tuan tanah. Begitu juga tidak terdapat sebarang peraturan eksploitasi atau sebarang khidmat 
percuma. Malah kedua-dua peraturan itu merupakan komitmen yang mengikatkan kedua-dua 
belah pihak yang diakui sama tarafnya dan segi kebebasan, hak-hak dan kewajipan.kewajipan 
Pertama si peladang itu bebas untuk memilih mana-mana tanah yang akan disewakannya dan 
bebas pula memilih mana-mana tuan tanah yang akan dipawahinya. Kedua ia bebas 
mengadakan rundingan dengan tuan tanah dalam menentukan kadar sewa. Andainya sewaan 
dan pawahan itu tidak mendatangkan keuntungan ia berhak pula untuk tidak bekerja di tanah 
itu. sedangkan tuan tanah tidak berhak untuk memaksakan sesuatu pun terhadapnya. Apabila 
ia rela berpawah maka ia dan tuan tanah akan menikmati hak-hak yang sama dan segi undang 




Salah Faham Terhadap Islam - Muhammad Qutb 

undang dan keuntungan dan pawahan itu adalah dibahagi sama banyak di antara kedua pihak 
itu. 

Tidak seperti yang berlaku di dalam sistem feudalis, di dalam sistem Islam kita melihat 
pihak tuan-tuan tanah yang kaya- itulah yang menyampaikan kepada peladang-peladangnya 
berbagai-bagai hadiah dan pemberian di hari-hari raya dan hari-hari besar terutama di bulan 
Ramadhan, iaitu satu bulan yang amat mulia di sisi umat Islam, di mana berlakunya kunjung 
mengunjung di antara kaum kerabat dan kawan-kawan teman, dan diadakan jamuan-jamuan 
yang dapat mengumpulkan kaum kerabat dan sahabat-sahabat yang jauh dan dekat, dan dapat 
membantukan orang-orang yang miskin. Tentulah satu hal yang logik dan rasional jika pihak 
yang kaya mengadakan hadiah-hadiah dan pemberian-pemberian kepada pihak yang miskin 
dan bukan pihak yang miskin yang diwajibkan memberi hadiah-hadiah kepada yang kaya 
seperti yang berlaku di dalam sistem feudalis Barat. 

Mengikut tradisi di negeri-negeri Islam, tuan-tuan tanah tidak berhak memaksa kaum 
peladang yang hidup di dalam tanah meneka menggunakan pengisar-pengisar yang 
disediakan mereka, malah kaum peladang bebas mengadakan pengisar-pengisar itu untuk 
mencari rezeki mereka. 

Dari sini dapatlah kita melihat bahwa komitmen-komitmen atau tugas-tugas yang diatur 
dalam bentuk eksploitasi atau buruh paksa itu tidak terdapat di dalam sistem Islam. Malah 
Islam mengaturkan satu perhubungan yang bebas yang berdasarkan saling menghormati dan 
persamaan taraf yang mutlak di antara kaum peladang dan tuan tanah. 

Seandainya di dalam sistem feudalis Barat kita melihat tuan-tuan tanah melaksanakan 
tugas-tugas memberi perlindungan kepada kaum peladang dengan mengambil bayaran dalam 
bentuk bentuk eksploitasi atau buruh paksa, maka di dalam sistem Islam kita melihat tugas- 
tugas itu dilaksanakan secara sukarela oleh hartawan-hartawan Islam tanpa suatu bayaran, 
kerana mereka menganggapkan tugas-tugas itu sebagai ibadat mereka kepada Allah. Inilah 
titik perbedaan yang besar di antara sistem hidup yang berdasarkan akidah-akidah yang luhur 
dengan sistem hidup yang kosong dan akidah-akidah. Dalam sistem yang pertama kita melihat 
perkhidmatan-perkhidmatan sosial merupakan satu bentuk ibadat manusia kepada Allah, 
sedangkan di dalam sistein yang kedua kita melihat perkhidmatan-perkhidmatan sosial itu 
merupakan satu amalan perniagaan, di mana setiap pihak cuba mendapatkan keuntungan yang 
sebanyak dan membayar sekecil-kecilnya, akibahnya pihak yang paling banyak mendapat 
keuntungan ialah tuan-tuan tanah yang kuat bukannya kaum peladang yang berhak. 

Begitu juga dasar memberi hak yang mutlak kepada tuan tanah untuk menentuk 
kawasan-kawasan taiiah yang akan diberikan kepada kaum peladang dan jenis-jenis 
perkhidmatan yang wajib dilakukan kaum peladang yang menjadi ciri yang ketiga dan sistem 
feudalis Barat adalah tidak terdapat di dalam sistem Islam. Dasar itu memang sesuai dengan 
konsep ketuanan dan perhambaan tanah yang didokong di Barat, tetapi bertentangan dengan 
konsep Islam yang berdasarkan akidah-akidah yang luhur yang menentang konsep ketuanan 
tuan tanah dan konsep perhambaan tanah. 

Menurut sistem Islam, asas yang menentukan kadar luas sempit tanah yang akan disewa 
oleh Peladang itu ialah kemampuan kewangannya dan kemahuannya yang bebas, sedangkan 
peraturan perkhidmatan di dalam kawasan tanah itu pula ialah "Dan peladang untuk 
peladang". Di dalam hubungan ini pihak tuan tanah tidak mempunyal hak-hak yang lain selain 
dari hak menuntut bayaran sewa. 

Dalam peraturan pawah pula, kadar luas tanah yang akan dikerjakan oleh peladang itu 
adalah bergantung kepada kekuatan tubuh badannya dan kepada bilangan tenaga kerja yang 
dimilikinya dan yang biasanya terdiri dari anak-anak. Apabila perjanjian pawah itu telah 

dipersetujui, satu-satunya tugas pihak peladang ialah melaksanakan segala kerja-kerja yang 
perlu di kawasan tanah yang dianggap sebagai milik bersama itu sehingga tanah-tanah itu 
mengeluar hasil-hasilnya. Ia tidak boleh dipaksa bekerja dalam kawasan-kawasan tanah milik 
tuan tanah yang tidak fermasuk di dalam perjanjian pawah tanah itu. 

Segi perbedaan yang paling penting di antara sistem feudalis dan sistem Islam ialah 
dalam sistem feudalis tuan tanah menikmati hak menjalankan pemerintahan dan pengadilan 
terhadap penduduk-penduduk tanahnya. Dialah yang berhak mengatur dan menentukan 
bentuk kehidupan sosial dan politik di kawasan itu, sedangkan hak-hak yang sedemikian tidak 
terdapat di dalam sistem Islam. 

Di masa itu negeri-negeri Eropah tidak mempunyai satu undang-undang umum yang 
konkrit mengenai hubungan kaum peladang dengan tuan tanah. Hinggakan undang-undang 
Roman yang kemudian menjadi asas seluruh perundangan di negeri-negeri Eropah itu juga 
telah memberi hak memerintah yang mutlak kepada tuan-tuan tanah di dalam kawasan- 
kawasan tanah milik mereka. Merekalah yang membuat undang-undang, melaksanakan 
udang-undang dan menjalankan pengadilan di atas penduduk penduduk tanah mereka. Di 
tangan mereka terkumpul seluruh kuasa, laitu kuasa perundangan, kuasa pengadilan dan 
kuasa pelaksanaan undang-undang sehingga setiap feudalis di waktu itu seolah-olah 
merupakan satu kerajaan dalam kerajaan, di mana kerajaan yang sebenar tidak berhak untuk 
campur tangan dalam urusan-urusan kawasan tanahnya selama ia menunaikan pembayaran- 
pembayaran cukai dan memikul tugas-tugas ketenteraan di waktu-waktu yang diperlukan. 

Keadaan-keadaan yang sedemikian tidak terdapat di dalam sistem Islam, kerana Islam 
di waktu-waktu itu mempunyai satu kerajaan pusat yang menjalankan undang-undang umum 
yang konkrit di selunuh wilayah pemerintahannya. Semua hakim-hakim dilantik oleh kerajaan 
pusat dan diberi kuasa yang bebas untuk menjalankan pengadilan dalam batas ikhtisas masing- 
masing, tiada siapa yang boleh mengganggu pengadilan mereka kecuali mereka melakukan 
kesilapan atau menyalahgunakan kuasa mereka Walaupun ketika bentuk pemerintahan Islam 
telah berubah kepada bentuk pemerintahan beraja yang diwarisi, iaitu satu bentuk 
pemerintahan yang bertentangan dengan Islam, namun ciri-ciri sistem pemerintahan Islam 
tetap terpelihara. Misalnya kerajaan masih tetap mempunyai kuasa yang tertinggi di atas 
semua orang yang hidup dalam wilayah-wilayah takluknya dan undang-undang negara 
dipatuhi di segenap tempat dan cara pelaksaannya sama saja kepada semua orang yang hidup 
di merata pelusuk negara. Tiada perbedaan undang kecuali perbedaan pentafsiran yang 
kadang berlaku di antara para ahli undang Hal ini adalah berlaku pada setiap undang-undang 
di dunia ini. 

Dengan adanya undang yang satu dan menyeluruh itu, maka tuan-tuan tanah tidak lagi 
berpeluang untuk membuat undang sesuka hati sendiri untuk memerintah kaum peladang 
yang hidup dalam kawasan tanah mereka, malah undang undang yang harus dikuatkuasakan 
di sana ialah undang yang diatur oleh Allah untuk semua lapisan manusia tanpa sesuatu 
perbedaan pun samada di antara tuan tanah dan peladang yang kedua-duanya merdeka atau 
di antara hamba dan tuanmas, di mana seseorang menjadi milik kepada seseorang yang lain 
kerana sebab-sebab darurat. 

Bagaimanapun tidaklah dapat dinafikan bahwa di dalam sejarah Islam terdapat kes-kes, 
di mana beberapa hakim telah membuat keputusan-keputusau yang bertentangan dengan 
undang undang dan dhamirnya sendiri dengan tujuan untuk membela kepentingan feudalis 
atau pemerintah-pemerintah, tetapi kes-kes yang sedikit itu tidak seharusnya dipandang 
sebagai satu dasar umum, kerana kes-kes itu adalah bertentangan dengan kenyataan-kenyataan 
sejarah Islam yang sebenar yang memang diakui oleh orang-orang Barat sendiri. Begitu juga 

kes-kes itu tidak dapat dipegang begitu saja dengan menepikan semua contoh contoh 
pengadilan Islam lain yang cemerlang, di mana hakim-hakim telah membuat keputusan yang 
tegas mempertahankan hak orang-orang yang miskin yang kadang-kadang bukan saja 
bertentangan dengan kepentingan feudalis atau kepentingan gabnor atau kepentingan menteri, 
malah kadang-kadang bertentangan dengan kepentingan khalifah sendiri yang memegang 
tampuk kekuasaan dan pemerintahan Walaupun demikian, hakim-hakim itu tidak juga dipecat 
atau dibatas dendam oleh pemerintah. 

Demikian juga di dalam sejarah Islam tidak terdapat gerakan pelarian dalam kalangan 
kaum peladang seperti yang terjadi di Eropah. kerana Peladang-peladang di negeri Islam di 
zaman itu adalah bebas bukan saja untuk berpindah dan satu kawasan pertanian ke satu 
kawasan pertanian yang lain, malah bebas berpindah dan satu negeri ke satu negeri yang lain 
dalam sempadan empayer Islam yang luas saujana itu. Tiada suatu pun yang menghalangi 
kebebasan berpindah kecuali kemahuan peladang peladang itu sendiri yang ingin menetap di 
satu kawasan tanah yang tertentu seperti yang dilakukan oleh kaum peladang di negeri Mesir, 
sedangkan kaum peladang di lain-lain negeri Islam kurang mempunyai perasaan terikat 
dengan kawasan bumi yang tertentu, malah mereka lebih aktif berpindah dan satu kawasan ke 
satu kawasan. Tiada satu pun balangan yang menyekat perpindahan mereka seperti yang 
dialami oleh peladang-peladang di negeri Eropah yang terikat dengan sistem-sistem 
perhambaan bumi dan berbagai-bagai tugas yang diwajibkan ke atas mereka oleh feudalis- 
feudalis. Di peringkat akhir sejarah feudalis Eropah, kaum peladang terpaksa membeli 
kemerdekaan mereka dengan harta. Peristiwa yang sedemikian tidak pernah berlaku di dalam 
sejarah umat Islam, sebabnya kerana seluruh mereka adalah manusia manusia merdeka yang 
tidak perlu lagi membeli kemerdekaan. 

Selain dan itu di dalam negeri-negeri Islam di zaman itu terdapat banyak estate-estate 
kecil yang dimiliki orang-orang perseorangan yang dapat menampung keperluan-keperluan 
hidup mereka di sampmg wujudnya berbagai-bagai peluang pekerjaan di darat dan di laut dan 
di berbagai-bagai perusahaan yang terkenal di zaman itu. Kemudahan-kemudahan hidup yang 
sedemikian dengan sendirinya menjadikan negara Islam di waktu itu terhindar dan bentuk 
hidup feudalis yang gelap gelita yang telah menyelubu ngi negeri-negeri Eropah di Zaman- 
zaman Tengah itu. Sistem feudalis inilah yang bertanggungjawab menyebarkan kegelapan 
fikiran dan kejahilan rohaniah di negeri-negeni Eropah yang pada akhirnya dapat diselamatkan 
apabila negeri-negeri itu berhubung dengan negeri Islam, iaitu sekali melalui Peperangan- 
peperangan Salib dan sekali pula melalui negeri Andalusia. Perhubungan-perhubungan ini 
telah membuka mata Eropah dan membawanya ke zaman renaissance dan sejak itu mulailah 
Eropah merangkak keluar dan alam fikiran yang gelap kepada alam fikiran yang benderang. 

Bertolak dan hakikat-hakikat ini dapatlah kita melihat bahawa sistem feudalis tidak 
pernah tegak di negeri-negeri Islam selama Islam dijadikan dasar pemerintahan di negeri- 
negeri itu. Islam dengan dasar-dasar rohaniah, dengan sistem ekonomi, dengan akibah-akibah 
dan undang-undangnya tidak mengizinkan wujudnya sistem feudalis. Bukan sekadar itu saja, 
malah Islam bertindak melenyapkan sarana-sarana yang membawa kepada sistem itu. Gejala- 
gejala yang seakan-akan sistem feudalisma yang dilihat di zaman pemerintahan keluarga diraja 
Umaiyah dan Abbasiah hanya terbatas di beberapa kawasan saja dan tidak pernah berkembang 
menjadi ciri kehidupan seluruh masyarakat Islam di zaman itu. 

Sistem feudalis yang sebenar hanya wujud di negeri-negeri Islam di zaman moden saja, 
iaitu di akhir pemerintahan Empayer Osmani, di mana akidah-akidah Islam telah kekeringan 
pada hati umat Muslimin, dan di mana kuasa-kuasa politik dipegang oleh orang-orang yang 
tidak mengenal Islam kecuali namanya saja seperti khalifah-khalifah Osmani, Muhammad Ali 
al-Kabir dan anak-anaknya dan seterusnya raja-raja di negeri Arab. Keadaari itu semakin buruk 

lagi apabila faham kebendaan Eropah yang tidak bertuhan itu mencengkam negeri-negeri Islam 
melalui berbagai-bagai bentuk penjajahan. Faham kebendaan itulah yang telah merusakkan 
semangat kedermawanan, kerjasama dan tolong menolong di dajam masyarakat Islam dan 
melahirkan satu bentuk hidup, di mana orang-orang kaya melakukan eksploitasi-eksploitasj 
yang jelik dan di mana orang-orang miskin ditindas dan diperhamba di estate-estate diraja dan 
estate-estate anak-anak raja dan sebagainya dan feudalis-feudalis besar. 

Sistem feudalis yang diimpot dan negeri Eropah masih lagi hidup di setengah.setengah 
negeni Islam yang belum dilandai revolusi Islam.. Bagaimanapun, sistem hidup yang wujud di 
negeri-negeri itu bukanlah sistem hidup Islam, dan Islam sama sekali tidak bertanggungjawab 
di atas kemunculan sistem ini, kerana Islam hanya boleh dipertanggungjawabkan apabila ia 
benar-benar memegang tampuk pemerintahan negeri-negeri itu. 

Sebetulnya undang-undang yang sebenar memerintah negeri negeri Islam hari ini ialah 
undang-undang Barat yang dibawa oleh segolongan manusia yang mendapat pendidikan 
kaum penjajah. 

Mereka begitu setia mendokong undang-undang itu sama seperti setianya kaum abdi 
mendokong perhambaan. 

Dan perbincangan tadi dapatlah diambil beberapa kesimpulan yang berguna di saat kita 
meninjau pergolakan ideoloji-ideoloji dan isma-isma yang sedang bersemarak hari ini di dunia 
moden. Di antara kesimpulan- kesimpulan itu: 

Pertama: Faktor hak milik atau ownership itu tidaklah dengan sendirinya mesti 
melahirkan feudalisma tanpa kemahuan manusia, tetapi yang melahirkan feudalisma ialah cara 
milik dan bentuk perhubungan yang wujud di antara tuan-tuan tanah dengan yang bukan 
tuan-tuan tanah. Kerana itu di dalam negeri-negeri Islam kita melihat adanya hak milik, tetapi 
tidak adanya feudalisma, kerana sistem Islam baik dan segi teori dan praktik telah 
mengaturkan perhubungan-perhubungan di antara orang ramai dalam bentuk yang tidak 
mengizinkan terdirinya sistem feudalis. 

Kedua: Berlakunya sistem feudalis di negeri-negeri Eropah bukanlah kerana sistem 
feudalis itu merupakan satu feudalis ekonomi yang neceral yang mahu tidak mahu harus 
dilalui umat Eropah, malah terjerumusnya negeri-negeri Eropah ke dalam sistem itu adalah 
disebabkan kerana tidak adanya satu sistem atau satu akidah yang bertugas mengawal 
keinginan-keinginan orang ramai dan mengatur perhubungan-perhubungan yang wajar di 
antara mereka. Seandainya sistem dan akidah yang sedemikian itu wujud seperti di negeri- 
negeri Islam tentulah perhubungan-perhubungan ekonomi dapat diatur dengan baik dan 
tentulah tingkat perkembangan ekonomi tidak akan merupakan satu kekuatan jabriah yang 
mengongkong fikiran dan perasaan orangramai hingga tidak lagi dapat dipertingkatkan dan 
dibimbingkan ke arah kebebasan. 

Ketiga: Susunan tertib tingkat-tingkat perkembangan ekonomi, iaitu dan tingkat 
masyarakat komunis yang pertama, kepada tingkat perhambaan, tingkat masyarakat feudalis, 
tingkat masyarakat kapitalis dan akhirnya kepada tingkat masyarakat komunis yang Acedua 
seperti yang telah ditandaskan oleh teori kebendaan dialektik sebagai tingkat-tingkat 
perkembangan biasa yang harus dilalui oleh setiap masyarakat manusia itu adalah sebenarnya 
hanya berlaku di negara-negara Eropah saja, sedangkan di negeri-negeri yang lain tingkat- 
tingkat perkembangan itu tidak semestinya berlaku sedemikian. Dan kita telah pun melihat 
bahwa negeri Islam tidak pernah melalui tingkat masyarakat feudal dalam sejarah 
perkembangannya dan tidak akan melalui tingkat masyarakat komunis di akhir perkembangan 
sejarahnya nanti. 

Islam Dan Kapitalisma 

KAPITALISMA tidak sempat tumbuh di negeri-negeri Islam di zaman lampau, kerana 
pertumbuhan kapitalisma adalah berlangsung setelah wujudnya rekaan-rekaan alat-alat 
jentera. 

Dan ini telah berlaku di Barat secara kebetulan. Kami katakan, "Secara kebetulan" 
kerana rekaan alat-alat jentera itu mungkin lahir di tangan umat Muslimin Arab di Andalusia 
seandainya kerajaan Islam dapat terus berdiri tegak di sana dan tidak dibunuh oleh kefanatikan 
agama Kristian dan kezaliman-kezaliman mahkamah Inquisasi (Inquisation mahkamah- 
mahkatnah yang ditubuh khusus untuk menyiasat dan menghukum orang-orang yang 
bertentangan dengan kepercayaan-kepercayaan Kristian) yang paling jelik di dalam sejarah 
dunia ini, di mana berlakunya penindasan-penindasan yang kejam akibah perbedaan 
kepercayaan, dan kegiatan mahkamah-mahkamah itu pada hakikatnya adalah ditujukan 
kepada orang-orang Islam. 

Kemajuan ilmiah di Andalusia di waktu itu sedang berkembang ke arah penciptaan alat- 
alat jentera, tetapi malangnya pergolakan politik di waktu itu telah menyebabkan umat 
Muslimin terusir dan Andalusia dan mengakibahkan kemajuan ilmiah di sana terbantut selama 
beberapa abad hingga Eropah bangkit dan tidurnya dan mendokong kembali ilmu-ilmu 
pengetahuan yang dirintis oleh umat Muslimin bersama-sama ilmu-ilmu Greek yang dipelihara 
oleh universiti-universiti Islam, dan berkat ilmu-ilmu pengetahuan inilah Eropah dapat 
meluncur maju menuju ke arah penciptaan alat-alat jentera. 

Sebetulnya kapitalisma adalah diimpot ke negeri-negeri Islam ketika negeri-negeri itu 
dijajah oleh kuasa-kuasa Barat dan ketika umat Islam tenggelam di dalam kemiskinan, 
kejahilan, penyakit dan kemunduran. Kemudian sistem itu perlahan-perlahan berkembang 
menurut hukum-hukum evolusi. Oleh kerana itu setengah-tengah orang menyangka bahwa 
Islam telah menerima bulat-bulat sistem kapitalisma, dan bahwa di dalam Islam tidak terdapat 
peruntukan undang-undang dan peraturan-peraturan yang menentang kapitalisma, kerana 
Islam sendiri mengharuskan "Milik peribadi" yang kemudian beransur-ansur berubah menurut 
perkembangan ekonomi dunia kepada "Milik kapitalis". Tegasnya menurut mereka selama 
Islam menerima dasar "Milik peribadi" maka tentulah bererti ia menerima kapitalisma yang 
lahir dan dasar itu. 

Untuk menjawab tuduhan itu dapatlah kita menunjukkan kepada satu hakikat yang 
jelas, yang diketahui oleh semua orang yang mempelajari ekonomi iaitu sistem kapitalisma 
tidak dapat subur dan tegak dengan bentuknya yang ada sekarang ini tanpa amalan riba dan 
monopoli, sedangkan kedua-dua amalan itu telah diharamkan oleh islam selama lebih seribu 
tahun sebelum lahirnya sistem kapitalisma. 

Supaya kita tidak bergopoh-gapah menjawab tuduhan itu, marilah kita bincangkan lebih 
jauh sedikit, iaitu seandainya penciptaan alat-alat jentera telah berlaku di dalam dunia Islam di 
zaman dulu, bagaimana Islam akan menghadapi perkembangan perkembangan ekonomi yang 
timbul akibah dan penciptaan alat-alat jentera itu dan bagaimana Islam akan mengatur undang 
undang dan peraturannya mengenai masaalah-masaalah kerja dan pengeluaran? 

Ahli-ahli ekonomi termasuk mereka yang menentang sistem kapitalisma terutama Karl 
Marx mempunyai pendapat yang sama dan sebulat bahwa kapitalisma pada permulaan 
lahirnya merupakan satu bentuk perkembangan ekonomi yang telah membawa kemajuan yang 
'besar dan membeni perkhidtnatan-perkhidmatan yang luas kepada manusia dalam segala 
bidang hidup mereka. Misalnya kapitalisma telah menambahkan hasil produksi, memajukan 
alat-alat perhubungan dan pengangkutan. mengeksploitasi sumber-sumber bahan mentah 



Salah Faham Terhadap Islam - Muhammad Qutb 

dalam rangka yang luas dan mengangkatkan taraf hidup kaum pekerja kepada satu taraf yang 
lebih tinggi dibandingkan dengan taraf hidup ketika mereka bergantung sepenuhnya kepada 
usaha pertanian. 

Tetapi gambaran kapitalisma yang cemerlang ini tidak berlanjutan lama kerana 
perkembangan neceral dan kapitalisma telah mengakibahkan penimbunan kekayaan pada 
tangan kapitalis kapitalis dan kemerosotan kekayaan yang nisbi pada kaum pekerja. Keadaan 
sedemikian telah mendorong kaum kapitalis mempergunakan kaum pekerja yang dipandang 
oleh komunis sebagai pengeluar yang hakiki untuk mengeluarkan sebanyak-banyak hasil 
dengan upah yang kedil yang tidak dapat memberikan kepada mereka satu kehidupan yang 
lumayan, sedangkan kaum kapitalis membolot semua keuntungan hingga membawa mereka 
bergelumang dalam kehidupan mewah makmur yang fasik. 

Di samping itu kekerdilan upah yang didapati oleh kaum pekerja menyebabkan mereka 
tidak mampu membeli atau mengguna semua hasil-hasil kilang kaum kapitalis. Seandainya 
kaum pekerja dapat membeli atau menggunakan semua atau sebahagian besar dan hasil 
produksi itu tentulah kaum kapitalis tidak mendapat keuntungan atau mengalami kemerosotan 
keuntungan. Hal ini tentulah tidak disukai kapitalis-kapitalis kerana tujuan produksi mereka 
ialah untuk mendapat keuntungan, bukan untuk maksud semata-mata penggunaan. Keadaan 
ini telah menyebabkan terjadinya kelebihan produksi yang bertimbun timbun dan setahun ke 
setahun hingga negeri-negeri kapitalis mahu tidak mahu terpaksa berusaha mencani pasaran- 
pasaran baru untuk disalurkan hasil-hasil pengeluarannya yang berlebih-lebihan itu. Dan 
kemuncak dan usaha-usaha itu telah melahirkan penjajahan-penjajahan dan perebutan pasaran 
dan bahan-bahan mentah hingga menimbulkan peperangan-peperangan yang menjahanamkan 
semua pihak. 

Selain dan itu, sistem kapitalisma selalu terdedah kepada krisis-krisis berkala akibah 
kemelesetan atau depresi yang disebabkan oleh kekecilan upah dan sedikitnya penggunaan 
dunia terhadap barang keluaran yang berlebth-lebihan itu. 

Setengah-setengah propagandis faham kebendaan dan pendokong-pendokong faham 
jabriah ekonomi merujukkan seluruh masaalah-masaalah keburukan sistem kapitalisma kepada 
watak semulajadi modal itu sendiri bukan kepada niat-niat yang buruk dan keinginan 
eksploitasi yang gelojoh dan kaum kapitalis. Ini adalah satu cara berfikir yang anih yang 
seolah-olah telah menjadikan manusia dengan seluruh fikiran dan perasaannya sebagai 
makhluk pasif yang tidak mempunyai sebarang daya dan kudrat untuk menghadapi kekuatan 
ekonomi. 

Walau bagaimanapun, marilah kita kembali kepada pokok perbincangan apakah sikap 
Islam seandainya sistem kapitalisma tumbuh di dunia Islam di zaman dulu? Pertama-tama 
Islam tentulah tidak menentang atau menghalangi segi-segi kebaikan sistem kapitalisma yang 
telah membawa kemajuan dan kebajikan kepada umat manusia pada peningkat pertama 
pertumbuha seperti yang telah ditegaskan oleh ahli-ahli ekonomi termasuk Karl Marx sendiri, 
kerana Islam sama sekali tidak menentang sebarang kebajikan untuk umat manusia, malah 
tugas Islam yang abadi ialah menyebarkan kebajikan ke seluruh pelusuk alam. 

Tetapi Islam tidak akan membiarkan sistem kapitalisma bebas lepas sesukanya tanpa 
mengadakan undang-undang dan peraturan untuk menyelaraskan perhubungan-perhubungan 
kerja dengan pengeluaran dan untuk membasmikan unsur-unsur eksploitasi yang jelik samada 
akibah dan sikap tamak kaum kapitalis atau akibah dan watak semula jadi modal itu sendiri. 

Dasar perundangan Islam dalam perkara ini ialah memberi hak kepada pekerja untuk 
mengongsikan keuntungan bersama sama pemodal. Dalam hubungan ini Islam telah mendulul 
seluruh kerajaan.kerajann kapitalis yang lain. Menurut setengah ahli perundangan Maliki, 

seseorang pekerja berhak mendapat keuntungan yang sama banyak apabila pemodal itu 
menyediakan seluruh modal yang diperlukan dan pekerja memberikan seluruh tenaga kerja. 
Tegasnya Islam menganggapkan usaha pemodal untuk menyediakan modal sama dengan 
usaha pekerja untuk menghasilkan pengeluaran, dan berdasarkan hakikat ini kedua-dua pihak 
berhak mendapat bahagian keuntungan yang sama banyak. 

Dan apa yang disebutkan tadi ternyatalah bahwa Islam memandang berat kepada dasar 
keadilan dan dalam kontek ini la telah mendului sistem-sistem yang lain samada di bidang 
pemikiran atau pelaksanaan. 

Di samping itu, dasar keadilan yang diperjuangkan Islam adalah satu dasar yang 
diwujudkan secara sukarela bukan kerana dipaksa oleh tekanan keadaan-keadaan ekonomi dan 
bukan pula sebagai hasil dan pertentangan kelas yang dianggap oleh setengah setengah doktrin 
ekonomi sebagai satu-satunya faktor yang berkesan dalam perkembangan hubungan- 
hubungan ekonomi. 

Pada peringkat permulaan, perusahaan-perusahaan hanya berupa perusahaan- 
perusahaan tangan yang simpal yang aikerja kan oleh segelintir pekerja di bengkel-bengkel 
yang simpal saja, kerana itu, undang-undang dan peraturan Islam yang telah kami sebutkan 
tadi setakat itu saja pun sudah cukup untuk mengaturkan hubungan-hubungan di antara kerja 
dan modal di atas satu lunas keadilan yang tidak pernah diimpikan oleh Eropah di sepanjang 
sejarahnya. 

Tetapi undang-undang dan peraturan Islam mengenai hubungan kerja dan modal hanya 
terhenti setakat itu saja, kerana dunia Islam selepas itu digugat oleh berbagai-bagai malapetaka 
yang melanggannya dan segenap pelusuk. Sekali ia diserang oleh kaum Tartar dan sekali pula 
diserang oleh kaum Turki yang ganas. Di samping itu umat Islam diusir dan Andalusia dan 
terlibat di dalam berbagai-bagai pergolakan sesama sendiri yang menghalangkan tenaga umat 
Muslimin dan membina kemajuan dan membuat mereka terkongkong kepada kebodohan 
fikiran, kebekuan rohaniah dan perasaan, yang mana kesan-kesannya masih dialami mereka 
hingga ke masa-masa belakangan ini. 

Dan ketika terbantutnya perkembangan feqah atau ilmu perundangan Islam itu, dunia 
Barat terus mengalami perubahan yang begitu pesat selepas mereka berjaya menciptakan alat- 
alat jentera. Berbagai-bagai perubahan. berlaku setiap hani dan berbagai-bagai corak 
perhubungan baru antara manusia telah terbentuk, tetapi dunia Islam tidak ikut sama di dalam 
perubahan perubahan itu dan tidak pula berusaha melahirkan undang-undang dan peraturan 
yang sesuai dengan perkembangan.perkembangan itu. 

Tetapi ilmu perundangan atau feqah adalah satu perkara dan syariat adalah satu perkara 
yang lain pula. Syariat merupakan sumber perundangan tetap yang mengandungi prinsip- 
prinsip umum terkadang-kadang mengandungi perincian-perincian yang lengkap, sedangkan 
feqah merupakan undang-undang dan peraturan yang sentiasa berkembang yang diambil dan 
syariat untuk di sesuaikan dengan kehendak-kehendak zaman. Tegasnya ilmu feqah atau ilmu 
perundangan itu merupakan sesuatu unsur yang sentiasa berkembang dan tidak terbantut 
pada satu zaman atau satu jenerasi. 

Bagaimanapun, dalam menghadapi perkembangan perkembangan sistem kapitalisma 
umat Islam tidak perlu bersusah payah untuk mengadakan dan melaksanakan unclang-undang 
dan peraturan-peraturan baru yang diambil dan syariat. Kerana syariat telah pun 
mengemukakan prinsip-prinsip hukurn yang tegas dan jelas. 

Menurut ahli-ahli ekonomi, perkembangan sistem kapitalisma dan bentuknya yang baik 
dan simpal di tingkat permulaannya kepada bentuknya yang jelik seperti di hari ini adalah 

semakin banyak bergantung kepada pinjaman-pinjaman nasional. Dari sinilah timbulnya 
sistem bank yang mengaturkan kegiatan pemodalan yang besar dan mengadakan pinjaman- 
pinjaman modal untuk menjalankan perusahaan-perusahaan dengan mengenakan faedah atau 
bunga-bunga yang tertentu.( Hadith-hadith yang melarang monopoli itu memang banyak di 
antaranya yang paling ringkas dan padat ialah hadith yang berbunyi "Sesiapa yang melakukan 
monopoli, la adalah seorang yang bersalah) 

Di sini tidaklah perlu bagi kami menjelaskan dengan panjang lebar tentang detail 
perjalanan ekonomi yang kompleketed itu, kerana hal ini dapatlah dirujukkan kepada buku- 
buku ekonomi andainya ada orang-orang yang gemar mengetahui detail-detail itu. Apa yang 
kami rasa perlu ditegaskan di sini ialah bahwa pinjaman pinjaman yang berbunga dan lain 
transaksi bank yang berdasarkan bunga yang diamalkan oleh sistem kapitalisma adalah tidak 
dibenarkan oleh Islam. 

Menurut ahli-ahli ekonomi lagi, persaingan hebat yang wujud di dalam sistem 
kapitalisma telah mengakibahkan hancurnya syarikat-syarikat kecil atau telah mendorong 
syarikat-syarikat itu bergabung satu sama lain menjadi sebuah syarikat raksaksa dan kedua- 
dua akibah itu melahirkan sistem monopoli iaitu satu sistem yang diharamkan oleh Islam 
seperti yang terkandung di dalam banyak hadith-hadithnya. 

Berdasarkan hakikat-hakikat ini, sistem kapitalisma tidak akan dapat berkembang 
seandainya sistem itu tumbuh di dalam naungan Islam — kepada bentuknya yang jelik yang 
terdapat pada hari ini dan bertanggungjawab melahirkan eksploitasi-eksploitasi yang buruk 
dan menimbulkan penjajahan dan peperangan peperangan. 

Dari Itu seandainya sistem kapitalisma itu tumbuh di bawah naungan Islam, maka 
bagaimanakah sistem itu akan menyusun langkahnya? Adakah perkembangannya akan 
terhenti setakat membangun perusahaan-perusahaan kecil sekadar yang dapat dilayani oleh 
perkembangan feqah atau ilmu perundangan Islam dewasa itu atau sistem itu akan mengambil 
satu jalan baik yang lain yang dapat menghindar manusia dan akibah-akibah buruk yang 
ditakuti itu? 

Soal membataskan perusahaan setakat perusahaan-perusahaan yang kecil adalah tidak 
timbul kerana di dalam Islam tidak terdapat bimbingan yang sedemikian, malah Islam tentulah 
akan menggalakkan pertumbuhan rekaan-rekaan yang akan membawa perubahan besar 
kepada alat-alat pengeluaran, di mana pengeluaran besar-besaran (Mass production) dapat 
dilaksanakan. 

Di samping itu Islam akan mengatur hubungan di antara pemodal dan pekerja dalam 
satu bentuk perhubungan yang berlainan dan apa yang telah berlaku di Eropah di dalam abad 
yang kesembilan belas dan dua puluh. Ini memang dapat dilakukan rnelalui usaha-usaha 
mengaturkan peraturan dan undang-undang ekonomi mengikut prinsip-prinsip Islam sendiri 
seperti mengadakan undang-undang pembahagian keuntungan atas kadar yang sama banyak 
di antara pemodal dan pekerja iaitu satu undang-undang yang memang telah dipelopori Islam 
dalam menyelesaikan masaalah upah. 

Dengan undang-undang ini Islam dapat menghindari dua perkara serentak dalam satu 
masa, iaitu menghindari riba dan monopoli yang diharamkan oleh syariatnya dan menghindari 
kezaliman yang akan menimpa kaum buruh apabila mereka dibiarkan menjadi mangsa 
pemodal-pemodal yang memperguna dan menghisapkan darah mereka, setelah itu mereka 
ditinggal merana dalam kemiskinan atau dalam kehidupan yang menghina kan kehormatan 
manusia. Hubungan kaum pemodal dan kaum buruh dalam bentuk yang sedemikian adalah 
satu hubungan yang tidak dapat diterima oleh Islam. 

Tidak wajar bagi sesiapa pun untuk mengatakan Islam tidak mungkin melaksanakan 
sistem ekonominya yang adil itu sebelum menempuh ujian-ujian yang pahit dan pergolakan- 
pergolakan kelas serta tekanan ekonomi yang akan mendorongnya beransur-ansur 
mengubahkan undang-undang dan peraturannya, kerana sejaran telah membuktikan dengan 
tegas bahwa Islam telah berjaya mendului evolusi manusia dalam menghadapi masaalah- 
masaalah perhambaan feudalisma dan kapitalisma di permulaan perkembangannya. Semua 
masaalah-masaalah ini telah diselesaikannya secara spontan dan sukarela tanpa terpengaruh 
kepada sebarang tekanan dan luar. Atau dengan lain-lain perkataan Islam telah menghadapi 
masaalah-masaalah itu atas dorongan konsep kebenaran dan keadilan yang menjadi intisari 
perjuangannya iaitu konsep-konsep yang telah diejek-ejekkan oleh Fredrick Engles dan lain- 
lain pengarang komunis. 

Di samping itu sejarah telah membuktikan bahwa Russia juga telah berpindah dan fes 
feudalisma kepada fes komunisma tanpa melalui fes kapitalisma dan ini bererti bahwa Russia 
sendiri— negara yang menganut fikiran Marx — dalam praktiknya telah mendustai Marx yang 
menentukan batas-batas fes perkembangan yang harus dilalui masyarakat manusia. 

Soal penjajahan, peperangan-peperangan, penindasan bangsa-bangsa dan seluruh 
kejahatan-kejahatan kapitalisma memanglah ditentang hebat oleh Islam. Prinsip-prinsip Islam 
sama sekali tidak bertujuan untuk menjajah umat manusia atau untuk melancarkan peperangan 
demi penindasan dan eksploitasi, kerana satu-satunya peperangan yang dihalalkan oleh Islam 
ialah peperangan untuk menentang pencerobohan, atau peperangan untuk menyebarkan 
da'wah Islamiah apabila da'wah secara damai itu telah ditentang dan diganggu dengan 
kekuatan senjata. 

Begitu juga Islam tidak menenima pendapat komunis yang mengatakan bahwa 
penjajahan itu merupakan satu fes yang pasti dilalui masyarakat manusia dan bahwa 
penjajahan itu tidak dapat ditentang oleh doktrin-doktrin dan prinsip-prinsip moral kerana 
menurut komunis penjajahan merupakan masaalah ekonomi akibah wujudnya surplus atau 
kelebihan hasil-hasil pengeluaran di negeri-negeri perusahaan dan perlunya negara-negara itu 
kepada pasaran-pasaran luar yang dapat menelankan kelebihan-kelebihan itu 

Islam tidak dapat menerima semua cakap-cakap kosong mengenai kepastian bahwa 
kapitalisma tetap membawa kepada penjajahan, kerana orang-orang komunis sendiri mengakui 
bahwa Russia dapat menyelesaikan masaalah-masaalah kelebihan produksi itu dengan satu 
cara yang lain, iaitu menambahkan upah kaum buruh hingga mereka dapat membeli kelebihan 
itu dan mengurangkan masa kerja mereka. Dengan cara ini surplus atau kelebihan barang- 
barang produksi tidak akan bertimbun banyak hingga memerlukan tindakan menjajah negeri- 
negeri yang lain untuk disalurkan kelebihan itu. Tetapi cara penyelesaian seperti itu bukanlah 
hanya di dapati dalam sistem komunisma saja. 

Sejarah telah membuktikan bahwa penjajahan merupakan satu kecenderungan manusia 
sejak zaman berzaman lagi, ia bukanlah hasil dan kapitalisma. Apa yang disumbangkan oleh 
kapitalisma hanya menambahkan kekuatan penjajahan itu di zaman moden dengan alat-alat 
senjata yang menjahanamkan Bagaimanapun, penjajahan Roman di zaman punba juga tidak 
kurang kejamnya dan penjajahan di zaman moden dan segi eksploitasi negeri menang terhadap 
negeri yang kalah. 

Demikian juga sejarah telah membuktikan bahwa Islam adalah satu sistem yang paling 
murni di antara sistem-sistem yang lain dalam aspek yang bersangkutan dengan perang. 
Kerana peperangan-peperangan Islam pada keseluruhannya bersih dan eksploitasi dan 
penjajahan, Oleh kerana itu seandainya revolusi industri berlaku di dalam dunja Islam, maka 

sudah tentu Islam dapat menyelesaikan masaalah kelebihan produksi itu tanpa melalui 
peperangan dan penjajahan: 

Di samping itu dapatlah dikatakan bahwa masaalah kelebihan produksi itu adalah hasil 
dan sistem kapitalisma dalam bentuknya yang ada sekarang, tetapi jika dasar-dasar pokok 
kapitalisma itu telah berubah maka masaalah kelebihan tidak akan berbangkit. (Lihat ulasan 
yang lebih detail di dalam buku " Al-Riba" karangan Abu Aala al-Maududi) 

Dalam segi yang lain pula pihak pemerintah di dalam negara Islam tidak akan berdiri 
beku dan membisu terhadap masaalah penimbunan kekayaan di tangan segelintir rakyatnya, 
sedangkan majoriti rakyat yang lain berada di dalam kemiskinan dan deprivasi. Kerana 
penimbunan harta yang sedemikian adalah bertentangan dengan dasar Islam yang mewajibkan 
kekayaan itu dibahagi kepada semua orang "Agar kekayaan itu tidak hanya beredar di dalam 
kalangan orang kaya saja" seperti yang ditegaskan di dalam al-Quran(Surah (9)). Pihak 
pemerintah di dalam negara Islam adalah ditugas menjalankan undang-undang Islam dengan 
apa jalan dan cara yang difikir wajar selama tidak menimbulkan kezalinian dan kemudaratan 
kepada mana-mana pihak. Dalam hubungan ini pihak pemerintah diberi sepenuh kuasa untuk 
bertindak demi kepatuhan kepada perintah Allah. 

Di samping itu di sana terdapat beberapa peraturan Islam yang dengan sendirinya dapat 
mengelakkan terjadinya gejala penimbunan harta kekayaan di tangan segelintir manusia. Di 
antaranya ialah peraturan pesaka yang membahagi harta peninggalan, dan peraturan zakat 
yang mengenakan 2 V 2 % zakat ke atas modal dan keuntungannya yang wajib dibayar setiap 
tahun, juga Undang-undang keselamatan sosial yang membenarkan— dalam keadaankeadaan 
tertentu — mengenakan cukai-cukai ke atas modal-modal sekadar yang diperlukan oleh 
Perbendaharaan Negara atau Baitulmal untuk menghadapi keadaan-keatjaan darurat, juga 
mengenakan undang.undang mengharamkan simpanan modal tanpa pelaburan dan 
mengharamkan sistem riba yang merupakan satu faktor utama yang menyebabkan berlakunya 
gejala penimbunan harta kekayaan di tangan segelintir manusia. Selain dan itu bentuk 
hubungan di antara individu-individu di dalam masyarakat Islam adalah dilandaskan di atas 
dasar saling membantu dan kerjasama. 

Di sana juga terdapat jaminan-jaminan terhadap tuntutan tuntutan hidup asasi pegawai 
kerajaan yang ditegaskan oleh Rasulullah, "Sesiapa yang ditugas menjalankan urusan kami 
(negara) dan tidak mempunyai rumah kediaman, maka dia berhak mendapat sebuah rumah, 
atau tidak mempunyai isteri, ia berhak mendapat seorang isteri, atau tidak mempunyai 
khadam, ia berhak mendapat seorang khadam, atau tidak mempunyai kenderaan, ia berhak 
mendapat satu kenderaan! "(Riwayat AhMad dan Abu Daud) 

Jaminan-jaminan itu menurut pertimbangan yang saksama tentulah tidak terbatas 
kepada pegawai-pegawai kerajaan saja, kerana keperluan-keperluan itu merupakan keperluan- 
keperluan hidup asasi setiap orang rakyat yang wajar dinikmatinya sebagai ganjaran 
perkhidmatannya kepada negara atau perkhidmatannya melalui mana-mana pekerjaan atau 
profesyen yang dapat di munafaatkan oleh masyarakat. 

Seandainya negara harus memberi jaminan untuk memenuhi keperluan-keperluan 
hidup asasi kepada pegawai-pegawainya, ia berkewajipan pula memberi jaminan untuk 
memenuhi keperluan hidup kepada setiap rakyat yang bekerja di dalam negara itu. Pendapat 
kami ini adalah berdasarkan fakta bahwa Jabatan Perbendaharaan negara Islam adalah 
bertanggungjawab membantu orang-orang yang tidak dapat bekerja kerana sebab-sebab sakit, 
tua, masih kanak-kanak atau sebagainya, dan bertang gungjawab memenuhi keperluan- 
keperluan hidup mereka yang mempunyai punca pencarian yang tidak cukup. 

Seluruh fakta yang telah disebutkan itu menunjukkan dengan jelas bahwa negara adalah 
bertanggungjawab untuk memenuhi keperluan-keperluan hidup asasi pekerja-pekerja kilang 
dengan apa cara sekali pun. Dalam kontek ini, cara tidaklah penting, kerana cara dapatlah 
disesuaikan dengan kehendak-kehendak masa, tetapi yang penting ialah pelaksanaan- 
pelaksanaan dasar yang menjamin keadilan pembahagian untung rugi yang harus dinikmati 
oleh setiap pekerja dalam negara. Dengan pelaksanaan dasar itu Islam melindungi kaum 
pekerja dan eksploitasi yang jelik, dan memberikan kepada mereka kehidupan yang bebas dan 
lumayan. 

Islam tidak mungkin membenarkan sistem kapitalisma berkembang dengan bentuknya 
yang jelik seperti yang kita saksikan hari ini di negeri-negeri Barat yang bertamaddun itu, 
kerana undang-undang dan peraturan Islam samada yang telah dibentangkan dalam syariat 
atau yang diwujudkan menerusi ijtihad berdasar kan prinsip-prmsip umum syariat untuk 
menghadapi perkembangan-perkembangan keadaan semuanya akan menentang kejahatan- 
kelahatan yang wujud di dalam sistem kapitalisma, dan tidak akan membenarkan kapitalisma 
memerah keringat dan menghisap darah kaum buruh, menegak penjajahan, melancarkan 
peperangan-peperangan dan memperhambakan bangsa-bangsa yang lain. 

Sebagaimana biasa Islam tidak hanya berpada dengan mengadakan undang-undang dan 
peraturan-peraturan ekonomi atau non ekonomi, malah di samping undang-undang itu Islam 
melancarkan pula dakwah akhlak dan dakwah rohaniah yang dimomokkan oleh orang-orang 
komunis, kerana dakwah-dakwah seperti ini dipandang mereka di Eropah sebagai usaha yang 
tergantung-gantung di awan dan tidak berpijak pada asas-asas yang praktis. Tetapi nilai-nilai 
dakwah di Eropah itu tidaklah sama dengan nilai dakwah di dalam Islam kerana di dalam 
Islam nilai-nilai moral dan rohaniah tidak dipisahkan dan rancangan rancangan ekonomi, 
malah kedua-duanya dicantum dan diselaraskan dalam satu bentuk yang unik. Tegasnya Islam 
bertindak menyelaraskan di antara usaha-usaha memupuk rohaniah dengan usaha 
membangun masyarakat, Islam tidak meninggalkan seseorang itu meraba-raba di dalam gelap 
untuk mencani penyesuaian di antara kenyataan dan cita-cita yang ideal, malah Islam 
mengaturkan undang-undang dan peraturannya dengan berdasarkan nilai-nilai moral dan 
mengaturkan nilai-nilai moral seimbang dengan undang-undang dan peraturan, jadi kedua- 
dua aspek itu bertemu dalam satu sistem, kedua-duanya menyempurnakan satu sama lain, 
kedua.duanya tidak pernah bertentangan atau terpisah di antara satu sama lain. 

Matlamat dakwah akhlak di dalam Islam ialah mencegah dan menentang kemakmuran 
dan keliaran nafsu yang terjadi aklbah berkumpulnya kekayaan di tangan segelintir manusia. 
Begitu juga dakwah akhlak Islam menentang perbuatan menganiayai kaum buruh dengan 
pembayaran upah yang tidak sepadan, kerana perbuatan yang seperti itulah yang 
bertanggungjawab melahirkan gejala penimbunan kekayaan di tangan segelintir manusia. 
Seterusnya dakwah akhlak Islam menyeru manusia membelanjakan harta kekayaan mereka 
untuk kepentingan-kepentingan agama Allah walaupun berhabis-habisan, kerana Islam sedar 
bahwa orang-orang kaya hanya membelanjakan harta kekayaan mereka untuk faedah 
kenikmatan diri mereka masing-masing saja dan tidak gemar berbelanja untuk sabillilAllah dan 
dan sinilah menyebabkan majoriti rakyat hidup di dalam kemiskinan.(Tujuan anjuran itu 
bukanlah supaya tuanpunya-tuanpunya kilang memberi sedekah kepada kaum pekerja, malah 
sikap tuanpunya-tuanpunya kilang yang berpada dengan keuntungan yang ini dianggap 
sebagai perbelanjaa untuk sabil Allah, sebagaimana juga usaha-usaha merek mendirikan 
sekolali sekolah dan rumah-rumah sakit, dipandang sebagai pengorbanan untuk sabil Allah) 

Da'wah akhlak yang dianjurkan oleh Islam itu dapat merapatkan hubungan manusia 
dengan Allah dan mendorong mereka memandang enteng kepada harta kekayaan dunia dan 
kenikmatannya demi untuk mencapai kerelaan Allah dan mengharapkan ganjaranNya di hari 

akhirat. Sesiapa yang mempunyai hubungan yang mesra dengan Allah atau beriman kepada 
hari akhirat, kepada nikmat dan azabNya sudah tentu ia tidak akan begitu gelojoh dan haloba 
bekerja menimbunkan harta kekayaan dunia melaiui eksploitasi dan cara-cara yang tidak adil. 

Demikianlah tugas dakwah akhlak dan dakwah rohaniah di dalam Islam. Ia memain 
peranan sebagai asas iintuk mengaturkan undang-undang dan peraturan ekonomi yang 
bertujuan mencegah kejahatan-kejahatan kapitalisma. Dan apabila undang-undang dan 
peraturan yang seumpama itu telah diadakan, maka ia akan dipatuhi bukan keran takut 
kepada hukumnya, malah kepatuhan itu kerana dicetuskan oleh keinsafan hati norani sendiri. 

Sebagai penutupnya patutlah ditegaskan di sini bahwa sistem kapitalisma yang jelik 
yang terdapat di dalam negeri-negeri Islam hari ini bukanlah merupakan sebahagian dan 
sistem Islam, dan kerana itu Islam tidak bertanggungjawab terhadap kejahatan kejahatannya, 
kerana orang ramai yang hidup di dalam Negara-negara itu tidak lagi berpandu dengan ajaran- 
ajaran Islam dalam kehidupan ekonomi mereka. 

Islam Dan Milik Peribadi 

ADAKAH milik peribadi itu satu keinginan semulajadi? Orang komunis dan kuncu-kuncunya 
dengan tegas mengatakan tidak. Menurut mereka, milik peribadi itu tidak pernah wujud di 
dalam masyarakat-masyarakat pertama manusia, malah yang wujud di waktu itu ialah milik 
umum atau "Komunisma pertama". Tiada sebarang milik peribadi, malah segala sesuatu 
merupakan milik umum atau milik bersama, di mana seluruh anggota masyarakat hidup saling 
menyintai, saling membantu dan bersaudara, tetapi malangnya "Zaman kemalaikatan" yang 
gemilang itu tidak kekal lama, kerana sesudah manusia menemui cara-cara bercocok tanam 
mereka mulai terlibat dalam pertelingkahan-pertelingkahan menentukan batas milik tanah- 
tanah yang ditanam dan alat-alat pengeluaran, dan akibahnya melahirkan peperangan- 
peperangan yang membawa manusia kepada keadaan-keadaan hidup seperti di hari ini, di 
mana mereka masing-masing cintakan milik peribadi dan berjuang satu sama lain untuk 
mendapatkannya. Seterusnya menurut komunisma manusia tidak akan terselamat dan mala 
petaka pertarungan dan krisis-krisis yang melebar itu melainkan apabila mereka kembali 
kepada bentuk masyarakat mereka yang pertama, di mana milik peribadi tidak wujud dan di 
mana semua orang sama-sama memiliki apa yang dihasilkan oleh semua orang. Di kala itu 
barulah semangat saling cinta dan mesra akan menyelubungi masyarakat manusia. 

Marilah kita tinggal pendapat komunis itu sebentar untuk meninjau pendapat ahli-ahli 
jiwa dan masyarakat terhadap hakikat ini. 

Ahli-ahli kaji jiwa dan ahli-ahli kaji masyarakat tidak sependapat dalam menentukan 
manakah tingkahlaku-tingkahlaku dan keinginan-keinginan manusia yang semulajadi dan 
manakah tingkahlaku-tingkahlaku dan keinginan manusia yang tidak semulajadi. Perselisihan 
pendapat ini dengan sendirinya membawa mereka tidak sependapat pula tentang keinginan 
kepada milik peribadi. Adakah milik peribadi itu merupakan satu keinginan semulajadi yang 
lahir bersama manusia tanpa campur tangan suasana-suasana masyarakat sekelilingnya atau 
adakah milik peribadi itu merupakan satu akibah yang diciptakan oleh suasana-suasana 
masyarakat sekelilingnya, atau dengan lain-lain perkataan apakah yang mendorong seseorang 
kanak-kanak itu begitu gemar untuk memiliki alat-alat permainan dan barang barang, adakah 
disebabkan kerana tidak banyak adanya alat-alat dan barang-barang itu hingga menimbulkan 
percubaan dan kanak-kanak lain untuk merampaskannya, misalnya di sana ada sepuluh orang 
kanak-kanak, sedangkan alat permainan hanya satu saja, sudah tentu mereka akan bertarung 
satu sama lain untuk mendapatkan permainan itu, tetapi jika setiap orang dan sepuluh orang 
kanak-kanak itu masing-masing dapat memiliki sebiji bola maka perkelahian tidak akan 
berlaku? 

Kami ingin mengemukakan pandangan-pandangan kami terhadap pendapat-pendapat 
yang dikemukakan oleh komunis, ahli-ahli kaji jiwa dan kaji masyarakat tadi. 

Pertama: Tiada seorang pun dan ahli kaji jiwa dan ahli kaji masyarakat yang dapat 
menegaskan dengan penuh kepastian bahwa milik peribadi itu bukanlah suatu keinginan 
semulajadi, dan apa yang dapat ditegaskan oleh ahli kaji jiwa dan ahli kaji masyarakat yang 
berfaham kiri ialah sekadar mengatakan bahwa di sana tidak ada bukti-bukti yang muktamad 
bahwa milik penibadi itu adalah keinginan semulajadi. Dan di antara dua pendapat itu tentulah 
berbeda, malah seandainya orang-orang yang berfaham kiri itu mendapat dalil-dalil yang 
konkrit yang menentang pendapat mereka sudah tentu dalil-dalil itu akan ditolaknya kerana 
milik peribadi itu telah pun dipandang mereka dengan benci dan prajudis. 

Kedua: Contoh kanak-kanak dengan permainan yang dikemukakan mereka tadi 
bukanlah merupakan alasan yang dapat menyokong pendapat mereka. Kerana konklusi tidak 

wujudnya pertarungan dan perkelahian apabila sepuluh orang kanak-kanak masing-masing 
mempunyai sebiji bola itu tidaklah bererti bahwa keinginan semulajadi kepada milik peribadi 
itu tidak juga wujud, malah contoh itu hanya sekadar menunjukkan bahwa keinginan .kepada 
milik peribadi — dalam keadaan-keadaan yang normal — dapatlah dipenuhi apabila adanya 
persamaan milik yang mutlak di antara semua anggota masyarakat dan ini tentulah tidak 
bererti menafikan wujudnya keinginan itu sendiri, malah hanya menunjukkan bahwa 
keinginan itu boleh dibatas. 

Tetapi apa yang sering kita lihat dalam kes-kes yang seperti ini ialah ramai kanak-kanak 
ingin mendapat mainan-mainan yang lebih banyak dan apa yang dimilikinya dan cuba 
merampas mainan-mainan kanak-kanak yang lain kecuali mereka dihalangi oleh satu kuasa 
pula yang di luar kesanggupan mereka. 

Ketiga: Kami masih meragui tentang wujudnya "Zaman kemalaikatan" di dalam masyarakat 
pertama manusia seperti yang dikatakan oleh orang-orang komunis dan katakanlah "Zaman 
kemalaikatan" itu wujud, tetapi di zaman itu masih belum ada alat-alat pengeluar (Means of 
production), kerana itu pertarungan tentulah tidak mungkin terjadi untuk merebut sesuatu 
yang tidak ada. Sebab di zaman itu manusia mendapat makanan mereka dengan mudah dan 
secara langsung dan pokok-pokok kayu dan apabila mereka berburu mereka terpaksa keluar 
beramai-ramai kerana takutkan binatang-binatang buas. (Dalam hal itu pun mungkin ada 
orang-orang yang berani keluar berburu seorang diri untuk memperlihatkan kehandalan 
mereka. Kami akan memperkatakan hal ini sekali lagi selepas ini). Di zaman itu juga daging- 
daging binatang buruan yang dibunuh itu tidak dapat disimpan lama. Ia harus dihabiskan 
ketika itu juga. Jadi, tidak berlakunya perkelahian dan pertarungan di zaman itu bukanlah 
bererti tidak wujudnya keinginan milik peribadi, malah tidak wujudnya keinginan milik 
peribadi ketika itu mungkin kerana di sana tidak ada bahan-bahan yang wajar dijadikan 
rebutan Itulah sebabnya apabila mereka pandai bercocok tanam, perebutan dan pertarungan 
pun mulai berlaku di antara mereka untuk menentukan batas-batas tanah masing-masing ini 
menunjukkan bahwa keinginan milik peribadi yang terpendam selama ini telah meletus Leluar 
sebaik saja terdapat bahan-bahan yang wajar dijadikan rebutan. 

Keempat: Tidak ada seorang pun yang dapat menafikan kemungkinan berlakunya 
perkelahian dan pertarungan di antara lelaki-lelaki di zaman itu untuk merebutkan seorang 
perempuan yang tertentu. Walaupun sistem "komunisma jantina"( Perempuan bebas dinikmati 
oleh semua lelaki.) berlaku di masa itu seperti yang didakwakan oleh pendokong-pendokong 
komunis, namun tiada seorang pun yang dapat mengatakan bahwa sistem itu seratus peratus 
menguasai masyarakat manusia yang pertama itu, malah wujudnya sistem itu tidak menahan 
berlakunya pertarungan-pertarungan di antara lelaki untuk merebut seorang perempuan yang 
tertentu yang dipandang mereka lebih cantik dan yang lain. Ini membawa kita kepada satu 
konklusi yang pen ting iaitu apabila segala benda itu sama dan serupa maka kemungkinan 
berlakunya pertarungan tidak ada lagi, tetapi apabila benda-benda dan nilai itu tidak sama dan 
berbeda-beda, maka pertarungan akan berlaku walaupun dalam masyarakat kemalaikatan 
yang diimaginasikan oleh kaum komunis iaitu satu bentuk masyarakat yang diimpikan mereka 
di masa akan datang. 

Kelima: Pada akhirnya tiada siapa pun yang dapat menafikan adanya setengah-setengah 
orang yang hidup di zaman masyarakat manusia pertama itu yang ingin membangun 
keagungan-keagungan peribadinya melalui penonjolan keberanian, kekuatan, kesabaran dan 
sebagainya dan sifat-sifat kebanggaan yang lain. Hinggakan pada hari ini pun kita masih dapati 
ada setengah-setengah suku primitif — yang hidup dalam satu bentuk masyarakat yang sama 
dengan bentuk masyarakat komunis pertama yang dikatakan oleh kaum komunis — yang 
enggan mengahwinkan anak perempuannya melainkan dengan pemuda pemuda yang 

sanggup menanggung 100 kali sebat dengan camti tanpa memperlihatkan tanda-tanda lemah 
atau sakit. Tidak syak lagi bahwa tujuan pemuda-pemuda itu berbuat demikian ialah untuk 
membuktikan kelebihan dan keagungan peribadinya yang dapat membedakan mereka dan 
pemuda-pemuda yang lain. 

Seandainya segala sesuatu berlangsung mengikut dasar persamaan yang mutlak, sudah 
tentu tidak ada sebab untuk seseorang itu mengatakan, "Saya tidak serupa dengan orang lain" 
atau, "Saya lebih baik dan mereka". Ini membawa kita kepada satu konklusi pula iaitu 
seandainya milik peribadi itu bukan hasil dan dorongan keinginan semulajadi, namun ini tetap 
mempunyai hubungan yang rapat dengan satu keinginan semulajadi yang lain iaitu keinginan 
menunjukkan kelebihan peribadi yang bertunjang di dalam jiwa manusia sejak zaman entah 
berentah lagi. 

Kaum komunis menuduh bahwa milik peribadi itu telah melahirkan kezaliman atau 
keadaan tidak adil di sepanjang sejarah manusia. Kerana itu milik peribadi harus ditiadakan 
jika manusia ingin memelihara keamanan dan menghindari pertarungan pertarungan yang 
pahit. 

Tetapi nampaknya kaum komunis lupakan dua hakikat yang penting. Pertama 
keinginan-keinginan kepada milik peribadi mempunyai pengaruh yang besar dalam kemajuan 
manusia, kedua tiada kemajuan yang dicapai ketika masyarakat berada dalam tahap 
masyarakat komunis yang pertama, malah masyarakat manusia mulai bergerak maju selepas 
wujudnya pertarungan untuk mencapai milik peribadi. Ini menunjukkan bahwa pertarungan 
kerana mencapai milik peribadi itu tidak selama-lamanya jelik, malah wujudnya pertarungan 
itu dalam batas-batas yang makkul merupakan satu keperluan jiwa, sosial dan ekonomi kepada 
manusia. (Menurut Islam perlumbaan dan pertandingan itu bukanlah suatu kegiatan yang jelik, 
malah ia hanya akar menjadi jelik apabila dilakukan untuk, maksud yang jelik, tetapi 
pertandingan untuk maksud yang baik adalah digalakkan Allah dalam firmanNya "Hendaklah 
mereka berlumba-lumba dengan kerja kebajikan." Firman Allah lagi, "Jika Allak tidak menolak 
manusia setengah dengan setengah nescaya rusak binasalah bumi itu.") 

Kerana itu Islam tidak menerima bahwa milik peribadi merupakan sumber mutlak 
kezaliman dan ketidakadilan di dalam masyarakat manusia. 

Kezaliman dan ketidakadilan yang menemani milik peribadi di negeri-negeri Eropah 
dan lain-lain negeri yang bukan Islam adalah disebabkan kerana golongan yang memilik 
kekayaan di negeri negeri itu sendiri menjadi golongan yang menyusun undang-undang dan 
memerintah negara. Dan sudah tentu mereka akan menyusun undang-undang dan pentadbiran 
negara dalam bentuk yang sanggup melindungi kepentingan-kepentingan mereka walaupun 
menindas kepentingan golongan-golongan yang lain. Tetapi Islam tidak mengakui wujudnya 
kelas pemerintah, dan undang-undang di dalam Islam bukan hasil ciptaan satu kelas manusia 
tertentu, malah dan ciptaan Allah Tuhan sekalian alam. Kerana itu tidaklah makkul untuk 
mengatakan bahwa Allah juga melakukan dasar pilih kasih terhadap mana-mana makhlukNya 
atau mengutamakan satu kelas dengan perbelanjaan-perbelanjaan satu kelas yang 
lain.(Berkenaan dengan firman Allah, "Dan Allah telah melebihkan rezeki setengah kamu di 
atas setengah yang lain , maka ini adalah satu pembicaraan lain yang kami akan bincangkan 
dalam bab yang akan datang. Keadilan dan persamaan yang dimaksudkan di sini ialah 
keadilan dan persamaan undang-undang untuk semua manusia, yang menjadi satu prinsip 
yang amat dititikberatkan oleh Islam.) Tidak ada sebab bagi Allah untuk berbuat demikian. 

Di samping itu pemerintah di dalam Islam adalah dipilih dah satu piihanraya bebas oleh 
umat Islam. Keutamaan kelas tidak dapat mencalunkan seseorang untuk menjadi pemerintah. 
Dan setelah ia dipilih menjadi pemerintah ia harus pula memerintah dengan undang-undang 

yang bukan diciptakan olehnya malah diciptakan oleh Allah. Kuasa pemerintah yang ada 
padanya adalah bergantung kepada kesanggupannya untuk melaksanakan undang-undang 
Allah, tidak lebih dari itu. Dalam hubungan ini khalifah pertama Abu Bakar pemah berkata. 
"Taatilah kepadaku selama aku taatkan Allah, dan jika aku menderhakai Allah kamu tidak 
harus menaatiku lagi." Tegasnya pemerintah di dalam Islam tidak mempunyai kuasa yang 
legal untuk mengurniakan kepada dirinya atau orang lain sebarang undang-undang istimewa, 
kerana itu ia tidak mempunyai kuasa untuk membeda-bedakan di antara satu kelas rakyat 
dengan satu kelas yang lain. Begitu juga ia tidak mempunyai kuasa untuk tunduk kepada 
pengaruh politik kelas bermilik dengan mengadakan undang-undang yang melindungi 
kepentingan-kepentingan mereka dan menindas kepentingan golongan rakyat murba yang 
tidak bermilik. 

Patut ditegaskan di sini iaitu apabila kami memperkatakan tentang pemenintahan Islam 
maka kami maksudkan ialah satu tempoh pemerintahan di dalam sejarah Islam, di mana dasar 
Islam dipraktikkan sepenuhnya. Kami tidak maksudkan tempoh-tempoh pemerintahan yang 
lain yang diandai korapsi hingga menubahkan sistem pemerintahan Islam kepada 
pemerintahan beraja yang sewenang-wenang, kerana Islam tidak mengakui bentuk 
pemerintahan seperti itu dan tidak pula bertanggungjawab terhadap kejelikan-kejelikannya. 

Walaupun tempoh pemerintahan yang mempraktikkan hukum-hukum dan keadilan 
Islam serta seluruh idealismanya pendek, namun ini tidaklah bererti bahwa sistem 
pemerintahan Islam merupakan satu sistem khayali yang tidak dapat dipraktik kan di alam 
kenyataan. Kerana apabila sesuatu sistem itu satu kali dapat dilaksanakan dengan jayanya, 
maka tentulah sistem itu dapat dilaksanakan dengan jayanya pada kali yang lain pula. Seluruh 
umat Islam adalah berkewajipan berjuang untuk membangun kembali zaman pemerintahan 
yang keemasan itu. Dan kini peluang pembangunan semula itu lebih mudah dapat dicapai oleh 
jenerasi umat Islam sekarang dan generasi datuk nenek mereka yang hidup di zaman 
gelita.(Lihat bab "Islam dan Idealisma") 

Kini jelaslah bahwa di dalam sistem pemerintahan Islam golongan yang bermilik tidak 
mendapat peluang untuk mengadakan undang-undang yang melindungi kepentingan- 
kepentingan mereka, malah mereka sama seperti golongan-golongan yang lain harus tunduk 
kepada satu unclang-undang umum, di mana setiap orang menikmati hak-hak kehormatan dan 
kemanusiaan yang sama. Dan apabila terjadi berbedaan faham dalam menginterpre tasikan 
sesuatu nas atau peruntukan undang-undang seperti yang sering berlaku pada semua undang- 
undang maka hal ini akan diserahkan kepada pertimbangan ahui undang-undang (fuqaha')( 
Iaitu dalam masalah-masalah yang tidak didapati nas-nas yang tegas). Dalam hubungan ini 
sejarah telah menyaksikan bahwa tokoh-tokoh besar perundangan Islam tidak pemah 
menginterpret undang-undang dengan maksud untuk melindungi kepentingan golongan yang 
bermilik, malah interpretasi mereka selama-lamanya meletakkan titikberat untuk 
menyempurnakan tuntutan dan hak-hak asasi kaum pekerja. Sebagai contoh ialah interpretasi 
mereka bahwa pekerja berhak mengungsi keuntungan yang sama banyak sebagaimana telah 
kami singgungkan pada bab yang lalu. 

Islam tidak menaruh sangkaan yang terlalu buruk terhadap tabiat manusia hingga 
kepada batas menganggapkan milik peribadi itu sebagai selama-lamanya menjadi sumber yang 
melahirkai, kezaliman dan ketidakadjian di dalam masyarakat manusia. 

Islam telah mencapai kejayaan yang amat tinggi dalam bidang mendidik jiwa manusia 
hingga walaupun setengah-setengah orang Islam (Kaum-kaum Ansar di Madinah) mempunyai 
milik yang kaya-raya, namun mereka — seperti yang diterangkan di dalam al Quran tidak 
menaruh perasaan yang tamak dalam hati mereka terhadap harta kekayaan yang telah 

diberikan kepada mereka, mereka mengutamakan keperluan orang lain dan keperluan diri 
mereka sendiri walaupun mereka dalam kesempitan .(Surah al-Hasyr(9)) Kerana itu mereka 
dengan penuh kerelaan menerima orang lain turut mensyarikati harta kekayaan mereka tanpa 
mengharapkan sebarang balasan kecuali ganjaran keampunan dari Allah 

Kita tidak seharusnya mengabaikan contoh-contoh pengurbanan yang murni itu, kerana 
ia merupakan satu cahaya petunjuk masa depan dan satu bukti kemungkman yang dapat 
dicapai oleh manusia di satu hari nanti. 

Tetapi walau bagaimanapun, namun Islam tidak mahu hidup dalam dunia impian dan 
tidak membiarkan kepentingan orang ramaj semata-mata bergantung kepada niat-niat baik 
yang rnungkin ada dan mungkin tidak ada, malah di samping Islam member] perhatian yang 
berat kepada pembersihan rohaniah, Ia tidak lupa pula kepada kenyataan-kenyataan yang 
praktis. Kerana itu Islam menyusun undang-undang yang menjamin pembahagian kekayaan 
yang adil. Sayyidina Othman pernah berkata, "Sesi yang tidak dapat dicegahkan dengan 
pengaruh ajaran-ajaran al-Quran akan dicegahkan Allah dengan kuatkuasa pemerintahan 
negara." 

Marilah kita kembali kepada persoalan milik peribadi yang menjadi pokok pembicaraan 

kita. 

Di dalam sejarah Islam, milik peribadi memang wujud, tetapi ia tidak melahirkan 
akibah-akibah yang tidak adil. Dalam dua bab yang lalu kami telah membawa dua contoh dari 
sejarah Islam. Pertama Islam telah membenarkan pemilikan tanah pertanian, tetapi kita telah 
melihat bahwa sistem pemilikan itu sama sekali tidak melahirkan feudalisma di dalam negara 
Islam sebagaimana yang telah berlaku di Eropah, kerana Islam mempunyai cukup undang- 
undang ekonomi dan sosial yang dapat mencegah feudalisma dan menjamin taraf hidup yang 
wajar bagi golongan yang tidak bermilik serta melindungi mereka dan sebarang eksploitasi 
golongan yang bermilik. 

Dalam satu contoh yang lain mengenai pemilikan modal kita telah katakan bahwa 
seandainya sistem kapitalisma itu berkembang di dalam negara-negara Islam, maka Islam 
hanya akan membenarkan aspek-aspek kapitalisma yang baik saja dan akan mencegah segala 
bentuk eksploitasi dan kezaliman dengan menggunakan seluruh undang-undang dan usaha- 
usaha pendidikan rohaniah yang ada padanya. Dengan demikian kapitalisma tidak dapat 
melahirkan akibah-akibah buruk seperti yang sedang dialami oleh masyarakat kapitalis Barat 
hari ini. 

Di samping itu Islam tidak pula membeni kebebasan yang sewenang-wenang kepada 
hak milik peribadi, malah Islam membataskannya dengan hak-hak yang tertentu. Misalnya 
Islam menjadikan semua sumber orang ramai (public resources) sebagai milik orangramai dan 
Islam akan mengharamkan milik peribadi tertentu apabila diperlukan oleh prinsip keadilan 
dan akan membenarkannya jika terdapat jaminan-jaminan yang sanggup mencegah kezaliman 
dan eksploitasi manusia terhadap manusia. 

Di sini kami ingin menyebutkan satu contoh dan negeri-negeri yang bukan Islam iaitu 
Inggeris, Amerika dan Perancis sebagai negara-negara yang paling terkenal dengan dasar 
diskriminasi kaum. Negara-negara ini telah mendakwa sebagai negara-negara yang paling 
maju, imbang dan baik hati di dunia, tetapi negara negara ini tidak menghapuskan milik 
peribadi. Apa yang dilakukan oleh mereka ialah mengadakan undang-undang yang menjamin 
agar pembahagian kekayaan di sana berlangsung dengan adil dan agar jurang perbezaan 
ekonomi di antara golongan dapat dirapatkan. Di samping itu mereka mengadakan peraturan 
peraturan yang memperimbangkan di antara upah dan kerja. Dalam kontek ini negara-negara 
itu merupakan negara-negara yang paling banyak merealisasikan sebahagian dan idea Islam. 

Satu hal yang tidak mungkin dilakukan ialah pemisahan di antara mana-mana sistem 
ekonomi dengan falsafah pemikiran dan konsep kemasyarakatan yang berada di sebalik sistem 
itu. Seandainya kita menyemak tiga sistem yang diperjuangkan hari ini iaitu sistem kapitalis, 
sistem komunis dan sistem Islam, nescaya kita melihat sistem ekonomijnya dan konsep milik 
peribadinya mempunyai pertalian yang rapat dengan konsep kesosialannya misalnya sistem 
kapitalis telah ditegakkan di atas konsep bahwa individu adalah satu makhluk suci yang tidak 
harus bagi masyarakat melakukan sebarang tindakan menyekat kebebasannya dan kerana itu 
di dalam sistem kapitalis milik peribadi diizinkan tanpa batas, sedangkan sistem komunis pula 
telah dilandaskan di atas konsep bahwa masyarakat itu merupakan pokok, sedangkan individu 
dengan sendiriannya saja dianggap tidak mempunyai apa-apa entity, kerana itu komunisma 
meletakkan selurub hak milik itu di tangan kerajaan sebagai mewakili masyarakat dan 
menafikan milik peribadi kepada individu. 

Kedua-dua konsep ini berlainan dengan konsep yang didokong Islam. Menurut Islam 
individu itu serentak mempunyai dua sifat dalam satu waktu, iaitu pertama sifatnya sebagai 
satu individu yang bebas, kedua sifatnya sebagai satu anggota di dalam masyarakat. Walaupun 
kadang-kadang responnya kepada salah satu sifat itu melebihi responnya kepada sifat yang 
satu lagi, namun demikian, pada akhirnya ia dapat memberi responnya yang sama dan 
seimbang kepada kedua-dua sifat itu. 

Dalam konsep sosialnya yang didasarkan di atas teori tadi, Islam tidak memisahkan di 
antara individu dengan masyarakat dan tidak pula mengadu domba di antara kedua-duanya, 
di mana tiap-tiap satunya cuba membunuh dan melenyapkan yang lain, selama tiap-tiap 
individu serentak mempunyai dua sifat iaitu sebagai seorang yang bebas dan sebagai anggota 
masyarakat, maka satu-satunya tugas undang-undang ialah memperseimbangkan di antara 
kedua kecenderungan iaitu di antara kecenderungan ke individuan dengan kecenderungan 
kemasyarakatan, juga memper seimbangkan di antara kepentingan individu dengan 
kepentingan-kepentingan anggota-anggota masyarakat yang lain, pengimbangan itu dapat 
dilaksanakan tanpa mengurbanan kepentingan mana mana pihak atau tanpa bertindak 
melenyapkan individu untuk kepentingan masyarakat atau meleburkan masyarakat untuk 
kepentingan individu. 

Bertolak dari konsep ini maka sistem ekonomi Islam mendokong konsep yang 
memperimbangkan di antara kapitalisma dengan komunisma dan dengan demikian Islam 
dapat menikmati aspek-aspek yang baik dan kedua-dua sistem itu tanpa terjerumus ke dalam 
aspek-aspeknya yang jelik dan menyeleweng. Islam pada dasarnya mengizinkan milik 
peribadi, tetapi di samping itu Islam mengadakan batas-batas tertentu guna menghindarkan 
dan kemungkinan-kemungkinannya yang membahayakan masyarakat. Demikian juga Islam 
mengizinkan masyarakat atau pemerintah yang mewakili masyarakat untuk membuat 
peraturan-peraturan guna mengawal dan meminda milik peribadi dan satu masa ke satu masa 
jika difikir perlu demi kebaikan orang ramai. 

Pendeknya Islam tidak merasa terancam oleh milik peribadi kerana Islam mempunyai 
berbagai-bagai sarana untuk mengelakkan sebarang kemungkinannya yang berbahaya. 
Tindakan mengizinkan milik peribadi pada dasarnya di samping memberi hak dan kuasa 
kepada masyarakat untuk menyusun dan mengawalnya adalah lebih baik dan terus bertindak 
menghapuskan milik peribadi itu samasekali, dengan semata-mata berlandaskan teori yang 
tidak konkrit yang mengatakan keinginan kepada milik peribadi itu bukanlah satu keinginan 
semulajadi dan bukan pula merupakan keperluan manusia. Tindakan Russia di masa-masa 
belakangan yang membenarkan beberapa bentuk milik peribadi kepada rakyatnya dalam 
batas-batas tertentu merupakan satu bukti yang gagah bahwa peraturan yang dapat memberi 

respon kepada tabiat semulajadi manusia adalah merupakan satu peraturan yang baik semada 
kepada individu atau kepada masyarakat. 

Tetapi marilah pula kita bertanya mengapa kita harus bertindak menghapuskan milik 
peribadi? Dan untuk tujuan apakah kita harus menuntut Islam menghapuskan milik peribadi? 

Menurut komunisma penghapusan milik peribadi merupakan satu-satunya jalan untuk 
mewujudkan persamaan atau samarata di antara rakyat di samping menghapuskan keinginan 
untuk memerintah dan berkuasa. Tetapi kini Russia telah pun bertindak menghapuskan 
pemilikan sarana-sarana produksi (Means of production) dan adakah dengan penghapusan itu 
Russia telah berjaya mencapai matalamat yang dikehendaki olehnya? Tidakkah Russia ketika 
berada di bawah pemerintahan Stalin telah membenarkan peraturan kerja overtime kepada 
boroh-boroh yang masih mempunyai banyak tenaga untuk mendapat upah tambahan dan 
tidakkah dengan peraturan itu bererti Russia telah menimbulkan perbedaan pendapatan upah 
di antara kaum pekeria itu sendiri. 

Di samping itu adakah seluruh rakyat Russia mendapat upah atau gaji yang sama di 
seluruh Republik Soviet? Adakah gaji jurutera sama dengan gaji boroh? Adakah gaji doktor 
sama dengan gaji jururawat? Propagandis-propagandis komunis sendiri telah menggembar- 
gemburkan kepada kita bahwa gaji yang paling tinggi di Russia ialah gaji jurutera dan bahwa 
para seniman di sana menikmati pendapatan yang lebih lumayan dan golongan-golongan yang 
lain. Ini bererti bahwa orang-orang komunis sendiri mengakui adanya perbedaan upah di 
antara berbagai-bagai golongan rakyat Russia, malah perbedaan itu bukan saja berlaku di 
antara berbagai-bagai golongan, bahkan di antara anggota anggota dan satu golongan yang 
sama seperti yang berlaku di dalam golongan kaum boroh itu stndiri. 

Adakah dengan penghapusan milik peribadi itu Russia telah berjaya menghapuskan 
keinginan untuk berkuasa dan berbeda dan orang lain? Jika jawapannya benar, maka 
bagaimana pula cara mereka memilih ketua-ketua kesatuan sekerja, ketua-ketua kilang, ketua- 
ketua pejabat dan komisar (Commisar)? Dan bagaimana mereka membedakan di antara 
anggota yang aktif dengan anggota yang tidak aktif di dalam parti komunis yang memerintah 
Russia? 

Ketika mempersoalkan samada milik peribadi itu harus dikekal atau harus dihapus, 
patutlah kita mengakui tidakkah di dalam tabiat manus itu terdapat keinginan semulajadi 
untuk berkuasa dan berbeda dan orang lain? 

Seandainya penghapusan milik peribadi tidak juga dapat menyelamatkan manusia dan 
kejahatan-kejahatan yang mahu dihindarkan oleh komunis, maka mengapa pula kita harus 
meneladani komunis dan turut melakukan tindakan yang bertentangan dengan tabiat manusia 
itu atau turut melakukan penindasan terhadap keinginan semulajadi manusia dengan tujuan 
untuk mencapaikan sesuatu yang mustahil? 

Seandainya mereka berkata bahwa di Russia perbedaan di antara golongan dengan 
golongan dan perbedaan di antara individu dengan individu hanya merupakan perbedaan 
yang kecil yang tidak sampai kepada had mewah di satu golongan dan had menderita di satu 
golongan yang lain, maka kami pun boleh berkata bahwa di dalam sistem Islam juga begitu, 
malah seribu tiga ratus tahun sebelum munculnya komunis, Islam telah memperjuangkan 
dasar mendekat dan mengecilkan jurang perbedaan di antara orangramai di samping 
mengharamkan kemewahan dan melenyapkan penderitaan. Tetapi untuk melaksanakan tujuan 
tujuan itu Islam tidak hanya menyerah kepada kuatkuasa undang undang semata-mata, malah 
ia menyerah pula kepada kejujuran kepercayaan manusia kepada Allah, kepada dasar 
membuat kebajikan dan saling menyintai sesama manusia. 

Islam dan Sistem Kelas 

FIRMAN Allah, "Dan Allah telah melebihkan pendapatan rezeki setengah kamu di atas 
setengah yang lain."( Surah an-Nahli (71)) 

Firman Allah lagi Kami telah mengangkatkan darjah darjah setengah kamu di atas 
setengah yang lain." (Surah al-Zukhruf(32)) 

Wahai kaum Muslimin tidakkah hakikat perbedaan di antara setengah dengan setengah 
orang itu telah diterang di dalam al-Quran dan ayat-ayat tadi? Jadi bagaimana kamu 
mendakwa bahwa Islam tidak mengakui sistem kelas-kelas? 

Untuk mengetahui samada Islam mengizinkan sistem kelas kelas atau tidak 
mengizinkannya eloklah lebih dulu kita mengetahui apakah yang dimaksud dengan sistem 
kelas-kelas itu? 

Seandainya kita meninjau sejarah negara-negara Eropah di zaman-zaman tengah kita 
akan melihat masyarakat manusia ketika itu terbahagi kepada beberapa kelas iaitu kelas 
bangsawan, kelas ahli-ahli agama, dan kelas rakyat jelata. Semuanya merupakan kelas-kelas 
manusia yang begitu jelas berbeda dengan ciri-ciri khusus yang berlainan dan satu kelas 
dengan satu kelas yang lain hingga dapat dikenali dengan sekilas pandang saja. 

Kelas ahli-ahli agama misalnya dapat dikenali dengan pakaian-pakaian mereka yang 
berbeda dan orang lain dan mereka di zaman itu mempunyai pengaruh yang begitu besar di 
dalam masyarakat. Kuasa Pope di zaman itu, menurut anggapannya, adalah mengatasi kuasa 
raja-raja dan emperor-emperor dan dengan demikian kuasa Pope selalu bertentangan dengan 
kuasa raja-raja dan emperor-emperor dan menurut Pope dialah yang mengurniakan kuasa 
memerintah kepada raja-raja dan emperor-emperor itu kerana itu raja-raja dan emperor- 
emperor berusaha untuk membebaskan diri mereka dan kuasa Pope. Gereja-gereja di waktu itu 
mempunyai harta wakaf yang begitu banyak yang diwakafkan oleh orang ramai yang beriman 
dan dipungut dan cukai-cukai yang dikenakan ke atas orang ramai, malah gereja di zaman itu 
kadang kadang mempunyai pasukan-pasukan askar yang lengkap. 

Sedangkan golongan bangsawan pula menganggap kebangsawanan itu sebagai satu hak 
yang diwarisi mereka dan satu jenerasi ke satu jenerasi. Seorang itu dilahir bangsawan dan 
akan kekal sebagai bangsawan sehingga akhir hayatnya tanpa diperhitungkan samada mulia 
atau hinanya kerja-kerja yang dilakukan semasa hidupnya dan samada sesuai atau tidaknya 
tindak-tanduk mereka dengan sifat-sifat kebangsawanan yang didakwakan mereka. 

Di zaman feudal kaum bangsawan mempunyai kuasa mutlak di atas rakyat jelata yang 
hidup di dalam kawasan tanah yang dipunyai mereka. Seluruh kuasa undangan, kuasa 
pengadilan dan kuasa pentadbiran adalah berada di tangan mereka. Kehendak-kehendak dan 
hawa nafsu mereka merupakan undang-undang yang dipaksakan ke atas rakyat jelata. 

Walaupun dewan-dewan perwakilan pemah dibentuk di zaman itu, namun anggota- 
anggota dewan itu adalah seluruhnya terdiri dan kaum bangsawan. Kerana itu dengan 
sendirinya segala undang-undang dan peraturan yang diluluskan oleh dewan itu adalah dituju 
untuk melindungi kepentingan mereka, untuk memelihara hak-hak istimewa mereka dan 
untuk mendewa-dewakan hak kebangsawanan mereka sebagai satu hak yang suci. 

Orang ramai atau rakyat jelata di zaman itu adalah dianggap sebagai sampah sarap yang 
tidak mempunyai apa-apa hak dan keutamaan, malah mereka hanya dibebankan dengan segala 
macam kewajipan saja. Mereka hidup mewarisi kehinaan, kemiskinan dan perhambaan dan 
satu jenerasi ke satu jenerasi. 

Kemudian perubahan-perubahan ekonomi yang penting telah berlaku di Eropah dan 
akibah perubahan itu melahirkan satu golongan baru, iaitu golongan borjuis yang menentang 
dan mengambil alih hak-hak istimewa kaum bangsawan. Dengan pimpinan kaum borjuis yang 
baru ini rakyat jelata telah meletuskan Revolusi Perancis, iaitu satu revolusi yang pada lahirnya 
telah menghapuskan sistem kelas-kelas dan pada teorinya telah memproklamirkan prinsip- 
prinsip kebebasan, persaudaraan dan persamaan. 

Tetapi di zaman moden golongan kapitalis telah mengambil tempat golongan 
bangsawan di zaman lampau dan walaupun pengambilan alih itu berlangsung dengan 
berselindung di balik tabir dan dengan beberapa perubahan yang diperlukan oleh 
perkembangan ekonomi, namun hakikat asasi tidak berubah, kerana golongan kapitalis tetap 
merupakan golongan yang memegang tampuk kekayaan, pengaruh dan kekuasaan 
memerintah masyarakat. Walaupun di dalam sistem kapitalis ini terdapat gejala-gejala 
kebebasan seperti yang dicerminkan oleh adanya sistem pilihanraya-pilihanraya yang 
demokratis, namun golongan kapitalis tetap tahu bagaimana hendak menyeludup ke dalam 
parlimen dan jabatan-jabatan kerajaan untuk menjayakan rancangan-rancangan yang 
dikehendaki oleh mereka dengan cara-cara yang tidak jujur dan dengan menggunakan 
berbagai bagai istilah yang mengelirukan. 

Malah di dalam negeri Inggeris sendiri iaitu satu negeri yang dianggap sebagai ibu 
demokrasi masih terdapat Dewan Para Lord (House of Lords) atau Dewan Para Bangsawan. 
Dan seterusnya di dalam negeri Inggeris sendiri masih dipraktikkan undang-undang feudalis 
yang menentukan bahwa anak sulung saja yang berhak menerima pesaka, sedangkan anak- 
anak yang lain baik lelaki atau perempuan dinafikan terus dan hak menerima pesaka. Tujuan 
asasi dan undang-undang itu ialah untuk mengelakkan pemecahan harta kekayaan keluarga 
atau dengan lain-lain perkataan untuk memelihara harta kekayaan keluarga supaya tetap dan 
kukuh guna menjaga prestij keluarga yang turun-temurun seperti yang di nikmati oleh 
golongan-golongan feudal di zaman-zaman tengah yang lampau. 

Inilah yang dikatakan sistem kelas, iaitu satu sistem yang dapat dirumuskan dalam satu 
hakikat yang berikut, iaitu kelas yang memegang tampuk kekayaan itulah kelas yang 
memegang tampuk pemenintahan. Mereka secara langsung atau tidak langsung menyusun 
undang-undang negara untuk melindungi kepentingan-kepentingan mereka dan untuk 
mengekalkan rakyat jelata di bahwa kekuasaan mereka dan akibahnya rakyat jelata tidak dapat 
menikmati banyak hak mereka yang halal. 

Berdasarkan hakikat-hakikat yang telah kita bentangkan tadi dapatlah kita mengerti 
dengan mudah bahwa sistem kelas-kelas yang seperti itu tidak terdapat di dalam Islam. Kerana 
pertama di dalam Islam tidak terdapat peraturan mewarisi darjah kebangsawanan seperti yang 
dilakukan oleh golongan bangsawan di negeri negeri Eropah. Demikian juga di dalam Islam 
tidak terdapat peraturan mewarisi singgahsana pemerintahan dan peraturan yang melahirkan 
golongan anak-anak bangsawan yang disebut sebagai keluarga diraja. Adanya peraturan- 
peraturan yang seperti itu di dalam negeri-negeri Islam sama seperti adanya orang-orang Islam 
yang minum arak, berjudi dan makan riba, yang mana dengan wujudnya orang-orang yang 
sedemikian tiada siapa pun yang boleh mengatakan bahwa Islam pernah menghalalkan arak, 
judi dan makan nba. 

Kedua: Di dalam Islam tidak terdapat peraturan yang bertujuan mengekalkan harta 
kekayaan pada tangan segolongan manusia yang tertentu yang dapat diwarisi mereka dan satu 
jenerasi ke satu jenerasi dan tidak akan terkeluar dan tangan mereka. Islam menentang 
peraturan yang seperti itu dan dalam hubungan ini al-Quran telah menerangkan dengan tegas, 
"Agar harta kekayaan itu tidak hanya beredar di antara golongan kamu yang kaya saja." 




Salah Faham Terhadap Islam - Muhammad Qutb 

Di samping itu Islam telah mengadakan undang-undang pemecahan dan pembahagian 
kekayaan yang berjalan terus menerus agar kekayaan itu dibahagikan semula di antara anggota 
anggota keluarga menurut kadar-kadar yang baru. Kita maksudkan dengan undang-undang 
itu ialah undang-undang pesaka yang bertujuan membahagikan peninggalan harta kekayaan 
kepada sebilangan besar keluarga. Dengan undang-undang ini kekayaan satu jenerasi akan 
dipecah dan dibahagi di antara anggota-anggota keluarga sebaik saja mereka mati. Peninggalan 
harta kekayaan tidak akan bertumpuk pada satu tangan kecuali di dalam kes-kes yang jarang, 
di mana seluruh kekayaan itu akan diwarisi oleh seorang anak lelaki yang tiada bersaudara dan 
tiada berkerabat yang lain. Kes-kes yang sedemikian tidak boleh dijadikan ukuran dan tidak 
pula boleh dijadikan alasan untuk mengeritik sistem Islam. Walaupun demikian, namun Islam 
tidak juga membiarkan kes-kes yang seperti ini berlaku begitu saja, malah Islam menentukan 
sebahagian yang tertentu dan harta peninggalan itu dibahagjkan kepada orang-orang miskin 
yang tidak mempunyai sebarang pertalian kerabat dengan si mati itu. Pemberian ini seolah- 
olah samalah dengan cukai pesaka di zaman moden sekarang ini. Firman Allah, "Dan apabila 
sewaktu pembahagian harta pesaka ini hadir kerabat-kerabat, anak-anak yatim dan orang- 
orang miskin, maka berilah mereka sekadar tertentu dan harta itu dan ucapkanlah kepada 
mereka kata-kata yang baik." (Surah al-Nisa (8)) Dengan cara yang sedemikian Islam dapat 
menyelesaikan masaalah penimbunan kekayaan pada satu tangan dan dapat menjadikan 
pemilik-pemilik kekayaan itu sebagai individu-individu biasa bukan sebagai satu golongan 
atau kelas. Dan apabila mereka mati harta kekayaan itu akan dibahagikan pula kepada 
keluarga masing-masing menurut kadar-kadar yang tententu. 

Sejarah telah menyaksikan bahwa kekayaan-kekayaan di dalam masyaraka Islam 
sentiasa berpindah dan satu tangan ke tangan yang lain, tanpa bertumpuk pada tangan 
segolongan orang-orang yang tertentu saja. 

Satu hakikat paling penting yang patut kita tegaskan sekali lagi di sini ialah kuasa 
perundangan Islam bukan milik satu golongan manusia yang tententu, kerana di dalam 
pemerintahan Islam tiada seorang pun yang berhak mengatur undang-undang menurut selera 
dan mizajnya, malah di dalam pemerintahan Islam undang-undang Ilahi yang diturun dan 
langit harus menjadi undang-undang yang memerintah seluruh rakyat jelata tanpa memilih 
bulu dan kasih dan tanpa menganiayai seseorang pun. Dan dan sini ternyatalah bahwa di 
dalam Islam tidak terdapat sama sekali kelas-kelas di dalam masyarakat, kerana wujudnya 
kelas kelas itu mempunyai hubungan yang rapat dengan hak istimewa memegang teraju 
membuat undang-undang dan apabila hak istimewa ini tidak ada dan apabila tiada seorang 
pun yang berhak membuat undang-undang sendiri untuk melindungi kepentingan 
kepentingan dirinya dengan mengenepikan kepentingan kepentingan orang lain. Maka tiada 
erti lagi wujudnya kelas-kelas. 

Tujuan dua ayat Quran yang kami sebutkan di permulaan bab ini iaitu: 

(1) "Allah telah melebihkan pendapatan rezeki setengah kamu di atas setengah yang lain.' 

(2) "Dan kami telah mengangkatkan darjah-darjah setengah kamu di atas setengah yang lain." 

Tujuan kedua-dua ayat ini tidak lebih dan satu penjelasan terhadap apa yang sebenar 
berlaku di dunia ini samada di negeri-negeri Islam atau di negeri-negeri yang bukan Islam, di 
mana manusia tetap berbeda-beda samada pada pangkat dan darjah atau pada pendapatan- 
pendapatan hidup. Misalnya di Russia sendiri orang ramai mendapat gaji dan mempunyai 
pendapatan yang berbeda-beda. Ketua-ketua tidak sama dengan orang orang bawahan. 
Pegawai-pegarai tentera tidak sama dengan perajurit-perajurit biasa. Di antara mereka tetap 
terdapat perbedaan-perbedaan pangkat dan upah. Ini satu hakikat hidup yang tidak dapat 
dielak dan satu hakikat yang wujud di mana-mana saja. 

Di samping itu kedua-dua ayat itu pula tidak menjelaskan bahwa perbedaan itu berlaku 
dengan satu sebab yang tertentu, misalnya ayat-ayat itu tidak mengatakan bahwa perbedaan 
itu adalah berlaku akibah dan sistem kapitalisma atau akibah dan sistem komunisma atau 
akibah dan sistem Islam. Demikian juga ayat-ayat itu tidak mengatakan bahwa perbedaan itu 
adalah selama-lamanya adil atau zalim menurut ukuran kita di bumi, malah apa yang 
diperkatakan oleh ayat-ayat itu ialah satu kenyataan atau keadaan hakiki yang berlaku di 
mana-mana. Dan segala apa yang berlaku di muka bumi ini sudah tentu termasuk di dalam 
lingkungan iradat Allah. 

Walaubagaimanapun kita tidak menafikan bahwa di dalam Islam terdapat kelas hamba 
seperti yang diterangkan oleh al-Quran, tetapi persoalan kelas hamba itu telah pun bincangkan 
dengan cukup lebar, di mana kita telah tegaskan bahwa perhambaan itu hanya satu sistem 
sementara yang dipaksa oleh keadaan-keadaan yang tidak dapat dihindari Islam di waktu itu, 
atau dengan lain-lain perkataan perhambaan bukanlah salah satu prinsip dalam konsep 
masyarakat Islam, malah satu keperluan untuk sementara waktu saja. Di samping itu kita telah 
terangkan pula bagaimana Islam memberi layanan yang istimewa kepada kaum hamba abdi. 
Kerana itu kita merasa tidak perlu lagi mengulangi di sini segala apa yang kita telah sentuh di 
bab perhambaan yang lampau, tetapi cukuplah dengan membawa satu kisah terkenal di mana 
Sayyidina Omar memperlihatkan sikap Islam yang tegas terhadap konsep kelas-kelas itu. Kisah 
itu begini: 

Di suatu masa seorang bangsawan Arab yang telah memeluk Islam sedang mengerjakan 
amalan fardhu haji. Ia kelihatan begitu angkuh dengan kebangsawanannya, pakaiannya labuh 
menyapu bumi yang dilaluinya, iaitu satu ciri kebanggaan zaman jahiliah. Ia hanya Islam pada 
lahirnya saja, sedangkan batinnya belum lagi diresapi jiwa Islam yang sebenar. Ketika berada 
bersama-sama orang ramai mengerja tawaf tiba-tiba ekor bajunya yang panjang meleret itu 
telah dipijak tanpa sengaja oleh seorang abdi. Dengan segera ia menahan abdi yang kurang ajar 
itu dan terus menampar mukanya dengan penuh kemarahan dan keangkuhan. Lantas si abdi 
itu mengadu kepada Khalifah Omar. Apakah tindakan yang telah diambil oleh Sayyidina Omar 
setelah mendengar pangaduan abdi itu? Adakah beliau berkata kepada si abdi, "Itu tidak apa: 
Kerana awak abdi, sedangkan dia bangsawan yang memiliki banyak hak-hak kehormatan?' 
'Adakah beliau mengeluarkan satu peraturan baru yang dituju untuk melindungkan baju-baju 
para angsawan dan dipijak oleh kaum abdi atau mengeluarkan satu undang-undang baru yang 
mempastikan kaum abdi menerima tamparan-tamparan para bangsawan dengan penuh rela? 

Tidak. malah Sayyidina Omar menggesa supaya bangsawan itu dipanggil 
kehadapannya dan supaya abdi itu menampar balas muka bangsawan itu agat ia benar-benar 
mengerti bahwa syariat Islam tidak membezakan di antara satu manusia dengan satu manusia 
yang lain walaupun di antara keduanya terdapat perbedaan kedudukan dan kekayaan oleh 
sebab-sebab yang tertentu. Keputusan Sayyidina, Omar tidak dapat ditelan oleh bangsawan 
yang angkuh itu. Ia cuba mengelak dan hukuman tegas yang menyamaratakan antara manusia 
itu dan apabila ia tidak berjaya mendapat jalan keluar ia terus lari dari Omar dan pada 
akhirnya keluar dan agama Islam. 

Inilah sikap Islam yang tegas yang tidak mengakui sebarang hak istimewa kelas. Soal 
perbedaan kekayaan atau pendapatan antara seseorang dengan seseorang yang lain adalah satu 
soal yang lain yang tidak harus dicampuradukkan dengan masaalah kelas-kelas. Di dalam 
Islam kekayaan tidak memberi kuasa undang-undang dan pengadilan kepada pemilik- 
pemiliknya. Seluruh rakyat jelata masyarakat Islam harus diperintah dengan satu undang- 
undang dan peraturan saja. 

Sebelum ini telah kita tegaskan bahwa di dalam Islam tuan tanah tidak diberi sebarang 
hak untuk menindas dan memperhambakan orang lain, demikian juga kaum kapitalis yang 
wujud di dalam masyarakat Islam yang sebenar. Kuasa seseorang pemerintah Islam tidaklah 
diambil dari sokongan golongan-golongan yang bermilik malah diambil dan persetujuan 
rakyat melalui pemilihan umum, juga dan kesanggupannya menjalankan undang-undang 
Allah. 

Di samping itu semua, kita ingin menyebutkan sekali lagi di sini bahwa di dunia ini 
tidak terdapat satu masyarakat, di mana seluruh penduduknya mendapat pembahagian harta 
kekayaan yang sama banyak. Masyarakat yang sedemikian tidak wujud walaupun di negeri 
komunis yang telah mendabik dada sebagai satu negeri yang telah menghapuskan kelas-kelas, 
kerana apa yang sebenar berlaku ialah negeri komunis telah mengekalkan kelas pemerintahan 
dan menghapuskan kelas kelas yang lain. 

Islam Dan Zakat 

KAUM komunis dan kuncu-kuncu penjajah mengejek sistem zakat. Mereka mencabar 
pengembang-pengembang Islam. Wahai pengembang-pengembang Islam adakah tuan tuan 
mahu menegakkan keadilan Islam dengan sistem zakat? Adakah tuan-tuan mahukan rakyat 
jelata hidup dengan ihsan wang wang zakat yang dikeluarkan oleh orang orang kaya yang 
budiman? Inikah yang dikatakan keadilan menurut istilah tuan-tuan Adakah tuan-tuan rela 
melihat kehormatan manusia dihina sedemikian rupa? 

Mereka telah salah mengerti dan punca kesilapan mereka yang paling besar ialah kerana 
mereka menyangka bahwa zakat itu sedekah atau satu pemberian secara ihsan dan orang kaya 
kepada orang-orang miskin. Jika mereka berfikir dengan akal yang waras tentulah mereka 
dapati bahwa gambaran zakat yang sebenar tidak begitu, kerana dan segi lojik apabila 
dikatakan sedekah atau pemberian secara ihsan dengan sendirinya bererti bahwa pemberian itu 
merupakan satu pemberian sukareka yang tidak diwajibkan oleh pemerintah atau undang- 
undang, sedangkan yang sebenarnya zakat bukan sedekah malah satu pembayaran yang 
diwajibkan oleh undang-undang dan mana-mana pihak yang menunjukkan keengganan untuk 
membayar zakat mereka akan di tentang oleh negara dengan kekuatan senjata dan jika perlu 
mereka halal dibunuh kerana mereka dianggap sebagai kaum murtad. Jika zakat itu sedekah 
atau satu pemberian secara ihsan saja tentulah tindakan-tmdakan sedemikian tidak berlaku. 

Zakat — dan segi kaca mata kewangan — merupakan satu sistem cukai berperaturan 
yang pertama kali di dalam sejarah ekonomi dunia. Sedangkan sebelum ini, cukai-cukai hanya 
dikenakan ke atas orang ramai mengikut sesuka hati pemerintah dan jumlah cukai yang harus 
dipungut bergantung kepada sejauh mana keperluan kewangan yang dikehendaki pemerintah, 
untuk memenuhi kepentingan-kepentingan peribadi mereka. Di samping itu bebanan 
membayar cukai selama-lamanya lebih banyak dipikul oleh orang-orang miskin dan orang- 
orang kaya atau hanya dipikul oleh orang-orang miskin saja. 

Tetapi apabila lahir Islam pemungutan cukai atau zakat telah diatur dengan kadar-kadar 
yang tertentu saja dan tidak boleh lebih dan itu jika negara berada dalam keadaan normal. Di 
samping itu Islam membebankan kewajipan membayar zakat ke atas orang orang kaya dan 
orang-orang yang sederhana kaya saja, sedangkan orang-orang miskin dibebaskan dan 
kewajipan itu. 

Inilah hakikat zakat yang pertama yang harus diingati ketika memperkatakan tentang 

zakat. 

Hakikat yang kedua ialah pembahagian hasil pungutan zakat kepada orang-orang 
miskin haruslah diselenggarakan oleh negara bukan oleh orang-orang kaya itu sendiri, apa 
yang dikatakan "Baitulmal" dalam Islam tidak lain melainkan samalah dengan "Kementenian 
Kewangan' sekarang yang mengumpulkan seluruh hasil pendapatan negara dan mengaturkan 
anggaran-anggaran perbelanjaan bagi setiap jabatan kerajaan. 

Seandainya negara menyalurkan hasil-hasil zakat itu untuk membantu orang-orang 
yang memerlukan pertolongan yang tidak dapat bekerja atau tidak mempunyai punca 
pendapatan hidup yang cukup, maka pemberian itu bukanlah bererti sedekah atau pemberian 
secara ihsan yang menjatuhkan kehormatan orang orang yang memenlukan pertolongan itu. 
Sebagaimana tiada siapa yang boleh mengatakan bahwa pegawai-pegawai yang bersara yang 
menerima pencen dan kerajaan dan boroh-bonoh yang mendapat faedah dan rancangan 
keselamatan sosial sebagai pengemis pengemis yang hidup dengan ihsan dan sedekah orang- 
orang kaya. Begitulah juga halnya dengan kanak-kanak dan orang-orang tua yang tidak 
berdaya untuk bekerja yang mendapat bantuan-bantuan kerajaan. Tentulah tiada siapa yang 

boleh mengatakan bahwa kehormatan mereka telah terguris kerana menerima bantuan itu. 
Sebab pada dasarnya negara adalah berkewajipan melakukan tugas-tugas perikemanusiaan itu. 

Rancangan keselamatan sosial yang diselengganakan oleh negara sekarang merupakan 
satu sistem yang paling baru yang dapat ditelurkan oleh manusia setelah sekian banyak 
menempuhi pengalaman-pengalaman yang pahit dan setelah sekian lama hidup di dalam 
kezaliman-kezaliman sosial. 

Dalam hubungan ini Islam dapat berbangga kerana ia telah mempelopori sistem 
keselamatan sosial itu ketika negeri-negeri Eropah sedang hidup di dalam zaman kegelitaan 
lagi. Tetapi sudah menjadi kebiasaan berfikir kepada setengah-setengah orang bahwa mana- 
mana sistem yang diimport dan Barat adalah baik belaka dan mana-mana sistem yang dibawa 
oleh Islam adalah lapuk dan mundur belaka. 

Hakikat yang ketiga seandainya keadaan hidup orang ramai di permulaan Islam itu 
memerlukan orang-orang miskin di waktu itu menerima pembayaran zakat dalam bentuk 
wang tunai atau matabenda, namun cara yang sedemikian bukanlah merupakan satu-satunya 
cara membayar zakat yang dinaskan oleh Allah, malah di sana tidak ada nas-nas yang menegah 
agar zakat itu dibayar kepada orang-orang yang berhak menerimanya dalam bentuk sekolah- 
sekolah percuma untuk anak-anak mereka, hospital-hospital percuma untuk perubatan mereka, 
kesatuan kesatuan kerjasama yang memberi punca-punca kehidupan kepada mereka, kilang- 
kilang dan yayasan yang memberi pekerjaan pekerjaan kepada mereka dan sebagainya dan 
badan-badan dan rancangan-rancangan perkhidmatan sosial yang wujud di zaman moden ini. 
Pemberian zakat dalam bentuk wang tunai tidak perlu dikeluarkan melainkan kepada orang- 
orang yang tidak berjaya bekerja dengan sebab sakit, tua atau masih dalam usia kanak kanak, 
sedangkan orang-orang yang lain dan mereka bolehlah menerima zakat dalam bentuk 
pekerjaan-pekerjaan dan perkhidmatan-perkhidmatan. 

Hakikat yang keempat masyarakat Islam sama sekali tidak bertujuan untuk selama- 
lamanya mewujudkan golongan fakir miskin yang semata-mata hidup dengan harta zakat. 
Masyarakat Islam pemah sampai kepada kemuncaknya yang ideal di zaman Khalifah Omar bin 
Abdul Aziz, di mana zakat dipungut tetapi pegawai-pegawai pemungutnya tidak dapat 
menemui orang-orang miskin atau seorang miskin pun untuk dibahagikan harta zakat yang 
dipungut itu. Marilah kita dengar Yahya bin Said mengisahkan peristiwa itu. "Khalifah Omar 
bin Abdul Aziz telah menugaskan saya untuk menyelenggarakan pemungutan zakat dan 
Afrika dan sesudah selesai mengumpulkan harta zakat itu kami mencari golongan fikir miskin 
untuk dibahagi-bahagikan zakat itu, tetapi tidak seorang miskin yang dapat kami temui dan 
tidak ada seorang pun yang mahu menerima zakat itu dan kami, kerana Omar bin Abdul Aziz 
telah membuat semua orang hidup senang." 

Tidak syak lagi bahwa setiap masyarakat itu tidak sunyi dan orang-orang miskin dan 
orang-orang yang memerlukan pertolongan. Kerana itu peraturan-peraturan dan undang- 
undang yang tertentu pastilah diadakan untuk menghadapi keadaan yang seperti itu. Oleh 
sebab Islam sentiasa menguasai masyarakat-masyarakat baru yang tidak seimbang 
pembahagian kekayaannya, maka undang-undang yang sedemikian perlulah dipraktikkan 
agar masyarakat-masyarakat itu perlahan-lahan meningkat maju hingga sampai kepada 
kemuncaknya yang ideal yang wujud di zaman pemerintahan Khalifah Omar bin Abdul Aziz. 

Sedekah ialah harta yang dikeluarkan oleh orang-orang kaya secara derma atau ihsan. 
Pemberian sedekah memanglah di persetujui dan digalakkan oleh Islam. Di samping itu 
pemberian sedekah dapat dilakukan dengan berbagai-bagai cara seperti memberi bantuan 
kewangan kepada ibubapa, kaum kerabat dan orang-orang yang memerlukan pertolongan. 

Sedekah juga dapat dilakukan dalam bentuk perkhidmatan-perkhidmatan yang baik dan kata- 
kata yang manis. 

Dalam hubungan ini tiada siapa yang boleh mengatakan bahwa seseorang yang 
membantu keluarganya bererti menyinggung perasaan dan kehormatan mereka, malah 
pemberian itu merupakan pernyataan kasih sayang, simpati, perpaduan dan timbang rasa. 

Seandainya anda memberi hadiah kepada saudara anda atau mengadakan jamuan untuk 
menghormati kaum kerabat anda atau memberi perkhidmatan kepada mereka, maka tentulah 
perbuatan perbuatan anda yang baik itu tidak akan menimbulkan kebencian dan dendam 
kesumat mereka dan tidak akan menyebabkan mereka merasa terhina dan tersinggung. 

Memberi sedekah atau derma kepada orang-orang miskin dalam bentuk mata benda 
atau wang tunai samalah dengan pemberian zakat dalam bentuk mata benda atau wang tunai 
di permulaan Islam. Pemberian yang sedemikian adalah sesuai dan dapat diterima di waktu itu 
sebagai satu cara yang baik untuk membantu orang-orang yang melarat dan orang-orang yang 
memerlukan bantuan. Tetapi cara pemberian sedekah yang seperti itu bukanlah merupakan 
satu-satunya jalan yang telah ditentukan Allah hingga tidak boleh diubah atau dielakkan lagi, 
malah pemberian sedekah itu dapatlah dilakukan dengan berbagai-bagai cara. Ia boleh 
disalurkan dalam bentuk derma-derma kepada pertubuhan-pertubuhan atau yayasan 
kebajikan masyarakat atau dalam bentuk-bentuk bantuan kepada kerajaan-kerajaan Islam bagi 
mencukupi keperluan kewangannya untuk menjalankan projek-projek pembangunannya. 

Dalam satu aspek yang lain, pemberian sedekah samalah dengan pemberian zakat, iaitu 
selama adanya golongan fakir miskin dalam masyarakat maka selama itulah mereka pasti 
dibantu dengan segala cara untuk membolehkan mereka mencapai kenikmatan hidup, tetapi 
ini bukanlah pula bererti bahwa masyarakat Islam harus selama-lamanya mempunyai 
golongan fakir miskin, malah apabila perkembangan masyarakat Islam telah tiba kepada satu 
peringkat yang ideal seperti di zaman Khalifah Omar bin Abdul Aziz, maka tidak ada lagi 
golongan fakir miskin yang memerlukan pemberian zakat dan sedekah dan ketika itu zakat 
dan sedekah akan digunakan untuk satu peruntukan penting yang diperlukan oleh setiap 
masyarakat di dunia, iaitu peruntukan untuk membantu orang-orang Islam yang tidak mampu 
bekerja kerana sesuatu sebab yang tertentu. 

Kerana itu satu hakikat yang patut kita peringatkan di sini ialah Islam tidak pernah 
menganjur rakyat jelata menggantungkan hidup mereka kepada sedekah dan derma. Islam 
memperjuangkan dasar bahwa kerajaan harus menjamin kehidupan rakyat jelata yang tidak 
mampu bekerja dan tugas itu tidaklah dilakukannya dengan motif sedekah dan derma, malah 
kerajaan dalam Islam adalah ditugas mengadakan pekerjaan-pekerjaan kepada setiap rakyat 
yang mampu bekerja. Pada suatu hari seorang lelaki datang meminta sesuatu dan Rasulullah 
untuk menyarakan hidupnya. Lalu Rasulullah memberikannya sebilah kapak dan seutas tali 
kemudian beliau menyuruh lelaki itu mengusahakan kayu api dan menjualkannya untuk 
mendapatkan sara hidupnya. Setelah itu beliau berpesan agar lelaki itu kembali menemuinya 
untuk melapurkan apa yang telah dikerjakannya. Bagi orang-orang yang hanya melihat 
gambaran-gambaran abad dua puluh saja tentulah memandang cerita itu sebagai - contoh 
tunggal yang tidak mempunyai apa-apa erti, tambahan pula contoh itu hanya melibatkan 
sebilah kapak, seutas tali dan seorang lelaki sa sedangkan kehidupan di zaman moden ini 
melibatkan kilang-kilang yang besar dan berjuta-juta boroh yang menganggiir dan seterusnya 
kehidupan di zaman ini berlangsung dalam bentuk satu kerajaan yang teratur rapi dan 
mempunyai berbagai-bagai cabang ikhtisas. Pendapat yang sedemikian nyatalah satu pendapat 
yang naif, kerana Rasulullah tentulah tidak diminta untuk memperkatakan hal-hal kilang yang 
besar atau untuk mengadakan peraturan-peraturan kilang yang akan muncul lebih seribu 

tahun selepas beliau. Kerana, andainya Rasulullah berbuat demikian tentulah tiada seorang 
pun manusia di zamannya yang dapat memahami apa yang diperkatakan beliau. Dalam 
hubungan ini cukuplah kepada Rasulullah meletakkan dasar-dasar umum undang-undang dan 
menyerahkan kepada setiap jenerasi mengadakan cara-cara pelaksanaan masing-masing dalam 
lingkungan dasar-dasar ini. 

Dalam cerita yang kami telah bentangkan tadi terdapat beberapa prinsip yang jelas iaitu 
kesedaran Rasulullah 'bahwa di antara kewajipannya selaku kepala negara ialah mengadakan 
pekerjaan kepada lelaki yang tidak berpekerjaan dan beliau telah pun mengambil langkah- 
langkah tertentu untuk mengadakan pekerjaan itu mengikut keadaan dan keperluan zaman itu 
dan untuk mempastikan tanggungjawabnya beliau telah menyuruh pula lelaki itu kembali 
menemuinya untuk melapurkan hasil pekerjaannya. 

Rasa tanggungjawab yang sedemikian tentulah disokong sepenuhnya oleh teori politik 
dan kemasyarakatan yang termoden di zaman ini tetapi seandainya negara tidak mampu 
mengadakan pekerjaan-pekerjaan kerana sebab-sebab yang di luar kemahuannya, maka jabatan 
Baitulmal atau perbendaharaan negara akan bertugas membantu mereka sehingga keadaan 
pulih kembali. Orang-orang Islam harus bersikap budiman terhadap diri mereka, terhadap 
negara dan terhadap orang ramai. 

Islam Dan Wanita 

NEGARA-NEGARA Timur hari ini sibuk dengan persoalan hak-hak wanita dan persoalan 
menuntuk hak-hak persamaan sepenuh dengan lelaki. Di tengah-tengah kesibukan yang 
seakan-akan diserang wabak demam itu, juara-juara pejuang hak hak wanita telah 
menggunakan nama Islam ketika mengemukakan dakwaan-dakwaan mereka. Setengahnya 
dengan ekstrim mendakwa bahwa Islam telah menetapkan hak-hak yang sama di antara dua 
jenis itu di dalam segala perkara dan setengahnya pula dengan penuh kejahilan menuduh 
bahwa Islam adalah musuh wanita, Islam menjatuhkan taraf dan kehormatan wanita, Islam 
menghancurkan perasaan wanita yang ingin berbangga dengan keperibadiannya, malah Islam 
meletakkan wanita pada status yang hampir sama dengan binatang, Islam menganggap wanita 
sebagai semata-mata alat untuk lelaki memenuhi nafsu berahinya dan sebagai alat untuk 
melahirkan keturunan tidak lebih dari itu. Pendeknya taraf wanita tidak lebih dan taraf hamba 
kepada lelaki, di mana lelaki menguasai dan mengatasi wanita di dalam segala hal. 

Kedua-dua golongan itu masing-masing tidak memahami hakikat Islam atau boleh jadi 
juga mereka memahami hakikat Islam tetapi mereka dengan sengaja mencampuradukkan di 
antara kebenaran dengan kebatilan dengan maksud menimbulkan keadaan fitnah dan 
kekecohan di dalam masyarakat atau dengan maksud untuk memancing di air yang keruh. 

Sebelum kita memperkatakan tentang hakikat kedudukan wanita di dalam Islam, 
eloklah lebih dulu kita membuat tinjauan sepintas lalu terhadap sejarah gerakan pembebasan 
wanita di negeri-negeri Barat yang menjadi sumber kekecohan dan tauladan yang diikuti oleh 
negara-negara Timur. 

Di zaman lampau wanita-wanita di negeri-negeri Eropah dan dunia seluruhnya 
dipandang selaku makhluk-makhluk yang tidak mempunyai sebarang hak dan nilai. Ahli-ahli 
ilmu dan ahli-ahli falsafah di zaman itu sibuk berbincang di antara sesama mereka samada 
wanita itu mempunyai roh atau tidak mempunyai roh, dan seandainya wanita itu mempunyai 
roh, maka adakah roh itu merupakan roh kemanusiaan atau roh kebinatangan dan seandai nya 
wanita itu dianggap mempunyai roh kemanusiaan, maka adakah kedudukan sosial dan 
kemanusiaannya itu sama dengan kedudukan seorang hamba kepada lelaki atau sedikit lebih 
tinggi dan itu? 

Keadaan itu tidak berubah walaupun di zaman-zaman gemilang mereka yang pendek, 
di mana perempuan menikmati kedudukan sosial yang tinggi di dalam masyarakat Greek dan 
Empayar Roman. Kerana kedudukan istimewa yang dicapai mereka di masa-masa itu bukanlah 
satu kedudukan yang dapat dinikmati oleh semua perempuan, malah oleh segelintir 
perempuan yang temama saja atas sifat peribadi masing-masing. Lebih tepat kedudukan sosial 
yang tinggi itu hanya dapat dirasai oleh wanita wanita ibu kota saja yang bertugas selaku 
hiasan majlis-majlis keraian dan selaku alat-alat kemewahan di majlis-majlis hartawan 
hartawan dan pembesar-pembesar yang begitu berhasrat untuk berbangga-bangga dan 
berpoya-poya. 

Di samping itu kehormatan yang diberikan kepada wanita wanita di masa-masa itu 
bukanlah merupakan satu penghormatan yang hakiki sebagai makhluk manusia yang berhak 
menerima kehormatan tanpa melihat kepada kenikmatan nafsu yang di berikannya kepada 
lelaki. 

Kedudukan wanita juga tidak berubah di zaman-zaman perhambaan dan feudal di 
negeri-negeri Eropah. Wanita-wanita yang hidup dalam kejahilan di waktu itu dimanja- 
manjakan sebagai alat mewah dan memuaskan nafsu syahwat dan kemudian mereka dibiarkan 

hidup seperti haiwan yang makan minum, mengandung, melahirkan anak dan bekerja siang 
dan malam. 

Dan apabila berlakunya Revolusi Industri di Eropah, satu malapetaka besar yang belum 
pemah dialami kaum wanita di sepanjang sejarah mereka tiba-tiba telah menimpa mereka. 

Orang-orang Eropah di segala zamannya memperlihatkan sikap yang keras dan bakhil 
terhadap kaum wanita. Mereka tidak mengerti dengan sikap-sikap murah hati dan 
sukarelawan yang tidak mengharapkan sebarang faedah-faedah yang dekat atau jauh. Mereka 
menanggung sarahidup kaum perempuan semata-mata kerana dipaksakan oleh kedudukan 
ekonomi yang wujud di zaman perhambaan dan feudal dalam masyarakat pertanian, di mana 
wanita bekerja di rumah di dalam perusahaan-perusahaan kecil seperti yang lumrah dilakukan 
dalam masyarakat pertanian. Dan dengan pekerjaan-pekerjaan yang sedemikian bererti kaum 
wanita membayar sara hidup mereka yang ditanggung oleh kaum lelaki itu. 

Tetapi dengan meletusnya Revolusi Industri, maka seluruh kedudukan sosial telah 
mengalami perubahan-perubahan yang radikal samada di kawasan luar bandar atau di 
kawasan bandar. Revolusi itu telah menghancurkan strakcer dan pertalian keluarga, di mana 
kaum wanita dan kanak-kanak ditolak bekerja di dalam kilang-kilang. Di samping itu Revolusi 
Industri juga telah mendorong pekerja-pekerja dan kawasan luar bandar yang hidup dengan 
tradisi gotong-royong itu berhijrah ke bandar di mana orang tidak kenal-mengenal dan bantu- 
membantu satu sama lain, di mana setiap orang bebas dengan kerja dan pendapatan masing 
masing, di mana orang-orang dapat memuaskan keinginan sexnya dengan mudah melalui 
saluran zina. Hal ini dengan sendirinya mengurangkan keinginan mereka untuk mendirikan 
rumahtangga dan menyarakan keluarga atau sekurang-kurangnya mendorong mereka 
menundakan masa perkahwinan mereka untuk beberapa waktu yang lama. Dari sinilah 
pendokong materialisma dan komuninisma yang mentafsirkan sejarah dengan berdasarkan 
faktor ekonomi menandaskan bahwa faktor ekonomi itulah yang menciptakan kedudukan 
sosial dan menentukan bentuk-bentuk perhubungan di antara manusia. Tetapi sebenarnya 
tiada siapa yang membantah terhadap pengaruh faktor ekonomi dalam kehidupan manusia, 
malah apa yang dibantah dengan keras ialah apabila faktor ekonomi itu dianggap sebagai satu- 
satunya faktor yang menguasai hidup manusia dan apabila dikatakan ekonomi itu mempunyai 
daya jabriah terhadap alirah fikiran dan perasaan-perasaan manusia. Daya jabriah ekonomi 
yang seperti itu hanya dapat dilihat dalam kehidupan umat Eropah, di mana tidak terdapatnya 
kepercayaan-kepercayaan yang luhur yang meninggikan perasaan, membersihkan jiwa, dan 
menetapkan hubungan hubungan ekonomi atas prinsip kemanusiaan. Seandainya kepercayaan 
kepercayaan yang sedemikian muncul di Eropah seperti munculnya di dunia-dunia Islam 
tentulah kepercayaan-kepercayaan itu dapat melunakkan tekanan ekonomi yang kejam dan 
menyelamatkan manusia dan belenggu belenggunya. 

Tetapi tujuan kami dalam artikal ini bukanlah untuk menyemak seluruh sejarah Eropah, 
malah tujuan kami di sini ialah semata-mata untuk meninjau faktor-faktor yang mempengaruhi 
kehidupan kaum wanita saja. 

Tadi telah kami sebutkan, bahwa Revolusi Industri telah memaksa kaum wanita dan 
kanak-kanak turut bekerja dan akibahnya meleburkan strakcer dan pertalian keluarga. Dalam 
hubungan ini kaum wanitalah yang terpaksa membayar dengan harga yang mahal. Mereka 
terpaksa bekerja lebih keras dan dulu di samping hilangnya kehormatan mereka, tetapi 
walaupun demi kian, namun mereka tidak juga mendapat kepuasan baik dan segi material atau 
dan segi kejiwaan. Kaum lelaki bukan saja mengelak dan membayar sara hidup kaum wanita, 
malah memaksa mereka bekerja untuk menyarakan diri sendiri walaupun dia seorang isteri 
atau seorang ibu. Di samping itu kaum wanita yang bekerja di kilang itu telah ditindas dan 

diperah dengan seburuk-buruknya. Mereka dipaksa bekerja lebih masa, sedangkan upah yang 
diterima mereka lebih rendah dan upah lelaki yang melakukan kerja yang sama di kilang itu. 
Kita tidak payah bertanya mengapa Eropah bersikap begitu kejam terhadap perempuan, kerana 
Eropah memang begitulah sifatnya iaitu selalunya tidak bertimbangrasa, tidak mengenang 
budi dan tidak menghormati manusia sebagai manusia dan tidak ingin melakukan kebajikan 
secara sukarela jikaia masih berpeluang melakukan kejahatan-kejahatan dengan aman. 

Itulah sifat dan tabiat Eropah di sepanjang sejarah, baik di zaman silam atau di zaman 
sekarang dan akan datang kecuali ia mendapat hidayah dan Allah. 

Seandainya kanak-kanak dan perempuan-perempuan itu merupakan golongan- 
golongan yang lemah, maka apakah sesuatu yang dapat menghalangi mereka dan ditindas dan 
diperah dengan sekejam-kejamnya? Tentulah hati nurani yang sedar saja dapat menghalangi 
mereka dan penindasan, tetapi malangnya Eropah tidak pernah mempunyai hati norani. 

Walaupun demikian, namun di sana terdapat juga manusia manusia Eropah yang 
berhati perut dan berperikemanusiaan. Mereka tampil dengan gigih memperjuangkan nasib 
kanak-kanak yang lemah. Mereka selaku pemimpin-pemimpin reformasi sosial telah 
mengecam tindakan-tindakan majikan yang menggunakan kanak-kanak yang lemah itu 
sebagai boroh-boroh kasar yang melakukan kerja-kerja berat yang di luar kemampuan mereka 
dengan upah yang rendah. Hasil dan perjuangan mereka yang bersungguh-sungguh lahirlah 
undang-undang yang mengharamkan pengambilan boroh kanak-kanak, juga undang-undang 
menaikkan bayaran upah dan mengurangkan jam-jam kerja. 

Seandainya nasib kanak-kanak telah mendapat pembelaan, tetapi nasib kaum wanita 
tidak mendapat sebarang pembelaan, mereka terus ditindas. Eropah tidak berbuat apa-apa 
terhadap mereka kerana hati norani Eropah belum maju sampai ke peringkat itu. Akibatnya 
kaum wanita terus terpaksa bekerja menyarakan diri mereka sendiri dan menenima upah yang 
lebih rendah dan upah yang diterima kaum lelaki walaupun hasil dan jenis kerja itu sama saja. 

Kemudian meletus Peperangan Dunia Yang Pertama, di mana berjuta-juta pemuda 
Eropah dan Amenika terbunuh. Kaum wanita di sana menghadapi akibah-akibah yang paling 
pahit. Berjuta-juta dan mereka kehilangan lelaki yang dapat menanggung sara hidup mereka 
kerana terbunuh di medan peperangan, atau mendapat kecederaan yang melumpuhkan 
mereka atau mengidap kerusakan saraf akibah ketakutan dan gas-gas racun, atau kerana 
mereka baru saja dibebaskan dan penjara, di mana mereka ditahan selama empat tahun dan 
kini mereka ingin berihat dan memulihkan tenaga saraf mereka. Lelaki yang seperti tadi telah 
kehilangan selera untuk mendirikan rumahtangga dan menanggung sara hidup keluarga yang 
biasanya meminta pengorbanan wang dan tenaga. 

Di satu segi yang lain pula peperangan besar itu telah mengakibahkan kekurangan 
tenaga boroh lelaki yang tidak mencukupi untuk menjalankan semula kilang-kilang guna 
membina apa yang telah diruntuh dan dimusnahkan oleh peperangan. Untuk menghadapi 
keadaan ini kaum wanita mahu tidak mahu terpaksa bekerja di kilang-kilang untuk 
melindungkan mereka juga orang-orang tua dan kanak-kanak bawah tanggungan mereka dan 
kebuluran. 

Di samping itu kaum wanita yang menceburkan diri bekerja di kilang-kilang itu 
terpaksa pula mengenepikan persoalan-persoalan akhlak dan sifat-sifat kewanitaan yang kini 
mengancam usaha mencari rezeki mereka. Tuanpunya-tuanpunya kilang-kilang perusahaan 
dan pegawainya bukanlah semata-mata memerlukan tenaga boroh, malah mereka mendapat 
kesempatan memuaskan nafsu mereka dengan boroh-boroh wanita itu. Dan selama adanya 
wanita-wanita yang bersedia menyerah tubuhnya untuk mendapatkan pekerjaan-pekerjaan, 
maka peluang-peluang kerja hanya diberikan kepada wanita-wanita yang seperti itu saja. 

Kaum wanita ketika itu bukan hanya menghadapi masaalah kebuluran saja, malah 
menghadapi masaalah sex juga, kerana sex merupakan satu keinginan semulajadi manusia 
yang pasti dipenuhi, tetapi oleh kerana jumlah kaum lelaki di waktu itu merosot akibah 
terkorban di dalam peperangan, maka tidak semua kaum wanita dapat memuaskan keinginan 
sex mereka melalui pemikahan. Di samping itu ajaran dan peraturan agama yang menguasai 
masyarakat Eropah dewasa itu tidak dapat menerima prinsip poligami yang dibenarkan oleh 
Islam sebagai jalan keluar untuk mengatasi keadaan dharurat itu. Akibahnya kaum wanita 
mahu tidak mahu terpaksa menyerahkan badan mereka untuk mendapat makanan dan 
kepuasan sex di samping mendapat kewangan yang diperlu untuk memenuhi keinginan 
mereka kepada pakaian-pakaian yang indah, alat-alat solek dan segala sesuatu yang menjadi 
idaman wanita. 

Demikianlah nasib kaum wanita, mereka terpaksa meneruskan cara hidup yang tidak 
dapat dihindari mereka, mereka terpaksa bekerja di kilang-kilang dan di firma-firma, mereka 
terpaksa menyerah badan mereka kepada nafsu kaum lelaki dan terpaksa berusaha memenuhi 
keinginan mereka dengan apa saja cara yang dapat dilakukannya. Tetapi walau bagimanapun, 
namun masaalah kaum wanita semakin bertambah buruk. Kilang kilang masih terus 
mengambil kesempatan menindas mereka yang laparkan pekerjaan itu dengan memberi 
layanan-layanan tidak adil yang tidak diterima akal dan hati norani. Mereka terus diberi upah 
yang lebih kecil dan upah yang diterima kaum lelaki dalam pekerjaan yang sama dan di tempat 
yang sama. 

Oleh kerana itu satu pemberontakan besar harus dicetus oleh kaum wanita. Ini tidak 
dapat dielakkan lagi, iaitu satu pemberontakan untuk melenyapkan kezaliman atau keadaan 
tidak adil yang berlangsung jenerasi demi jenerasi itu. Selama ini kaum wanita tidak 
mempunyai apa-apa walaupun mereka telah mengorbankan kehormatan dan keperempuanan 
mereka dan walaupun mereka telah mengorbankan kecenderungan semulajadi mereka yang 
ingin mempunyai Keluarga dan anak-pinak yang dapat menegakkan keperibadian mereka dan 
memungkinkan mereka hidup bersama dengan penuh bahagia. Dengan pengorbanan- 
pengorbanan yang sedemikian besar kaum wanita sepatutnya dapat menerima sekurang- 
kurangnya upah yang sama dengan kaum lelaki sebagai satu-satunya hak yang halal dan lojis 
bagi mereka. 

Tetapi kaum lelaki Eropah tidak mahu mengalah dengan semudah itu. Mereka tetap 
mempertahankan tabiat selfish mereka, akibahnya terjadilah pertarungan yang hebat, di mana 
kaum wanita menggunakan segala senjata yang tercapai oleh mereka, mereka melancarkan 
pemogokan demi pemogokan, demonstrasi demi demonstrasi, mereka menggunakan pentas- 
pentas pidato di khalayak yang ramai dan ruangan-ruangan akhbar untuk memperjuangkan 
hak-hak mereka. Kemudian mereka sedar bahawa satu-satunya jalan untuk melenyapkan 
sumber keadaan tidak adil itu ialah mereka harus diberi hak turut serta dalam menyusun 
undang-undang negara. Bertolak dan kesedaran itu mereka mula-mula berjuang menuntut hak 
mengundi kemudian menuntut hak menjadi wakil rakyat di parlimen. 

Setelah kaum wanita melalui peringkat-peringkat persekola hari yang sama dengan 
kaum lelaki dan mempunyai kelayakan yang sama untuk menjalankan pekerjaan yang sama, 
mereka dengan lojis pula menuntut agar mereka dibenar menjadi pegawai-pegawai kerajaan 
sama seperti kaum lelaki. Mereka tidak mahu dibeza-bezakan selama mereka dilatihkan 
dengan pelajaran dan pengajian yang sama. 

Demikianlah kisah perjuangan kaum wanita untuk mencapai hak mereka di negeri- 
negeri Eropah. Satu kisah yang bersambung-sambung seperti mata-mata rantai, setiap langkah 
yang telah diperjuangkan itu membawa pula kepada satu langkah perjuangan yang baru 

samada perjuangan itu mendapat restu kaum lelaki atau tidak atau samada mereka sendiri 
suka atau tidak. Mereka terpaksa bertindak terus kerana mereka tidak mempunyai sebarang 
kuasa dalam masyarakat yang runtuh dan terlepas liar itu. ( Di sini sekali lagi pendokong 
komunis mendakwa bahwa faktor ekonomi itulah satu-satunya faktor yang menentukan nasib 
kaum wanita di Eropah. Dalam hubungan ini sekali lagi kita tegaskan bahwa kita tidak 
memandang enteng kepada faktor ekonomi dalam kehidupan manusia, tetapi kita berpendapat 
bahwa apa yang telah berlaku di Eropah itu tidak semestinya berlaku demikian seandainya 
Eropah mempunyai ajaran dan peraturan agama yang seperti Islam, di mana kaum lelaki 
diwajibkan menanggung nafkah kaum wanita dalam segala keadaan dan di mana kaum wanita 
harus menerima upah yang sama dengan kaum lelaki apabila mereka bekerja, dan di mana 
peraturan poligami dibenarkan apabila berlakunya keadaan-keadaan dharurat. Inilah satu-satu 
jalan keluar yang bersih untuk menga masaalah sex secara berlakunya peperangan besar. Dan 
dengan jalan keluar yang sedemikian kaum wanita tidak perlu lagi melacurkan diri mereka 
atau mencari kepuasan sex secara gelap.) 

Tetapi walaupun demikian gigih perjuangan mereka, namun tentulah anda terkejut 
apabila anda mengetahui bahwa negeri Inggeris yang dianggap ibu demokrasi itu hingga ke 
saat ini masih menggaji kaum wanita dengan gaji yang lebih rendah dan gaji yang diterima 
kaum lelaki di dalam jawatan-jawatan kerajaan, walaupun di dalam parlimen Inggeris terdapat 
yang berhormat wakil-wakil rakyat wanita. 

Marilah kita kembali meninjau kedudukan kaum wanita di dalam Islam untuk melihat 
samada di sana wujudnya suasana-suasana jeografi, ekonomi, kepercayaan dan undang- 
undang yang menyebabkan kaum wanita Islam terpaksa berjuang merebutkan hak mereka 
seperti yang telah dilakukan oleh saudara-saudara mereka wanita-wanita Barat, atau 
kekecohan yang ditimbulkan oleh pejuang-pejuang hak wanita di dalam masyarakat- 
masyarakat Islam itu adalah semata-mata didorong oleh keinginan meniru atau keinginan 
menjadi pak turut Barat tanpa disedari. Keinginan keinginan inilah yang mengabui mata kita 
dan memandang hakikat yang sebenar dan membuat kita melihat sesuatu dengan kacamata 
orang lain, malah keinginan inilah yang melahirkan suasana-suasana kecoh di dalam konggres- 
konggres wanita Islam. 

Menurut prinsip asasi Islam, kaum wanita adalah dipandang sebagai makhluk manusia 
yang mempunyai roh kemanusiaan yang sama dengan kaum lelaki firman Allah, "Wahai 
sekalian manusia bertaqwalah kepada Tuhanmu yang telah menciptakanmu dan satu jiwa 
(Adam) dan darinya Allah menciptakan isterinya (Hawa) dan dan kedua-duanya Allah 
membiakkan kaum lelaki dan kaum perempuan yang ramai." (Surah al-Nisa(l)) Dan sini 
ternyatalah bahwa lelaki dan perempuan itu merupakan satu kejadian yang sama asal 
keturunan dan sama pula destinasinya dan persamaan itu melahirkan pula persamaan hak-hak 
seperti hak-hak nyawa, hak-hak kehormatan dan hak-hak hartabenda. Kaum wanita di dalam 
Islam diberi kehormatan yang sewajamya. Kehormatan mereka tidak boleh disinggung dan 
tidak boleh diumpat. Mereka juga tidak boleh diintip atau digelidahi rumahnya. 

Pendeknya Islam memberi hak yang sama baik kepada kaum lelaki atau kaum wanita 
tanpa sebarang perbedaan. Seluruh larangan dan perintah Allah adalah meliputi seluruh lelaki 
dan seluruh wanita firman Allah, "Wahai orang-orang yang beriman janganlah satu kaum 
mengejek-ngejek kaum yang lain kerana boleh jadi kaum yang diejek-ejekkan itu lebih baik dan 
mereka. Dan janganlah pula, wanita-wanita mengejek-ngejek wanita-wanita yang lain kerana 
boleh jadi wanita-wanita yang diejek itu lebih baik dan mereka, dan janganlah kamu mencela 
dirimu satu sama lain dan janganlah kamu panggil dengan gelaran-gelaran yang buruk." 
(Surah al-Hujurat(ll)) 

"Janganlah kamu intip-mengintip dan mengumpati satu sama lain. (Surah al-Hujurat 
(12)) Wahai orang-orang yang beriman janganlah kamu masuki rumah-rumah yang lain dan 
rumah kamu sehingga kamu Iebih dulu meminta izin dan memberi salam kepada 
penghuninya." (Surah an-Nur(27)) "Setiap orang Islam diharam mencerobohi darah, 
kehormatan dan hartabenda orang Islam yang lain."(Hadith Bukhari dan Muslim) 

Hinggakan balasan di akhirat juga sama di antara kaum lelaki dan kaum perempuan. 
Firman Allah, "Maka Tuhan mereka telah memperkenankan permohonan itu dengan berfirman 
sesungguhnya Aku tidak akan mensia-siakan amalan orang-orang yang beramal di antara 
kamu baik kaum lelaki atau kaum wanita." (Surah ali-lmran(195)) 

Kaum lelaki dan kaum wanita diberi hak-hak yang sama untuk merealisasikan 
keperluan-keperluan kebendaan mereka dan kebebasan menguruskannya seperti hak memilik 
dan hak mengurus harta milik dengan bebas. Mereka sama-sama berhak untuk menggadai, 
memberi sewa, mewakaf, menjual, membeli dan mendapatkan faedah dan harta milik mereka, 
mendapat pesaka dan sebagainya, firman Allah, "Bagi orang lelaki ada hak bahagian dan harta 
peninggalan ibubapa dan kerabatnya dan bagi orang perempuan juga ada hak bahagian dan 
harta peninggalan ibubapa dan kerabatnya." (Surah al-Nisa(7)) "Bagi orang lelaki ada bahagian 
dan hasil usaha mereka dan bagi orang perempuan juga ada hak bahagian dan hasil usaha 
mereka." (Surah al-Nisa(32)) 

Kita pasti berhenti di sini sejenak untuk memperhatikan dua perkara yang penting 
mengenai hak kaum wanita, iaitu hak memilik, hak mengurus harta milik dan hak mengambil 
faedah dan harta milik, kerana undang-undang di negeri-negeri Eropah yang bertamaddun itu 
hingga sampai kepada masa-masa baru ini masih menafikan hak-hak itu kepada kaum wanita. 
Mereka hanya dapat menggunakan hak-hak mereka secara tidak langsung saja iaitu melalui 
lelaki samada suami atau bapa atau penjaga. Ini bererti bahwa kaum wanita Eropah tidak 
mendapat hak-hak yang diberikan oleh Islam itu selama Iebih dan dua belas abad selepas 
lahirnya Islam di dunia. 

Dan apabila kaum wanita pada. akhimya mendapat hak-hak itu, maka mereka 
mendapatnya bukanlah dengan cara yang mudah, malah mereka terpaksa berjuang dengan 
mengorbankan akhlak dan kehormatan mereka, mereka terpaksa menitiskan peluh, darah dan 
airmata untuk mendapat sebahagian dan hak-hak yang dikurniakan Islam kepada kaum wanita 
secara sukarela, bukan kerana tunduk kepada tekanan ekonomi, bukan kerana mengaiah 
kepada pertentangan kelas di antara manusia, malah kerana Islam sedar bahwa hak-hak itu 
adalah hak-hak yang benar dan adil sejak azali lagi, juga kerana Islam ingin merealisasi kan 
hak-hak yang benar dan adil itu di alam kenyataan bukan di alam impian atau alam ideal. 

Satu perkara lagi yang harus mendapat perhatian kita, iaitu komunisma khususnya dan 
asyarakat Barat umumnya adalah menganggapkan bahwa kewujudan manusia ialah 
kewujudan ekonomi. Mereka dengan terus terang menandaskan bahwa wanita itu tidak 
mempunyai kewujudan sendiri kerana mereka tidak mempunyai hak memilik dan hak 
mengurus harta milik sendiri. Kecuali apabila wanita mempunyai kebebasan ekonomi, iaitu 
kebebasan milik yang berasingan dan lelaki, iaitu kebebasan hidup dan menggunakan hak-hak 
milik sesuka hatinya, maka barulah kewujudannya dianggap sebagai kewujudan manusia yang 
sebenar. 

Walaupun kita tidak bersetuju dengan pendapat mereka yang sempit, yang telah 
menjatuhkan taraf manusia menjadi barang barang ekonomi itu, namun pada dasarnya kita 
bersetuju dengan mereka bahwa kebebasan ekonomi itu mempunyai kesannya yang besar 
dalam membentukkan perasaan merasa bangga dan besar hati terhadap diri sendiri. Dalam 
hubungan ini Islam dapat bermegah kerana ia telah memberi hak kebebasan ekonomi kepada 




Salah Faham Terhadap Islam - Muhammad Qutb 

kaum wanita, di mana mereka dengan bebas dapat memilik, mengurus harta miik dan 
menggunakan harta miiknya secara langsung dan dengan pendirian tanpa melalui sebarang 
campur tangan perwakilan dan mereka mempunyai hak untuk meladini masyarakat tanpa 
campurtangan sebarang orang tengah. 

Islam bukan saja memperlihatkan kewujudan kaum wanita dalam persoalan hak milik, 
malah Islam memperlihatkan kewujudannya di dalam persoalan paling penting yang 
menyangkuti hidupnya, iaitu persoalan kahwin, di mana Islam telah menetapkan bahwa ia 
tidak boleh dikahwin tanpa izinnya dan sesuatu akad nikah itu tidak boleh dilangsungkan 
sehingga lebih dulu ia memberi keizinannya. Sabda Rasulullah, "Tidak boleh dikahwin wanita 
janda melainkan setelah mendapat persetujuannya dan tidak boleh dikahwin anak dara 
melainkan sesudah mendapat keizinannya dan diamnya tanda keizinannya." (Riwayat al- 
Bukhari dan Muslim) Akad nikah itu akan terbatal apabila ia mengumumkan bahwa ia tidak 
bersetuju dengan perkahwinan itu. 

Perempuan sebelum Islam memerlukan jalan-jalan bengkok dan tidak jujur untuk 
menghindari dirinya dan perkahwinan yang tidak disetujuinya, kerana ia tidak mempunyai 
sebarang hak di sisi undang-undang dan adat untuk menolak perkahwinan itu. Tetapi kini 
Islam dengan tegas memberi hak kebebasan memilih suami itu kepada penempuan yang dapat 
digunakannya pada bila masa saja apabila ia suka (Mungkin sepintas lalu hak yang sedemikian 
itu hanya merupakan satu hak khayali saja dalam kontek suasana ekonomi, sosial dan tradisi 
masyarakat Islam sekarang ini, tetapi Islam sama sekali tidak bertanggungjawab terhadap 
sebarang penyelewengan yang bertentangan dengan peraturan dan hukum-hukumnya. Kaum 
wanita di zaman permulaan Islam telah menggunakan hak ini dan telah mendapat pengesahan 
dan Rasulullah dan para khalifahnya. Umat Islam hari ini dituntut menghormati hak ini dan 
melenyapkan halangan samada halangan itu berupa kedudukan ekonomi, sosjal atau adat yang 
bertentangan dengan Islam. Lihat buku "Ma'rkat al-Taqalid."), malah Islam memberi hak 
meminang lelaki yang disukainya untuk menjadi suaminya sedangkan hak yang seperti itu 
hanya baru saja dapat dicapai oleh wanita Eropah dalam abad yang kedelapan belas dan 
mereka mengalu-alukannya sebagai satu kemenangan besar dalam perjuangan menentang 
tradisi lapuk. 

Satu lagi bukti yang menunjukkan bagaimana tingginya penghargaan Islam terhadap 
rukun-rukun kewujudan manusia ialah sewaktu manusia sedang berada di zaman kejahilan 
dan kegelitaan, Islam telah pun menganggap ilmu dan mempelajari ilmu itu sebagai satu 
keperluan kepada umat manusia, satu keperluan kepada setiap individu dan satu keperluan 
yang bukannya terbatas pada satu golongan manusia saja. Kerana itu Islam bukan saja 
menetapkan hak cari ilmu kepada umat manusia malah Islam menganggapkan usaha mencari 
ilmu itu sebagai satu fardhu dan satu rukun kepercayaan kepada Allah menurut cara Islam. 

Di sini juga Islam mempunyai hak untuk bermegah sebagai satu sistem hidup manusia 
yang pertama-tama mengakui wanita selaku makhluk manusia dan menganjur agar kaum 
wanita itu mencari ilmu pengetahuan sama seperti kaum lelaki untuk menyempurnakan 
keperibadiannya. Islam mewajibkan kaum wanita menuntut ilmu pengetahuan sebagaimana ia 
mewajibkan kaum lelaki dengan tujuan agar mereka dapat meninggikan taraf pemikiran 
mereka sebagaimana mereka meninggikan roh dan badan mereka mengatasi taraf binatang. 
Dan sewaktu Islam menggalakkan umatnya menuntut ilmu pengetahuan, wanita wanita di 
Eropah masih lagi belum mendapat hak-hak itu kecuali di abad-abad belakangan setelah 
ditekan oleh keadaan-keadaan yang memaksa. 

Demikianlah caranya Islam menghormati dan menghargai kaum wanita dan dengan 
kenyataan-kenyataan itu tiada seorang pun boleh berdegil untuk mengatakan bahwa apa yang 

dilakukan oleh Islam terhadap kaum wanita adalah berdasarkan prinsip bahwa wanita itu 
hanya merupakan makhluk nombor dua atau hamba kaum lelaki saja atau mengatakan bahwa 
peranan. Wanita di dalam kehidupan hanya satu peranan yang kecil saja yang tidak masuk 
dalam perhitungan, kerana jika demikianlah sikap 'Islam terhadap wanita sudah tentu ia tidak 
menggalakkan wanita menuntut ilmu. Sebab galakan menuntut ilmu itu sendiri mempunyai 
implikasinya yang tersendiri, malah dengan galakan menuntut ilmu itu saja sudah cukup 
untuk membuktikan bagaimana tingginya kedudukan wanita di dalam Islam, satu kedudukan 
yang bukan saja tinggi di sisi Allah, malah tinggi di sisi manusia seluruhnya. 

Setelah Islam mengaku hak-hak kemanusiaan yang sam kepada lelaki dan wanita, maka 
Islam bertindak pula membeda bedakan di antara keduanya dalam setengah-setengah hak dan 
kewajipan. Perbezaan dalam beberapa aspek inilah yang menimbulkan kekecohan yang 
dibangkitkan oleh pemimpin-pemimpin konggres wanita dan disokong oleh setengah-setengah 
penulis, pemimpin-pemimpin masyarakat dan angkatan-angkatan muda dan kaum lelaki. 
Allah sajalah yang mengetahui samada mereka benar-benar jujur untuk memperbaiki 
masyarakat atau mereka hanya bertujuan agar kaum wanita itu mudah dipikat di 
perhimpunan-perhimpunan dan di tengah-tengah jalan. 

Sebelum kita memperincikan aspek-aspek perbedaan yang telah digariskan oleh Islam di 
lelaki dan wanita, eloklah kita tinjau persoalan ini dari kacamata fisiologi, biologi dan saikologi 
dan selepas itu barulah kita kemukakan pandangan Islam. 

Marilah kita bertanya adakah wanita dan lelaki itu satu jenis atau dua jenis? Adakah 
kedua-duanya melaksanakan satu tugas yang sama atau dua tugas yang berlainan? Inilah 
pokok persoalan. Seandainya pemimpin-pemimpin wanita yang sering mengadakan konggres 
untuk menuntut hak-hak persamaan dan seandainya penulis-penulis wanita bermaksud untuk 
mengatakan kepada kita bahwa di antara jenis lelaki dan jenis wanita tidak terdapat sebarang 
perbedaan dan segi susunan badan, perasaan dan fungsi biologi dalam hidup, maka tentulah 
kita tidak dapat berkata apa-apa pun kepada mereka, tetapi jika mereka mengakui adanya 
perbezaan di antara dua jenis itu, maka barulah kita mendapat asas-asas yang wajar untuk 
mengadakan satu perbincangan yang jujur dalam persoalan ini. 

Saya telah pun membincangkan masaalah persamaan di antara jenis lelaki dan wanita 
itu dengan agak detail dalam buku saya "Manusia Di antara Materialisma dan Islam" pada bab 
"Masaalah Sex" dan saya kira tidaklah menjadi satu halangan jika saya kutipkan di sini 
beberapa paranya: 

"Hasil dan perbedaan tugas dan matalamat yang penting itu, timbullah perbedaan tabiat 
di antara lelaki dan perempuan agar masing-masing dapat memikul tugas-tugas hidupnya 
yang pokok. Kedua-dua jenis itu telah diperlengkapkan dengan segala kemudahan untuk 
menyesuaikan diri dengan tugas masing-masing. 

"Kerana itu saya tidak dapat mengerti apakah yang dimaksudkan oleh laungan-laungan 
kosong yang menuntut hak persamaan mutlak di antara lelaki dan wanita. Untuk menuntut 
hak persamaan sebagai manusia sudah tentu merupakan satu tuntiitan yang memang wajar 
dan makkul kerana lelaki dan wanita memanglah dua bahagian manusia yang tidak boleh 
dibedakan, tetapi untuk menuntut hak persamaan di antara tugas-tugas hidup dan segala 
tindak-tanduknya tentulah merupakan satu tuntutan yang tidak dapat dipraktikkan walaupun 
seluruh wanita di dunia menuntut demikian dan walaupun mereka mengadakan berbagai 
bagai konggres dan membuat resolusi-resolusi yang tegas. 

Konggres-konggres dan keputusan-keputusan yang penting tidak akan dapat 
mengubahkan hakikat-hakikat kejadian lelaki dan wanita, ia tidak akan dapat menjadikan 

kaum lelaki mengongsikan kaum wanita dalam tugas-tugas mengandung, melahir dan 
menyusukan bayi. 

"Sesuatu tugas biologi itu tidak dapat dilaksanakan tanpa satu penyesuaian jiwa dan 
fizikal yang khusus. Ini bererti bahwa ikhtisas jenis wanita dengan tugas-tugas mengandung 
dan menyusu itu tentulah memerlukan kepada perasaan-perasaan, sentiment-sentimen dan 
pemikiran khusus yang sesuai untuk mereka memikul tugas yang besar itu. 

Perasaan kasih mesra yang tinggi, kesediaan memberi khidmat-khidmat luhur, 
kesabaran bekerja tidak putus-putus, ketelitian membuat perhitungan dan tindakan yang 
menjadi ciri-ciri keibuan itulah yang merupakan bentuk strakcer jiwa, saraf dan pemikiran 
kejadian seorang wanita kemudian strakcer itu disesuaikan pula dengan satu bentuk strakcer 
tubuh badan yang sesuai untuk melaksanakan tugas mengandung dan menyusukan bayi. 
Kedua-dua strakcer itu mengkoordinasi dan menyempurnakan satu sama lain. Dan kedua 
strakcer itu harus wujud bersama-sama jika tidak, maka kejadian wanita akan menjadi satu 
kejadian yang anih dan abnormal. 

Perasaan kasih mesra yang begitu halus, letusan emosi yang pantas dan perasaan- 
perasaan yang sentiasa berkubar-kubar itulah yang membentuk sumber sentimen wanita yang 
penuh, limpah dan mudah dirangsang dan seluruhnya itu merupakan keperluan keperluan 
untuk menjadi ibu. Ini menunjukkan bahwa wanita itu lebih banyak mempunyai aspek 
sentimen dan aspek intelektual. Ini adalah sesuai untuk melayani kehendak-kehendak kanak- 
kanak kerana tugas untuk mengasuh kanak-kanak itu tidak banyak memerlukan kepada 
fikiran-fikiran yang kadang-kadang cepat dan lambat atau kadang-kadang bersedia memberi 
respon dan kadang-kadang tidak, malah ia lebih banyak memerlukan kepada sentimen- 
sentimen yang berkubar-kubar, yang tidak berfikir dan sentiasa bersedia untuk menyahut 
panggilan bayi dengan segera tanpa lambat-lambat dan tempoh-menempoh. 

Inilah ciri-ciri kejadian kaum wanita dan ciri-ciri inilah yang menolong kaum wanita 
dalam melaksanakan tugas keibuannya yang pokok dan matlamat hidupnya yang memang 
sedemikian dirancang. 

Pihak kaum lelaki pula ditugaskan untuk memikul kewajipan yang berlainan pula dan ia 
dilengkapkan dengan susunan kejadian yang sesuai dengan kewajipannya dan berlainan dan 
kaum perempuan. Ia ditugaskan untuk berjuang di dalam gelanggang luar kehidupan dalam 
bentuk usaha-usaha menentang ancaman-ancaman binatang buas di hutan rimba, atau dalam 
bentuk usaha-usaha menghadapi kekuatan-kekuatan alam baik di langit atau di bumi atau 
dalam bentuk usaha-usaha menentang peraturan-peraturan pemerintahan dan undang-undang 
ekonomi yang tidak adil. Seluruh usaha itu adalah untuk menjamin sumber rezeki dan untuk 
melindungi dirinya dan anak isterinya dari segala pencerobohan. 

Untuk melaksanakan tugas-tugas itu kaum lelaki tidak memerlukan kepada emosi dan 
sentimen yang berkubar-kubar, malah sentimen yang berkubar-kubar itu akan merusakkan 
tugasnya, kerana sentimen yang meluap-luap sering membuat seseorang itu berubah-ubah 
sikap dan tidak tabah dalam melaksanakan sesuatu tindakan atau matalamat. 

Pendeknya kekuatan sentimen dan emosi yang subur itu hanya sesuai untuk 
melaksanakan tugas-tugas keibuan yang menghadapi keadaan-keadaan yang tidak tetap, dan 
tidak sesuai untuk melaksanakan tugas-tugas berencana yang memerlukan kesabaran dan 
ketabahan dalam jangka waktu yang lama, kerana itu kejadian lelaki lebih banyak memerlukan 
kepada ciri kekuatan fikiran dan intelektual. Sebab kekuatan fikiran lebih mampu mengaturkan 
tadbir-tadbir dan membuat rancangan-rancangan yang teliti sebelum dilaksanakan. Kekuaran 
fikiran juga tidak bertindak secepat sentimen yang berkubar-kubar, kerana apa yang 
diharapkan dari fikiran itu bukannya kepantasan bertindak, malah ialah ketelitian bertindak 

yang memperhitungkan segala kemungkinan dan akibah-akibah juga ketelitian memilih cara- 
cara yang baik untuk mencapai matalamat-matalamat yang dikehendaki, samada matalamat itu 
berupa memburu-buruan atau merekakan satu alat atau mengaturkan rancangan ekonomi atau 
menyusun politik pemerintahan atau melancarkan peperangan atau mengadakan perdamaian. 
Semuanya itu merupakan urusan-urusan yang memerlukan penggunaan fikiran yang 
mendalam dan urusan urusan itu akan rusak apabila dikendalikan oleh sentiment-sentimen 
yang tidak stabil. 

Kerana itu kaum lelaki diletakkan pada tempat yang wajar untuk melaksanakan tugas- 
tugasnya yang wajar. Hakikat ini dapat menjelaskan peri adanya banyak perbedaan kelakuan 
di antara kaum lelaki dan kaum wanita misalnya mengapa lelaki begitu mantap dan gigih 
melaksanakan tugas-tugasnya, di mana ia memberi sebahagian terbesar dan jiwa dan akal 
fikirannya, sedangkan dalam bidang sentimen kaum lelaki kelihatan terumbang-ambing dan 
berubah-ubah seperti kanak-kanak. Se baliknya kaum wanita pula kelihatan begitu mantap dan 
tenteram dalam hubungan-hubungan sentimennya terhadap kaum lelaki. Apabila ia 
menghadapi lelaki ia menghadapinya dengan seluruh jiwa-raganya dan menyusun gerak 
langkah dan sepak-terajangnya dengan begitu teliti dan hati-hati. Ia merancangkan matalamat 
matalamat yang mahu dicapainya untuk jangka waktu yang jauh dan dengan gigih berusaha 
untuk melaksanakan kehendak kehendak yang diidaminya. Tetapi di dalam bidang pekerjaan 
kaum wanita tidak merasa begitu mantap dan tenteram melainkan di dalam pekerjaan yang 
dapat memberi kepuasan kepada sebahagian dan tabiat keperempuannya seperti pekerjaan 
pekerjaan merawat, mengajar, mengasuh dan sebagainya. Pekerjaan di gudang-gudang 
pemiagaan juga dapat memberi kepuasan kepada sebahagian sentimen perempuan, kerana di 
sana ia dapat melaksanakan cita-citanya untuk mencari suami yang wajar, tetapi pekerjaan 
yang seperti itu merupakan pekerjaan sementara atau sambilan saja kerana cita-citanya yang 
sebenar dan asli ialah mendapatkan suami, membangun sebuah rumahtangga, membentuk 
satu keluarga dan mengasuh anak-pinak. Sebab itu apabila ia mendapat kesempatan 
melaksanakan cita-cita aslinya Ia akan meninggalkan pekerjaan sementaranya dan terus 
memberi seluruh jiwa kepada rumahtangganya kecuali ia terpaksa meneruskan pekerjaan itu 
kerana sebab-sebab kewangan. 

Bagaimanapun, namun ini bukanlah bererti satu pemisahan yang muktamad di antara 
kaum lelaki dan perempuan dan bukanlah pula bererti bahwa kaum lelaki dan perempuan itu 
masing-masing tidak layak untuk melaksanakan pekerjaan yang diuntukkan kepada jenis yang 
lain. 

Malah, kedua-dua jenis itu bertimbal-balik dan bercampur aduk dan kedua-duanya 
masing-masing mempunyai unsur jenis awannya dengan kadar-kadar yang tidak sama. Kerana 
itu seandainya anda dapati ada wanita-wanita yang berkebolehan dalam mentadbirkan 
pemerintahan atau menjalankan urusan pengadilan atau boleh berkecimpung dalam pekerjaan- 
pekerjaan yang berat atau turut serta dalam peperangan dan pertempuran. Begitu juga 
seandainya anda dapati ada lelaki-lelaki yang berkebolehan di dalam bidang masak-memasak, 
mengurus rumah tangga, mengasuh dan memberi kemesraan kewanitaan kepada kanak-kanak, 
- maka semuanya itu bukanlah perkara luar biasa kerana unsur kedua-dua jenis itu begitu 
bercampur-aduk dan boleh didapati pada jenis lawannya. Tetapi hakikat ini bukanlah 
membawa yang falsu bahwa seluruh perempuan itu dapat mengerjakan semua pekerjaan lelaki 
seperti yang mahu dikatakan oleh pemimpin-pemimpin masyarakat Barat yang lucah atau oleh 
pemimpin-pemimpin masyarakat Timur yang runtuh, malah masalah yang sebenar harus 
ditinjau begini; adakah pekerjaan pekerjaan yang di luar fungsi kewanitaan yang dapat 
dikerjakan oleh mana-mana wanita itu dapat menggantikan fungsi kewanitaan yang asli 
dengan erti ia tidak merasa perlu lagi untuk mempunyai rumahtangga, anak-pinak dan 

keluarga dan seterusnya tidak merasa perlu lagi kepada lelaki untuk melindungi rumah 
tangganya di samping memenuhi keinginan sex dan kebuluran jasadnya? 

Setelah kami bincangkan tentang hakikat-hakikat perbezaan di antara jenis lelaki dan 
jenis wanita, maka sekarang marilah kita kembali membincangkan masaalah-masaalah 
perbedaan di antara dua jenis itu di dalam Islam. 

Keistimewaan Islam adalah terletak pada sistem hidupnya yang realistis. Islam sentiasa 
memelihara tabiat manusia dan tidak pernah membuat peraturan-peraturan yang bertentangan 
dengannya atau memesongkannya. Islam mengajak manusia membersih dan mempertinggi 
tabiat-tabiatnya hingga sampai kepada darjah-darjah ideal yang diimpi-impikannya. Tetapi 
dalam usaha usaha untuk membersihkan tabiat-tabiat itu, Islam tidak menganjur manusia 
supaya bertindak mengubahkan tabiatnya, malah Islam tidak pernah memperhitungkan bahwa 
perubahan yang sedemikian boleh dilakukan atau boleh mendatangkan faedah faedah kepada 
manusia. Islam hanya percaya bahwa sebaik-baik peraturan yang dapat dicapai oleh manusia 
ialah peraturan peraturan yang sesuai dengan tabiatnya yang bersih atau peraturan peraturan 
yang dapat meninggikan tabiatnya dan darjah terpaksa kepada darjah sukarela. 

Dalam menghadapi masaalah-masaalah kaum lelaki dan kaum wanita Islam memilih 
sikapnya yang realistis yang memahami tabiat manusia. Ia memberi hak persamaan di antara 
keduanya dalam perkara-perkara yang memang wajar disamakan dan membedakan di antara 
keduanya dalam perkara-perkara yang memang wajar dibedakan menurut hukum kejadian 
semulajadi. Kini marilah kita tinjau dua masaalah besar, di mana Islam membeda bedakan di 
antara lelaki dan wanita, iaitu masaalah pembahagian pesaka dan masaalah pengetuaan 
keluarga. 

Menurut Islam lelaki diberi hak menerima pesaka sekali ganda dan perempuan. 
Pembahagian sedemikian memang wajar kerana Islam mewajibkan lelaki menanggung semua 
perbelanjaan keluarga, sedangkan perempuan tidak diwajibkan mengeluarkan perbelanjaan 
seperti itu kecuali perbelanjaan untuk kepentingan diri dan perhiasannya saja. (Melainkan jika 
perempuan itu satu satunya menjadi penyara hidup keluarganya dan hal yang seperti ini 
jarang berlaku di dalam sistem Islam, kerana lelaki yang mengambil bahagian asabah 
diwajibkan menanggung perbelanjaan perempual walaupun darjah pertaliannya jauh). Dengan 
peraturan yang sedemikian di manakah ketidakadilan yang dikatakan oleh pejuang yang 
menuntut persamaan yang mutlak di antara lelaki dan perempuan? Marilah kita ketepikan 
sentimen dan dakwaan-dakwaan dan marilah kita tinjau persoalan ini dengan menggunakan 
satu kira-kira yang mudah, iaitu jika perempuan menerima sepertiga bahagian dan harta 
pesaka untuk dibelanjakan bagi kepentingan dirinya, sedangkan lelaki pula menerima dua 
pertiga bahagian tetapi, pertama ia harus menanggung -sara hidup isterinya (kaum 
perempuan) dan kedua ia harus menanggung sara hidup keluarga dan anak-anaknya, maka 
manakah pihak yang lebih banyak mendapat bahagian menurut lojik kira-kira dan angka? 
Seandainya di sana terdapat laki-laki yang membelanjakan seluruh harta kekayaan mereka 
untuk kepentingan diri mereka saja tanpa berkahwin dan membentuk keluarga, maka kes-kes 
yang seperti itu sangat sedikit berlaku, kerana kaum lelaki sememangnya ditugas 
membelanjakan harta kekayaannya untuk membentuk keluarga yang sudah tentu termasuk di 
dalamnya kaum wanita iaitu isterinya. Dia mengeluarkan perbelanjaan itu bukan di atas asas 
sukarela, tetapi di atas asas kewajipan sebagai lelaki. 

Bagi pihak perempuan (isteri) pula walaupun sebanyak mana ia memiliki kekayaan, 
namun lelaki (suami) tidak berhak menggunakan kekayaan itu sedikit pun kecuali dengan 
sepenuh persetujuannya. Malah dialah yang harus menyarakan perbelanjaan hidup isterinya 
seolah-olah isterinya itu tidak punya milik apa-apa dan bagi pihak isteri yang kaya itu pula 

berhak mengadu kepada pihak yang berkuasa jika suaminya enggan memberi nafkah atau 
tidak cukup memberi nafkah kerana menimbangkan isterinya sudah berharta, maka pihak 
mahkamah akan memaksa suami itu samada menanggung nafkah isterinya atau 
menceraikannya. 

Berdasar perhitungan ini tidak syak lagi bahwa kaum wanita lah yang lebih banyak 
mendapat bahagian dan keseluruhan harta pesaka, sedangkan dua bahagian yang diterima 
oleh kaum lelaki itu bukanlah merupakan satu pembahagian istimewa, kerana kaum lelaki 
telah dipertanggungjawabkan dengan tugas nafkah yang tidak dipertanggungjawabkan kepada 
kaum wanita. 

Demikian sistem pembahagian yang diatur oleh Islam mengenai harta pesaka yang 
didapati tanpa susah payah itu. Pembahagian itu memanglah diasaskan di atas seadil-adil 
undang undang yang pernah dicapai oleh manusia hari ini iaitu undang-undang yang 
menetapkan bahwa, "Setiap orang berhak mendapat kadar. yang diperlukannya" dan ukuran 
keperluan itu bergantung keparta tugas-tugas yang dipertanggungjawabkan kepadanya. 

Tetapi di dalam harta pencarian Islam tidak menetapkan sebarang perbedaan di antara 
lelaki dan wanita samada dalam peraturan upah atau di dalam keuntungan perniagaan atau 
hasil mahsul tanah atau sebagainya, kerana di dalam bidang ini Islam menggunakan satu 
ukuran yang lain pula iaitu "Persamaan tenaga dan ganjaran." Dengan sikap yang demikian 
jelaslah bahwa Islam sama sekali tidak berlaku tidak adil terhadap kaum wanita atau 
memandang persoalan wanita dengan berdasarkan ukuran bahwa nilai wanita ialah separuh 
dan nilai lelaki seperti yang difahamkan oleh orang-orang Islam yang jahil atau seperti yang 
dituduh oleh musuh-musuh Islam, kerana dengan menggunakan ilmu kira-kira yang mudah 
saja kita dapat membuktikan bahwa tuduhan itu adalah tidak benar. 

Penilaian kesaksian (jadi saksi)( Evidence) dua orang perempuan sama dengan kesaksian 
seorang lelaki dalam Islam itu bukanlah dapat dijadil dalil bahwa nilai wanita dalam Islam itu 
sama dengan separuh nilai lelaki. Malah apa yang ditetapkan oleh Islam dalam peraturan jadi 
saksi itu merupakan satu langkah yang bijak untuk benar-benar menjamin keutuhan kesaksian 
itu samada untuk kepentingan pihak yang tertuduh atau untuk menentangnya. 

Melihat tabiat perempuan itu mudah dan cepat terpengaruh kepada emosi dan sentimen 
yang mungkin melencongkan kedudukan-kedudukan kes yang sedang dibicarakan itu, maka 
kerana itu Islam menetapkan bahwa kesaksian seorang perempuan itu haruslah disokong oleh 
seseorang perempuan yang lain agar jika keterangan salah seorangnya tidak tepat, maka yang 
seorang lagi itu dapat membetulkannya, kerana mungkin pihak yang tertuduh atau yang dibela 
itu seseorang perempuan jelita yang mungkin merangsangkan perasaan cemburu pada 
perempuan yang menjadi saksi, atau mungkin pula pihak yang tertuduh atau yang dibela itu 
seorang budak muda yang mungkin menimbulkan perasaan keibuan, kasihan belas dan 
sebagainya, pada saksi perempuan samada disedari atau tidak, dan hal ini mungkin 
mendorongnya untuk memberi keterangan-keterangan yang tidak benar. Tetapi jarang sekali 
dua orang perempuan yang berdiri di muka pengadilan sebagai saksi dapat berpakat memberi 
keterangan yang dusta melainkan salah seorangnya ada-ada saja memperlihatkan telatah- 
telatah yang boleh membuka rahsia pembohongan kawannya. Namun demikian kesaksian 
seseorang perempuan itu adalah diterima dan dipegang oleh mahkamah apabila ia menjadi 
saksi dalam perkara-perkara atau urusan-urusan ke perempuanan yang menjadi bidang 
ikhtisasnya. 

Mengenai masaalah pengetuaan keluarga, satu hal yang pasti ialah perkongsian 
rumahtangga di antara lelaki dan wanita itu harus diserahkan kepada seorang ketua untuk 
mentadbirkannya dan melindungi anak-pinak yang lahir dan perkongsiannya itu dan 

seterusnya untuk memikul tanggungjawab-tanggungjawab kekeluargaan yang lain. Di dalam 
mana-mana organisasi pun memerlukan seorang ketua yang bertanggungjawab, jika tidak, 
organisasi-organisasi itu akan menghadapi kekacauan dan keadaan yang tidak teratur dan 
semua orang-orang yang terlibat akan mengalami kerugian-kerugian. 

Dalam menentukan siapakah yang harus diserahkan teraju pengetuaan keluarga atau 
rumahtangga itu, di sana terdapat tiga pilihan. Pertama diserahkan kepada lelaki, kedua 
diserahkan kepada wanita dan ketiga diserahkan kepada pengetuaan bersama. 

Pada dasarnya kita terpaksa menolak pilihan yang ketiga, kerana pengalaman- 
pengalaman hidup telah membuktikan bahwa satu urusan yang diketuai oleh dua orang ketua 
itu lebih merusakkan lagi dan dibiarkan urusan itu tanpa ketua. Al-Quran telah pun 
menjelaskan tentang penciptaan langit dan bumi jika keduanya dicipta dan ditadbirkan oleh 
dua tuhan lain dan Allah sudah tentu kedua-duanya akan rusak binasa dan sudah tentu tiap- 
tiap tuhan itu masing-masing berbangga dengan ciptaannya dan masing-masing berusaha 
untuk menewaskan yang lain. Kalau hal ini mungkin berlaku di antara tuhan-tuhan, maka 
sudah tentu kekacauan akan lebih hebat berlaku dalam kalangan kita manusia biasa. 

Tlmu jiwa telah pun menandaskan bahwa kanak-kanak yang terdidik di dalam naungan 
dua ibubapa yang sentiasa bergaduh kerana berebut kuasa di rumahtangga sering menjadi 
korban kekacauankekacauan perasaan dan komplek-komplek jiwa. 

Kini yang tinggal hanya pilihan yang pertama dan pilihan yang kedua saja. Dan sebelum 
kita membincangkan kedua-dua pilihan itu eloklah kita lebih dulu bertanya. manakah yang 
lebih layak untuk bertugas menjadi pemimpin fikiran atau sentimen? Jika jawapannya fikiran 
dengan alasan kerana fikiranlah yang dapat menjalankan pentadbiran dan pengurusan yang 
teliti tanpa dipengaruhi oleh sentimen-sentimen yang berkubar yang sering menyelewengkan 
manusia dan jalan yang lurus, maka masaalah itu dengan sendirinya selesai tanpa memerlukan 
perbahasan perbahasan yang panjang lebar. Tegasnya kejadian lelaki yang lebih banyak 
dilengkapkan dengan kehandalan berfikir dan kesanggupan benjuang dan memikul akibah- 
akibah dan tanggungjawab tanggungjawabnya adalah lebih sesuai dan wanita untuk 
memegang tampuk pimpinan dan pengetuaan di rumahtangga. Malah wanita sendiri tidak 
memandang hormat kepada lelaki yang dapat dikongkong olehnya, malah lelaki seperti itu 
dipandang hina dan tidak diberi sebarang kepercayaan olehnya. 

Kita tidak dapat mengatakan bahwa sikap wanita yang suka tunduk kepada lelaki itu 
sebagai saki-baki dan kesan-kesan pendidikan lama yang telah bersarang dalam akal tak 
sedarnya dan telah mempengaruhi perasaannya di luar kesedarannya, kerana wanita Amerika 
yang mempunyai kedudukan yang sama dengan kaum lelaki dan mempunyai sepenuh 
kebebasan juga kembali tunduk kepada lelaki. Mereka lebih hebat membujuk-membujuk dan 
membelai lelaki, mereka begitu tertarik kepada otot-otot anggotanya yang gagah dan kepada 
dadanya yang lebar, di mana mereka menyerahkan diri ke dalam rangkulannya sesudah hati 
mereka begitu puas dan pasti bahwa lelaki itu memang lebih kuat dan gagah dan mereka. 

Di permulaan mendirikan rumahtangga, si isteri mungkin juga bercita-cita untuk 
menguasai tampuk pengurusan rumahtangga, tetapi setelah ia memjkul bebanan membela 
anak-anak yang melesukan badan dan sarafnya, ia dengan segera akan melepaskan cita-cita itu, 
kerana ia sedar bahwa ia tidak mempunyai simpanan tenaga-tenaga fikiran dan saraf yang 
memungkinkannya untuk memikul tugas yang lebih besar dan apa yang sedang dipikulnya. 

Apabila Islam menyerah tampuk pengetuaan rumahtangga kepada lelaki, maka ini 
bukanlah bertujuan supaya lelaki itu bertindak sewenang-wenang terhadap perempuan dan 
pentadbiran rumahtangga, malah sebaliknya supaya ia berlaku adil dan mentadbir dengan 
saksama. Pengetuaan yang bertanggungjawab tidak menepikan perundingan dan tidak 

menolak kerjasama, kerana itu pentadbiran rumahtangga haruslah dijalankan dengan 
semangat kerjasama di antara lelaki dan wanita. Pimpinan dan pengetuaan yang berjaya ialah 
pimpinan yang berlandaskan sikap saling mengerti dan saling bertimbangrasa terhadap satu 
sama lain. Ajaran-ajaran Islam dalam hubungan ini adalah dituju untuk mewujudkan semangat 
kerjasama di dalam pentadbiran rumah tangga dan untuk melahirkan perasaan saling mengerti 
dan saling mesra. Firman Allah di dalam al-Quran, "Bergaullah dengan isteri-isterimu itu 
dengan baik." (Surah an-Nisa(19)) Sabda Rasulullah pula, "Orang yang paling baik di antara 
kamu ialah orang yang paling baik terhadap isterinya."(Riwayat al-Tirmizi) Di sini Rasulullah 
dengan tegas menentukan bahwa ukuran kebaikan seseorang lelaki itu ialah cara layanannya 
terhadap isterinya. Ini adalah satu ukuran yang sungguh-sungguh tepat kerana apabila 
seseorang lelaki itu memberi layanan yang buruk kepada isterinya, maka ini membuktikan 
bahwa jiwanya mungkin diserapi penyakit-penyakit yang akibahnya membunuh atau 
menghambat sikap-sikap yang baik. 

Tetapi hubungan-hubungan resmi di dalam keluarga itu banyak menimbulkan 
kekeliruan yang memerlukan penjelasan. Setengah-setengah kekeliruan itu bersangkutan 
dengan kewajipan isteri terhadap suami dan setengah-setengahnya pula berkaitan dengan 
masaalah "Talaq" dan "Poligami." 

Pada hemat saya perkahwinan sebahagian besarnya merupakan masaalah peribadi. Ia 
adalah sama seperti ikatan-ikatan yang lain yang berlangsung di antara dua manusia yang 
mana pada pokoknya adalah bergantung kepada sifat-sifat peribadi, keadaan keadaan jiwa dan 
akal fikiran, juga keadaan-keadaan rupa-paras tubuh badan dan dua pihak yang berkenaan itu. 
Semuanya itu merupakan hal-hal yang sukar untuk diatur oleh undang-undang. Seandainya 
kita dapati keadaan hubungan suami isteri itu begitu rukun dan damai, maka itu tidaklah 
semestinya bererti kerana kedua-dua suami isteri itu masing-masing pandai menjaga 
kewajipan-kewajipannya terhadap satu sama lain. 

Kita juga sering mendengar setengah-setengah suami isteri tidak dapat kembali kepada 
hubungan rukun dan damai melainkan setelah mereka bergaduh dengan sengitnya dan dengan 
menggunakan lebih dan tangan dan lidah. Kerana itu apabila didapati suami isteri yang selalu 
bergaduh dan bertengkar maka ini bukanlah semestinya bererti bahwa sebab-sebab 
pergaduhan itu ialah kerana si suami bersifat kasar atau kerana si isteri selalu durhaka. Malah 
kita sering juga mendengar tentang suami isteri yang masing masing merupakan manusia- 
manusia yang cukup baik, tetapi perasaan mereka tidak secocok satu sama lain, walaupun 
kadang kadang kedua-duanya begitu sedih menyesali nasib mereka yang tidak dapat hidup 
sefaham dan seia sekata itu, tetapi malangnya mereka tidak juga dapat mencapai 
persefahaman. 

Walau bagaimanapun, satu undang-undang umum adalah perlu untuk mengaturkan 
perkahwinan itu. Islam sebagai satu undang-undang yang cukup arif dengan selok-belok hidup 
manusia tentulah tidak akan membiarkan masaalah perkahwinan yang sensitif tanpa satu 
peraturan khusus yang sekurang-kurangnya menentukan batas-batas tertentu yang tidak 
seharusnya dilewati, setelah itu terpulanglah kepada suami isteri itu menyesuaikan diri sendiri 
dalam batas peraturan itu. 

Sudah tentu kita tidak perlu menggunakan senjata undang undang seandainya kita 
suami isteri dapat hidup dalam rukun dan damai, kerana perkahwinan yang sefaham itu tidak 
perlu lagi kepada kekuatan undang-undang. Dengan erti setiap suami isteri itu tidak perlu 
mengatakan kepada dirinya, "Menurut undang undang aku pasti bertindak begini, jika tidak, 
aku bererti menyalahi undang-undang kerana persefahaman yang sebenar itu biasanya lahir 
dan persesuaian mizaj di antara suami isteri atau lahir dan persamaan jiwa yang menyintai satu 




Salah Faham Terhadap Islam - Muhammad Qutb 

sama lain atau lahir dan perasaan cinta yang mengikatkan di antara dua hati itu walaupun 
cinta di antara keduanya itu tidak seimbang, kerana yang dipenlukan ialah wujudnya perasaan 
cinta yang cukup untuk meneruskan perkongsian hidup mereka. 

Tetapi apabila kita suami isteri terlibat di dalam perselisihan dan persengketaan, maka 
barulah kita mencari undang-undang dan menuntut keadilannya untuk menyelesaikan 
perselisihan itu. 

Apa yang diperlukan dan satu undang-undang itu ialah ia harus sentiasa adil dan tidak 
menyebelahi mana-mana pihak untuk menentang satu pihak yang lain dan ia harus seboleh- 
bolehnya meliputi sebanyak-banyak kes yang dapat. Tetapi dalam hubungan ini saya ingin 
ulangkan bahwa tiada undang-undang yang dapat meliputi seluruh kes manusia, atau dengan 
lain-lain perkataan, tiada undang-undang yang cukup lengkap dan secara literalnya dapat 
diaplaikan kepada semua kes dengan adil dan wajar. 

Sekarang marilah kita tinjau undang-undang Islam dan segi tugas-tugas seorang isteri 
yang sering menimbulkan sungutan dan kekeliruan itu dan dalam hubungan ini bagi saya ada 
tiga pertanyaan penting: 

Adakah tugas-tugas itu merupakan tugas-tugas yang tidak adil terhadap perempuan? 

Adakah tugas-tugas itu merupakan tugas-tugas pihak kaum isteri saja tanpa sebarang 
ganjaran dan suami? 

Adakah tugas-tugas itu merupakan tugas-tugas abadi yang tidak .dapat dielak oleh isteri 
apabila ia ingin membebaskan dirinya? 

Ada tiga tugas pokok seorang isteri terhadap suaminya iaitu: 

1) Isteri harus mentaati suaminya apabila dijemput bersetiduran dengannya. 

2) Jangan membiarkan orang yang tidak disukai suaminya masuk ke dalam rumahnya. 

3) Menjaga kesucian dirinya apabila suami tiada di rumah. 

Mengenai tugas pertama eloklah diterangkan dengan lebih jelas lagi dan hikmat dan tugas itu 
memanglah nyata, kerana tabiat fizikal lelaki begitu mendesak untuk meluahkan tenaga sexnya 
setiap kali terkumpul dan menggarangnya tenaga itu. Apabila keinginan sexnya puas dapatlah 
ia menumpukan - kepada kerja kerja dan usaha-usaha yang lain atau dapatlah ia menghadapi 
masaalah-masaalah hidup dengan perasaan yang tenang tanpa dikongkong oleh kegelisahan- 
kegelisahan dan keinginan-keinginan yang memberontak. Semasa muda terutamanya, lelaki 
lebih acap mengingini kepuasan sex, sedangkan wanita pula lebih mendalam responnya 
kepada keinginan sex, di mana ia memberi seluruh jiwa dan jasadnya sekali bukan hanya 
sekadar memberi jasadnya saja. 

Sudah sememangnya perkahwinan itu dituju untuk memenuhi keinginan sex di 
samping memenuhi keperluan jiwa, sosial dan ekonomi, kerana itu seandainya suami 
mendapati isterinya enggan memberi kerjasama untuk memuaskan sex, maka ia akan mencari 
kepuasan yang haram di luar rumah. Masyarakat tentulah tidak seharusnya membiarkan 
terjadinya hal yang seperti itu dan si isteri pula tentulah tidak rela melihat suaminya mencari 
kepuasan jasad dan jiwanya pada perempuan yang lain, kerana walau bagaimana pun 
kedudukan perempuan itu ia tetap menjadi musuhnya. 

Sebab-sebab keengganan seorang isteri untuk menyahi pelawaan suaminya yang ingin 
bersetiduran dengannya itu tidaklah terkeluar dan tiga sebab yang berikut: Pertama mungkin 
kerana si isteri itu begitu benci kepada suaminya hingga tidak sanggup untuk bersetubuh 
dengannya. Kedua mungkin kerana si isteri itu pada dasamya merasa jejek dan takut kepada 

persetubuhan walaupun hatinya begitu cinta kepada suaminya. Ini merupakan satu 
pengidapan jiwa yang tidak normal dan memang berlaku di dalam kenyataan. Ketiga mungkin 
kerana si isterinya di waktu dipelawakan oleh suaminya itu tidak berselera untuk bersetubuh 
walaupun ia kasihkan suaminya dan tidak menaruh sebarang perasaan jejek kepada 
persetubuhan. 

Kes pertama merupakan satu sikap keengganan yang berkekalan, bukan satu sikap 
sementara kerana sebab-sebab waktu atau perbuatan-perbuatan tertentu. Satu kes yang jelas 
membayangkan bahwa di sana tidak ada sebarang harapan baik bagi kedua-duanya untuk 
meneruskan perkongsian hidup mereka. Jalan penyelesaian yang balk bagi mereka ialah 
mengatur langkah-langkah untuk bercerai. Dan untuk meneruskan perceraian itu. Si isteri 
mempunyai lebih dan satu jalan sebagaimana yang akan diterangkan nanti. 

Kes yang kedua juga merupakan satu sikap keengganan yang berkekalan yang bukan 
terjadi akibah kegelojohan suami. Satu persetujuan untuk mengatasi keadaan ini perlu 
dilakukan dengan terusterang oleh kedua suami isteri iaitu samada si suami menerima 
keengganan isteninya itu dengan penuh sabar atau si isteri memaksakan dirinya menyahut 
permintaan suaminya demi menyelamatkan kasihnya terhadap suaminya dan demi 
menghindarkan perceraian. Dan sekiranya tiada jalan lain lagi yang dapat melahirkan 
penyelesaian, maka bolehlah mereka berpisah dengan baik. 

Tindakan undang-undang mewajibkan isteri patuh kepada pelawaan suami bukanlah 
satu tindakan yang sewenang-wenang dan zalim, malah kerana intisari perkahwinan pastilah 
mengan dungi hubungan kelamin. Sebarang keengganan isteri mungkin mengakibahkan suami 
mencari kepuasan sex dengan melakukan jinayah akhlak atau dengan mengahwini perempuan 
lain iaitu satu hal yang memang tidak disukai isteri. Tetapi undang-undang tidak mewajibkan 
isteri menyerahkan dirinya jika ia sendiri begitu benci terhadap suaminya dan tidak sanggup 
lagi bersetubuh dengannya. Kasih sayangnya yang selama ini telah lenyap dan berganti dengan 
kebencian. Dalam kes ini mereka dibolehkan bercerai kerana benci. 

Kes yang ketiga pula merupakan satu kesulitan sementara yang dapat diatasi dengan 
mudah. Hilang selera atau jejekkan persetubuhan dalam waktu-waktu tertentu mungkin 
disebabkan oleh kepenatan atau kemasyghulan, tetapi keadaan itu tidak lama akan hilang 
apabila kekuatan jiwa dan jasmaninya kembali pulih dan segar. Kerana itu Rasulullah 
menggalakkan lelaki agar bercumbu-cumbu dan belai-membelai sebelum bersetubuh. 
Tujuannya supaya hubungan kelamin bukanlah semata-mata merupakan hubungan jasmani, 
malah pastilah serentak merupakan per hubungan jiwa dan supaya perasaan yang dingin 
terhadap sex itu dapat dibangkitkan dengan sebaik-baiknya. 

Tetapi apabila keadaan berlaku sebaliknya, iaitu isteri inginkan hubungan kelamin, 
sedangkan suami euggan bersetubuh kerana sebab-sebab yang tertentu — hal seperti ini jarang 
berlaku terutama dalam masa muda — maka si isteri masih mempunyai jalan untuk 
mengatasinya, kerana undang-undang Islam yang mewajibkan isteri mematuhi keinginan 
suaminya juga tidak lupa melindungi hak keinginannya yang halal. Islam mewajibkan suami 
menunaikan kewajipan rnembayar nafkah batin apabila dituntut oleh isterinya dan seandainya 
suami gagal berbuat demikian, maka isteri berhak menuntut talak. Di sini dapatlah kita melihat 
bagaimana Islam mengenakan kewajipan dan memberi hak yang sama kepada suami dan isteri, 
di mana hak dan peribadi kaum isteri tidak pernah disia-sia dan dizalimi. 

Tugas kedua seorang isteri ialah ia harus jangan membenarkan orang-orang yang tidak 
disukai suaminya masuk ke rumahnya (ini bukanlah untuk maksud yang curang kerana hal ini 
memanglah diharamkan oleh Islam walaupun dibenarkan oleh suaminya). Tugas ini 
diwajibkan kerana banyak pertelingkahan dan salah faham di antara suami dan isteri adalah 

terjadi akibah campur tangan dan hasutan seorang asing yang tidak bertanggungjawab yang 
berulang-alik ke rumah itu. Seandainya si suarni melihat hal yang seperti itu berlaku di 
rumahtangganya dan menuntut isterinya supaya jangan membenarkan orang itu berulang ke 
rumahnya, maka si isteri wajib mernatuhinya. Keengganan isteri untuk berbuat demikian akan 
mengekalkan sumber-sumber fitnah yang membawa porak peranda kepada rumahtangga yang 
mungkin mengakibahkan mustahil untuk didamaikan lagi. Kerana itu kewajipan isteri 
mematuhi permintaan suaminya itu adalah satu langkah untuk kebaikan dan keamanan 
rumahtangga yang di bangun bersama oleh kedua-duanya, juga untuk kepentingan anak-anak 
yang memerlukan suasana rumahtangga yang aman damai dan sebarang percekcokan dan 
pergaduhan-pergaduhan kerana kanak-kanak yang dibesarkan dalam suasana pergaduhan itu 
akan mengalami berbagai kesulitan jiwa dan kekacauan fikiran. 

Barangkali tentu ada orang yang merasa musykil dan ingin bertanya, "Mengapa 
undang-undang tidak pula mewajibkan suami supaya jangan membenarkan orang-orang yang 
tidak disukai oleh isteri itu berulang-alik ke rumahnya?" 

Di dalam keadaan-keadaan normal atau di masa suasana rumahtangga di penuh kasih 
sayang, saling mengerti dan budi bahasa yang tinggi dan kedua-dua belah pihak, maka 
tentulah segala persoalan rumahtangga dapat diselesaikan melalui tolak ansur dan 
persefahaman yang baik tanpa sebarang pertelingkahan dan tentulah kita tidak memerlukan 
pertolongan undang-undang untuk menyelesaikannya. Tetapi dalam hubungan ini kita harus 
jangan lupa bahwa emosi-emosi wanita dalam kebanyakan keadaan mereka tidaklah selalunya 
lojis, kadang-kadang perasaan cemburu atau rnasaalah-masaalah peribadi yang bukan 
merupakan masaalah kepentingan rumahtangga menjadi motif si isteri membencikan 
mertuanya atau saudara suaminya atau kerabat-kerabatnya yang perempuan. Dalam 
kedudukan yang seperti ini jika si suami diwajibkan juga mematuhi kehendak-kehendak 
isterinya supaya menyingkiri perempuan-perempuan yang tidak disukainya itu sudah tentu 
bertentangan dengan kepentingan dan keharmonian rumahtangga kerana kemarahan dan 
kecemburuan itu kadang kadang merupakan satu ledakan emosi semata-mata yang tidak lama 
kemudian akan hilang. Dan terkadang-kadang pula tidak berasas. 

Saya sama sekali tidak bermaksud untuk menegaskan bahwa apa yang dilakukan oleh 
suami itu adalah betul belaka dan apa yang dibuat oleh isteri salah semuanya. Memang benar si 
suami itu kadang-kadang bertindak seperti kanak-kanak yang kecil dan suka membuat helah 
dan tipudaya dan memang benar bahwa si isteri kadang-kadang wajar apabila ia menuntut 
suaminya menyingkirkan perempuan tertentu yang tidak disukainya dan rumahtangganya, 
kerana mereka benar-benar berusaha untuk meruntuhkan rumahtangganya kerana sebab-sebab 
yang tertentu. Tetapi walau pun demikian undang-undang terpaksa memandang kepada 
kejadian-kejadian yang lebih banyak dan menyelaraskan dirinya dengan tabiat semulajadi yang 
memandang lelaki itu lebih banyak berhakimkan akal dan perempuan lebih banyak 
dipengaruhi emosi dan sentimen. Selain dan itu kaum isteri mempunyai jalan keluar lain yang 
terbuka lebar apabila ia tidak sanggup lagi untuk meneruskan perkongsian hidupnya dengan 
lelak itu. Jalan yang lebar itu ialah perceraian. 

Tugas isteri yang harus memeliharakan kehormatan suami dan harta bendanya ketika ia 
tidak berada di rumah tentulah merupakan satu tugas yang lojis yang saya fikir tiada seorang 
pun yang akan membantah, malah tugas itu merupakan satu tugas bersama suami dan isteri. 

Kini marilah kita bincangkan pula perkara nusyuz samada dan pihak isteri atau suami. 

Oleh kerana suami memegang teraju pimpinan terhadap isteri, maka ia diberi hak 
mendisiplinkan isterinya yang nusyuz. Hak ini telah diterangkan di dalam ayat, "Mengenai 
isteri-isteri yang kamu bimbangkan nusyuznya, maka nasih mereka dan pisahkan diri dari 

tempat tidur mereka dan pukullah mereka." (Surah an-Nisa(34)) Kemudian jika mereka kembali 
menaati kamu, maka janganlah kamu mencari jalan untuk menyusahkannya lagi." 

Di sini dapatlah diperhatikan bagaimana al-Quran memberi arahan-arahan yang 
berperingkat-peningkat mengenai cara-cara untuk mendisiplin dan mengatasi isteri yang 
nusyuz dan kemuncak dan disiplin itu ia memberi kebenaran kepada suami untuk memukul 
isterinya dengan pukulan ringan yang tidak meninggalkan kesan. Di sini kami merasa tidak 
perlu untuk memperkatakan kes-kes suami yang telah menyalahgunakan hak-hak 
mendisiplinkan isteri mereka, kerana setiap hak di dunia ini mungkin kadang-kadang 
disalahgunakan dan hal yang sedemikian tidak dapat diatasi melainkan dengan wujudnya 
akhlak yang luhur dan rohaniah yang murni dan hal ini memanglah tidak pernah diabaikan 
oleh Islam, malah Islam sentiasa memberi perhatian dan bimbingan-bimbingan yang serius ke 
arah itu.(Tujuan kami di sini ialah memperkatakan dasar-dasar Islam dan kami akan bincang di 
tempat yang lain di bab ini juga tentang amalan jelik yang dilakukan atas nama Is' am) Yang 
perlu dibincangkan di sini ialah bagaimana perlunya hak mendisiplinkan isteri dan bagaimana 
hak itu dijadikan suatu hak yang dikuat kuasakan oleh syara' demi memelihara keutuhan 
keluarga dan kehancuran dan porak peranda. 

Setiap undang-undang atau peraturan di dunia perlukan kuasa tertentu untuk 
mendisiplinkan mereka yang melanggarinya. Jika tidak undang-undang dan peraturan itu 
hanya merupakan dakwat di atas kertas yang tidak berguna apa-apa. 

Perkahwinan merupakan satu peraturan yang diadakan untuk menjaga kepentingan 
masyarakat, kepentingan suami dan kepentingan isteri. Peraturan itu dikira harus dapat 
melindungi sebanyak-banyak kepentingan bagi semua pihak yang tenlibat. Ketika hubungan 
suami isteri berada dalam rukun dan damai maka seluruh kepentingan dan kebaikan dapat 
direalisasikan tanpa campurtangan undang-undang, tetapi apabila hubungan itu di keruhkan 
oleh pertelingkahan dan perbalahan, ia akan melahirkan akibah-akibah buruk yang bukan saja 
melibatkan suami isteri, malah akan turut melibatkan kanak-kanak yang menjadi benih jenerasi 
masyarakat yang akan datang yang pasti dilindungi dan diasuh dengan sebaik-baik didikan 
dan asuhan. 

Apabila keretakan rumahtangga itu berpunca dari isteri maka siapakah yang harus 
mendisiplinkan supaya kembali ke pangkal jalan? Adakah hak itu patut diberikan kepada 
mahkamah? Tentulah tidak, kerana campurtangan mahkamah dalam perkara perkara yang 
menyentuh hubungan suami isteri itu akan menyebabkan lebih meluasnya lagi jurang 
perselisihan mereka, sedangkan perselisihan itu kadang-kadang merupakan ribut dalam cawan 
saja yang tidak lama akan reda. Malah campurtangan mahkamah akan terus merusakkan 
hubungan itu kerana perbicaraan terbuka di mahkamah akan menyentuh kehormatan pihak 
isteri dan pihak suami, di mana masing-masing akan berdegil dengan kesalahannya dan 
pendiriannya. Mahkamah-mahkamah sebetulnya, tidak seharusnya bertindak campurtangan 
kecuali dalam masaalah-masaalah yang cukup serius setelah gagalnya segala percubaan 
mencari jalan selesai. 

Di samping itu adalah tidak bijak untuk meminta campur tangan mahkamah dalam 
masaalah-masaalah titik-bengik yang berlaku setiap han dan setiap saat. Ini adalah satu 
ketololan yang tidak akan dilakukan oleh orang-orang yang berakal, kerana perbuatan itu 
bererti seolah-olah mengadakan mahkamah di setiap rumah yang akan menyelenggarakan 
perbicaraannya siang dan malam. 

Untuk mengatasi keadaan ini tentulah memerlukan satu kuasa di numahtangga yang 
berhak menjalankan tindakan-tindakan disiplin, iaitu kuasa suami yang harus 
bertanggungjawab terhadap unusan-urusan rumahtangga. Tindakan-tindakan disiplin itu 

mula-mula harus dilakukan dengan memben nasihat-nasihat yang baik untuk mengembalikan 
isteri yang menyeleweng itu ke pangkal jalan tanpa menyinggungkan kehormatannya. 
Seandainya cara ini berjaya maka itulah hasil yang baik yang ditunggu-tunggu, tetapi jika 
sebaliknya cara nasihat itu tidak memberi kesan apa-apa, maka di sana ada dua lagi tindakan 
selanjut yang lebih tegas dan tindakan yang pertama, iaitu tindakan memisahkan diri dari 
berseketiduran dengannya. Tindakan ini menunjukkan betapa Islam begitu mendalam 
memahami saikoloji perempuan yang sangat berbangga dengan kecantikan dan kejelitaannya 
hingga kadang-kadang membawanya kepada nusyuz. Pemulauan untuk berseketiduran 
dengannya bererti satu pernyataan tidak mengakui kejelitaan dan kepesunaannya dan ini tidak 
syak lagi akan menjadi satu pukulan yang hebat kepada isteri yang menyeleweng dan satu 
tindakan yang berkesan untuk mengembalikannya ke pangkal jalan. Tetapi jika tindakan- 
tindakan itu tidak juga berkesan, maka ini bererti kita sering berhadapan dengan masaalah 
kedegilan yang luar biasa yang tidak dapat diatasi melainkan dengan tindakan yang keras, 
iaitu mengenakan disiplin pukul tanpa fiat mencedera atau menyakitinya. Dalam hubungan ini 
syara' telah menentukan dengan jelas bahwa kadar pukulan yang dibenar ialah pukulan ringan 
yang tidak meninggal kesan. 

Di sini mungkin timbul kekeliruan bahwa tindakan itu mengandung unsur 
menghinakan maruah wanita atau unsur kekasaran terhadap wanita, tetapi kita harus ingat 
bahwa senjata senjata simpanan itu tidak harus diguna kecuali seluruh cara-cara damai yang 
lain telah menemui kegagalan. Dan satu segi yang lain pula di sana terdapat kes-kes 
penyelewengan saikoloji yang tidak dapat diatasi melainkan dengan menggunakan cara 
pukulan. Ilmu jiwa juga turut menandaskan bahwa cara-cara damai yang telah disebutkan itu 
memang dapat digunakan dengan jayanya kecuali kepada orang-orang yang terkena penyakit 
penyelewengan sex, iaitu sejenis pengidapan jiwa yang disebut "Masukisma' Orang-orang 
yang mengalami pengidapan ini biasanya tidak kembali waras melainkan setelah ia menerima 
tindakan- tindakan yang keras secara fizikal atau mental. Jenis penyelewengan ini lebih banyak 
berlaku pada kaum perempuan dan kaum lelaki, sedangkan kaum lelaki pula lebih banyak 
terkena penyakit penyelewengan sex yang sebaliknya iaitu pengidapan "Sadisma" atau 
pengidapan mendapat kenikmatan dan tindakan-tindakan menyiksakan orang lain. Oleh itu 
seandainya si isteri itu mendapat penyakit masukisma maka sudah tentu pukulan menjadi 
sebaik-baik ubat untuk mewaraskannya dan untuk memenuhi keinginannya yang pada 
akhirnya dapat membetul dan menenteramkan keadaan rumahtangga. 

Di antara persesuaian yang anih yang kadang-kadang berlaku secara kebetulan ialah 
lelaki yang berpenyakit sadisma berkahwin dengan perempuan yang berpenyakit masukisma. 
Walaupun keadaan rumahtangga mereka sering dipukul gelumbang akibah penyelewengan- 
penyelewengan sex yang dialami oleh kedua-dua pihak, namun kedua-duanya dapat hidup 
dalam rukun damai dan saling mengerti. 

Walaupun terlalu jarang berlaku, namun ia merupakan satu perkahwinan sekupu yang 
anih apabila seorang suami yang berpenyakit masukisma berkahwin dengan seorang wanita 
yang berpenyakit sadisma, di mana si wanita itu akan bertindak memukul dan 
mencerobohinya dan dengan demikian keadaan hubungan mereka menjadi aman dan damai. 

Tetapi di dalam keadaan-keadaan biasa yang tidak sampai kepada had sakit atau 
mengidap, maka disiplin menggunakan pukulan tidak perlu dilaksanakan oleh suami, kerana 
pukulan hanya merupakan satu senjata simpanan saja yang digunakan untuk langkah-langkah 
ikhtiar yang akhir bukan untuk langkah permulaan mendisiplinkan isteri yang menyeleweng. 
Tertib disiplin yang disebutkan oleh al-Quran itu pun terang-terang bermaksud demikian. 
Rasulullah sendiri melarang para suami menggunakan hak disiplin memukul itu melainkan 
dalam keadaan dharurat yang tidak berguna lagi pelaksanaan cara-cara yang lain, malah beliau 

pemah mengecam mereka dengan katanya, "Janganlah ada seorang dan kamu yang 
membelasahkan isterinya seperti ia membelasahkan untanya, kemudian di petang hari ia 
dating bersetubuh dengannya pula."(Riwayat al-Bukhari). 

Sebaliknya jika pihak suami pula yang melakukan nusyuz, maka di sana terdapat sedikit 
perbezaan dan segi undang-undang. Seandainya si isteri bimbangkan suaminya melakukan 
nusyuz atau tidak menghiraukannya, maka kedua-duanya tidaklah bersalah untuk berusaha 
mencari perdamaian di antara keduanya dan perdamaian itu adalah lebih baik. (Surah' an- 
Nisa(128)). 

Pada seimbas pandang, bagi setengah orang tentu merasa kena pada tempatnya untuk 
menuntut undang yang sama terhadap suami yang melakukan nusyuz itu. Tetapi persoalan 
kita di sini ialah satu persoalan yang realistik dan satu persoalan tabiat manusia, bukannya satu 
persoalan keadilan dan segi teori idealisma yang tidak mempunyai sebarang landasan yang 
kukuh, ierana tentulah tidak ada perempuan yang normal di dunia ini yang sanggup memukul 
suaminya yang nusyuz dan serentak dengan itu menaruh pandangan hormat kepadanya dan 
anggup pula hidup dengannya selepas itu. Di samping itu tidak ada kaum wanita samada di 
negeri Barat yang bertamaddun atau di negeri Timur yang mundur yang pernah membuat 
tuntutan untuk memukul suami-suami mereka yang nusyuz. 

Walau bagaimanapun, yang pentingnya ialah undang-undang Islam tidak memaksakan 
kaum wanita menanggung tindakan tindakan nusyuz suami mereka, malah ia memberi 
peluang kepada mereka untuk menuntut cerai apabila keadaan tidak tertanggung lagi. 

Di dalam ulasan-ulasan yang lalu kita dapat membuat kesimpulan.kesimpulan. 

Pertama: Tugas-tugas perempuan terhadap lelaki bukanlah diatur secara sewenang-wenang, 
malah diatur demi kepentingan kepentingan umum yang meliputi si isteri samada secara 
langsung atau tidak secara langsung. 

Kedua: Kebanyakan tugas-tugas kaum isteri itu diselaraskan pula dengan tugas-tugas yang 
sama yang dikenakan di atas kaum suami. Di dalam beberapa hal di mana lelaki mendapat 
kuasa yang tidak diberikan kepada wanita, maka tujuannya bukanlah untuk menghina atau 
memandang rendah kepada wanita malah untuk memelihara perimbangan tabiat lelaki dan 
tabiat perempuan. 

Ketiga: Dalam menghadapi kekuasaan si suami, maka si isteri diberi kebebasan untuk menolak 
kekuasaan itu jika ia tidak dapat menerima atau jika ia merasa bahwa penerimaan sedemikian 
bererti satu kezaliman kepadanya. 

Soal bercerai atau berpisah dan suaminya yang kita telah singgung beberapa kali sebagai 
satu-satunya jalan untuk menolak bebanan-bebanan dan tanggungan-tanggungan yang tidak 
terdaya ditanggung olehnya, maka si isteri diberi tiga jalan. 

Pertama: Si isteri boleh menuntut hak menentukan perceraian atau talak itu terletak di dalam 
tangannya (sewaktu diadakan akad nikah). Hak yang sedemikian memang dibenarkan oleh 
syara' walaupun tidak banyak kaum isteri yang menggunakan hak itu. Tetapi walau 
bagaimanapun hak talak itu tetap menjadi hak isteri yang halal apabila ia mahu 
menggunakannya. 

Kedua: Si isteri boleh menuntut talak dengan alasan dia bencikan suaminya dan tidak sanggup 
lagi hidup bersama-sama dengannya. Saya mendapat berita mahkamah-mahkamah di sini 
tidak mengamalkan prinsip ini, tetapi sebenarnya inilah satu prinsip yang jelas yang ditetap 
dan diamalkan oleh Rasulullah, kerana itu prinsip ini merupakan sebahagian dan undang- 
undang syara'. Dalam hubungan ini satu-satunya syarat menuntut talak ialah si isteri harus 

sanggup melepaskan segala hartabenda yang dimilikinya melalui perkahwinan. Ini adalah satu 
syarat yang adil, kerana tanpa syarat ini maka suami yang isterinya akan kehilangan semua 
harta benda yang dibenikan kepada isteniriya melalui perkahwinan itu. Oleh itu adalah wajar 
seandainya pihak yang menjadi sebab terjadinya perceraian itu samada si isteri atau si lelaki 
menanggung kerugian-kerugian material kerana menentukan perceraian itu. 

Ketiga: la boleh menuntut talak bersama-sama dengan mas kahwin dan naf'kah hidupnya 
dengan alasan suami memberi layanan yang buruk dan gagal memberi nafkah yang wajar. Ia 
akan diberikan hak talak itu jika ia dapat memberi bukti-bukti yang cukup kepada mahkamah. 
Dalam kes-kes yang seperti ini pihak mahkamah biasanya bertindak begitu hati-hati, kerana 
banyak kes-kes yang dibawa ke mahkamah merupakan kes-kes tipudaya yang tidak betul. 
Tetapi mahkamah akan memberi hak talak kepada isteri apabila kes-kes itu memang benar. 

Inilah senjata-senjata kaum wanita untuk menghadapi kekuasaan lelaki ke atas mereka. 
Kerana itu hasil analisa yang terakhir membuktikan bahwa lelaki dan perempuan itu 
mempunyai hak-hak yang sama. 

Sampai di sini tibalah pula masanya kepada kita untuk memperkatakan persoalan talak. 

Kita sering mendengar berbagai-bagai kesah yang trajis akibat dari bertalak atau 
bercerai. Isteri dan anak-anak hidup terlantar. Berbagai-bagai kes dakwaan dikemukakan 
kepada pengadilan hingga tak pernah putus-putus, selesai satu kes datang pula satu kes yang 
baru. 

Sering terjadi seorang isteri yang hidup tenang bahagia dan bekerja keras memelihara 
dan mengasuh anak-anaknya di samping melakukan segala sesuatu untuk memberi kerehatan 
dan keselisaan hidup kepada suaminya, tiba-tiba pada suatu hari ia menerima surat cerai dan 
suami tanpa satu sebab dan tanpa satu amaran, mengapa? Suaminya telah bertindak secara 
sewenang-wenang, semata-mata kerana didorong oleh satu nafsu yang mendadak. Ia melihat 
seorang perempuan lain yang disangkakannya lebih cantik dan isterinya atau ia merasa jemu 
dengan rotin perkelaminan yang wujud sekarang dan timbullah keinginannya untuk mencari 
perubahan, atau kerana dia minta kepuasan sex dan isterinya tiba-tiba isterinya enggan atau 
berlambat-lambat kerana ia berada dalam keadaan letih lesu. 

Bukankah wajar untuk difikirkan apakah satu jalan yang tegas untuk menghancurkan 
senjata talak yang sening dipermainkan oleh si suami dalam saat-saat yang liar dan 
mengakibahkan hancurnya nasib seorang isteri yang sabar, yang selama ini hidup tenang, 
rukun dan damai, di samping hancurnya pula masa depan anak-anaknya yang masih kecil? 

Kita tidak menafikan adanya kesah-kesah talak yang trajis yang diperkatakan orang di 
sana sini itu tetapi apakah jalan untuk mengatasinya? 

Adakah kita patut menghapuskan hak talak? Dan bagaimana kah pula kita akan 
mengatasi trajidi-trajidi yang berlaku akibah hapusnya hak talak itu, iaitu trajidi-trajidi yang 
memang benar benar dialami dengan pahitnya oleh masyarakat-masyarakat Kristian aliran 
Katholik yang tidak menghalalkan prinsip bercerai? Dapatkah kita menganggapkan satu 
rumahtangga yang wajar apabila kedua-dua suami isteri itu hidup benci-membenci satu sama 
lain atau apabila si isteri tidak tertanggung untuk hidup bersama suaminya di bawah satu 
bumbung, sedangkan ikatan perkahwinan mereka wajib dikekalkan selama hidup dan tidak 
dibenarkan bercerai? Tidakkah kehidupan yang seperti itu akan membawa kepada perlakuan- 
perlakuan jinayah? Tidakkah mungkin si suami akan mendapatkan kekasih yang lain untuk 
mengisikan keinginan sexnya dan si isteri yang ditinggalkan itu akan mengikut jejak yang 
sama? Dan bagaimanakah pula nasib anak-anak yang hidup dalam suasana rumahtangga yang 
penuh dendam dan benci itu? Yang penting kepada anak-anak bukannya semata-mata hidup di 

dalam peliharaan dua ibubapa, tetapi ialah mereka harus hidup dalam suri rumahtangga yang 
rukun dan damai. 

Di dalam masyarakat terdapat begitu ramai manusia lelaki dan perempuan yang 
terjerumus di d alam penyelewengan-penyelewengan akibat mereka hidup dalam suasana 
rumahtangga yang buruk, di mana dua ibu bapa mereka tidak puas-puas bergaduh dan 
bertengkar satu sama lain. 

Ada orang-orang yang mencadangkan supaya penggunaan hak talak yang ada pada 
suami itu dibataskan. Cadangan ini bererti bahwa talak itu tidak dianggap gugur dengan 
semata-mata seorang suami melafazkan kata-kata itu, malah talak itu pastilah digugurkan di 
mahkamah, di mana pihak mahkamah akan lebih dulu memanggil wakil-wakil perunding 
pihak suami dan wakil-wakil perunding pihak isteri. Mereka akan berkumpul membincangkan 
masaalah itu dengan matang. Setelah itu mereka akan berunding dengan pihak suami dan 
menasihatkan supaya berdamai. Semoga dengan langkah yang sedemikian dapat memberi 
kesedaran baru kepada suami dan dapat mendorongkannya untuk memelihara keutuhan 
keluarga dan mengekalkan hubungan perkah mereka. Sekiranya usaha-usaha itu gagal, maka 
ketika itu barulah talak itu diluluskan dengan penintah mahkamah. Ini bererti hak talak itu 
tidak diserahkan sewenang-wenang ke tangan suami saja. 

Walaupun saya tidak begitu percaya bahwa cadangan itu boleh mendatangkan banyak 
faedahnya, namun saya tidak menentanginya kerana di dalam cadangan itu terdapat 
sebahagian dan anjuran syara' supaya merundingi keluarga kedua-dua suami isteri dan 
melakukan percubaan-percubaan untuk mendamaikan mereka. Kerana itu sebenarnya 
kawalan-kawalan yang dimaksudkan oleh pemimpin-pemimpin yang memberi cadangan itu 
memang telah pun wujud di dalam anjuran syara' tanpa memerlukan campur tangan 
mahkamah. Katakanlah si suami telah menceraikan isterinya dan talaknya pun gugur mengikut 
undang syara', maka ini tidak bererti menghalangi keluarga si suami dan keluarga si isteri 
untuk berusaha mendamaikan mereka kembali tanpa memerlukan satu peraturan baru seperti 
yang dicadangkan itu. Seandainya mereka bercerai pula pada kali yang kedua dan talaknya 
pun gugur, maka ini juga tidak menghalangi usaha baru untuk mendamaikan. Mereka 
seandainya di sana masih terdapat keinginan untuk mencari perdamaian dan masih diharap 
ada faedahnya, di waktu itu si suami akan dikenakan tindakan disiplin iaitu mematuhi 
beberapa peraturan baru dan mengadakan mas kahwin yang baru. 

Keinginan untuk berdamai tidak semestinya bergantung kepada campurtangan 
mahkamah jika keinginan itu benar-benar wujud. Sebaliknya jika keinginan yang sungguh- 
sungguh itu tidak ada maka pihak mahkamah juga tidak dapat berbuat lebih dan apa yang 
dapat dilakukan oleh kaum keluarga dan sahabat handai. 

Di sana ada Negara-negata maju yang hidup dengan undang undang yang bukan Islam. 
Di dalam Negara-negara ini semua perceraian dilakukan menerusi mahkamah setelah kedua- 
dua pihak diberi nasihat-nasihat dan anjuran-anjuran yang wajar dan setelah dilakukan segala 
usaha yang mungkin untuk mendamaikan mereka. Tetapi tahukah anda beberapa banyak 
kadar perceraian di negeri-negeri itu? Di Amerika kadar perceraian telah sampai kepada paras 
40% iaitu satu kadar yang paling tinggi di dunia termasuk negeri Mesir yang penduduk- 
penduduknya pernah di tuduh sebagai peminat kahwin dan bercerai. 

Mengenai pandangan pihak-pihak pelampau baik lelaki atau perempuan yang menuntut 
agar mahkamah tidak meluluskan talak seorang suami melainkan apabila terdapat bukti-bukti 
yang cukup terang bahwa pihak isteri itu yang benar-benar bersalah dan bahwa si suami — 
menurut pandangan mahkamah tidak mempunyai sebarang harapan lagi untuk hidup rukun 
dan damai dengan isterinya, maka saya ingin bertanya apakah cara ini merupakan satu cara 

yang wajar untuk mempertahankan maruah dan kehormatan wanita? Di manakah kehormatan 
seorang wanita untuk terus tinggal di rumah suaminya yang benci dan tidak sudi 
menerimanya lagi? Di manakah kehormatan seorang isteri' untuk terus tinggal bersama 
suaminya yang sentiasa merungut pagi dan petang bahwa dia tidak cintakannya lagi dan 
bahwa hatinya tidak mempunyai seruang pun untuknya? Di manakah kehormatan seorang 
isteri untuk terus tinggal bersama suami yang mengabaikannya dan dengan teru sterang 
membuat hubungan dengan perempuan yang lain? 

Adakah ia patut terus tinggal dengan suaminya untuk menerima penghinaan dan 
penipuan dan adakah tujuan yang seperti ini dibenar oleh undang-undang agama? Atau 
dengan lain-lain perkataan adakah satu-satunya jalan yang baik ialah menekan isteri tinggal 
bersama suami yang sudah membencikannya, sedangkan kehormatan dan kewibawaannya 
sebagai seorang isteri terlanyak? 

Atau adakah tujuan memaksa si isteri supaya terus tinggal bersama suaminya ialah agar 
ia dapat terus menjaga dan mengasuhkan anak-anaknya? 

Sebenamya anak-anak itu lebih baik — dan segi didikan — hidup terpisah bersama- 
sama ibu mereka dan hidup di dalam suasana rumahtangga yang sentiasa muram dan penuh 
perkelahian. 

Kerana itu, saya fikir cadangan dan pelampau-pelampau itu tidak kena pada tempatnya. 

Sebenamya problem-problem rumahtangga tidak boleh di selesaikan dengan 
mengubahkan undang-undang syara', iaitu satu undang-undang yang diturun untuk 
keperluan umat manusia, satu undang-undang yang tidak dapat dielak oleh mereka walaupun 
di dalam masyarakat-masyarakat yang bukan Islam, malah problem- problem itu perlu 
diselesaikan dengan memberikan didikan yang wajar yang dapat meninggikan taraf pelajaran 
dan meluhurkan jiwa dan roh khalayak rakyat jelata Perasaan-perasaan dan sentimen sentimen 
mereka perlu dipertinggikan agar sentiasa menyintai kebaikan dan menghargai kasih sayang 
yang menjadi batas asas kehidupan rumahtangga. Para suami terutamanya perlu dididik agar 
ia memandang hubungan suami isteri satu hubungan yang suci yang tidak patut diganggu- 
gugat ketenteramannya oleh sebab-sebab emosional yang remeh. 

Tetapi didikan yang seperti itu merupakan satu jalan panjang yang memakan waktu 
yang lama. Ia memerlukan masyarakat Islam hidup mematuhi peraturan-peraturan Islam dan 
seluruh urusan masyarakat pastilah mengambil pedoman dan undang-undang Allah. Di 
samping itu didikan yang sedemikian pasti selama lamanya dilaksanakan dengan tekun 
samada di rumah, di sekolah, juga melalui filem-filem wayang gambar, siaran radio dan 
telivisyen, akhbar, majalah-majallah buku-buku masjid dan peraturan-peraturan di jalan- 
jalanraya. Tetapi walau bagairnanapun, namun itulah satu-satunya jalan yang dapat menjamin 
ketenteraman dan kedamaian rumahtangga. 

Keadilan undang-undang syara' tidak dapat dipertikaikan lagi kerana ia telah memberi 
hak-hak yang wajar kepada kedua-dua pihak suami dan isteri. Di samping ia memberi hak 
menjatuh talak kepada si suami ia juga membeni hak menuntut talak kepada si isteri apabjia ia 
mempunyai keyakinan bahwa ia tidak mungkin lagi hidup dengan lelaki itu dalam rukun dan 
damai. Tetapi walaupun demikian, Islam memandang talak itu sebagai satu hak yang halal 
yang paling dibenci oleh Allah. 

Poligami hanya merupakan satu peraturan untuk menghadapi keadaan dharurat dan 
bukanlah merupakan satu peratura pokok di dalam Islam. Firnian Allah, "Maka kahwinilah 
wanita-wanita yang kamu senangi dua, tiga atau empat. Kemudian jika kamu takut tidak akan 
dapat berlaku adil, maka kahwinilah seorang saja."(72) 

Yang dituntut di dalam perkahwinan poligami ialah keadjian dan kesaksamaan dalam 
melayani isteri-isteri dan ini adalah satu perkara yang sukar dilaksanakan Berdasarkan hakikat 
ini temyata bahwa yang menjadi peraturan perkahwinan yang pokok di dalam Islam ialah 
kahwin seorang, tetapi di sana terdapat banyak kes-kes di mana peraturan kahwin seorang 
mengakibahkan kezaliman bukannya keadilan, kerana dalam keadaan-keadaan seperti itu 
Islam menghalalkan poligami sebagai peraturan untuk mengatasi keadaan dharurat. Islam 
sedar bahwa keadilan yang mutlak untuk melayani para isteri yang berbilang itu tidak 
mungkin dilaksanakan namun Islam menghalalkan juga poligami untuk mencegahkan akibah- 
akibah buruk yang lebih besar yang mungkin timbul dan peraturan kahwin seorang itu. 

Di antara keadaan-keadaan teruk yang mendesak masyarakat menggunakan peraturan 
poligami ialah keadaan-keadaan selepas peperangan di mana sebahagian besar dan para 
pemuda telah nienjadi korban dan menyebabkan hilangnya imbangan penduduk, di mana 
bilangan kaum wanita melebihi bilangan kaum lelaki. Dalam keadaan seperti ini poligami 
merupakan satu peraturan yang perlu untuk mencegahkan kerusakan akhlak dan kekacauan 
sosial yang pasti berlaku akibah adanya wanita- wanita tanpa suami. Walaupun wanita- wanita 
itu boleh mencari pekenjaan untuk menyarakan diri sendiri, namun mereka tidak mempunyai 
jalan keluar untuk memenuhi keinginan sex mereka yang semulajadi. Selama wanita-wanita itu 
bukannya makhluk-makhluk wali atau malaikat, maka sudah tentu mereka akan mencari 
kesempatan kesempatan haram menyerahkan diri mereka kepada lelaki untuk sebentar waktu 
demi mencani kepuasan samada di waktu malam atau di hari siang. 

Di samping itu wanita juga mempunyai keinginan semulajadi untuk mempunyai anak- 
pinak, malah keinginan mempunyai anak juga merupakan keinginan kaum lelaki, tetapi 
keinginan itu jauh lebih mendalam pada kaum wanita, kerana keinginan itu merupakan intisari 
wujudnya, dan tanpa anak wanita tidak dapat menikmati keindahan hidup yang sebenar. 

Jadi, apakah jalan bagi kaum wanita untuk mengisi keinginan-keinginan semulajadinya dan 
apakah jalan untuk memenuhi kehendak-kehendak masyarakat yang memerlukan akhlak- 
akhlak yang murni untuk menyelamatkan dan kebebasan-kebebasan liar atau kucar-kacir sosial 
yang pernah dialami masyarakat Perancis hingga negeri itu tersingkir dan barisan bangsa- 
bangsa yang mempunyai peranan yang besar di dalam sejarah? Tentu tiada jalan yang lebih 
baik dan peraturan poligami dalam mana beberapa wanita mensyarikati seorang suami dengan 
cara terus terang dengan restu undang-undang. Dan di samping itu setiap orang dari mereka 
mendapat hak-hak yang sama dalam segala perkara kecuali dalam perkara kasih sayang yang 
tidak dapat dikawal oleh sesiapa pun. 

Inilah beberapa matalamat Islam mengadakan peraturan poligami. Walaupun demikian, 
namun tiada seorangpun yang mengatakan bahwa poligami dengan seorang wanita apatah lagi 
dengan dua atau tiga wanita dapat menyenangkan hati wanita dan dapat memberi 
kebahagiaan yang diimpi-impikannya, kerana ini adalah satu keadaan dharurat, sebab 
andainya seorang wanita yang merelai poligami itu tidak menyedari bahwa akibah poligami 
itu lebih ringan kepaclanya dan akibah tinggal membujang tanpa suami tentulah dia tidak 
sanggup menerima poligami dalam mana ini akan mengalami keadaan-keadaan yang 
mengeruhkan ketenteraman jiwanya. 

Di sana terdapat lagi keadaan-keadaan yang seakan-akan serupa dengan keadaan 
perang apabila keadaan-keadaan itu mengakibahkan hilangnya imbangan di antara bilangan 
kaum wanita dan bilangan kaum lelaki. Biasanya kaum lelaki lebih banyak menjadi korban 
kemalangan-kemalangan di tempat-tempat kerja dan kemalangan-kemalangan jalanraya, juga 
menjadi korban wabak-wabak kerana daya melawan penyakit pada kaum lelaki lebih lemah 
dan kaum wanita. 

Dalam keadaan-keadaan normal di mana bilangan kaum lelaki seimbang dengan 
bilangan kaum wanita, maka sudah tentu poligami tidak berlaku, kerana belum pernah terjadi 
seorang pemuda yang ingin mendirikan rumah tangganya tiba-tiba ia tidak mendapati 
perempuan untuk menjadi isterinya kerana ada lelaki lain telah merampas habuannya. 

Di sana juga terdapat kes-kes peribadi yang diakui oleh para ahlil perundangan Islam, 
dalam mana suami-suami perlu berpoligami. Di antaranya ialah apabila seorang suami 
mempunyai tenaga sex yang luar biasa yang tidak boleh dipenuhi dengan seorang isteri saja 
dan tidak dapat pula ditanggung oleh isterinya yang tunggal itu. Dalam menghadapi kes ini 
kita hanya mempunyai dua pilihan saja. Pertama si suami itu diberi kebenaran dengan 
kuatkuasa undang-undang mengahwini seorang isteri lagi. Kedua si suami itu akan mencari 
kepuasannya dengan perempuan- perempuan yang lain secara haram dan sulit. Dan pilihan 
yang kedua ini tentulah tidak dapat dibenarkan oleh masyarakat yang murni. 

Di antara kes-kes peribadi lagi ialah kemandulan isteni, sedangkan keinginan 
memperolehi anak merupakan satu keinginan semulajadi yang begitu mendalam pada manusia 
dan satu keinginan suci yang tidak ada salah dan cacatnya. Memang benar bahwa kemandulan 
tidak dapat dipersalahkan ke atas isteri yang mandul, tetapi tentulah tidak adil pula untuk 
menafikan hak suami untuk memperoleh anak. Oleh kerana itu apabila si isteri yang pertama 
sanggup untuk hidup dengan bermadu, maka ia boleh meneruskan ikatan perkahwinannyaa 
dan seandainya ia tidak sanggup maka ia bebas untuk berpisah dan suaminya. 

Begitu juga kes isteri yang selalu sakit yang menghalangi hubungan kelamin. Dalam kes 
yang seperti ini tiada seonang pun yang boleh mengatakan bahwa keinginan sex itu suatu 
keinginan yang kotor (Islam memandang segala keinginan semulajadi yang inenjalankan tugas- 
tugas hidup yang penting sebagai keinginan yang suci, cumanya keinginan itu akan dipandang 
keji apabila ia mendorong manusia ke arah jinayah, lihat bab Nazratul Islam dalam buku "Al- 
Insan Bainal Madiah wal-Islam") yang tidak patut dijadikan alasan untuk meleburkan 
kebahagiaan seorang wanita. Persoalan kita di sini bukanlah persoalan kotor atau suci, malah 
satu persoalan dharurat yang tidak dapat dihindari oleh si suami. Tetapi seandainya si suami 
sanggup dan rela menahan nafsunya untuk memelihara perasaan isterinya. maka itu 
merupakan satu sifat budiman yang dijunjung tinggi. Namun demikian Allah tidak menuntut 
seseorang itu melakukan sesuat yang di luar kesanggupannya. Mengakui kenyataan lebih baik 
dan berpura-pura budiman, sedangkan di luar rumah ia mencari kepuasanl haram secara diam- 
diam, sebagaimana yang banyak berlaku di dalam masyarakat yang tidak membenarkan 
poligami. 

Di samping itu ada pula kes-kes benci yang tidak dapat dielak dan diatasi oleh suami. 

Dalam semua kes-kes yang telah disebutkan itu tidak ada apa-apa halangan bagi si 
suami untuk hidup terus dengan isterinya yang pertama kerana ia tidak ingin menceraikan 
atau kerana Ia tidak ingin melihat perkongsian hidup mereka sekian lama itu berakhir dengan 
perceraian ini tentulah merupakan satu perasaan timbangrasa yang baik walaupun keadaan- 
keadaan hidup yang sedemikian tidak boleh membawa kebahagiaan kepada si isteri. Namun 
demikian, si suami tidak boleh memegang isterinya yang pertama dengan tujuan membalas 
dendam atau menyiksakannya. Perbuatan sedemikian adalah diharam oleh Allah dan boleh 
dijadikan alasan yang wajib digugurka talak apabila dipinta oleh isterinya. 

Untuk meninjau kekeliruan-kekeliruan selanjutnya, marilah kita perkatakan tentang 
masaalah hak bekerja bagi wanita. Kaum wanita mempunyai hak bekerja.In adalah satu hak 
yang cukup jelas. Di zaman permulaan Islam kaum wanita juga bekerja jika suasana-suasana 
memerlukan mereka bekerja. Tetapi persoalan kita di ini bukanlah persoajan menentukan hak 
itu saja, kerana hak itu memanglah diakui. Tetapi Islam sebetulnya tidak begitu senang melihat 




Salah Faham Terhadap Islam - Muhammad Qutb 

kaum wanita keluar bekerja di bidang-bidang pekerjaan yang lain dan yang memang benar 
benar diperlukan oleh masyarakat dalam satu segi dan benar sesuai dengan tabiat semulajadi 
wanita itu sendjjj dan satu segi yang lain pula. Misalnya pekerjaan menjadi guru, jururawat, 
doctor-doktor untuk mengubati perempuan memanglah patut disandang oleh kaum wanita. 
Inilah tugas penting yang diperlukan oleh masyarakat dan dalam hubungan ini masyara 
mempunyai hak untuk mewajibkan kaum wanita dan mengera mereka untuk memenuhi 
bidang pekerjaan itu sebagajma ia berhak mengerah kaum lelaki untuk memikul tugas-tugas 
berperang. 

Seorang wanjta memang berhak dan perlu bekerja apabjla tidak ada orang yang 
menyarakan hidupnya atau pendapatannya tidak cukup untuk menanggung Perbelanjaan 
hidup keluarganya. ini adalah satu hak dan satu keperluan yang memang diakui kerana 
dengan bekerja ia lebih terpelihara dan terjerurn ke lembah pelacuran untuk mencari makan. 

Tetapi semuanya ini adalah dalam keadaan dharurat dan dalam keadaan-keadaan inilah 
Islam mengharuskan kaum wanita keluar bekerja. Islam tidak menyetujui untuk dijadikan 
kewajipan bekerja bagi kaum wanita sebagai dasar masyarakat seperti yang diamalkan oleh 
negeri-negeri Barat dan negeri Komunis, kerana ini bukan saja akan menyelewengkan kauni 
wanita dan fungsi asasinya di dalam masyarakat, malah akan menimbulkan kebejatan dan 
kerusakan jiwa, sosial dan moral yang lebih banyak dan kebaikan. 

Tiada seorang pun di seluruh dunia ini yang dapat mengatakan bahwa kaum wanita 
yang mempunyai bentuk badan, fikiran perasaan yang khusus itu tidak dijadikan untuk 
melaksanakan satu tugas yang istimewa iaitu menjadi ibu. Andainya wanita tidak 
melaksanakan tugas itu, maka akibahnya bukan saja mensia-siakan satu tenaga baital yang 
diberikan kepada mereka untuk melaksanakan tugas itu, malah mengubahkan pengaliran 
tenaga itu dan salurannya yang sernulajadi. Tetapi jika terjadi keadaan memaksa, maka Islam 
tidak menghalangi kaum wanita keluar bekerja. Dan seandainya kaum wanita digalakkan 
keluar bekerja tanpa keadaan-keadaan yang memaksa, malah semata-mata untuk meniru 
kegilaan satu jenerasi umat manusia yang mahu mencari kenikmatan hidup tanpa batas biar 
apa pun akibahnya, maka sikap ini tentulah tidak dapat diterima oleh Islam. Kerana jika sikap 
sikap ini diterima Islam, maka bererti Islam menepikan satu prinsip pokoknya iaitu 
memandang seluruh manusia itu sebagai satu intaiti yang bersambung kukuh yang tidak 
terputus pada mana-mana jenerasi. 

Ada juga orang berkata bahwa kaum wanita boleh menjadi ibu di samping menjadi 
pekerja, kerana semua persoalan anak-anak dapat diserahkan kepada pengasuh-pengasuh saja. 
Ini adalab satu omong kosong yang tidak dapat dibuktikan apabila diperiksa dengan teliti. 

Memang benar bahwa pengasuh-pengasuh itu dapat melayani semua kehendak- 
kehendak jasmani kanak-kanak dan dapat memberi didikan yang wajar menurut prinsip 
saikoloji yang ilmiah, tetapi mereka tidak dapat memberi cinta seorang ibu yang menjadi unsur 
asasi kepada ketenteraman dan kesejahteraan hidup seorang anak. 

Tamaddun Barat dan tamaddun Komunis yang melulu itu tidak berdaya untuk 
mengubahkan tabiat manusia iaitu kanak-kanak memerlukan seorang ibu yang sempurna yang 
tidak dikongsi oleh seorang yang lain walaupun saudara kandungnya sendiri sekurang- 
kurangnya di dalam dua tahun yang pertama dan usianya. Ia memerlukan seorang ibu yang 
dapat memberi sepenuh perhatian untuk melayani kehendak-kehendak dan keperluannya ibu 
yang dapat memberi sepenuh ketenteraman dan kemesraan ketika berada dalam pelukannya. 
Andainya kanak-kanak tidak mendapat layanan seperti itu, maka ia akan menjadi korban 
berbagai-bagai komplek dan kekacauan jiwa. 

Tentulah pengasuh-pengasuh di pusat pengasuh kanak-kanak (Pusat-pusat untuk 
menampung dan mengasuh kanak-kanak semcntara ibu mereka berada di pejabat-pejabat atau 
di kilang-kilang) tidak dapat memberi layanan seperti itu, di mana seorang pengasu disyarikati 
oleh sepujuh atau dua puluh orang kanak-kanak yang masing-masing berusaha untuk 
membolotinya sebagai seorang ibu pinjaman. Kanak-kanak yang terdidik di dalam suasana itu 
akan mempunyai jiwa yang di kongkong oleh keinginan bergadu dan berkelahi dan 
mempunyai hati yang tandus dan perasaan-perasaan kasjh sayang yang mesra. 

Pusat-pusat kanak-kanak itu hanya diadakan untuk menghadapi keadaan-keadaan 
dharurat saja dan seandainya pusatpusat itu dianggap sebagai keperluan yang pokok, maka ini 
merupakan satu ketololan yang tidak akan dilakukan oleh ibu-ibu yang berakal 

Apakah guna manusia menambahkan pengelua barang-barang, sedangkan anak-anak 
yang dikeluarkan oleh mereka dibiarkan begitu saja hingga jiwa mereka terdedah kepada 
komplek yang merusakkan mereka? 

Negeri Barat yang begitu melulu mendorong kaum wanita keluar bekerja mungkin 
mempunyai jastifikasi-jastifikasi yang bertunjang pada suasana sejarah, jeografi, politik dan 
ekonomi. Tetapi bagi kita yang hidup di dalam dunia Islam di rantau Arab tidak pula 
mempunyai sebab seperti itu. Kita masih mempunyai ramai kaum lelaki yang menganggur, di 
samping itu tentulah tidak munasabah seandainya seorang bapa atau saudara lelaki, atau 
suami atau kerabat yang mengaku menganuti ajaran Islam tiba-tiba enggan menyarakan nafkah 
hidup keluar gany a dan membiarkan isterinya keluar bekerja untuk mencari makan. 

Ada orang-orang yang berkata bahwa bekerja itu dapat memberikan kaum wanita satu 
kedudukan ekonomi yang bebas yang dapat memelihara prestijnya. Ini memang benar dan 
kerana itu Islam tidak pemah menghalang kaum wanita dan menikmati kedudukan ekonomi 
yang bebas. Tetapi masaalah di rantau negeri-negeri Islam di Timur bukanlah masaalah sistem, 
malah masaalah kemiskinan yang tidak dapat memberi sumber-sumber pencarian hidup yang 
lumayan baik kepada kaum perempuan atau kaum lelaki. Untuk mengatasi keadaan ini, maka 
yang perlu ialah menambahkan daya-daya pengeluaran agar seluruh rakyatnya lelaki dan 
perempuan mendapat taraf hidup yang lumayan dan tidak ada lagi rakyat-rakyat yang hidup 
melarat. Masaalah yang seperti ini tentulah tidak dapat diatasi dengan menggalakkan kaum 
wanita menandingi kaum lelaki dalam mendapatkan sumber sumber rezeki. 

Ada pula orang berkata bahwa pendapatan suami isteri yang sama bekerja itu lebih 
menjaminkan kebaikan dan kemakmuran keluarga dan pendapatan suami saja. Ini mungkin 
benar dalam setengah-setengah kes saja, tetapi seandainya setiap wanita bekerja di dalam 
bidang-bidang pekerjaan yang bukan menjadi bidang bidang pokok pekerjaan wanita, maka 
sudah tentu akan mengaki bahkan pengangguran kepada kaum lelaki dan ini bererti akan 
menghal angi mereka untuk mendirikan rumahtangga-rumahtangga yang baru dan 
menambahkan tempoh kebuluran sex yang akan membawa jmnayah-jinayah perzinaan. 
Akibah-akibah kekacauan yang sedemikian tentulah tidak dapat disokong oleh mana-mana 
ahli ekonomi dan masyarakat. 

Islam memandang berat kepada kecenderungan tabiat semula jadi manusia dan kepada 
keperluan-keperluan masyarakat ketika ia menentukan tugas pokok kaum wanita, yang mana 
kerana tugas khusus inilah kaum wanita itu dilahirkan ke dunia dan dibekalkan dengan segala 
kebijaksanaan dan kepandaian dalam menjalani tugas itu, dan kerana tugas itu juga kaum 
lelaki diwajibkan menanggung perbelanjaan hidup kaum wanita agar kaum wanita dapat 
menumpukan sepenuh tenaga dan perhatiannya kepada tugas itu tanpa menghadapi sebarang 
kegelisahan untuk memikirkan nafkah hidup. Islam memberi sepenuh penghormatan dan 
pandangan tinggi kepada kaum ibu hingga Rasulullah sendiri pemah ditanya oleh seorang 

lelaki, "Siapakah orang yang paling utama saya sahabati dengan baik?" Jawab Rasulullah, "Ibu 
engkau," orang itu bertanya lagi, "Kemudian siapa?" Jawab Rasulullah, "Ibu engkau," orang 
itu mendesak lagi, "Kemudian siapa?" Jawab Rasululjah "Ibu engkau", orang itu masih 
mendesak, "kemudian siapa?" Jawab Rasulullah "Kemudjan bapa engkau." 

Dengan hak-hak dan jaminan yang sedemikjan apakah lagi perkara yang dirunsingkan 
oleh wanita Islam? Apakah lagi matlamat hidup wanita yang tidak didokong oleh Islam hingga 
mereka perlu berjuang mencapaikannya melalui pilihanraya dan perwakilan parlimen? 

Seandainya kaum wanita mengingini taraf kemanusiaan yang sama dengan kaum lelaki, 
maka hak persamaan seperti itu telah pun diberikan oleh Islam kepada mereka baik dan segi 
teori, mahupun dan segi praktis di depan undang-undang. 

Seandainya kaum wanita mengingini kebebasan ekonomi dan kebebasan secara 
langsung menghubungi masyarakat, maka hak-hak kebebasan seperti itu memang telah diakui 
Islam, malah Islam merupakan agama yang pertama mengakui hak-hak itu. 

Seandainya kaum wanita mengingini hak untuk belajar maka hak itu bukan saja telah 
diberikan oleh Islam, malah Islam telah menjadikannya sebagai satu tugas yang wajib di atas 
mereka. 

Seandainya kaum wanita tidak mahu dikahwin tanpa izinnya dan menuntut hak untuk 
melamar sendiri suami yang disukainya, seandainya mereka menuntut diberi layanan yang 
baik selama mereka menjalankan tugas-tugas yang wajar sebagai isteri dan menuntut hak 
bercerai apabila mereka diberi layanan yang buruk, maka seluruh hak-hak itu bukan saja telah 
diberi dan dijamin Islam kepada kaum wanita, malah Islam telah mewajibkannya ke atas kaum 
lelaki. 

Seandainya kaum wanita mahukan hak bekerja di luar rumah, maka hak itu juga telah 
diizinkan Islam. 

Apakah lagi kebebasan yang dikehendaki wanita? Adakah mereka ingin mempunyai 
kebebasan berasmara dan melacurkan diri? Kalau inilah yang dikehendaki mereka, maka itulah 
satu satunya kebebasan yang telah diharamkan oleh Islam bukan saja kepada kaum wanita, 
malah kepada kaum lelaki juga. Dan jika mereka mahukan juga kebebasan seperti itu, maka 
untuk mencapai kebebasan itu, mereka tidak perlu memasuki parlimen, malah cukuplah 
dengan merombakkan ikatan-ikatan dan tradisi-tradisi masyarakat dan selepas itu setiap orang 
bebas melakukan apa saja yang disukai nafsunya. 

Penyertaan wanita di dalam parlimen bukanlah merupakan satu-satunya matalamat 
pokok kepada perjuangan kaum wanita seperti yang difahamkan oleh setengah-setengah 
pemimpin pemimpin wanita, malah ia hanya merupakan satu sarana atau alat untuk mencapai 
tujuan yang lain, seandainya seluruh matalamat matalamat yang dikehendaki wanita itu telah 
tercapai, maka mereka tidak perlu lagi menggunakan sarana itu. Kita tidak seharusnya menjadi 
pak turut yang buta kepada negeri-negeri Barat. Suasana hidup kita berlainan dan suasana 
hidup mereka dan nilai-nilai hidup kita juga tidak sama dengan nilai-nilai hidup mereka. 

Ada golongan yang akan menyangkal pendapat tadi. Mereka akan berkata bahwa soal 
perbezaan suasana dan nilai tidak menjadi soal-soal yang diperhitungkan oleh kita. Yang 
menjadi pokok perhitungan kita ialah kedudukan kaum wanita Islam sedang berada dalam 
keadaan yang buruk yang tidak seharusnya dibiarkan. Kaum wanita di Barat telah berjaya 
mencapai kemerdekaan dan kedudukan yang wajar, kerana itu kaum wanita Islam juga harus 
mengikuti jejak mereka untuk mendapat hak-hak mereka yang dirampas oleh kaum lelaki. 

Pendapat ini memang ada kebenarannya. Kaum wanita di negeri-negeri Islam pada 
umumnya tidak berpelajaran, mundur dan mempunyai kedudukan yang rendah dan hina. 
Mereka hidup seperti haiwan ternoda lahir dan batin. Mereka menderita lebih banyak dan 
bahagia, mereka lebih banyak memberi dan mengambil. Mereka masih terkongkong di alam 
naluri dan tidak mendapat kesempatan-kesempatan wajar untuk mempertinggikan kedudukan 
mereka. 

Ini memang benar, tetapi siapakah yang bertanggungjawab terhadap keadaan yang jelik 
itu, adakah Islam dan ajaran ajarannya ? 

Sebetulnya kedudukan yang buruk yang dialami wanita Islam adalah berpunca dan 
faktor-faktor ekonomi, sosial dan saikoloji yang harus kita pelajani dengan teliti agar kita benar 
benar tahu dan manakah datangnya semua keadaan yang jelik itu dan agar kita tidak lagi 
meraba-raba apabila kita ingin melancarkan langkah reformasi. 

Keadaan kemiskinan yang dialami oleh umat Islam sejak beberapa abad, ketidakadilan 
pembahagian kekayaan yang mem buat satu golongan tenggelam dalam kemewahan- 
kemewahan yang liar, sedangkan golongan rakyat yang lain begitu sukar untuk mendapat 
sesuap makanan dan sehelai pakaian untuk menutup badan mereka, penindasan politik yang 
membuat pemerintah-pemenintah umat Islam bermaharajalela dengan kekuasaan-kekuasaan 
mereka. yang hanya tahu menikmati segala hak-hak mereka tetapi tidak tahu membayar 
kewajipan-kewajjpan mereka, sedangkan rakyat memikul segala beban tanpa ganjaran. 
Keacjaan hidup yang tidak mem ben harapan dan kelesuan saraf akibah tekanan seluruh 
keadaan keadaan yang jelik itulah merupakan faktor-faktor yang ber tanggungjawab yang 
mengakibatkan kaum wanita hidup menderita dan tertindas. 

Kita tentulah tahu bahwa apa yang diperlukan kaum wanita ialah perasaan saling 
hormat dan mesra di antara suami dan isteri, tetapi perasaan-perasaan yang sedemikian tidak 
akan subur di dalam suasana kemiskinan, penderitaan dan penindasan-penindasan yang 
melumpuhkan rakyat. Kaum lelaki dan kaum wanita sama-sama menjadi korban walaupun 
pada lahirnya keadaan kaum lelaki kelihatan lebih baik dan kaum wanita. 

Sebab si suami berlaku kejam terhadap isteri kerana ia ingin menonjolkan harga diriinya 
yang telah tertindas di luar rumah, harga dirinya yang telah dihina oleh ketua kampung dan 
tuan-tuan tanah atau dihina oleh mata-mata, orang-orang yang bertaraf, tuan-tuan kilang dan 
ketua-ketua pejabat, harga dirinya yang terancam oleh kemiskinan dan kemelaratan, yang 
terancam oleh kedudukan.. kedudukan yang tidak adil yang tidak dapat diatasinya. Dan kerana 
itu ia meluahkan dendam-dendam yang terpendam itu ke atas isteri dan anak-anaknya atau 
sanak saudar yang tinggal bersama.sama dengannya. 

Kemiskinan dan kemelaratan hidup yang teruk yang menyelubungi masyarakat itulah 
yang telah melumpuhkan tenaga saraf dan jiwa kaum lelaki dan menyebabkan hati mereka 
tidak mempunyai ruang lagi untuk tumbuhnya perasaan kasih mesra dan layanan-layanan 
yang baik terhadap orang lain. Mereka tidak mempunyai kesanggupan untuk menerima 
kesalahan-kesalahan kecil orang lain atau untuk bersabar dan memberi kemaafan. 

Faktor kemiskinan inilah juga yang menjadikan kaum wanita abdi kaum lelaki dan 
membuat mereka sanggup menerima kezaliman dan layanan-layanan yang buruk dan kaum 
lelaki, kerana bagi mereka hidup yang sedemikian lebih baik dan hidup tanpa suami. Kaum 
lelakilah yang bertindak menghalangi kaum perempuan dan menggunakan hak-haknya yang 
halal yang memang dikurniakan kepada mereka. Seandainya kaum wanita dapat 
menggunakan hak-hak yang halal tentulah kaum lelaki tidak dapat bertindak sewenang- 
wenang. Si isteri sentiasa berada dalam kebimbangan dicenai oleh suaminya. Dan seandainya 
ia dicerai apakah yang dapat dibuat olehnya. Soal anak-anak mungkin dapat dipelihara oleh 

bapa mereka tetapi buat dirinya sendiri siapakah yang akan menyarakan hidupnya. 
Keluarganya miskin dan menderita dan oleh kerana kemiskinannya itu kaum keluarga tidak 
bersetuju ia bercerai dan suaminya agar tidak menjadi beban kepada mereka. Dan akhirnya 
mereka menasihatkannya supaya bersabar menenima penyiksaan-penyiksaan suaminya. 

Di dalam masyarakat yang mundur seperti di negeri-negeri Islam yang telah hilang 
matlamat hidup, hilang keperibadian dan tenggelam dalam gelita kejahilan, maka seluruh nilai- 
nilai luhur kemanusiaan merosot jatuh dan satu-satunya nilai kelebihan ya dipegang mereka 
ialah kekuatan dalam segala bentuk dan manifestasinya, sedangkan kelemahan merupakan 
satu jastifikasi untuk menghina dan berlaku kejam terhadap orang lain. 

Kerana sikap memuja kekuatan itulah maka kaum lelaki yang menjadi jenis yang lebih 
kuat menghinakan kaum wanita yang lemah. Mereka merasa keberatan untuk menghormati 
wanita sebagai manusia, kerana mereka mempunyai akhlak yang rendah yang menghalangi 
mereka dan meningkat kepada taraf manusia tinggi yang dapat menghormati wanita sebagai 
manusia. Dalam masyarakat yang seperti itu wanita hanya dihormati apabila ia mempunyai 
nilai kekayaan, kerana kekayaan merupakan salah satu alat kekuatan dan kekuasaan. 

Begitu juga di dalam masyarakat yang mundur, manusia menurun ke taraf makhluk 
yang dikongkong oleh naluri-naluri yang primitif terutama naluri sex. Mereka memandang 
hidup dan sudut sex dan hidup mereka berligar di sekitar sex. Kerana itulah lelaki memandang 
wanita tidak lebih dan alat-alat hiburan untuk kepuasan nafsu mereka saja(Begitu juga 
pandangan wanita terhadap lelaki, tetapi oleh kerana lelaki bekerja menyarakah hidup wanita, 
maka wanita terpaksa memandang lelaki lebih besar dari semata-mata sex). Ia tidak dapat 
melihat pada wanita suatu kelebihan yang lain samada dalam segi kejiwaan, keintelekan dan 
kerohanian yang dapat menimbulkan perasaan kemanusiaan untuk menghormati perempuan. 
Kerana itu hubungan kelamin di antara lelaki dan perempuan tidak lebih dan hubungan 
kelamin pada binatang, di mana jantan selalunya menguasaj betina akibahnya hubungan 
kelamjn itu dikongkong oleh dua perasaan yang tidak luhur iaitu perasaan dominasi lelaki 
ketika persetubuhan dan perasaan mengabaikan wanita selepas selesai persetubuhan 

Di dalam masyarakaf mundur yang hidup di tengah kejahilan dan kebuluran, 
pendidikan dan pelajaran tidak dipedulikan, malah dipandang sebagai perkara kemewahan 
yang di luar kecapaian mereka, sedangkan pendidikan dan pelajaran satu-satunya sarana 
untuk membikin seseorang itu sebagai manusja. Tanpa pendidikan dan pelajaran yang 
sempurna, manusia akan terus hidup di bawah kongkongan naluri yang primitif, di mana 
mereka akan memuja kekuatan dan kekuasaan dan menilai hidup di dunia ini dengan 
kacamata kepuasan nafsu. 

Dalam suasana masyaraka yang seperti ini si ibu yang hamil bertindak di luar 
kesedarannya memberi asuhan yang merusakkan perasaan anak-anak lelaki terhadap 
perempuan dan menjadikan mereka d iktator kecil yang sewenang-wenang Dia mempermanja- 
manja mereka di luar batas yang wajar dan membiasakan mereka mempunyai sikap bahwa 
segala perintah dan kemahuan mereka pastilah dipatuhi samada salah atau benar. Dia tidak 
mendidik mereka supaya mengawal kemahuan dan keinginan mereka. Akibatnya keinginan- 
keinginan yang tidak terkawal itulah yang menjadi sumber ilham yang melahirkan perintah- 
perintah sewenang-wenang mereka yang hendak dipaksakan ke atas orang lain. Seandainya 
keinginan-keinginan itu tidak dapat dilaksana kerana halangan-halangan dan masyarakat, 
maka mereka akan meluahkan seluruh dendam kesumatnya ke atas orang-orang bawahan 
mereka samada lelaki, perempuan atau kanak-kanak. 

Itulah faktor-faktor yang merusakkan masyarakat Islam dan faktor-faktor itulah juga 
yang menimbulkan masaalah-masaalah kaum wanita dan meletakkan mereka dalam satu 

keadaan hidup yang jelik. Tetepi adakah faktor-faktor itu dilahirkan oleh Islam atau sesuai 
dengan semangat ajaran Islam? Marilah kita tinjau sikap Islam terhadap kemiskinan. Bukankah 
Islam pernah memajukan masyarakat Islam di zaman pemerintah Khalifah Omar bin Abdul 
Aziz hingga tidak terdapat seorang miskin pun yang tampil menuntut atau menerima wang 
zakat? Itulah ajaran Islam yang pernah dilaksanakan di alam kenyataan dan ajaran yang seperti 
itulah kita berjuang untuk melaksanakannya di hari ini. 

Islam adalah satu sistem yang berjuang untuk mengaturkan pembahagian kekayaan 
yang adil di antara golongan rakyat masyarakat agar kekayaan tidak hanya berligar di dalam 
golongan hartawan-hartawan saja dan agar jurang taraf hidup antara rakyat dapat 
diperdekatkan. Islam menentang kemakmuran liar yang berlebih-lebihan sebagaimana Islam 
menentang kemiskinan dan berjuang untuk melenyapkannya. 

Kemiskinan merupakan faktor utama yang melahirkan masaalah-masaalah wanita di 
dalam masyarakat Islam. Apabila kemiskinan itu hilang, masaalah besar wanita pun akan turut 
selesai dan kehormatan hidup mereka akan dicapai kembali. Ketika itu persoalan keluar 
bekerja tidak lagi merupakan suatu keperluan kepada perempuan walaupun mereka 
mempunyai hak dan kebebasan untuk bekerja mencari rezeki, kerana apabila pendapatan 
hidup umat Islam telah mencapai paras yang tinggi, maka dengan sendirinya kaum wanita 
mendapat habuan pesaka yang tinggi, iaitu satu habuan yang khusus untuk perbelanjaan 
peribadinya saja tidak untuk menanggung nafkah siapa pun. Dan kekuatan ekonomi kaum 
wanita itu bukan saja akan mendorong kaum lelaki menghormati mereka malah akan 
menggalakkan mereka untuk mempertahankan seluruh hak-hak mereka yang halal yang 
selama ini tidak dituntut mereka kerana bimbang diancam kemelaratan dan kemiskinan 

Bagaimana pula dengan penindasan politik yang telah membuat kaum lelaki meluahkan 
dendam kesumat yang terpendam ke atas anak isteri mereka di rumah? Adakah ini kerana 
ajaran Islam? Tidakkah ajaran Islam ialah untuk membangkitkan umat manusia supaya tampil 
memberontak terhadap penindasan pemerintah- pemerintah yang zalim? Tidakkah Islam telah 
memberi satu ajaran politik yang tegas baik kepada pemerintah atau kepada rakyat hingga 
seorang rakyat biasa mempunyai keberanian untuk menegurkan pemerintah? Apabjia suatu 
ketika Khalifah Omar berucap, "Hendaklah anda sekaijan menjadi rakyat yang taat dan patuh," 
maka seorang rakyat biasa tampil berkata, "Kami mahu mematuhi anda hingga anda beritahu 
kami dan manakah anda ambil baju yang anda pakai sekarang ini?" Khalifah Omar tidak 
merasa tersinggung dan marah kerana pertanyaan itu, malah beliau melayani pertanyanan itu 
dan menerangkan dengan jelas hingga orang itu berpuas hati dan lantas berkata kepada beliau, 
"Sekarang barulah anda boleh perintah kami dan kami akan mematuhi perintah anda." Inilah 
bentuk ajaran Islam yang dikenali di zaman kegemilangannya dan yang mahu kita 
hidupkannya sekali lagi hari ini. Apabila ajaran yang seperti dilaksanakan oleh khalifah itu 
diamalkan, maka tentulah rakyat jelata tidak perlu lagi memendamkan dendam kesumat 
mereka hingga terpaksa mereka luahkan ke atas orang lain untuk mencari kelegaan jiwa. Sudah 
tentu layanan dan sikap adil pemerintah terhadap rakyat akan menjadi tauladan ikutan kepada 
setiap rakyat dalam perhubungannya dengan orang lain dan menjadi tauladan ikutan kepada 
suami dalam melayani isteri dan anak-anaknya dengan adil, timbangrasa dan kasih mesra. 

Islam juga tidak bertanggungjawab terhadap nilai-nilai akhlak yang rendah dalani 
masyarakat Islam, kerana dasar perjuangan Islam ialah untuk mengangkatkan manusia dan 
lembah kejatuhan akhlak dan mengemuka nilai-nilai hidup yang hakiki yang dapat menjadikan 
meneka manusia dalam erti kata yang sebenar. Menurut nilai-nilai Islam, orang yang paling 
mulia di sisi Allah ialah orang yang paling bertaqwa bukannya orang yang paling kaya atau 
paling kuat atau paling berkuasa. Kerana itu apabila nilai-nilai akhlak telah sampai ke batas ini, 
maka tiada ruang lagi kepada kaum lelaki untuk menghinakan kaum wanita yang lemah. 

malah yang menjadi ukuran nilai akhlak di masa itu ialah layanan yang baik terhadap wanita. 
Inilah ukuran yang telah ditegaskan oleh Rasulullah dalam sabdanya, "Orang yang paling 
bagus ialah orang yang paling baik terhadap isterinya dan akulah orang yang paling bagus 
melayani isteri-isteriku."(Riwayat at-Tirmizi) Dengan kata-kata ini Rasulullah memperlihatkan 
pengertiannya yang mendalam terhadap hakikat-hakikat jiwa manusia, kerana setiap orang 
yang memberi layanan yang buruk dan kejam kepada orang-orang yang dibawah 
tanggungannya menunjukkan ia mempunyai komplek komplek jiwa yang menjatuhkan nilai 
akhlaknya. 

Demikian juga Islam tidak bertanggungjawab terhadap keja tuhan orang Islam ke alam 
keinginan naluri-naluri yang primitif, kerana Islam tidak pernah membenarkan mereka hidup 
di bawah kongkongan naluri primitif tanpa diasuh dan dididik. Islam mengakui kehendak- 
kehendak naluri, tetapi Islam tidak mengikuti keinginan-keinginan yang rendah dan tidak 
membenarkannya mengongkongi manusia hingga nilai hidup dipandang dan kaca mata 
keinginan-keinginannya. 

Tujuan Islam mewajibkan suami isteri menunaikan kehendak sex satu sama lain 
bukanlah bererti menjatuhkan manusia ke taraf kebinatangan atau naluri-naluri yang primitif, 
malah tujuannya untuk membebaskan mereka dan desakan keinginan sex mereka yang asasi, 
agar keinginan sex yang asasi itu tidak terus mengganggu ketenteraman jiwa mereka hingga 
mengakibahkan mereka tidak dapat menumpukan tenaga-tenaga mereka ke arah usaha-usaha 
dan kegiatan-kegiatan yang tinggi samada di dalam kegiatan kegiatan bekerja, kegiatan ilmu 
pengetahuan, kegiatan seni dan kegiatan amal ibadat, atau mengakibahkan mereka terjerumus 
ke dalam jinayah perzinaan dan perogolan apabila mereka tidak dapat memuaskan keinginan 
sex mengikut saluran yang halal, tetapi Islam sama sekali tidak membenarkan mereka 
menenggelamkan diri di dalam lembah nafsu syahwat hingga mereka tidak berpeluang 
menikmati hidup yang luhur. Kerana itu Islam menggalakkan kaum lelaki memenuhi 
hidupnya dengan kegiatan jihad yang tidak putus-putus demi kepentingan agama Islam dan 
menggalakkan kaum wanita memenuhi hidupnya dengan kegiatan berjihad dalam usaha 
nlengasuh anak-anak dan menyelenggarakan rumahtangga agar lelaki dan perempuan itu 
mempunyai matalamat-matalamat hidup yang tinggi yang tidak hanya terbatas pada kegiatan 
sex dan pada keperluan-keperjuan hidup seharian semata. 

Seterusnya Islam tidak bertanggungjaw terhadap keburukan didikan yang berlangsung 
di dalam masyarakat Islam, kerana mungkin tiada seorang yang waras yang berani menuduh 
Islam sedemikian, sebab seluruh kandungan al-Quran dan Hadith merupakan anjuran dan 
seruan agar manusja mengasuh dan mendidik diri mereka mengawai keinginan-keinginan 
nafsu, berlaku adil, menghormati dan menyintai orang lain sebagaimana mereka menyintai diri 
mereka sendiri. Apakah hakikat tradisi tradisi islam yang dikecam oleh penulis-penulis 
sekarang sebagai satu penghalang kemajuan kaum wanita dan sebagai faktor yang mengakibat 
kaum wanita hidup seperti binatang, iaitu hidup diselubungi kejahilan, kebekuan dan 
kesempitan? Tradisi Islam tidak pernah menyekat kaum wanita mencari ilmu pengetahuan, 
tidak pernah menghalang mereka bekerja dan membuat hubungan. hubungan secara langsung 
dengan masyarakat. Kalau beginilah tradisi Islam, maka dimanakah cacat celanya? 

Memang benar jika dikatakan bahwa tradisi Islam menghalangi kaum wanita 
mengamalkan kebebasan-kebebasan yang liar, lucah dan tidak berguna dan bahwa Islam 
menghalangi mereka berkeliaran di tengah jalan untuk menjaja pesuna sex, dan keruntuhan 
akhlak, kerana Islam tidak percaya bahwa cara-cara yang sedemikian merupakan cara-cara 
yang wajar untuk kaum wanita mencapaj kemajuan dan membangunkan kehormatannya. 

Siapakah yang berani mengatakan bahwa satu jalan untuk menggilapkan keperibadian 
kaum wanita dan untuk membekalkan mereka dengan pengalaman-pengalaman yang berguna 
ialah mereka harus keluar mendedahkan diri mereka kepada godaan-godaan sex, di mana 
mereka bebas menyerah diri kepada pemuda yang menawan hati mereka. Dan apabila mereka 
dapati bahwa pernuda itu hanya seorang pemuda nakal yang inginkan mereka kerana 
kenikmatan jasad semata-mata dan tidak pernah memandang hormat kepada mereka sebagai 
wanita, maka ini bebas pula meninggalkan pemuda itu dan mencari seorang pemuda lain 
persis seperti yang dilakukan oleh wanita Barat yang bertamaddun? 

Orang-orang yang berani berkata begitu ialah orang-orang yang inginkan masyarakat 
Islam menjadi bejat agar mereka dapat mencani kepuasan nafsu mereka mengikut jalan yang 
paling mudah tanpa diganggu oleh tradisi-tradisi Islam. 

Pengalaman-pengalaman harus dicari menerusi pelajaran dan pendidikan kerana fungsi 
pelajaran dan pendidikan ialah memberi pengalaman-pengalaman tentang urusan-urusan 
kehidupan. Begitu juga pengalaman-pengalaman itu harus dicari menerusi perkahwinan, 
kerana perkahwinan merupakan satu pengalaman praktikal yang halal yang dapat 
mematangkan jiwa dan membekalkan akal dengan pengalaman-pengalaman yang berguna. 

Di Mesir ada seorang penulis bukan Islam yang menulis setiap minggu dalam akhbar 
mingguan untuk mengeritik Islam baik secara terusterang atau secara menyindir. Dia tidak 
jemu-jemu menyeru wanita Mesir supaya meninggalkan tradisi-tradisi yang lapuk dan keluar 
bercampur-baur dengan kaum lelaki dengan penuh keberanian. Dia juga menyeru mereka 
supaya keluar bekerja di kilang dan di gedung-gedung perniagaan bukan kerana keadaan 
keadaan yang memaksa malah semata-mata untuk menentang tradisi-tradisi yang 
menghendaki mereka menjadi ibu dan menjaga anak-pinak. 

Selanjutnya penulis itu berkata lagi bahwa sebab yang mendorong wanita Islam berjalan 
di jalan-jalanraya dengan mata yang ditundukkan ke bawah ialah kerana ia tidak yakin kepada 
dirinya dan kerana ia dikongkongi perasaan takut terhadap kaum lelaki dan masyarakat, tetapi 
apabila ia matang dengan pengalaman tentulah ia akan mengangkatkan matanya dengan 
penuh cabaran dan akan memandang lelaki dengan pandangan yang tetap dan berani. (Penulis 
itu ialah Cik Salamah Mesa yang sepanjang masa hidupnya mengeritik dan menyindir Islam 
dalam tulisan-tulisannya. Sepak terajangnya sama dengan seorang penulis Kristian yang lain 
iaitu Jurji Zaidan. Kedua-duanya mempunyai angkatan pengikut masing-masing yang kini 
hebat menentang Islam). 

Mengikut sejarah Siti Aisyah yang aktif mengambil bahagian dalam urusan politik, 
memimpin angkatan tentera dan menyertai peperangan di permulaan zaman Islam adalah 
bercakap dengan orang ramai dengan memakai tudung. 

Menundukkan mata ke bawah ketika berjalan bukanlah suatu sifat yang hanya dapat 
dilihat pada perempuan-perempuan saja, kerana sejarah juga telah menceritakan bahwa 
Rasulullah sendiri berbuat demikian, tetapi adakah perbuatan itu mengertikan Rasulullah tidak 
mempunyai keyakinan terhadap dirinya dan tidak mengetahui tugasnya yang sebenar 
terhadap umat manusia. 

Bilakah penulis-penulis seperti itu mahu merentikan penulisan mereka di sekitar 
masaalah-masaalah titik-bengik? 

Memang tidak diragui lagi bahwa wanita Islam berada di dalam kedudukan yang 
buruk, tetapi jalan untuk membetulkan kedudukan itu bukanlah dengan meniru cara hidup 
wanita Barat yang mempunyai latarbelakang dan penyelewengan-penyelewengan yang 
tersendiri. 

Satu-satunya jalan untuk mereformasikan kehidupan kauin wanita juga kaum lelaki kita 
ialah kembali kepada sistem hidup Islam. Tegasnya jalan reformasi kita ialah menyeru seluruh 
umat Islam lelaki dan wanita, belia dan beliawanis kembali berpegang kukuh kepada hukum 
undang-undang Islam. Ini adalah satu perjuangan yang harus menjadi intisari kepercayaan 
kita, di mana kita harus mencurahkau daya usaha, tenaga fikiran dan seluruh perasaan kita, 
kerana apabila kita percaya dan bertindak melaksanakan kepercayaan kita, maka bererti kita 
telah menyerahkan kepada - Islam untuk memerintah kita dan membetulkan kedudukan- 
kedudukan yang salah dengan adil dan saksama. 

Islam Dan Hukuman-Hukumannya 

ADAKAH hukuman-hukuman kejam yang telah dilaksanakan dalam masyarakat padang pasir 
itu sesuai dijalankan dalam masyarakat moden sekarang? Patutkah seseorang yang mencuri 
barang yang bernilai seperempat dinar itu dipotong tangannya? Sedangkan penjinayah- 
penjnayah di abad dua puluh hari ini hanya dianggap sebagai korban-korban kejelikan 
masyarakat. Mereka tidak patut dihukum, tetapi patut diubati. 

Di manakah lojik abad dua pulub yang dapat membenarkan mereka membunuh empat 
puluh ribu jiwa rakyat Afrika Utara yang tidak bersalah dalam satu tindakan penjajahan yang 
ganas tetapi ia tidak dapat membenarkan anda menghukum seorang yang benar-benar 
bersalah? 

Kita harus jangan tertipu dengan kata-kata molok yang meyembunyikan hakikat yang 
sebenar. Sekarang biarlah kita tinggalkan sebentar tamaddun abad dua puluh itu bergelumang 
dalam noda dan dosanya dan marilah kita mempelajari konsep jinayah dan hukuman di dalam 
Islam. 

Jinayah sering digambarkan sebagai tindakan pencerobohan individu terhadap 
kelompok. Kerana itu konsep jinayah dan hukuman mempunyai hubungan yang rapat dengan 
pandangan sesuatu bangsa terhadap bentuk hubungan di antara individu dan masyarakat 

Negara-negara yang mementingkan individu seperti negara negara kapitalis Barat 
begitu keterlaluan mendewa-dewakan individu dan menganggapkan sebagai pusat seluruh 
kehidupan bermasyarakat. Selanjutnya negara itu juga begitu keterlaluan menyempitkan hak- 
hak masyarakat untuk mengena sekatan.sekatan terhadap kebebasan individu dan pandangan 
yang sedemikian telah menjangkau pula kepada konsep jinayah dan hukuman, di mana 
penjenayah dipandang dengan penuh kasihan belas dan dimanja-manjakan dengan anggapan 
bahwa mereka sebenarnya adalah korban dari kejelikan-kejelikan masyarakat atau korban dari 
complex-komplex jiwa dan kehuruharaan-kehuharaan saraf yang tidak terdaya diatasi mereka, 
kerana itu mereka patuf diberi hukuman-hukuman yang seringan mungkin Di dalam Negara- 
negara itu jinayah-jinayah akhlak khususnya dipandang begitu ringan hingga hukuman- 
hukuman terhadap jinayah-jinayah itu seolah-olah tidak merupakan hukuman lagi. 

Dan di peringkat ini ilmu jiwa tampil campurtangan untuk menfastifikasikan kesajahan 
dan jinayah. 

Encik Frued merupakan tokoh yang menjadi juara perubahan yang bersejarah yang 
memandang kepada penjinayah itu sebagai korban dan komplek-komplek sex yang terjadi 
akibat tenaga-tenaga sex yang sepatutnya mendapat salurannya yang bebas telah ditindas oleh 
masyarakat, akhlak agama dan tradisi. Kemudian pendapat beliau telah diikuti pula oleh 
mazhab-mazhab analisa jiwa yang lain samada mereka yang sependapat dengan beliau yang 
mengata bahwa tenaga sex itu merupakan pusat kegiatan hidup manusia atau mereka yang 
tidak bersetuju dengan pendapat itu, kerana seluruh mazhab-mazhab itu memandang 
seseorang penjinayah itu sebagai manusia pasif yang menjadi korban environment dan suasana 
tertentu, di mana ia dibesarkan Mereka percayakan prinsip yang kita namakan sebagaj 
"Jabriyah jiwa" yang mengertikan bahwa manusia itu tidak mempunyai kersa dan kebebasan 
bertindak, kerana seluruh tenaga jiwanya berlangsung secara jabriah. 

Sebaliknya negara-negara yang mementingkan masyarakat seperti negara-negara 
Komunis menganggapkan masyarakat itu sebagai satu lembaga suci yang tidak seharusnya 
dicerobohi individu dan dan konsep inilah negara-negara itu mengenakan hukuman-hukuman 

yang berat seperti hukuman bunuh dan hukuman siksa ke atas individu yang melakukan 
tindakan-tindakan anti masyarakat. 

Komunisma khususnya menganggap bahwa seluruh perlakuan jinayah adalah berpunca 
dan sebab-sebab ekonomi bukan berpunca dan sebab-sebab saikoloji seperti yang dianggap 
oleh Frued dan lainnya dan tokoh-tokoh analisa jiwa. Menurut mereka, di dalam negara yang 
pincang kehidupan ekonominya pertumbuhan akhlak-akhlak yang baik tidak mungkin lahir, 
kerana itu penjinayah-penjinayah tidak patut dihukum. Tetapi bolehkah pendokong- 
pendokong komunisma menerangkan mengapakah di Russia masih terdapat perlakuan jinayah 
dan masih terdapat mahkamah-mahkamah dan penjara-penjara, sedangkan negara itu telah 
pun menjalankan sistem ekonomi komunis yang adil! 

Walau bagaimanapun, namun kedua-dua teori itu masing masing ada kebenarannya 
dan ada pula keterlaluannya. Misalnya memang benar bahwa suasana-suasana hidup 
seseorang itu mempunyai pengaruh yang besar dalam pembentukan dan perkembangan 
dirinya. Demikian juga komplek jiwa yang terpendam di dalam akal tak sedar itu kadang- 
kadang mendorong seseorang ke arah perlakuan jinayah. Tetapi walaupun begitu manusia 
bukanlah semata-mata satu makhluk yang pasif menghadapi suasana-suasana hidupnya. 

Kesalahan ahli-ahli analisa jiwa ialah mereka hanya memandang kepada tenaga 
penggerak tetapi tidak memandang kepada tenaga pengawal, sedangkan tenaga pengawal ini 
juga merupakan sebahagian yang semulajadi dan kejadian manusia bukan satu tenaga yang 
didatangkan dan luar. Misalnya tenaga yang mem bolehkan kanak yang kecil mengawal berak 
kencingnya di atas tilam dalam peringkat umur yang tertentu, maka tenaga seperti ini juga 
dimiliki manusia untuk membolehkannya mengawal emosi dan tindak-tanduknya agar ia tidak 
selalu terburu-buru mengikut hawa nafsunya yang liar dan yang bebas lepas. 

Begitu juga memang benar bahwa keadaan-keadaan ekonomi sebuah masyarakat 
mempunyai pengaruhnya yang tertentu dalam perkembangan perasaan dan tindak seseorang. 
Kelaparan boleh membawa seseorang ke arah perlakuan jinayah dan ke arah keruntuhan 
akhlak. Kelaparan juga boleh menyubur perasaan dendam dan dengki dan merusakkan 
keperibadian seseorang. Tetapi untuk mengatakan faktor ekonomi sebagai satu-satunya faktor 
yang mempengaruhi tindak manusia adalah satu pendapat yang amat keterlaluan, satu 
pendapat yang dibohongi oleh hidup dan dibohongi oleh wujudnya kes-kes jinayah di negeri 
Russia yang mendakwa telah berjaya menghapus kemiskinan dan kebujuran' 

Sebelum kita menentukan samada penjinayah itu patut atau tidak patut dihukuin, maka 
lebih dulu kita harus bertanya sejauh manakah tanggungjawabnya terhadap jinayah yang 
dilakukannya? Segi inilah yang diperhitungkan oleh Islam ketika mempertimbangkan 
masaalah jinayah dan hukuman. 

Islam tidak menentukan hukuman-hukuman dengan membabi buta dan tidak pula 
melaksanakan hukuman.hukuman itu tanpa pertimbangan Dalam hubungan ini Islam 
mempunyaj konsep yang unik yang berbeda dan semua konsep system-sistem di dunia. 
Konsep Islam di satu ketika bertemu dengan konsep negara yang mementingkan individu dan 
pada satu ketika yang lain pula ia bertemu dengan konsep Negara-negara yang mementingkan 
masyarakat. Islam duduk di tengah-tengah memegang neraca keadilan dan memperh-tungkan 
segala suasana dan faktor yang mendorong seseorang itu melakukan jinayah, tegasnya dalam 
menilaikan sesuatu jinayah, Islam membuat dua pertimbangan serentak. Pertama ia 
memandang perbuatan jinayah itu dan kacamata individu yang melakukannya dan kedua ia 
memandang jinayah itu dan kacamata masyarakat yang menjadi mangsa jinayah itu. Setelah itu 
barulah ia menentukan balasan yang adil, rasional dan lojis. Dalam penentuan hukuman- 

hukuman itu Islam tidak akan terikut-ikut dengan teori-teori yang menyeleweng atau terikut 
ikut dengan hawa nafsu individu-individu dan bangsa-bangsa. 

Islam menentukan hukuman-hukuman yang benar-benar menjerakan. Hukuman- 
hukuman itu kelihatan kejam dan terlalu keras kepada orang-orang yang memandang seimbas 
tanpa peneli tian yang mendalam, tetap Islam tidak akan melaksanakan hukuman- 
hukumannya melainkan sesudah ia mendapat kepastian bahwa penjinayah itu telah melakukan 
jinayahnya tanpa sebab yang boleh dimaafkan dan tanpa sebab desakan dharurat. Misalnya 
Islam menentukan hukuman potong tangan kepada jinayah mencuri, tetapi Islam tidak akan 
melaksanakan hukuman ini seandainya di sana terdapat sebarang keraguan bahwa pencurian 
itu dilakukan kerana desakan kebuluran. 

Islam menentukan hukuman rejam kepada jinayah berzina baik lelaki atau perempuan, 
tetapi hukuman itu tidak akan dilaksanalan melainkan apabila kedua-dua itu melakukan 
perzinaan secara terang-terangan hingga perbuatan itu dapat dilihat dengan jelas oleh para 
saksi dan apabila kedua-dua yang bersalah itu sudah pun berkahwin. 

Demikian sikap Islam dalam semua hukuman-hukuman jinayah yang ditentukannya. 

Konsep ini adalah diambil dan dasar pemerintahan Omar bin al-Khattab salah seorang 
ahli perundangan Islam yang terkemuka dan seorang yang terkenal tegas dan ketat dalam 
melaksanakan undang-undang syara', kerana itu beliau tidak mungkin dituduh sebagai 
bersikap lembut dalam mentafsirkan undang-undang Allah. 

Sayyidina Omar telah menggantungkan hukuman potong tangan pada tahun 
berlakunya kebuluran, ketika mana terdapat keraguan bahwa orang-orang mungkin terpaksa 
mencuri kerana tekanan kebuluran. 

Selanjutnya pelaksanaan konsep itu dapat dilihat lebih jelas lagi di dalam peristiwa berikut: 

"Menurut cerita, ada beberapa orang gaji yang bekerja dengan Ibnu Hatib bin Abi Balta'ah 
telah mencuri seekor untuk kepunyaan seorang lelaki dan suku Mazinah. Apabila mereka 
dibawa kepada Sayyidina Omar dan disoal mereka pun mengaku melakukan pencurian itu. 
Mendengar pengakuan itu beliau memerintah Kathir bin al-Salat supaya menjalankan 
hukuman potong tangan ke atas mereka. Tetapi apabila Kathir berpaling untuk berundur dan 
situ beliau menahannya kembali dan berkata, "Jika tidak kerana aku benar-benar tahu bahwa 
kamu telah menyuruh mereka bekerja dan membiarkan mereka lapar hingga halal jika meneka 
memakan harta orang lain yang dihanamkan oleh Allah tentulah aku akan potong tangan 
mereka." Setelah itu beliau menghala pula kata-katanya kepada Ibni Hatib bin Abi Balta'ah, 
"Oleh kerana aku telah membatalkan hukuman potong tangan ke atas mereka, maka demi 
Allah aku akan mengenakan engkau dengan satu denda yang memeritkan engkau." Kemudjan 
beliau bertanya lelaki tuan anta dan suku Mazinah itu, "Berapa banyak harga yang pemah 
ditawar kepada unta engkau itu?" Jawal, lelaki itu, "Empat ratus." Lalu Sayyidina Oman pun 
berkata kepada Ibnu Hatib, "Sekarang engkau boleh balik dan bayarkan kepada lelaki ini 
sebanyak delapan ratus." 

Ini adalah satu dasar yang tegas yang tidak boleh didolak lagi, iaitu apabila terdapat 
suasana yang memaksa seseorang melakukan perbuatan-perbuatan jinayah, maka hukuman- 
hukuman bolehlah digantungkan kerana berdasarkan perintah Rasulullah, "Tahankan 
pelaksanaan hukuman apabila terdapat keragu "(Riwayat Abdullah bin Abbas). 

Seandainya kita tinjau polisi Islam di dalam semua hukuman-hukuman yang telah 
ditentukannya kita akan dapati bahwa tujuan utama Islam ialah membersihkan masyaraka dan 
sebab yang boleh membawa kepada perlakuan jinayah dan selepas itu Islam mengaturkan pula 
hukuman-hukuman yang adil dan menjerakan yang akan dijatuhkan ke atas penjinayah yang 

melaku kan jinayahnya tanpa sebab-sebab yang wajar atau tanpa di selubungi keraguan dalam 
apa bentuk sekali pun. 

Seandainya masyarakat tidak terdaya untuk mencegahkan faktor-faktor yang membawa 
kepada perlakuan jinayah atau perlakuan jinayah itu diselubungi oleh sesuatu keraguan, maka 
hukuman-hukuman berat itu harus digugurkan oleh pihak pemerintah atau membebaskan 
penjinayah itu atau mengenakan hukuman-hukuman dera yang lain seperti sebat dan penjara 
mengikut sejauh mana seseorang itu bentanggungjawab di atas kesalahannya. 

Islam berusaha dengan berbagai-bagai cara untuk menghapuskan faktor-faktor atau 
keadaan-keadaan yang boleh membawa ke arah perlakuan jinayah, misalnya Islam berusaha 
untuk mewujudkan pembahagian kekayaan yang adil di dalam masyarakat. Di zaman Khalifah 
Oman Ibni Abdul Aziz usaha itu telah berjaya menghapuskan kemiskinan dan masyarakat. 

Menurut Islam, negara adalah bentanggungjawab terhadap, sara hidup setiap nakyatnya 
tanpa memperhitungkan agama, bangsa, bahasa, warna kulit dan status sosialnya dan negara 
juga bertanggungjawab mengadakan pekerjaan-pekerjaan yang halal kepada mereka. Mana- 
mana rakyat yang tidak mempunyai pekerjaan atau tidak mampu bekerja, maka negara hanus 
membantu mereka dan harta perbendaharaan negara (Baitulmal). 

Di samping langkah-langkah itu, setiap perlakuan jinayah akan diperiksa dengan teliti 
untuk dipastikan sebelum dijatuhkan hukuman bahwa penjinayah itu. tidak melakukan 
jinayahnya di bawah desakan keadaan yang memaksa. 

Islam memang mengakui bahwa keinginan sex begitu kuat mempengaruhi manusia, 
tetapi Islam menggalakkan mereka memuaskan keinginan itu menerusi saluran yang halal iaitu 
penkahwinan. Kerana itu Islam menggalakkan mereka berkahwin dalam usia yang muda dan 
bersedia mengadakan bantuan-bantuan dan Baitulmal kepada mereka yang ingin berkahwin, 
tetapi tidak mampu mendapatkan perbelanjaan-perbelanjaan yang wajar. 

Serentak dengan itu Islam menggesa agar masyarakat dibersihkan dan sebarang faktor 
yang menggoda dan menimbulkan keinginan sex orang ramai dan selanjutnya Islam 
menawarkan matlamat-matlamat hidup yang luhur yang dapat menyedut tenaga sex yang 
berlebihan dan menyalurkannya ke dalam kegiatan-kegiatan yang baik. 

Islam juga menggalakkan umatnya memenuhi kekosongan waktu dengan kegiatan- 
kegiatan beribadat kepada Allah. Dengan cara-cara yang demikian Islam cuba mencegahkan 
motif-motif yang mungkin membawa kepada perlakuan jinayah zina. Dan namun demikian 
Islam tidak juga tergesa-gesa menjatuhkan hukuman hukumannya yang berat melainkan 
apabila penzina itu secara terang-terangan dan angkuh melakukan jinayahnya dengan tujuan 
memassabodohkan tradisi-tradisi masyarakat dan menurun ke taraf kebinatangan hingga aksi 
perzinaan dapat dilihat begitu jelas oleh empat orang saksi. 

Tentu saja ada orang berfikir bahwa keadaan-keadaan ekonomi, sosial dan moral yang 
wujud pada hari ini di dalam masyarakat Islam tidak menggalakkan anak muda untuk 
berkahwin, malah mendekatkan mereka ke lembah jinayah perzinaan. Pendapat ini ada 
kebenarannya dan dalam hubungan ini Islam tidak bersedia untuk bertolak ansur. Pilihannya 
hanya satu iaitu samada Islam diambil semua atau ditinggal semua. Ini bererti apabila Islam 
memerintah dalam erti kata yang sebenar ia tidak akan membenarkan adanya tayangan filem- 
filem yang lucah, surat-suratkhabar yang memuat gambar-gambar yang memberahi, nyanyian 
murah yang menggalakkan nafsu sex dan pemandangan pemandangan yang seksi di jalan- 
jalanraya. Selanjutnya ketika Islam memerintah kemiskinan tidak akan dapat menghalangi 
seseorang untuk mendirikan rumahtangganya. Hanya dalam suasana masyarakat yang seperti 
inilah orang ramai dapat diseru untuk menjadi manusia-manusia yang baik kerana mereka 

memang mampu untuk menjadi orang-orang yang baik. Dan dalam keadaan yang sedemikian 
juga barulah hukuman dapat dijalankan ke atas mereka yang melakukan jinayah zina kerana 
mereka tidak lagi mempunyai sebarang apoloji dan jastifikasi untuk menghalalkan jinayah 
mereka. 

Demikianlah sikap Islam di dalam hukuman-hukuman terhadap kesalahan-kesalahan 
yang lain, iaitu pertama melindungi syara' dan segala perangsang yang membawa ke arah 
perlaku jinayah; kedua menggantungkan perlaksanaan hukum apabila terdapat keraguan demi 
untuk pra waspa (precaution). Kerana itu manakah satu sistem yang seadil sistem Islam? 

Oleh kerana orang-orang Eropah tidak mempelajari hakikat-hakikat konsep jinayah dan 
hukuman di dalam Islam, maka mereka menganggap hukuman-hukuman yang ditetapkan 
oleh Islam itu sebagai kejam dan menjatuh status manusia. Mereka tersalah anggap bahwa 
hukuman Islam itu sama seperti hukuman sivil mereka yang akan dijalani setiap hari. 
Akibatnya mereka melihat masyarakat Islam sebagai sebuah gelanggang pembunuhan dan 
penyiksaan yang kejam, di mana setiap hari di sana sini dilaksanakan hukuman-hukuman 
sebat, potong tangan dan rejam, sedangkan yang sebenarnya hukuman hukuman yang 
menjerakan itu jarang sekali dilaksanakan di dalam masyarakat Islam. Umpamanya hukuman 
potong tangan hanya dilaksanakan sebanyak enam kali saja dalam masa empat ratus tahun. Ini 
adalah satu bukti yang cukup untuk menyedarkan kita bahwa tujuan hukuman-hukuman itu 
pada pokoknya ialah untuk menakut dan mencegah perlakuan jinayah saja. Begitu juga cara 
Islam bertindak melindungi masyarakat dan pengaruh yang boleh membawa kepada 
perlakuan jinayah itu memberi keyakinan penuh kepada kita bahwa perlaksanaan hukuman 
berat yang jarang dilaksanakan itu adalah dilakukan dengan penuh keadilan. 

Tidak ada sebab yang wajar mengapa setengah orang Eropah dan sebagainya merasa 
khuatir terhadap perlaksanaan hukuman-hukuman Islam kecuali seluruh meneka memang 
penjinayah-penjinayah semulajadi yang terus berdegil untuk melakukan jinayah-jinayah tanpa 
sebab-sebab yang wajar. 

Tetapi mungkin ada orang berfikir pula bahwa hukuman hukuman yang ditetapkan 
oleh Islam itu tidak lebih dan hukuman hukuman bayangan saja yang, tidak bernilai pada 
kenyataan. Anggapan itu tidak benar kerana hukuman-hukuman itu memang realistik untuk 
menakutkan setengah orang yang ingin melakukan jinayah tanpa sebab-sebab yang wajar. 
Biarpun bagaimana kuatnya keinginan mereka untuk melakukan jinayah, namun mereka harus 
berfikir berkalj-kali sebelum melakukan jinayah itu kerana takutkan hukuman yang berat. 

Mungkin orang-orang seperti itu menjadi korban penyelewengan dalam bentuk 
pembenaman atau suppresi sex, tetapi selama masyarakat berusaha untuk kebajikan dan 
kebaikan seluruh warganya, maka masyarakat berhak untuk mendapat jaminan terhadap 
keselamatan jiwa, harta benda dan maruah warga-warganya dan sebarang pencerobohan. 

Di samping itu Islam tidak pula akan berpeluk tubuh dan bertindak sewajarnya untuk 
mengubati mereka yang cenderung melakukan jinayah tanpa sebab-sebab yang wajar, malah 
Islam tidak akan membiarkan mereka begitu saja menjadi korban penyelewengan- 
penyelewengan sex. 

Inilah konsep hukuman Islam yang sebenar, tetapi malangnya setengah intelek dan ahli- 
ahli undang-undang kita memandang jejek kepada hukuman-hukuman itu kerana semata- 
mata takut dicap sebagai undang-undang jakun oleh orang orang Barat. Alangkah baiknya jika 
ada orang-orang yang dapat mengajar mereka secara mendalam segala hikrnat-hikmat yang 
terkandung dalam hukuman yang telah ditetapkan oleh Islam itu. 

Islam Dan Tamaddun 

ADAKAH anda mahu mengembalikan kami ke zaman seribu tahun yang lampau atau ke 
zaman manusia Arab Badwi yang hidup di dalam khemah-khemah? Islam rnemanglah sesuai 
dengan manusia-manusia Arab Badwi yang berkaki ayam dan liar di zaman itu. Ajaran-ajaran 
Islam yang simpel dan bersahaja itu cukup cocok dengan keadaan hidup mereka. Tetapi buat 
sekarang adakah Islam sesuai dengan zaman tamaddun dan kemajuan sains dan teknoloji, 
zarnan roket dan bom-bom hedrogen, zarnan bangunan-bangunan pencakar langit dan wayang 
gambar tiga dimensi? 

Islam satu agarna yang statis yang tidak dapat berganding dengan perkembangan 
tamaddun yang moden dan pasti dibuang jika kita ingin maju seperti bangsa-bangsa yang lain. 

Pandangan yang sedemikian mengeliru dan meragukan itu telah membuat saya 
terkenang kembali kepada seorang intelek Inggeris yang bertemu dengan saya sejak dua tahun 
yang lampau. (Cetakan pertama buku ini lahir dalam tahun 1953) Dia telah dikirirn ke Mesir 
sebagai pakar Bangsa-bangsa Bersatu untuk menolong kerajaan Mesir melaksanakan rancangan 
mempertingkatkan taraf hidup kaum tani Mesir atau lebih tepat untuk meyakinkan orang- 
orang Mesir bahwa negara-negara kapitalis Barat menyintai mereka dengan penuh ikhlas dan 
jujur dan sebarang rancangan yang dibawa mereka ke Mesir bukanlah bertujuan untuk 
menegakkan penjajahan ekonomi di negeri ini. 

Oleh kerana pakar Inggeris itu tidak mengetahui bahasa Arab, maka saya telah ditugas 
oleh pemerintah untuk bertindak selaku jurubahasa di antaranya dengan kaum tani Mesir. 

Saya bersikap terus terang dengan beliau sejak mula pertemuan lagi. Saya katakan 
kepadanya bahwa kami umat Mesir bencikan Inggeris dan kami akan terus membencikan 
mereka selama tentera Inggeris masih menduduki mana-mana bumi Timur, kami umat Mesir 
bencikan Inggeris, Amerika dan negara-negara Sekutu kerana sikap Inggeris terhadap Mesir, 
terhadap Palastine dan terhadap negeri-negeri yang telah dikotori oleh tapak kaki penjajahan 
Inggeris. 

Pakar itu menoleh kepada saya sejurus jenang kemudian bertanya, "Adakah anda 
seorang komunis?" Jawab saya, "Bukan, saya seorang Islam dan saya anggap Islam lebih baik 
dan tamaddun kapitalisma Barat, malah lebih baik dan komunisma. Islam adalah sebaik-baik 
sistem yang pernah diketahui manusia kerana sistem Islam meliputi seluruh bidang hidup dan 
kerana Islam meladini seluruh masaalah-masaalah hidup manusia dengan adil dan imbang." 

Kami berdebat hampir tiga jam dan pada akhirnya pakar Inggeris berkata, "Mungkin 
apa yang anda katakan mengenai Islam itu benar, tetapi buat saya, saya tidak mahu 
diharamkan dari menikmati hasil-hasil kejayaan tamaddun moden, saya suka naik kapal 
terbang dan suka mendengar musik-musik indah dan peti radio." 

Saya menyampuk hairan, "Siapa yang telah melarang awak berbuat demikian?" Dia 
membalas segera, "Bukankah memeluk Islam itu bererti saya terpaksa balik ke zaman manusia 
Badwi yang hidup di dalam khemah-khemah?" 

Ini adalah satu anggapan bodoh yang tidak akan dikatakan oleh siapa saja yang pernah 
mempelajari sejarah Islam. Kerana selama ini Islam tidak pernah menjadi batu penghalang 
kemajuan dan tamaddun. 

Islam telah diturun dalam kalangan umat Arab, di mana separuh dan mereka terdiri dan 
orang-orang Arab penghuni padang pasir yang mengelana, berbudi bahasa yang kasar dan 
berhati kejam hingga al-Quran pernah mengatakan tentang mereka, "Arab-arab Badwi itu ialah 

manusia-manusia yang amat kufur dan hipokrit dan lebih wajar tidak mengetahui hukum 
hukum yang telah diturunkan Allah kepada RasulNya," tetapi kejayaan Rasulullah yang paling 
besar ialah beliau telah dapat mengubahkan umat yang jakun dan liar itu menjadi manusia 
manusia baik, bukan saja mereka dapat menerima ajaran-ajaran Allah dan mempertingkatkan 
diri mereka dan status kehaiwanan kepada status kemanusiaan yang luhur, malah mereka juga 
telah menampilkan diri mereka sebagai jaguh-jaguh pengembang ajaran Allah dalam kalangan 
umat-umat yang lain. Ini adalah satu satunya bukti bahwa agama Islam mempunyai kudrat 
yang anih untuk menamadunkan umat manusia dan mengasuhkan jiwa mereka. 

Islam tidak merasa cukup dengan perkhidmatan agungn membangun jiwa manusia, 
iaitu satu perkhidmatan hakiki yang perlu dirakamkan di dalam sejarah, kerana pembangunan 
jiwa merupakan tujuan akhir dan setiap kemajuan dan tamaddun, malah di samping 
membangin fikiran dan meluhurkan perasaan manusia, Islam membela pula segala manifestasi 
tamaddun yang menarik minat manusia dan dianggap sebagai intisari hidup mereka. 
Seterusnya Islam melindungi unsur-unsur tamaddun seluruh negeri yang ditakluknya seperti 
tamaddun-tamaddun Mesir, Farsi dan negeri-negeri bekas jajahan Rome selama unsur unsur 
tamaddun itu tidak bercanggah dengan konsep kepercayaannya kepada Allah Yang Tunggal 
dan selama unsur-unsur itu tidak menyelewengkan manusia dan tugas ibadat mereka kepada 
Allah. 

Islam juga telah melindungi dan menyuburkan hasil-hasil kemajuan ilmiah yang 
dirintiskan oleh umat Greek dalam bidang perubatan, astronomi, matematika, fizika, kimia dan 
falsafah, malah Islam juga turut memberi sumbangan kemajuan-kemajuan ilmiah yang baru 
yang membuktikan bagaimana serius dan mendalamnya minat umat Islam di dalam 
penyiasatan ilmiah. 

Intisari kemajuan ilmiah yang dicapai oleh umat Islam di Andajus itulah yang 
merupakan tapak bagi kebangkitan dan kemajuan umat Eropah dalam bidang-bidang sains dan 
rekaan rekaan. 

Dengan bukti-bukti sedemikjan bilakah pula Islam dikatakan menentang dan 
menghalangi kemajuan yang berguna kepada umat manusia? 

Sikap Islam terhadap kemajuan Barat yang terdapat pada hari ini adalah sama saja 
dengan sikapnya terhadap kemajuan dan tamaddun-tamaddun yang lama. Ia bersedia 
menenima apa saja unsur kemajuan yang mendatangkan kebaikan dan sebaliknya menolak apa 
saja unsur-unsur yang membawa kejelikan dan kejahatan. Islam tidak pernah menyeru 
umatnya ke arah pemen cilan ilmiah atau kebendaan. Islam tidak memusuhi tamaddun 
tamaddun yang lain atas sebab-sebab peribadi dan perkauman kerana Islam percaya kepada 
konsep kesatuan umat manusia dan perhubungan silaturrahim dengan berbagai-bagai bangsa 
yang menganut berbagai faham. Kerana itu tidaklah wajar di bimbangi bahwa Islam akan 
menghalangi umat manusia dan mempergunakan hasil-hasil tamaddun yang moden seperti 
yang difaham oleh setengah-setengah intelek yang dangkal. Segala peralatan dan jentera.jentera 
tidaklah disyaratkan mesti ditulis dengan kata-kata "Bismillaah hirrahmaa nir rahiim" supaya 
dapat diterima oleh orang-orang Islam untuk digunakannya di rumah rumah, di kilang-kilang, 
di ladang-ladang dan di lain-lain bidang hidup mereka. Malah bagi mereka cukuplah 
menggunakan peralatan dan jentera itu dengan mengucapkan nama Allah dan untuk maksud 
yang diredhai Allah. 

Di samping itu peralatan dan jentera-jentera itu sendiri tidak mempunyai agama dan 
tanahair, tetapi cara dan tujuan penggunaannya saja yang mempengaruhi hidup manusia, 
misalnya meriam tidak lain dan tidak bukan melainkan merupakan satu hasil dan rekaan 
manusia yang tidak mempunyai tanahair dan agama, tetapi anda tidak mungkin menjadi 

seorang Islam yang sebenar apabila anda menggunakan senjata-senjata itu untuk mencerobohi 
orang lain, kerana syarat penggunaan senjata di dalam Islam mestilah ditujukan untuk 
menentang pencabulan dan untuk menegakkan agama Allah di muka bumi. Wayang gambar 
juga tidak lebih dan satu hasil rekaan moden manusia dan untuk menjadi seorang Mulim yang 
baik anda harus gunakan wayang gambar untuk mempamirkan perasaan-perasaan yang luhur 
dan murni, juga menggambarkan perjuangan-perjuangan untuk kebajikan. Sebaliknya anda 
tidak mungkin menjadi seorang Muslim yang baik seandainya anda gunakan wayang gambar 
untuk menayangkan cerita-cerita bogel dan lucah atau menunjul-nunjulkan cenita cerita 
manusia runtuh tidak bermoral, manusia yang bergelumang dalam segala macam kejahatan — 
akhlak, fikiran dan kepercayaan. 

Kejelikan filem-filem lucah yang laris sekarang ini bukan saja kerana filem-filem itu 
merangsangkan nafsu syahwat yang rendah, malah kerana ia menunjul-nunjulkan aspek hidup 
manusia yang enteng dan hina, seolah-olah matalamat hidup hanya terbatas pada tujuan- 
tujuan yang remeh dan murah, iaitu tujuan-tujuan yang bukan merupakan makanan rohani 
yang sihat kepada manusia. 

Ajaran Islam tidak pernah menentang rekaan-rekaan sains yang dihasilkan oleh manusia 
di mana-mana saja di dunia ini, malah setiap usaha percubaan sains yang sihat merupakan satu 
makanan jiwa yang harus dikecapi oleh orang-orang Islam. Rasulullah telah bersabda, 
' Menu n tut ilmu itu satu tugas yang wajib. Dan apabila disebut "ilmu' maka maksudnya 
seluruh jenis ilmu pengetahuan. Rasulullah telah menggalakkan umatnya mempelajari segala 
macam ilmu pengetahuan di mana-mana saja. 

Kesimpulannya, Islam tidak menentang perkembangan kemajuan dan tamaddun selama 
ia mendatangkan kebajikan kepada manusia. Tetapi seandainya tamaddun itu diertikan dengan 
arak, judi, pelacuran moral, penjajahan dan perabdian manusia yang berselindung di sebalik 
berbagai-bagai nama dan istilah, maka tentulah Islam akan tampil menentang tamaddun yang 
palsu itu dan akan berjuang sepenuh upaya demi melindungi umat manusia dan kemusnahan. 

Islam Dan Kekolotan 

SETENGAH-SETENGAH orang dengan lantang menuduh bahwa setengah-setengah cara 
hidup Islam tidak lagi dapat diterima di zaman ini, malah tidak lagi sesuai dengan lojik hidup 
moden. Mereka seterusnya menuduh bahwa cara hidup Islam itu akan menjadikan kita 
manusia yang berfikiran batu dan berperasaan beku. Cara-cara hidup Islam merupakan tradisi- 
tradisi lanuk yang hanya esuai untuk jenerasi-jenerasi manusia zaman dulu saja. Islam di hari 
ini merupakan satu sistem kolot yang menghalangi kemajuan. 

Mereka selanjutnya menyoal pemimpin-pemimpin Islam, "Adakah anda sekalian masih 
mendesak untuk mengharamkan riba, sedangkan riba merupakan satu keperluan ekonomi di 
zaman moden?" 

"Adakah anda sekalian masih mendesak untuk memungut zakat dan membahagi- 
bahagikannya di tempat-tempat di mana zakat itu dipungut, sedangkan sistem pemungutan 
zakat yang seperti itu merupakan satu sistem primitif yang tidak sesuai dengan sistem negara- 
negara moden. Di samping itu sistem pembahagian zakat menjatuhkan maruah fakir miskin 
baik di bandar atau di luar bandar kerana ia membuat fakir miskin itu merasa bahwa mereka 
adalah penerima ihsan dan belas kasihan orang-orang kaya dan mereka pastilah menghormati 
dan tunduk kepada kuatkuasa mereka? 

"Adakah anda sekalian masih mendesak supaya diharamkan arak, judi, percampuran di 
antara lelaki perempuan, tari menari, menyimpan "girl friend" dan "boy friend", sedangkan 
semuanya itu merupakan keperluan-keperluan sosial di zaman moden yang tidak dapat 
dilarang dan merupakan sebahagian dan perkembangan kemajuan yang harus berjalan terns?" 

Apa yang dikatakan mereka itu memang benar dan satu segi tetapi tidak benar dan satu 
segi yang lain. 

Memang benar Islam mengharamkan riba, tetapi tidak benar untuk mengatakan bahwa 
riba itu merupakan satu keperluan ekonomi. 

Di dunia moden hari ini terdapat dua sistem ekonomi yang mengharamkan nba iaitu 
sistem Islam dan sistem komunisma walaupun kedua-dua sistem itu berlainan dasar dan 
tujuannya. Apa yang berbeza dan dua sistem itu ialah sistem komunisma mempunyai kekuatan 
yang realistik untuk melaksanakan peraturan-peraturan ekonominya, sedangkan sistem Islam 
masih belum mempunyai kekuatan yang seperti itu, namun demikian Islam sedang beransur- 
ansur menuju ke arah pencapaian kekuatan itu. Pergolakan dan perjuangan yang sedang 
berlaku di dunia Islam hari ini merupakan pertanda-pertanda akan munculnya renaissance 
Islam atau kebangunan Islam yang baru. 

Apabila pemerintahan Islam dapat ditegakkan, maka Islam akan membangunkan 
ekonominya tanpa mengamalkan sistem nba sama seperti komunisma membangunkan 
ekonominya tanpa riba. Islam tidak menganggapkan riba sebagai suatu keperluan ekonomi dan 
komunisma juga tidak menganggapkan riba sebagai suatu keperluan ekonomi. 

Tegasnya riba bukanlah suatu keperluan ekonomi yang tidak boleh diabaikan dunia 
moden, malah riba hanya merupakan suatu keperluan ekonomi di dalam sistem kapitalis saja, 
kerana sistem kapitalisma tidak mungkin tegak tanpa riba. Di samping itu setengah tokoh 
ekonomi di negeri-negeri kapitalis Barat mulai mengecam sistem riba. Menurut mereka sistem 
riba selama lamanya akan berakhir dengan satu akibah yang jelik iaitu terbolotnya kekayaan 
pada tangan segelintir manusia dan beransur ansur tersungkurnya berjuta-juta rakyat di bawah 
perhambaan segelintir hartawan yang memiliki kekayaan itu. Kebenaran pendapat ini adalah 



Salah Faham Terhadap Islam - Muhammad Qutb 

jelas dapat dilihat pada sistem kapitalis yang wujud pada hari ini tanpa memerlukan kita 
mempelajari ekonomi secara mendalam. 

Keistimewaan sistem Islam ialah ia telah mengharamkan riba dan monopoli yang 
menjadi rukun sistem kapitalis sebelum lahirnya sistem itu kira-kira hampir seribu tahun 
lamanya, kerana Allah yang telah mengaturkan agatna ini telah meninjau seluruh generasi 
manusia serentak dalam satu masa, di mana ia Maha Mengetahui dengan akibah-akibah 
malapetaka jelik yang mungkin dicetuskan oleh riba di dalam dunia ekonomi dan dengan 
akibah permusuhan dan persengkitaan di antara golongan rakyat yang berpunca dari amalan 
sistem nba. 

Yang anihnya ada seorang penulis yang kononnya pejuang telah menulis di dalam salah 
sebuah mingguan di Mesir, di mana ia menyesali Islam kerana bersikap begitu mendesak untuk 
mengharamkan riba, sedangkan beliau sendiri mengaku beefaham sosialis yang juga tidak 
berlandaskan sistem riba dan sedangkan di waktu ini sistem kapitalis sendiri mulai tersungkur 
akibah mengarnalkan riba dan beransur-ansur menganut sistem sosialisma. Jelaslah bahwa 
yang menjadi persoalan di sini bukannya persoalan prinsip yang dianut oleh seseorang dengan 
penuh keyakinan, malah keinginan nafsu liar untuk menyerang Islam semata-mata. 

Lagi yang anihnya ada seorang menteri Islam di Mesir yang sejak dan mudanya lagi 
menghubungkan dirinya dalam golongan ahli-ahli agama tiba-tiba melatah demi 
mempertahankan kepentingan modal asing, membuat satu seruan bahwa masanya telah tiba 
kepada ulama Islam menyemak semula untuk menghalalkan sistem riba sesuai dengan 
perkembangan zaman. 

Seorang Syeikh al-Azhar juga telah mengambil sikap yang demikian, sedangkan 
sebelum memegang jawatan itu beliau dengan tegas mengharamkan amalan riba dengan apa 
corak sekali pun. 

Buat kita di zaman ini sistem nba merupakan satu keperluan ekonomi umat yang terjajah, 
kerana penghidupan ekonomi kita masih bergantung kepada bantuan negara-negara asing, 
tetapi hakikat ini tidak boleh dicampur-adukkan dengan laungan laungan hendak mencari 
kemajuan. 

Kerana itu apabila penghidupan ekonomi seluruh negara Islam telah bebas dan 
berdikari dan hubungannya dengan negara-negara asing berlandaskan prinsip pertukaran 
yang bebas bukan lagi sebagai negara jajahan yang pasti patuh dan tunduk, maka pada hari itu 
dapatlah kita membangunkan ekonomi kita di atas prinsip-prinsip Islam dan dapatlah kita 
bertindak mengharamkan pengamalan sistem riba. Di waktu itu barulah kita dipandang oleh 
umat-umat yang lain sebagai satu umat yang progresif yang mengarnalkan sistem ekonomi 
yang moden di dunia yang moden. 

Mengenai zakat kita telah pun memberi penjelasan yang secukupnya di bab yang lalu, di 
mana kita tegaskan bahwa zakat itu bukanlah satu pemberian ihsan untuk golongan fakir 
miskin, malah suatu kewajipan yang telah ditentukan Allah dan suatu tanggungjawab yang 
harus diselenggarakan oleh negara. 

Tetapi yang menjadi sasaran pengeliruan ialah tentang cara pembahagian zakat yang 
dikatakan terlalu tempatan (discentralization) kerana zakat harus dibahagikan kepada fakir 
miskin setempat, iaitu di tempat zakat itu dipungut saja dan tidak boleh dipindah ke lain 
tempat. 

Amatlah disayangi kerana masih ramai intelek kita yang menyanjung tinggi dan mengkagumi 
setiap peraturan yang datang dari Barat sebagai hasil perkembangan kemajuan yang terbaru. 

tetapi apabila peraturan yang sama itu datang dari Islam, mereka akan memandangnya sebagai 
lambang kemunduran dan kekolotan. 

Barangkali berguna jika kita kemukakan kepada mereka bahwa sistem pentadbiran yang 
terbaru di Amerika adalah dilandaskan di atas prinsip disentralisasi. Setiap desa merupakan 
satu unit ekonomi, politik dan sosial yang tersendiri dalam bidang hubungannya dengan 
pekan, kerajaan negeri dan kerajaan pusat Amerika Syarikat. Majlis kedesaan di setiap unit itu 
akan mengena dan memungut cukai-cukai dan penduduk-penduduk di situ dan hasil 
pungutan cukai itu akan diperuntukkan demi membiayai projek-projek persekolahan 
kesihatan, pengangkutan dan perkhidmatan sosial di unit atau di desa itu. Seandainya hasil 
pungutan cukai itu berlebihan, maka ia akan dikirimkan kepada kerajaan negeri, dan 
sebaliknya jika pungutan itu tidak mencukupi, maka bantuan akan dipinta dan kerajaan negeri 
atau pusat. 

Peraturan disentralisasi memang satu peraturan yang baik kerana ia mengaturkan 
pembahagian kerja yang wajar tanpa memberatkan kerajaan pusat yang sudah tentu kurang 
mengetahui dengan perincian segala keperluan unit-unit atau kampung desa sebagaimana 
yang diketahui dan dirasakan oleh penduduk unit-unit itu sendiri. 

Para intelek kita tentu menyanjung tinggi peraturan yang sedemikian, tetapi mereka 
lupa bahwa peraturan ini telah pun diamalkan oleh Islam lebih dan seribu tiga ratus tahun 
yang lampau, di mana cukai-cukai dipungut oleh pihak-pihak berkuasa tempatan dan hasil 
pungutan itu dibelanjakan untuk memenuhi keperluan-keperluan tempatan. Seandainya hasil 
pungutan itu berlebihan, ia akan dikirimkan ke Baitulmal dan sebaliknya jika hasil pungutan 
tidak mencukupi, maka bantuan akan dipinta dan tabung Baitulmal 

Inilah prinsip yang telah ditetapkan oleh Islam untuk menjamin pembahagian kerja yang 
adil dan untuk menegakkan sistem disentralisasi dalam pentadbiran negara dan prinsip inilah 
yang dikecam oleh para intelek sebagai satu sistem yang mundur. 

Mengenai cara pembahagian zakat telah kami jelaskan di bab yang lalu, di mana kami 
telah tegaskan bahwa Islam tidak memestikan zakat itu dibahagi dala bentuk wang tunai atau 
matabenda dan Islam tidak menghalangi jika zakat dibahagi dalatn bentuk perkhidmatan 
mengadakan sekolah-sekolah, hospital- hospital, dan lain-lain perkhidmatan sosial atau dalam 
bentuk memberi bantuan langsung kepada orang-orang yang tidak dapat bekerja kerana lemah, 
tua, masih anak-anak dan sebagainya. 

Seandainya kita dapat melaksanakan cara pentadbiran Islam, maka apa yang kita akan 
lakukan tidak lebih dan mengadakan yunit-yunit kecil yang bertanggungjawab 
menyelenggarakan urusan keperluan dirinya dalam batas hubungannya dengan kerajaan 
negeri, kerajaan pusat, dengan dunia Islam dan akhirnya dengan dunia seluruhnya. 

Mengenai arak, judi, percampuran liar di antara lelaki dan perempuan, maka Islam telah 
mengharamkannya dengan tegas walaupun dikecam oleh orang-orang yang menamakan 
dirinya sebagai kaum progresif . 

Baik juga disebut di sini bahwa di negeri Perancis yang pemabuk itu telah muncul baru- 
baru ini seorang anggota parlimen wanita menuntuk kerajaan Perancis mengharamkan arak. 

Penagihan arak mencerminkan sebuah masyarakat yang sakit atau individu yang tenat. 
Arak hanya diperlukan oleh masyarakat sakit yang membesar-besarkan perbezaan kelas, di 
mana golongan atasan hidup dalam satu kemewahan lacur yang membunuh perasaan mereka 
dan di mana golongan bawahan hidup dalam serba penderitaan. Dan kedua-dua golongan itu 
sama-sama memerlukan arak. Golongan pertama memerlukan arak untuk merangsangkan 

kecergasan mereka. Golongan yang kedua juga memerlukan arak untuk melarikan diri mereka 
dari alam kenyataan yang pahit. 

Ada lagi masyarakat-masyarakat yang memerlukan arak iaitu masyarakat yang ditindas 
oleh pemerintah yang kejam dan pemerintahan diktator yang menahan kebebasan berfikir, 
masyarakat yang terpaksa menumpukan seluruh perasaannya untuk perjuangan mendapatkan 
sesuap nasi, masyarakat yang digugatkan oleh kebisingan-kebisingan bunyi anika mesyin yang 
monotonous dan menjemukan, dan masyarakat di mana para pekerja terpaksa duduk terlalu 
lama di atas kerusi, dan di dalam bilik-biik mereka. 

Masyarakat-masyarakat yang seperti inilah yang memerlukan arak dan lain-lain dadah 
untuk mengadakan alam-alam impian yang sunyi dan derita. 

Tetapi keadaan-keadaan hidup yang sedemikian tidak boleh dijadikan alasan untuk 
menghalalkan arak, kerana arak adalah simptom wujudnya penyakit-penyakit di dalam 
kehidupan, kerana itu wujudnya penagihan arak di dalam masyarakat harus merupakan 
pendorong kepada kita untuk bertindak membasmikan faktor faktor yang menggalakkan 
penagihan itu. Atau dengan lain-lain perkataan, apabila Islam bertindak mengharamkan arak, 
maka Islam tidak melupakan faktor-faktor yang menggalakkan penagihan arak, kerana itu 
Islam lebih dulu bertindak membasmikan segala faktor-faktor yang membawa ke arah 
penagihan arak dan setelah itu barulah la mengharamkan arak. 

Sebelum mengkritik Islam patutlah tamaddun Barat itu mempelajari dari Islam 
bagaimana la mengatasi pengidapan pengidapan jiwa melalui usaha-usaha penyusunan 
semula peng hidupan ekonomi, sosial, politik atau melalui pendidikan fikiran, kerohanian dan 
kejasmanian. 

Mengenal judi tiada siapa pun yang mahu mempertahankan kecuali penganggur- 
penganggur yang berfikiran remeh, kerana itu kita tidak perlu memperkatakannya di sini 
dengan lebih lanjut. 

Kini marilah pula kita bincangkan masaalah percampuran lelaki perempuan yang 
menjadi masaalah kontrovasial yang hangat. 

Setengah orang menuduh Islam sebagai reaksyioner dan penghalang kemajuan kerana 
Islam tidak membenarkan percampuran yang liar itu. Mereka memandang kagum kepada 
tamaddun di negeri Perancis, di mana dua asyik maksyuk bebas berpeluk-peluk dan bercium 
di jalan-jalanraya tanpa diganggu gugatkan oleh sesiapa, malah mereka akan dilindungi oleh 
polis lalu-lintas dan sebarang gangguan yang merusakkan suasana perciuman mereka. Sesiapa 
yang berani mengganggu mereka akan menerima penghinaan dan padah celaka. 

Mereka juga mengkagumi cara hidup moden di Amerika, di mana orang-orang begitu 
terus terang dengan diri sendiri, mereka tidak tahu berpura-pura dan berbelit-belit. Mereka 
sedar bahwa sex itu satu keperluan bioloji, kerana itu mereka bukan saja mengakui keperluan 
sex, malah memberi seluruh kemudahan dan perlindungan untuk mengisikan keperluan itu. 
Setiap pemuda di sana mempunyai girl friendnya dan setiap pemudi mempunyai boy 
friendnya. Kedua-duanya bebas untuk masuk dan keluar bersama-sama, bersiar bersama-sama 
di tempat-tempat sunyi untuk menghilangkan kebuluran sex atau untuk menghilangkan 
desakan sex yang mengganggu jasad, jiwa dan saraf mereka. Sekembali dan piknik-piknik 
seperti itu mereka merasa cergas, segar-bugar dan dapat rnenghadapi tugas-tugas kerja mereka 
dengan hati riang dan dengan demikian kerja-kerja mereka menjadi lebih prodaktif dan 
berjaya, ini tentulah merupakan sumbangan ke arah kernajuan bangsa dan negara. 

Tetapi orang-orang yang kagum dengan tamaddun Perancis itu lupa bahwa negara 
Perancis begitu mudah dapat ditakiuk oleh Jerman. Ini bukanlah kerana Perancis kekurangan 




Salah Faharn Terhadap Islam - Muhammad Qutb 

alat-alat kelengkapan perang, malah kerana umat Perancis tidak mempunyai keghairahan 
untuk mempertahankan tanahair mereka dan kerana umat Perancis begitu cinta hidup 
berpoya-poya dalam kenikrnatan-kenikmatan nafsu. Mereka bimbang kota Paris yang indah 
dan dewan-dewan tarinya yang penuh maksiat itu dihancurkan oleh bom dan dimusnahkah 
oleh peperangan, inikah kemajuan bangsa yang disanjung tinggi oleh intelek kita? 

Mengenai Amerika, cukuplah disebutkan di sini bahwa satu perangkaan yang 
dijalankan di sana menunjukkan bahwa 38% anak-anak gadis sekolah menengah telah hamil. 
Tetapi kadar kehamilan itu agak kurang dalam kalangan pelajar-pelajar wanita di universiti 
kerana imereka lebih berpengalaman dan mengguna kan alat-alat pencegah hamil. 

Kita tidak menafikan bahwa tindakan membuang bebanan sex yang menekan perasaan 
dan saraf. itu memang satu tujuan yang sihat. Islam juga turut memberi perhatiannya yang 
berat kepada soal itu, kerana Islam cukup sedar bahwa orang-orang yang dikongkong oleh 
persoalan-persoalan keinginan sex itu sering terhalang dan melakukan kerja-kerja yang 
prodaktif dan sering membawa mereka menjadi abdi sex yang tidak dapat dihindari mereka. 

Tetapi tujuan yang sihat itu pastilah menggunakan sarana-sarana yang sihat pula. 
Tindakan menodai seluruh masyarakat dan memberi kebebasan yang liar kepada muda-mudi 
untuk berkhalwat bukanlah merupakan satu tujuan yang sihat. 

Seandainya kadar pengeluaran Amerika yang tinggi merupakan hasil dan kepuasan sex 
yang bebas lepas seperti yang difikir oleh intelek-intelek yang keliru itu, maka mereka harus 
sedar bahwa pengeluaran Amenika hanya merupakan pengeluaran dalam bidang kebendaan 
semata-mata, yang mungkin di satu masa nanti manusia-manusia buruh yang bertugas 
mengusahakan pengeluaran itu akan digantikan oleh alat-alat robot. Tetapi di dalam bidang 
penghasilan fikiran-fikiran dan pninsip-prinsip yang mulia, Amerika masih mundur; Amerika 
telah memperhambakan manusia-manusia Negro dengan satu bentuk perhambaan yang paling 
buruk di dalam sejarah modennya. Dan Amerika menyokong setiap angkah penjajahan di 
dunia. 

Memangnya sukar untuk dipisahkan di antara kemunduran rohaniah yang dicerminkan 
oleh nafsu-nafsu sex yang kebinatangan dengan kemunduran rohaniah yang dicerminkan oleh 
nafsu-nafsu penjajahan dan perhambaan, kerana keduanya merupakan kemunduran dan 
kejatuhan yang tidak seharusnya diikuti oleh Insan-insan yang bertamaddun. 

Tidak syak lagi bahwa kebanyakan manusia di lamar itu begitu gemar menikmati 
kesukaan-kesukaan sex yang bebas lepas. Ini memanglah benar kerana mengecapi anika lauk 
itu lebih nikmat dan hanya mengecapi sejenis lauk saja. Tetapi pokok persoalannya ialah kita 
lebih dulu perlu menentukan matalamat-matalamat hidup kita. Adakah matalamat hidup kita 
yang pokok ialah mencari sebanyak-banyak kesukaan dan kegembiraan tanpa menghiraukan 
tujuan-tujuan yang lain? 

Tentulah tiada siapa pun baik di zaman dulu atau di zaman sekarang yang menafikan 
bahwa kesukaan-kesukaan sex itu memang digemari semua orang, tetapi kita jangan lupa 
bahwa kemakmuran rnenikmati keinginan sex yang bebas lepas itu bukanlah merupakan satu 
penemuan baru yang dicapai oleh manusia Barat di abad dua puluh saja, malah umat-umat 
Greek, Farsi dan Roman juga pernah menerjunkan diri mereka hingga tenggelam di dalam 
kemakmuran sex bebas, dan apakah akibahnya? Umat itu telah menerima kehancuran satu 
demi satu, kerana kegilaan mereka kepada kenikmatan sex yang bebas itu telah menyebabkan 
mereka lalai, tidak prodaktif dan tidak serius terhadap hidup, sama seperti keadaan yang telah 
berlaku di negeri Perancis malah di mana-mana tempat saja di sepanjang lembaran sejarah. Ini 
merupakan undang-undang Allah yang tak pernah berubah. 




Salah Faham Terhadap Islam - Muhammad Qutb 

Walaupun negara-negera Barat di zaman moden mempunyai kekuatan-kekuatan 
kebendaan, iaitu kekuatan sains, teknoloji dan kesanggupan dalam usaha-usaha penghasilan, 
namun kekuatan kekuatan itu sedang beransur-ansur dibubuk dan dimusnahkan oleh 
keinginan-keinginan sex yang liar di kalangan umatnya dan lambat laun mereka akan 
menerima kehancuran, tetapi kita di dunia Islam tidak mempunyai kekuatan-kekuatan yang 
seperi itu, kerana situasi-situasi sosial dan politik yang melingkupi kita di dalam dua abad 
yang akhir ini tidak menguntungkan kita, oleh itu apakah faedahnya kepada kita meniru umat 
Barat di dalam kegilaan sex yang liar itu semata-mata supaya kita dikatakan umat yang maju 
dan bertamaddun atau kerana kita takut dituduh reaksyioner dan kolot? Kita tidak akan 
mendapat suatu faedah pun selain dan kelemahan, keruntuhan dan kepatahan di tengah jalan 
setiap kali kita tampil maju. 

Setiap penulis bebas atau free thinker yang menggalakkan umat Islam ke arah kebebasan 
dan ikatan-ikatan tradisi biarpun mereka berjuang di bawah nama apa sekali pun — adalah 
sebenamya ejen-ejen penjajahan samada mereka sedar atau tidak. 

Penulis-penulis dan pemikir-pemikir yang sedemikian memang disanjung tinggi oleh 
penjajah, kerana penjajah menyedari betapa besamya peranan yang dimainkan mereka dalam 
meruntuhkan akhlak umat Islam dan mengheret mereka berpoya-poya di dalam kemeriahan 
sex, malah penjajah selalu memberi hadiah-hadiah dan sogokan-sogokan yang baik mengikut 
sejauh mana jeliknya peranan-peranan yang dapat dimainkan mereka di dalam akhbar-akhbar, 
di dalam penulisan buku-buku, di dalam siaran-siaran radio dan di dalam jabatan-jabatan 
pemerintah yang boleh mengakibah kejatuhan moral umat Islam. 

Penulis-penulis bebas dan free thinker, menyarankan kepada umat Islam, lihatlah 
kepada wanita dalam masyarakat Barat, bagaimana mereka rnernpertingkatkan diri mereka 
dan tahap perempuan kepada tahap wanita yang maju. Mereka telah berjaya menjadi manusia 
yang mempunyai peranan penting dalam masyarakat. 

Di dalam bab yang lalu kami telah menyinggung tentang apa yang dikatakan kemajuan 
perempuan Barat yang diagung-agungkan itu, kerana itu di sini kami hanya ingin 
menambahkan satu pandangan saja lagi, iaitu memang benar bahwa kaum wanita yang diberi 
sepenuh kebebasan keluar dan rumah dan bercampur baur dalam masyarakat dalam bentuk 
yang sewenang itu akan mendapat pengalaman baru yang tidak mungkin didapati mereka 
seandainya mereka dipenjarakan di rumah untuk melahir dan menjaga anak semata-mata. 
Tetapi marilah kita bertanya adakah pengalaman sosial yang baru itu benar-benar 
menambahkan darjat wanita atau benar-benar menambahkan kemajuan manusia seluruhnya? 
Atau ia hanya menambah sekarung dan merugikan seguni? 

Wanita di Barat telah menjadi teman yang baik kepada lelaki. Ia mensahabati lelaki di 
mana-mana saja. Ia melayani cumbuan-cumbuannya dan memenuhi keinginan sexnya. Malah 
Ia melibatkan dirinya di dalam setengah problem lelaki, namun demikian Ia tidak dapat 
menjadi seorang isteri yang baik atau seorang ibu yang baik. Hakikat ini tidak dapat dinafikan 
oleh sesiapa pun, kerana angka-angka perangkaan telah menyokong hakikat yang telah kami 
katakan itu. Lihatlah di Amerika kadar perceraian di sana telah meningkat kepada 40%, ini 
adalah satu kadar perceraian yang mencerminkan keadaan yang buruk, sedangkan di Eropah 
pula kadar perceraian di sana agak lebih rendah, tetapi amalan menyimpan kekasih-kekasih 
luar merupakan amalan yang lumrah di dalam kalangan suami isteri di sana. 

Seandainya wanita di sana sanggup menjadi isteri yang baik dalam ertikata ia dapat 
hidup tenteram dalam satu keluarga dan dapat memberi seluruh perhatian kepada 
rumahtangganya, tentulah kadar perceraian tidak meningkat setinggi itu di Amerika dan 

tentulah tidak berlaku peristiwa-peristiwa pelarian dan rumahtangga yang begitu lumrah di 
negeri-negeri Eropah itu. 

Di dalam bab yang lalu juga pernah saya katakan bahwa wanita-wanita yang bekerja di 
pejabat-pejabat dan di kilang-kilang memang mendapat pengalaman-pengalaman yang baik, 
tetapi mereka tidak mendapat kesempatan-kesempatan yang cukup baik dan segi masa atau 
jiwa untuk memikul tugas seorang ibu. Biasanya wanita yang balik ke rumah dengan letih lesu 
itu tentulah tidak begitu bertenaga dan berselira untuk melaksanakan tugas-tugas seorang ibu 
pula dan tentulah tidak berkesempatan untuk menerima tambahan-tambahan tanggungjawab 
rumah tangga yang baru. 

Selain dan kenikmatan dan kegembiraan maka masyarakat manusia seluruhnya, tidak 
mendapat apa-apa faedah dan kebebasan sex yang liar itu. 

Tidak syak lagi bahwa segelintir wanita yaiig berpeluang menjadi anggota-anggota 
parlimen, menteri dan pegawai-pegawai tinggi, malah ribuan dan jutaan kaum ibu yang 
bekerja d kilang-kilang, di gudang-gudang perdagangan, restauran tidak juga dapat 
menyelesaikan masaalah-masaalah dunia. - 

Adakah wanita tidak mempunyai peranan yang lain dan bercakap di parlimen atau 
melaksanakan keputusan-keputusan di pejabat kerajaan? Adakah kerja mendidik anak-anak 
dengan didikan yang dapat menjadikan mereka manusia yang berguna dan normal itu bukan 
merupakan peranan dan tugas wanita di dalam masyarakat. 

Tentu kaum wanita bergembira mendapat tepukan yang bergema di dalam parlimen 
atau mendapat aprisiasi di salon-salon atau di jalan tetapi kegembiraan yang sebentar itu tidak 
bererti apa-apa kepada manusia seandainya pelarian kaum wanita dan rumahtangga itu boleh 
mengakibahkan lahirnya jenerasi manusia yang tidak mendapat pengasuhan yang sewajar dan 
ibu-ibunya atau melahirkan jenerasi yang tidak dapat menikmati kasih sayang ibunya yang 
menjadi satu unsur penting untuk rnengimbangkan nafsu dendam di dalam jiwa manusia. 
Perasaan kasih sayang tidak dapat ditanam di dalam jiwa kanak-kanak melainkan oleh ibu-ibu 
•yang memberi seluruh perhatiannya untuk melahir dan mendidik kanak-kanak. 

Kita bukanlah bertujuan bersikap kasar terhadap kaum wanita dan bukan pula untuk 
menyekatkan wanita dan menikmati kesenangan hidup dan membangunkan keperibadian 
mereka, tetapi kita sekalian baik lelaki atau perempuan masing-masing mempunyai tugas dan 
peranan dan kita tidak mungkin hidup untuk benpoya-poya sesuka hati kita saja atau untuk 
menunjul keperibadian mengikut nafsu kita saja. 

Apabila kita mementingkan diri kita dan berpoya-poya tanpa batas, maka akibahnya 
akan lahirlah jenerasi-jenerasi yang tidak bahagia. Dan jenerasi itu tentulah termasuk kaum 
lelaki dan kaum wanita. 

Tentulah tidak menguntungkan kaum wanita seandainya sebahagian dan mereka 
melibatkan diri di dalam kenikmatan kebebasan sex, sedangkan akibahnya membawa 
kecelakaan kepada kaum wanita yang lain di dalam jenerasi-jenerasi akan datang. 

Islam tentulah tidak dapat dikecam kerana sikapnya yang mahu melindungi kepentingan 
seluruh jenerasi manusia tanpa membedakan satu-satu jenerasi dan jenerasi-jenerasi yang lain, 
kerana Islam memandang hubungan jenerasi-jenerasi manusia itu sebagai satu rantai yang 
terus bersambung-sambung tanpa terputus pada satu jenerasi yang tertentu, kerana itu Islam 
berusaha untuk melindungi kepentingan seluruh generasi. 

Islam boleh dikecam seandainya la cuba mengharamkan seluruh bentuk kesukaan dan 
keseronokan dan seandainya ia menentang dan menindas segala keinginan naluri-naluri 
semulajadi dan sudah tentu Islam tidak pernah cuba berbuat demikian. 

Agama Dan Represi Sex 

AHLI-AHLI saikologi Barat menuduh agama menindas keinginan sex yang merupakan satu 
tenaga manusia yang baital dan akibatnya menyebabkan mereka menderita kerana dikongkong 
olch perasaan merasa berdosa terutama di kalangan mereka yang kuat beragama. Mereka 
menyangka segala apa yang dilakukan mereka merupakan dosa-dosa yang tidak dapat 
dibersihkan melainkan dengan menjauhkan diri dari keseronokan-keseronokan hidup. 

Seterusnya menurut ahli-ahli jiwa itu, umat Eropah terpaksa hidup dalam gelita 
kejahilan dan kemunduran di sepanjang masa mereka berpegang teguh dengan agama, tetapi 
sebaik-baik saja mereka membuang rantai-rantai dan belenggu agama, jiwa mereka pun 
mencapai kebebasannya dan dengan pantas dapat membuat kemajuan-kemajuan yang 
mengkagum di bidang prodaksi. 

Kerana itu golongan yang menamakan diri mereka sebagai "Progresif membuat 
cabaran-cabaran berikut. 

Adakah kalian ingin kembali kepada agama? Adakah kalian ingin membelenggukan 
perasaan-perasaan yang telah kami bebaskan itu? Adakah kalian ingrn mengeruh dan 
memahitkan kehidupan anak-anak muda yang cergas dengan persoalan-persoalan ini halal dan 
ini haram? 

Demikianlah pendapat ahli-ahli saikologi Barat. Mereka sebenarnya bebas untuk 
memberi sebarang pendapat terhad agama mereka sendiri. Kita di sini tidak mahu memberi 
komen samada membenar atau membohongi pendapat-pendapat itu, kerana maksud kita di 
sini bukan untuk memperkatakan persoalan-persoalan agama seluruhnya, malah untuk 
memperkatakan tentang Islam saja. 

Sebelum kita membincangkan samada Islam itu menindas atau tidak tenaga naluri 
manusia yang baital itu, maka kita Iebih dulu harus mengetahui difinisi yang jelas tentang 
apakah yang dikatakan represi atau pemendaman naluri itu kerana kata-kata ini sering kali 
disalah mengerti dan disalah guna oleh kaum intelek apatah lagi oleh orang-orang biasa dan 
separuh terpelajar. 

Represi bukanlah hasil dan keengganan seseorang untuk memuaskan keinginan 
nalurinya, malah represi adalah hasil dan memandang kotor kepada keinginan naluri itu 
sendiri atau hasil dan sikap tidak mengakui bahwa dorongan naluri itu merupakan sesuatu 
yang patut terlintas di dalam hatinya atau mengganggu fikirannya. Represi dengan pengertian 
merupaka satu perasaan yang di luar kesedaran dan kadang-kadang represi yang sedemikian 
tidak dapat diubati dengan bertindak memuaskan keinginan naluri itu. Tegasnya orang yang 
bertindak memuaskan keinginan nalurinya, sedangkan di dalam jiwanya ia merasa dirinya 
telah, melakukan satu perbuatan yang kotor, maka orang itu dianggap menderitai represi 
wataupun ia memuaskan keinginan nalurinya dua puluh kali sehari, kerana pertarungan di 
antara apa yang telah dilakukannya dengan apa yang sepatut dilakukannya akan tercetus 
dalam jiwanya setiap kali ia memuaskan keinginan nalurinya. Dan pertarungan semacam inilah 
yang melahirkan berbagai-bagai komplek dan kekacauan jiwa. 

Definisi represi yang seperti itu bukanlah dan rekaan kami, malah itulah pentafsiran 
Frued sendiri yang telah menghabiskan seluruh usia ilmiahnya di dalam pengajian represi sex. 
Dalam bukunya yang berjodol "Three Contributions," di halaman 82, "To The Sexual Theory " 
harus memberi perbezaan yang tegas di antara represi dan keengganan untuk memuaskan 
keinginan naluri, kerana keengganan hanya merupakan satu penggantungan atau, 
penangguhan untuk bertindak." 

Sesudah kita mengetahui bahwa tafsiran represi yang sebenar ialah memandang kuno 
kepada keinginan naluri dan bukannya keengganan untuk melakukannya untuk beberapa 
waktu yang tertentu, maka tibalah waktunya untuk kita membincangkan di manakah letaknya 
represi di dalam Islam. 

Tiada agama di dunia ini yang lebih tegas mengakui keinginan-keinginan semulajadi 
manusia sebagai keinginan yang sihat dan bersih. Firman Allah, "Manusia digemarkan dengan 
kecintaan memuaskan keinginan-keinginan kepada wanita-wanita, anak anak-pinak, harta 
yang banyak dan emas, perak, kuda-kuda pilihan, ternakan dan sawah ladang. Itulah 
keseronokan hidup di dunia dan di sisi Allah tempat kembali yang baik (syurga)." (Surah ali- 
Imran(14)) Di dalam ay at ini Allah sebutkan seluruh kegiatan-kegiatan hidup yang 
menyeronokkan dan mengakuinya sebagai keinginan yang realistis dan digemari manusia atau 
sebagai keinginan-keinginan yang sihat yang pada dasarnya tidak dibantah. Begitu juga orang 
orang yang menghayati keinginan-keinginan itu pada dasarnya tidak disangkal dan dikecam 
sama sekali. 

Hanya yang benar ialah Islam tidak mengizinkan manusia hanyut dalam arus keinginan- 
keinginan itu sehingga mereka terkongkong menjadi abdinya, kerana bentuk hidup yang 
seperti itu rnenyeleweng dan tujuan hidup yang sebenar. 

Matlamat hidup yang harus dituju manusia ialah kemajuan yang tidak berhenti-henti 
menuju taraf yang tinggi dan matalamat yang sedemikian tentulah tidak mungkin dicapai 
apabila manusia bertungkus-lumus memuaskan keinginan-keinginannya hingga di sana saja 
tercurah segala daya tenaganya, kerana hidup yang sedemikian akan beransur-ansur membawa 
manusia kepada kejatuhan menuju kehidupan kebinatangan. 

Tegasnya Islam tidak membenarkan manusia menurunkan diri mereka ke taraf 
kehidupan binatang. Tetapi tentulah di sana terdapat perbedaan yang jauh di antara represi 
dan larangan Islam, kerana represi adalah akibah dan memandang kotor kepada keinginan- 
keinginan semulajadi dan akibat dan keengganan menurut keinginan itu yang dilakukan 
dengan motif untuk membersih dan meninggikan diri. 

Dalam melayani jiwa manusia Islam pada dasarnya mengakui keinginan-keinginan 
semulajadi manusia dan tidak pernah menganjur mereka agan melakukan represi terhadapnya, 
malah Islam mengizinkan mereka bertindak memuaskan keinginan-keinginan itu di dalam 
batasan-batasan yang dapat memberi keseronokan yang wajar kepada mereka tanpa 
mendatangkan akibat-akibat yang buruk samada kepada individu atau kepada masyarakat. 

Apabila seseorang tu membiarkan dirinya tenggelam dalam keinginan-keinginan nafsu, 
maka akibahnya yang jelik ialah dia akan kehilangan tenaga baitalnya sebelum tiba waktunya 
yang wajar, dan dia akan diperhambakan oleh nafsu keinginan, hingga ia tidak dapat 
melakukan kerja-kerja yang lain dengan sempurna kerana seluruh tenaga dan fikirannya 
tertumpu ke arah memuaskan keinginan-keinginan itu. Selepas puas seketika, nafsunya 
kembali lagi mengganggu dan menyiksakannya. Pendeknya dia berada dalam kebuluran nafsu 
yang tak kunjung puas dan tenteram. 

Masyarakat juga turut menderitakan akibah-akibah yang jelik apabila para anggotanya 
mencurahkan seluruh tenaga baital ke arah satu tujuan saja, iaitu mencapai keseronokan- 
keseronokan nafsu dengan mengabaikan tujuan-tujuan hidup lain yang lebih tinggi. Seterusnya 
hidup memburu keseronokan nafsu itu akan mengakibahkan hancurnya ikatan keluarga dan 
perpaduan masyarakat, di mana setiap kelompok membawa haluan masing masing seperti 
yang digambarkan oleh al-Quran, "Engkau menyangka mereka bersatu padu sedangkan 
sebenamya hati mereka berpecah belah." Keadaan yang sedemikian memudahkan musuh- 

mush mereka untuk menyerang dan menaklukkan mereka seperti yang telah berlaku kepada 
negeri Perancis. 

Di dalam batas-batas yang bertujuan menghindarkan individu dan masyarakat dan 
kemudharatan-kemudharatan itulah Islam mengizinkan umatnya mencari keseronokan- 
keseronokan hidup, malah Islam menyeru ke arah itu dengan nada yang lantang dan tegas. 
Finman Allah mengecam, "Tanyakanlah siapakah yang berani mengharamkan nikmat-nikmat 
hidup dan rezeki-rezeki yang baik yang telah diberikan Allah untuk para hambaNya." (Surah 
al-A'raf(32)) FirmanNya lagi, "Janganlah kamu lupakan habuan kenikmatan dunia 
kamu." (Surah al-A'raf(160)) FirmanNya lagi, "Makanlah kamu rezeki-rezeki yang baik yang 
telah Kami kunniakan kepada kamu." (Surah al-Qasas(77)) Dan, "Makan dan minumlah tetapi 
jangan melampau batas." (Surah al-A'raf(31)) 

Islam dengan begitii tegas mengakui keinginan sex hingga Rasulullah pernah bersabda, 
"Di antara kenikmatan-kenikmatan hidup dunia yang saya sukai ialah bau-bauan dan wanita. 
Dan yang menjadi buah hati saya ialah sembahyang."(Hadith ini disebut oleh Ibn Kathir di 
dalam tafsirnya.) Di sini jelaslah bahwa keinginan sex telah diletakkan setaraf dengan bau- 
bauan yang paling harum di bumi, kemudian digandingi dengan ibadat sembahyang yang 
merupakan sebaik-baik serana untuk manusia mendekati Allah. Di samping itu Rasulullah 
telah membuat satu ketegasan lagi. Sabdanya, "Seorang lelaki itu diberi pahala kerana 
persetubuhan yang dilakukan dengan isterinya." Orang-orang Islam yang hairan dengan 
pemyataan itu lantas bertanya Rasulullah, "Mengapa pula orang yang memuaskan keinginan 
nafsunya mendapat pahala?" Jawab Rasulullah, "Tidakkah awak fikir seandainya dia mencari 
kepuasan nafsunya secana haram dia akan memikul dosa? Kerana itu apabila ia mencari 
kepuasan nafsu secana halal maka ia diberi pahala." (Riwayat Muslim) 

Bertolak dan ajaran-ajaran inilah represi tidak mungkin berlaku di dalam Islam. 
Seandainya muda-mudi diharui keinginan sex maka keinginan itu tidaklah tnerupakan suatu 
keinginan yang jahat dan tidak ada sebab untuk mereka memandang keinginan itu sebagai 
kotor dan jejek, malah apa yang dituntut oleh Islam terhadap muda-mudi ialah mengawalkan 
keinginan sex itu bukannya menindas atau merepresikannya. Mereka harus mengawalkannya 
dengan penuh sedar dan spontan, dengan erti mereka harus menempoh atau menggantungkan 
pemuasannya sehingga sampai waktunya yang wajar. Penggantungan seperti itu tentulah 
berlainan dengan represi seperti yang telah diakui oleh Frued sendiri kerana penggantungan 
itu tidak akan mengakibatkan ketegangan saraf yang sama dengan ketegangan saraf yang 
terdapat pada represi dan ia juga tidak membawa kepada komplek komplek dan kekacauan 
seperti yang diakibahkan oleh represi. 

Seruan Islam supaya manusia mengawal keinginan-keinginan sex itu bukanlah suatu 
perintah sewenang-wenang yang bertujuan mengharamkan manusia dari keseronokan hidup. 
Sejarah telah membuktikan bahwa mana-mana umat yang lemah mengawal keinginan 
nafsunya dan lemah dan berpuasa dan setengah setengah keseronokan hidup tidak akan dapat 
mempertahankan kedaulatan negaranya dengan tabah. Begitu juga tidak ada umat yang tabah 
dan tegak dalam penjuangan mempertahankan kedaulatan negara, melainkan umat itu cukup 
terlatih dalam rnenghadapi kesulitan-kesulitan dan mempunyai kesanggupan untuk meninggal 
atau menempohkan keseronokan-keseronokan hidup mereka untuk beberapa jam, hari dan 
tahun jika perlu. 

Di sinilah letaknya hikmat puasa di dalam Islam. Setengah setengah mereka yang 
menganut faham bebas yang menggelarkan diri mereka sebagai orang-orang progresif pernah 
mengecalti puasa selaku amalan karut yang menyiksakan badan dengan kelaparan dan 
kedahagaan, juga mengharamkan manusia dan menikmati makan minum dan keseronokan 

yang didaminya tanpa suatu tujuan selain dan menjunjung perintah kosong yang sewenang- 
wenang. 

Kepada orang-orang yang progresif itu kami ingin mengajukan pertanyaan. Di manakah 
nilai manusia yang tidak mempunyai kesanggupan-kesanggupan untuk mengawalkan 
keinginan keinginan nafsunya? Bagaimana seorang itu dapat menjadi seorang manusia yang 
sempurna, sedangkan dia tidak mampu untuk menahankan dirinya dan sesuatu yang 
diingininya untuk beberapa waktu? Orang yang seperti itu tentulah tidak mungkin berjuang 
dengan tabah untuk menentang pencerobohan-pencerobohan di dunia, kerana perjuangan 
sedemikian memerlukan pengharaman diri dan berbagai-bagai keseronokan hidup. 

Penganut-penganut komunis yang mempersenda-sendakan amalan puasa di dalam 
Islam tentulah sedar bahwa tentera-tentera komunis Russia juga tidak akan dapat 
mempertahankan Stalingrad seandainya mereka tidak menerima latihan-latihan yang gigih 
untuk menghadapi keadaan-keadaan yang teruk. Tetapi sayang mereka memperbeza-bezakan 
antara amalan-amalan disiplin yang diwajibkan oleh negara dengan amalan-amalan disiplin 
yang diwajibkan Allah pencipta alam, dalam ertikata mereka nienjunjung perintah pertama dan 
mempersenda-sendakan perintah yang kedua. 

Amalan-amalan disiplin yang terkandung di dalam ibadat ibadat yang lain dan puasa 
seperti sembahyang juga tidak mensia-siakan manusia. Ibadat sembahyang hanya memakan 
waktu yang pendek saja, iaitu tidak lebih dan masa sekali menonton wayang dalam seminggu. 
Tentulah manusia tidak rugi rnelapangkan sekelumit waktunya itu untuk membuat hubungan 
dengan Allah guna meminta hidayat dariNya dan mencari ketenteraman dan kesejahteraan 
jiwa di depanNya. 

Mengenai dosa-dosa pula Islam tidaklah menggambarkannya sebagai momok-momok 
yang memburu manusia siang dan malam, malah Islam rnemberi peluang-peluang minta 
ampun sebelum ia mengancam balasan-balasan siksa. 

Demikian juga Islam tidak menganggapkan dosa itu sebagai satu kegelapan abadi yang 
tak kunjung cerah, ia tidak menganggapkan kesalahan-kesalahan Adam yang besar itu sebagai 
sebilah pedang yang sentiasa terhunus di atas kepala setiap manusia yang memerlukan tebusan 
dan pembersihan, malah kesalahan Adam itu menupakan satu kesalahan yang dimaafkan 
Allah dengan mudah, firman Allah, "Kemudian Adam menerima beberapa perintah dan Allah, 
lalu Allah menerima taubat darinya." (Surah al-Baqarah(37)) 

Anak-anak cucu Adam juga seperti Adam mereka tidak dianggap keluar dan 
lingkungan rahmat Allah ketika mereka terjerumus ke dalam dosa. Allah mengetahui strakcer 
tabiat mereka, kerana itu Allah tidak mentaklipkan mereka melainkan sekadar yang terdaya 
oleh mereka. (Surah al-Baqarah(286)) Sabda Rasulullah, "Setiap manusia tidak sunyi dan 
berbuat salah dan sebaik-baik orang yang membuat salah itu ialah orang-orang yang banyak 
bertaubat."(Riwayat al-Tarmizi) 

Ayat-ayat yang menyebut kemurahan Allah rnemberi keampunan dan menenima taubat 
dan hamba-hambaNya memang banyak di dalam al-Quran, tetapi cukuplah di sini kita 
perturunkan satu ayat saja yang mempunyai pengertian yang begitu mendalam betapa luasnya 
rahmat kasihanbelas Allah yang meliputi seluruh makhlukNya. Firman Allah, "Bersegeralah 
kamu kepada keampunan Tuhanmu dan kepada syorga yang selebar langit dan bumi yang 
disedlakan untuk orang-orang yang bertaqwa, iaitu orang-orang yamg membelanjakan 
hartanya (untuk kebajikan) baik di waktu senang atau di waktu susah, orang-orang yang 
menahankan amarahnya dan memaafkan kesalahan-kesalahan orang. Allah itu menyayangi 
mereka yang membuat kebajikan, dan juga orang-orang yang apabila mengerjakan sesuatu 
perbuatan yang keji atau menzalimi diri mereka sendiri, mereka lantas teringat kepada Allah, 

lalu memohon keampunan terhadap dosa-dosa mereka, dan tiada siapa yang dapat 
mengampuni dosa-dosa melainkan Allah, dan mereka tidak meneruskan perbuatan-perbuatan 
mereka yang keji sedangkan mereka mengetahuinya. Mereka akan mendapat balasan 
keampunan dan Tuhan mereka dan syorga yang di bawah nya berlari sungai-sungai, di mana 
mereka hidup kekal abadi dan itulah sebaik-baik balasan orang-orang yang beramal." (Surah 
ali-Imran(133-136)) 

Alangkah luasnya rahmat Allah terhadap hamba-hambaNya. Ia bukan saja menerima 
taubat mereka apabila mereka terjerumus ke dalam perbuatan-perbuatan yang keji, malah ia 
membeni keredhaan dan kasih sayangNya dan mengangkatkannya ke taraf para ahli taqwa. 

Dengan keterangan ayat-ayat tadi tiada lagi ruang untuk kita meragui keampunan 
Allah. Komplek dosa tidak akan memburn manusia apabila mereka sedar bahwa Allah 
bersedia memberi kemaafan kepada mereka jika mereka membuat sepatah pengakuan 
bertaubat. 

Kami tidak perlu membawa nas-nas yang lain lagi untuk menegakkan apa yang kami 
telah katakan tadi. Namun demikian biarlah kami sebutkan sepotong hadith yang sungguh 
menarik. Sabda Rasulullah, "Demi jiwaku di tangan Allah, jika kamu langsung tidak 
terjerumus ke dalam perbuatan-perbuatan yang berdosa nescaya Allah akan hapuskan kamu 
dan menggantikan kamu dengan kaum yang terlibat dalam dosa-dosa, lalu mereka memohon 
keampunan, kemudian Allah memberi keampunan kepada mereka." (Riwavat Muslim) 

Memberi keampunan dan kemaafan di atas kesalahan kesalahan manusia memanglah 
merupakan iradat Allah. 

Untuk menggulungkan perbincangan ini biarlah kami sebutkan sepotong ayat yang 
amat mengkagumkan. Firman Allah, "Masakan Allah akan menyiksakan kamu seandainya 
kamu bersyukur dan beriman dan sungguhnya Allah itu amat menghargai kebaikan dan Maha 
Mengetahui." (Surah an-Nisa(147)) 

Ya, masakan Allah akan menyiksakan manusia sedangkan Dia begitu murah memberi 
rahmat dan keampunanNya. 

Islam Dan Kebebasan Berfikir 

DALAM satu perbincangan, saya dituduh: 

— Anda bukan seorang yang liberal! 

— Mengapa? 

— Adakah anda percayakan kewujudan Tuhan? 

-Ya. 

— Adakah anda bersembahyang dan berpuasa keranaNya? 

— Ya. 

— Jika begitu anda bukanlah seorang yang liberal. 

— Sekali lagi anda menuduh begitu, mengapa? 

— Kerana anda percayakan khurafat yang tidak wujud. 

— Bagaimana kepercayaan anda pula? Siapakah yang menjadikan alam dan hidup ini? 

— Necet. 

— Necer itu siapa? 

— Satu kuasa rahsia yang tidak terbatas, tetapi ia mempunyai gejala yang boleh ditanggap oleb 
pancaindera kita. 

— Jadi anda melarang saya beriman kepada satu kuasa ghaib kerana anda mahukan saya 
percaya kepada satu kuasa ghaib yang lain pula. Jika persoalan ini hanya berkisar di sekitar 
menukarkan satu kuasa ghaib dengan satu-satu kuasa ghaib yang lain, maka tentulah tidak 
wajar bagi anda melarang saya beriman kepada Allah Tuhan yang sentiasa memberikan rasa 
kedamaian dan ketenteraman kepada saya, dengan tujuan untuk menyuruh saya beriman 
kepada tuhan necer yang dipercayai anda, iaitu tuhan yang tidak pernah mendamaikan hati 
saya dan tak pernah mendengar doa saya. 

lnilah intisari persoalan kebebasan berfikir pada orang-orang progresif. Bagi mereka 
kebebasan berfikir bererti tidak percaya kepada Tuhan. Bagi Islam pula, sebagaimana ia tidak 
mengizinkan kepercayaan yang mengingkari Tuhan, maka begitu juga ia tidak mengizinkan 
kebebasan berfikir untuk mengingkari Tuhan. 

Kita ingin menanyakan mereka yang bijak berkata-kata seperti burung nuri itu. Apakah 
perlunya kita kepada isma atau kepada kepercayaan yang mengingkari wujud Tuhan? 

Jika aliran kepercayaan yang mengingkari kewujudan Tuhan itu merupakan satu aliran 
kepercayaan yang tidak dapat dihindari di negeri-negeri Eropah kerana sebab yang wujud di 
sana, tidaklah pula pasti bahwa aliran kepercayaan itu harus tercetus subur di negeri-negeri 
yang lain pula, kerana gambaran yang diberikan oleh gereja Eropah terhadap kepercayaan 
Kristian adalah cukup jelik sekali, dan di samping itu gereja juga bertindak menindas kegiatan- 
kegiatan ilmiah, membakar dan menyiksa ahli-ahli sains, memaksakan kepercayaan yang karut 
dan dusta ke atas orangramai dengan nama percayaan yang diturun oleh Tuhan. lnilah faktor- 
faktor yang melahirkan golongan free thinker yang tidak beriman kepada Tuhan dan 
mewujudkan garis pemisah kepada mereka di antara kepercayaan kepada Tuhan yang 
merupakan keinginan semulajadi manusia dengan kepercayaan kepada hakikat-hakikat sains 
yang berdasarkan teori dan ujian-ujian. 

Aliran bertuhankan necer merupakan satu jalan keluar kepada kaum intelek Eropah 
untuk menyelamatkan diri mereka dan keadaan-keadaan yang menyulitkan. Mereka seolah- 
olah berkata kepada gereja, "Ambillah balik tuhan awak yang dengan namanya awak 
memperhambakan kami, awak mengenakan kami dengan cukai-cukai yang berat, awak 
melakukan pemerintahan yang kejam dan awak memaksa kami menganuti kepercayaan 
kepercayaan karut yang menghendaki kami hidup sebagai padri padri yang zahid, kami tidak 
sudi lagi menerima tuhan awak, kami akan beriman kepada tuhan baru yang mempunyai sifat- 
sifat yang sama dengan tuhan awak, tetapi ia tidak mempunyai gereja yang memperhambakan 
manusia, dan tidak pula mengenakan mereka sebarang kewajipan moral, akidah dan cukai, 
malah mereka bebas lepas dan segala ikatan." 

Tetapi bagi kita umat Islam kita tidak perlu kepada atheisma kerana dalam sistem 
kepercayaan kita tidak terdapat masaalah-masaalah ketuhanan yang membengongkan akal 
fikiran. Tuhan yang kami imani ialah Tuhan Yang Tunggal. Dialah satu-satunya Tuhan yang 
menjadikan seluruh alam ini. Dialah satu-satunya Tuhan yang menjadi sumber rujukan dan 
pergantungan seluruh makhluk dan sumber perintah-perintah yang harus ditaati. Satu sistem 
kepercayaan yang cukup mudah, jelas dan tidak mengelirukan siapa saja hinggakan kaum 
neceralis dan atheis juga sukar untuk mengingkarinya. 

Di dalam Islam juga tidak terdapat sistem padri-padri atau alili-ahli agama seperti di 
Eropah. Agama di dalam Islam adalah milik semua orang. Setiap orang Islim berhak menimba 
faedah-faedah dan ajaran Islam mengikut kemampuan intelektual, kerohanian dan 
kecenderungannya masing-masing. Setiap orang dianggap Muslim belaka dengan masing- 
masing darjah amalannya. Dan orang yang paling baik di sisi Allah ialah orang yang paling 
bertaqwa samada ia seorang jurutera atau seorang guru atau seorang buruh atau seorang 
tukang. Dalam Islam agama bukanlah salah satu profesyen. Seluruh ibadat dilakukan tanpa 
perantaraan padri-padri atau ahli-ahli agama. Hanya dalam jurusan perundangan dan syari'at 
saja perlu adanya golongan profesyional yang pakar untuk mempelajari perundangan itu 
dengan teliti sebagai perlembagaan yang menjadi asas pemerintahan Negara, tetapi taraf 
mereka tidak lebih dan taraf ahli-ahli undang-undang di negeri-negri yang lain. Mereka tidak 
mempunyai sebarang kuasa atau hak istimewa ke atas orang ramai, malah mereka tidak lebih 
dan penasihat-penasihat dan ahli-ahli undang-undang negara. 

Segolongan ulama-ulama Azhar telah menggelarkan diri mereka sebagai "Ulama-ulama 
Besar." Mereka bebas berbuat demikian, tetapi mereka tidak mempnyyai apa-apa kuasa ke atas 
orang ramai melainkan dalam batas yang diganiskan oleh undang-undang. Walaupun 
Universiti Azhar merupakan sebuah yayasan tinggi pengajian ilmiah dan agama, namun ia 
tidak mempunyai kuasa untuk membakar atau menyiksakan para cerdik pandai yang lain. Apa 
yang dapat dibuat oleh Azhar tidak lebih dan mengkritik dan mengecam setiap yang 
mengemukakan faham faham yang salah mengenai Islam. Di samping itu cerdik pandai yang 
lain pula mempunyai kebebasan untuk mengkritik dan mengecam pendapat-pendapat ulama- 
ulama Azhar mengenai Islam, kerana agama di dalam Islam bukanlah milik seseorang atau 
satu lembaga tertentu. Malah Ia menjadi milik kepada siapa saja yang mempunyai kemampuan 
untuk memahami dan melaksanakannya. 

Seandainya pemerintahan Islam dilaksanakan dalam sebuah negara, maka tidaklah 
bererti semua jabatan kerajaan akan dipenuhi dengan ulama-ulama. Tidak ada apa-apa 
perubahan dalam susunan pentadbiran kerajaan kecuali undang pemerintahannya mestilah 
didasarkan di atas hukum-hukum Islam. Urusan-urusan kejuruteraan tetap diselenggarakan 
oleh para jurutera, urusan perubatan tetap diserahkan kepada para doktor. Demikian juga 
urusan ekonomi tetap ditadbirkan oleh ahli-ahli ekonomi tetapi dengan syarat pentadbiran 

ekonomi itu berdasarkan ajaran-ajaran Islam. Demikianlah dalam bidang bidang pentadbiran 
yang lain. 

Sistem kepercayaan dan pemerintahan Islam sama sekali tidak menghalangi kemajuan 
sains dan pelaksanaan teori-teorinya. Sejarah dapat membuktikan bahwa di dalam masyarakat 
yang dikuasai Islam tidak pemah didengar ada ahli-ahli sains yang dibakar atau disiksa kerana 
mengemukakan pendapat ilmiah yang baru. Sains yang sebenar tidak bertentangan dengan 
kepercayaan Islam yang menentukan bahwa hanya Allah Yang Tunggal jua yang menjadikan 
seluruh alam ini, dan tidak pula bertentangan dengan saranan Islam yang mengajak manusia 
berfikir pada kejadian langit dan bumi untuk mendapat keyakinan terhadap kewujudan Allah. 
Di dalam kalangan ahli-ahli sains Barat juga tidak sedikit terdapat orang-orang yang mengakui 
kewujudan Allah melalui ilmiah mereka yang betul. 

Pendek kata, di dalam Islam tidak terdapat halangan halangan yang memaksa manusia 
memilih jalan atheis, kecuali mereka yang ingin menjadi kaum pak turut yang buta kepada 
tuan-tuan besar penjajah. 

Kaum free thinker menghendaki agar mereka diberi kebebasan menyerang dan ibadat- 
ibadat agama, mereka ingin diberi kebebasan menghinakan ajaran-ajaran agama dan mengajak 
orang ramai untuk membuang agama tanpa dipandang salah oleh undang negara. 

Tetapi apakah perlunya kebebasan yang seperti itu di dalam masyarakat Islam, kerana 
kebebasan seperti itu bukanlah merupakan satu matalamat yang tersendiri seperti yang 
difikirkan oleh orang-orang Islam yang dungu, malah di Eropah kebebasan itu digunakan 
sebagai sarana untuk mencapai satu tujuan yang lain, iaitu membebaskan fikiran orang ramai 
Eropah dan belenggu kepercayaan-kepercayaan yang karut dan dan kezaliman dan penindasan 
gereja. 

Apakah tujuan yang mahu dicapai oleh kaum free thinker yang hidup dalam naungan 
masyarakat Islam? 

Mereka mahu mengembangkan keruntuhan akhlak dan kebebasan sex yang liar. Inilah 
tujuan mereka yang sebenar. 

Mereka menggunakan "Kebebasan berfikir" itu sebagai tabir untuk melindungi diri 
mereka yang telah menjadi abdi keinginan sex, sedangkan Islam berjuang untuk membebaskan 
manusia dari segala perhambaan termasuk perhambaan keinginan sex. 

Selanjutnya kaum free thinker menuduh sistem pemerintahan Islam sebagai satu 
pemerintahan diktator, kerana negara diberi kuasa yang begitu luas. Dan yang lebih buruk lagi 
negara memiliki kuasa mutlak itu atas nama agama, satu nama suci yang menggerunkan rakyat 
jelata. Dengan kuasa-kuasa yang sedemikian hebat pemerintah-pemerintah Islam dengan 
mudah menjadi diktator-diktator yang menindas kebebasan rakyat dan membuat mana-mana 
orang yang menentang pemerintahan mereka terdedah kepada tuduhan menentang agama dan 
Allah. 

Dari manakah mereka ambil pendapat-pendapat yang karut itu, sedangkan al-Quran 
sendiri begitu jelas dan tegas menandaskan bahwa di antara sifat-sifat yang harus ada pada 
pemerintah-pemerintah Islam ialah bermesyuarat dan adil. Firman Allah, "Semua urusan di 
antara mereka diputuskan dengan mesyuarat." (Surah al-Syu'ara(38)) FirmaNya lagi, "Jika 
kamu menjalankan pengadilan di antara orang ramai maka jalankanlah pengadilan itu dengan 
saksama." (Surah an-Nisa(58)) 




Salah Faham Terhadap Islam - Muhammad Qutb 

Khalifah Abu Bakar pernah menandaskan kepada orangramai katanya, "Kamu tidak 
wajib taat kepadaku seandainya pemerintahanku bertentangan dengan ajaran Allah dan 
RasulNya." 

Khalifah Omar juga menyatakan sikap yang sama, katanya, Jika kamu dapati 
pemerintahanku menyeleweng maka hendaklah kamu tampil membetulkannya, tiba-tiba 
seorang awam Islam bangkit berkata, "Demi Allah jika kami dapati saudara menyeleweng, 
kami akan betulkan saudara dengan mata pedang." 

Memang benar adanya pemenintahan yang zalim yang menggunakan nama agama dan 
sehingga kini pemerintahan yang seperti itu masih wujud di setengah negeri. Tetapi bukan 
agama saja yang digunakan untuk melindungi pemerintahan yang zalim di dunia ini. Hitler 
tidak menggunakan agama dalam melaksanakan pemerintahan Nazinya yang zalim. Stalin 
juga tidak menggunakan agama sebagai pelindung pemerintahan yang zalim, tetapi akhbar- 
akhbar Russia telah mengakui selepas matinya bahwa Stalin telah menjalankan pemerintahan 
diktator yang zalim, ia memerintah Russia dengan undang-undang polis yang kejam. 

Begitu juga Jeneral Franco, Malan di Afrika Selatan, Chiang Kai Shik di negeri Cina 
Kebangsaan, Mao Tze-tung di negeri Komunis Cina, semuanya masing-masing menjalankan 
pemerintahan diktator dengan menggunakan slogan-slogan lain yang bukan agama. 

Abad dua puluh yang dianggap sebagai abad yang bebas dan kuasa-kuasa agama telah 
menyaksi berbagai-bagai pemerintahan diktator yang menggunakan berbagai-bagai slogan 
yang menarik yang tidak kurang keramatnya dan keramat agama. 

Tetapi maksud kami di sini bukanlah hendak mempertahankan pemerintahan diktator, 
kerana tiada seorang yang berfikiran bebas dan berhati norani bersetuju dengan pemenintahan 
diktator, tetapi tujuan kami yang sebenar ialah untuk menyatakan hakikat bahwa setiap slogan 
yang indah dan setiap konsep yang molok pernah digunakan sebagai pelindung untuk 
mencapai cita-cita peribadi yang tamak. Berbagai-bagai kekejaman telah dilakukan atas nama 
kemerdekaan di zaman Revolusi Perancis? Ini tentulah tidak boleh dijadikan alasan bahwa itu 
tidak baik dan pasti dihapuskan. Berapa ramai orang-orang yang disumbat di dalam penjara 
atas nama undang-undang perlembagaan? Ini juga tidak boleh dijadikan alasan untuk 
menghapuskan perlembagaan. 

Begitu juga pemerintahan kejam yang berselindung di sebalik agama tidak boleh 
dijadikan alasan untuk menentang agama kecuali seluruh sistem dan ajaran-ajaran agama itu 
sendiri menggalakkan kezaliman dan kekejaman. Kejelikan-kejelikan yang seumpama ini 
tentulah tidak terdapat dalam sistem Islam, kerana Islam memperjuangkan konsep keadilan 
yang mutlak bukan saja di antara orang-orang Islam, malah di antara orang-orang Islam 
dengan orang-orang bukan Islam walaupun yang menjadi musuh yang memerangi mereka. 
Contoh-contoh keadilan Islam dapat dilihat di dalam sejarah dan pernah diakui oleh musuh- 
musuhnya sendiri. 

Sebaik-baik jalan untuk menghapuskan pemerintahan yang zalim ialah mendidik rakyat 
jelata beriman kepada Allah dan menyintai kemerdekaan dan kebebasan yang diperjuang dan 
dipertahankan oleh agama hingga mereka sanggup menentang apabila pemerintahan berlaku 
zalim. Dalam hubungan ini saya tidak fikir ada satu sistem lain yang sama dengan sistem 
Islam, kerana Islam telah mewajibkan rakyat jelata membetulkan pemerintah apabila ia berlaku 
zalim. Sabda Rasulullah, "Siapa di antara kamu yang melihat kejahatan, maka hendaklah ia 
ubahkannya."(Hadith Bukhari dan Muslim) Sabdanya lagi, "Sebesar-besar jihad di sisi Allah 
ialah keadilan di depan raja yang zalim." (Riway at Abu Daud dan al-Tirmizi) 

Berdasarkan prinsip-prinsip inilah rakyat jelata di zaman pemerintahan Khalifah 
Othman bangkit memberontak menentangnya, kerana mereka menganggap beliau telah 
menyeleweng dan jalan yang benar, walaupun pemberontak-pemberontak itu telah melakukan 
penyelewengan-penyelewengan yang lebih besar. 

Mengakhiri perbincangan ini kami ingin mengatakan kepada kaum progresif bahwa 
jalan untuk menghapuskan kezaliman bukanlah dengan menghapuskan agama, malah dengan 
mendidik orangramai agar mempunyai semangat revolusioner yang bencikan kezaliman dan 
sanggup menentang pemerintah-pemerintah yang zalim. Inilah semangat agama Islam. 




Salah Faham Terhadap Islam - Muhammad Qutb 

Agama Candu Rakyat 

DEMIKIANLAH sepatah kata Karl Marx. Kemudian kata-kata ini menjadi slogan yang dilaung- 
laungkan oleh propagandis propagandis komunis di negeri-negeri Islam dengan tujuan untuk 
memadankan kata-kata itu kepada agama Islam pula. 

Karl Marx dan lain-lain pemimpin komunis angkatan pertama yang memberontak 
terhadap agama dan ahli-ahli agama itu mungkin boleh dimaafkan kerana mereka telah 
menghadapi keadaan-keadaan hidup yang jelik di Russia, di zaman itu sistem feudalisma 
sedang memainkan peranannya yang paling buruk di Eropah terutama di Russia, di mana 
beribu-ribu rakyat jelata mati kelaparan setiap tahun dan berjuta-juta pula yang terkorban 
akibah penyakit batuk kering dan lain-lain penyakit. Serangan udara dingin di musim dingin 
juga turut mengorbankan manusia dalam jumlah yang sama, sedangkan kaum feudalis terus 
memerah kaum pekerja dan hidup di dalam kemakmuran-kemakmuran yang fasik menikmati 
anika keseronokan yang terlintas di hati. Seandainya kaum pekerja mengangkat kepala untuk 
menentang kaum feudal atau seandainya mereka memperlihatkan kesedaran terhadap 
kezaliman-kezaliman yang dilakukan oleh kaum feudal, maka padri-padri akan tampil 
menasihatkan mereka dengan ajaran-ajaran Injil, "Siapa yang menampar pipi kanan anda, 
maka serahkan pula pipi kiri anda dan siapa yang merampas sebahagian dan pakaian anda, 
maka serahkan saja semua pakaian anda." 

Padri-padri itu seterusnya berusaha menenangkan perasaan rakyat yang merasa 
tertindas dan ingin memberontak itu dengan menimbulkan angan-angan kepada kenikmatan- 
kenikmatan hidup di hari akhirat yang disediakan kepada orang-orang yang sabar 
menanggung kezaliman dan mereka yang rela dengan penderitaan penderitaan yang dialami 
mereka. 

Seandainya angan-angan itu gagal untuk mententeramkan perasaan rakyat yang 
meluap-luap itu, maka padri-padri akan menggunakan tektik ugutan pula, iaitu sesiapa yang 
menderhaka tuanmasnya yang feudalis itu, maka bererti ia telah menderhakakan Allah, gereja 
dan padri-padri semuanya. 

Patut juga disebutkan di sini bahwa gereja itu sendiri di waktu itu merupakan satu 
lembaga yang hidup dengan cara-cara feudalis, di mana gereja mempunyai berjuta-juta hamba 
tanah yang bekerja di dalam estate-estate kepunyaannya untuk kepentingannya, kerana itu 
gereja dengan sendirinya terpaksa berdiri sama tegak dengan Zar dan kaum-kaum bangsawan 
yang lain untuk menentang kaum pekerja, kerana seluruh kaum pemilik merupakan satu 
barisan saja, mereka semua sedar seandainya revolusi kaum pekerja itu meletus, maka ia tidak 
akan memaafkan seseorang pun dan penghisap darah baik dan kaum bangsawan atau kaum 
padri. 

Seandainya tektik memberi angan-angan syurga dan ugutan itu tidak juga berjaya, maka 
padri-padri itu akan menggunakan pula tektik menghukumkan orang yang memberontak atas 
nama mengajar orang-orang yang menderhaka kepada agama dan tidak beriman kepada 
ajaran-ajaran Tuhan. 

Dan sikap-sikap dah tindakan-tindakan itulah agama di Barat menjadi musuh ketat 
kepada rakyat jelata dan memang kena pada tempatnya apabila Karl Marx berkata, "Agama itu 
candu rakyat." 

Pengembang-pengembang komunis di Timur Tengah sering menyentuh tindak-tanduk 
ahli-ahli agama profesional di sana yang suka menghampu pemerintah dalam perkara-perkara 
yang merugikan kepentingan kaum pekerja. Mereka menyabarkan rakyat jelata menanggung 

penderitaan-penderitaan hidup demi untuk mendapatkan syurga yang disediakan untuk 
manusia manusia yang sabar agar dengan itu golongan yang menindas dan memeras rakyat 
dapat hidup makmur dalam suasana yang aman. Untuk membuktikan dakwaan itu, mereka 
membawa contoh bagaimana setengah-setengah ulama Azhar di zaman King Farouk selalu saja 
mengucup tangan baginda dan menggelarkannya sebagai "Raja yang salih." Mereka juga 
menggubah doa-doa khusus untuknya. Mereka mentafsirkan ayat-ayat al-Quran menurut 
nafsu mereka dan menyelewengkan prinsip-prinsip Islam untuk mengukuhkan kedudukan 
baginda dan untuk menghalangi rakyat jelata mencetuskan pemberontakan terhadap baginda, 
kerana pemberontakan itu dianggap bertentangan dengan perintah Allah yang mewajibkan 
rakyat jelata patuh dan taat kepada pemerintah-pemerintah mereka. 

Kemudian pengembang-pengembang komunis itu terus mencampur-adukkan cerita- 
cerita ini dengan satu pengeliruan yang lain pula, iaitu kata mereka Islam sendiri 
menggalakkan manusia agar merelai perbedaan hidup yang jelik seperti yang terkandung 
dalam ajaran al-Quran yang berbunyi, "Dan janganlah kamu irihati terhadap apa yang 
dikurniakan Allah kepada sebahagian kamu lebih banyak dan sebahagian yang lain." (Surah al- 
Nisa(32)) Dan dalam satu ayat yang lain berbunyi, "Dan janganlah kamu memandang dengan 
irihati kepada kenikmatan-kenikmatan yang telah kami kurniakan kepada beberapa golongan 
dan mereka, itu hanya bunga kehidupan dunia untuk kami ujikan mereka dengannya, 
sedangkan kurnia Tuhan kamu adalah lebih baik dan lebih kekal." (Surah Taha(131)) Kerana itu 
kata mereka Islam juga sama dengan agama-agama yang lain menjadi candu yang melemahkan 
perjuangan kaum pekerja. Inilah pengeliruan yang kami ingin bincangkan sebentar lagi. 

Mengenai tindak-tanduk setengah-setengah ulama profesional yang dikatakan mereka 
itu kami ingin bertanya, "Adakah tindak-tanduk mereka itu dan ajaran agama atau hanya 
merupakan penyelewengan mereka dan ajaran agama yang sebenar? Buat saya, ulama yang 
seperti itu sama saja dengan golongan penyair, pengarang dan wartawan hipokrit yang 
sanggup menyembamkan muka mereka dalam lumpur dan melanyakkan kehormatan mereka 
dalam noda untuk mendapat secebis kenikmatan hidup yang fana dan tidak sebenar. 

Buat saya, saya begitu yakin bahwa jinayah ahli-ahli agama seperti itu lebih besar dan 
lebih jelik lagi dan jinayah penyair penyair, pengarang-pengarang dan wartawan-wartawan 
hipokrit yang mencari makan itu, kerana para ulama itu memegang al-Quran di tangan mereka 
dan mereka baca semua ayat-ayatnya, mereka tahu hakikat ajaran agama yang sebenar dan 
mereka memang sedar bahwa sikap mereka yang hipokrit untuk mendapatkan secebis 
kenikmatan itu merupakan satu perbuatan yang salah. 

Tetapi walau bagaimanapun saya ingin ulangi di sini bahwa di dalam Islam tidak ada 
golongan sami dan padri dan apa yang dikatakan oleh orang-orang komunis itu tidak dapat 
dijadikan alasan untuk menentang Islam. 

Yang menjadi masaalah umat Islam bukannya kelemahan hukum-hukum Islam, tetapi 
ialah kejahilan mereka terhadap hakikat-hakikat agama sendiri. 

Sebagai bukti bahwa Islam bukannya candu rakyat ialah gerakan yang telah 
menggulingkan Raja Farouk itu pada hakikatnya adalah dimulai oleh gerakan agama (Gerakan 
Pertubuhan Ikhwanul Muslimin (100)) iaitu satu gerakan yang memang telah disedari oleh Raja 
Farouk sebagai satu gerakan yang mengancam singgahsananya, kerana itu baginda telah 
membunuh pemimpinnya (Al-Syeikh Hassan al-Banna) dan menangkap anggota anggotanya 
untuk menghancurkan gerakan itu, tetapi tidak berjaya. 

Ini adalah satu bukti yang cukup untuk menghapuskan kekeliruan faham itu, dan 
sebagai bukti selanjutnya kita ingin sebutkan di sini bahwa semua gerakan pembebasan di 
negeri-negeri Timur Tengah adalah dan inspirasi agama. Misalnya gerakan rakyat Mesir 

menentang pendudukan Perancis adalah satu gerakan yang dipimpin oleh ulama-ulama Islam 
dan pemberontakan menentang kezaliman Muhammad Ali adalah dipimpin oleh Omar 
Mukram seorang pemimpin agama. 

Pemberontakan menentang Inggeris di Sudan adalah dipimpin oleh al-Mahdi al-Kabir 
seorang pejuang agama. Demikian juga gerakan-gerakan menentang penjajahan Itali di Libya, 
penjajahan Perancis di Maghribi adalah seluruhnya merupakan gerakan gerakan agama. 
Fenentangan Kasyani terhadap Inggeris di Iran juga dilakukan atas nama agama dan dasar 
agama. 

Pendek kata di mana-mana saja tercetusnya pemberontakan di negeri-negeri Islam di 
Timur Tengah adalah mengandungi bukti bukti bahwa agama Islam merupakan satu kekuatan 
pembebasan bukannya satu agama yang mengajak untuk mengalah dan menerima penindasan 
dan kezaliman. 

Kita merasa penjelasan tadi belum lagi cukup sebelum kita menolak tuduhan komunis 
yang mengelirukan bahwa agama Islam juga turut menjadi candu yang melemahkan 
perjuangan kaum pekerja untuk menuntut keadilan sosial dan pembahagian kekayaan yang 
adil. Untuk menguatkan hujjah mereka, propagandis-propagandis komunis mengemukakan 
ayat-ayat yang berikut: 

(1) "Dan janganlah kamu irihati terhadap apa yang dikurniakan Allah kepada sebahagian 
kamu lebih banyak dan sebahagian yang lain." 

(2) "Dan janganlah kamu memandang dengan irihati kepada kenikmatan-kenikmatan yang 
telah kami kurniakan kepada beberapa golongan mereka, itu hanya bunga kehidupan dunia 
untuk kami ujikan mereka dengannya." 

(1) Surah an-Nisa(32). 

(2) Surah Taha :131 

Menurut ahli-ahli tafsir, ayat pertama itu adalah diturun untuk menjawab kernusykilan 
Seorang wanita yang bertanya, "Mengapa kaum lelaki saja yang diberi kehormatan berjihad 
untuk sabilillah, sedangkan kaum wanita tidak? Dan menurut satu pendapat lagi, iaitu satu 
pendapat yang lebih banyak diterima oleh para mufassarin — bahwa tujuan ayat itu ialah 
melarang umat Islam berangan-angan kosong terhadap kenikmatan-kenikmatan hidup yang 
dicapai oleh orang lain, sedangkan mereka duduk berkilas tangan saja tanpa sebarang usaha, 
kerana angan-angan yang seperti itu akan membawa kepada irihati dan hasad dengki yang 
merugi dan sia-sia. Tegasnya tujuan ayat tadi ialah mengajak manusia bekerja keras untuk 
mendapat kenikmatan-kenikmatan hidup bukannya duduk membeku dengan angan-angan 
yang kosong. 

Tujuan ayat yang kedua pula ialah menyeru manusia memperjuangkan nilai-nilai yang 
lebih tinggi dan nilai-nilai kebendaan iaitu nilai-nilai yang mungkin dipandang tinggi oleh 
kalangan yang tidak berada. Menurut pendapat yang terkuat, ayat itu adalah dituju kepada 
Rasulullah (s) untuk memperkecilkan kedudukan orang-orang yang tidak beriman yang 
memiliki berbagai-bagai kemewahan dan kenikmatan hidup kerana apa yang diperjuangkan 
oleh Rasulullah itu adalah lebih mulia dan lebih kuat dan kedudukan mereka. Tegasnya ayat 
itu mempunyai tujuan yang berlainan dan apa yang difahamkan dengan dangkalnya oleh 
propagandis-propagandis komunis. 

Seandainya— dengan tujuan berdiskusi semata-mata ayat-ayat itu, dikatakan juga 
sebagai bermaksud menganjurkan manusia menenima kenyataan dengan hati yang rela dan 
melarang mereka menaruh irihati terhadap kenikmatan-kenikmatan yang dicapai oleh orang 

lain, maka pengertian yang seperti itu masih boleh diterima dengan syarat penganjuran ini 
ditinjau dan dua pihak sekali, dengan erti, di satu pihak Islam menganjur kaum fakir miskin 
dan golongan yang tidak punya supaya bersabar dan jangan menaruh perasaan irihati terhadap 
kekayaan-kekayaan yang dimiliki kaum hartawan dan serentak di satu pihak lagi Islam 
menganjur pula kaum hartawan supaya jangan membolotkan kekayaan itu untuk kepentingan 
mereka saja, malah mereka harus menyumbangkannya untuk kebajikan umum atau 
kepentingan sabilillah dan seterusnya Islam mengancam mereka dengan balasan-balasan siksa 
di hari akhirat jika mereka terus mementingkan diri sendiri. 

Jika anjuran itu difahamkan demikian tentulah terdapat perimbangan yang baik di 
antara dua pihak itu; pihak hartawan mencurahkan pengorbanannya untuk kebajikan kaum 
yang tidak punya dan pihak yang tidak punya pula membersihkan dirinya dan perasaan irihati 
dan hasad dengki. Dengan sikap-sikap yang seperti itu tentulah dapat diwujudkan sebuah 
masyarakat yang damai dan adil pembahagian kekayaannya, di mana tidak ada lagi golongan 
yang terlalu mewah dan golongan yang terlalu miskin. 

Apabila masyarakat dapat diwujudkan dalam bentuk yang sedemikian, maka sudah 
tentu tidak akan terjadi lagi kezaliman-kezaliman dan penderitaan ekonomi yang perlu dianjur 
agar diterima dengan penuh kerelaan oleh kaum yang tidak punya. 

Tetapi seandainya kaum hartawan enggan menyumbangkan harta kekayaan mereka 
untuk kebajikan umum, maka Islam tidak pernah menganjur kaum yang tidak punya supaya 
menerima keadaan itu dengan penuh kerelaan, malah sebaliknya Islam memberi amaran 
kepada orang-orang yang rela menerima penindasan dan kezaliman bahwa mereka akan 
menerima nasib yang buruk dunia dan akhirat. Firman Allah, "Sesungguhnya orang-orang 
yang dimatikan oleh malaikat dalam keadaan menganiaya diri sendiri, kepada mereka malaikat 
bertanya, Bagaimana kamu jadi begini'?" Jawab mereka, "Kami adalah orang-orang yang 
lemah tertindas di negeri itu (Mekah)." Lantas para malaikat bertanya lagi, "Biikankah bumi 
Allah itu luas, dan kamu dapat berhijrah ke sana?" Orang-orang yang seperti itu akan 
ditempatkan di dalam neraka yang merupakan seburuk buruk tempat kembali, kecuali mereka 
yang benar-benar lemah tertindas baik lelaki atau wanita atau pun anak-anak yang tidak 
berdaya-upaya dan tidak mengetahui jalan untuk berhijrah. Kepada mereka, mudah-mudahan 
Allah memaafkan saja dan sesungguhnya Allah itu Maha Pemaaf dan Maha 
Pengampun." (Surah an-Nisa (97-99)) 

Dari sini nyatalah bahwa perbuatan menerima penindasan dan kezaliman dengan penuh 
kerelaan dengan alasan lemah dan tidak mampu itu merupakan satu perbuatan jinayah yang 
tidak diampun. Orang-orang seperti itu telah disifatkan oleh al-Quran sebagai orang-orang 
yang menganiayai diri sendiri kerana mereka sanggup menerima kedudukan yang hina-dina 
yang tidak direlai Allah. - 

Seruan berhijrah dan negeri Mekah, di mana umat Islam ditindas dan tidak berdaya 
menentang penindasan itu adalah dibuat kerana satu sebab yang khusus, dan bukanlah bererti 
bahwa hijrah itu satu-satunya jalan untuk menentang kezaliman dan penindasan malah di sana 
terdapat berbagai-bagai cara untuk menentang kezaliman yang kami akan terangkan selepas 
ini. Apa yang kami mahukan di sini ialah untuk menegaskan babwa Islam memandang hina 
kepada sikap mengalah atau menerima kezaliman dengan kerelaan. Hinggakan orang-orang 
yang benar-benar lemah dan tidak berdaya pun hanya didoa agar mereka diberi keampunan, 
bukannya terus mendapat keampunan yang tegas walaupun mereka mempunyai keuzuran 
yang wajar dan walaupun mereka benar-benar lemah bukannya pura-pura. 

Namun bukanlah pula tujuan ayat itu untuk menyatakan bahwa Allah mungkin tidak 
memberi keampunan kepada mereka, kerana Allah itu Maha Suci dan menzalimi hamba- 

hambaNya, malah makst utama ayat itu ialah untuk memberi gambaran yang mengerikan agar 
setiap orang Islam yang mempunyai daya upaya walaupun sekelumit tidak akan lalai dan 
berjuang menghapuskan penindasan yang menimpal mereka. 

Mengenal Islam yang tertindas dan benar-benar lemah untuk menengkiskan penindasan 
itu, maka nasib mereka tidak akan dibiarkan menerma penindasan-penindasan itu tanpa 
dibantu, malah seluruh umat Islam adalah berkewajipan bangkit berjuang menolong 
menghapuskan penindasan yang menekan saudara-saudara mereka yang lemah - itu. Firman 
Allah, "Mengapakah kamu tidak mahu berjuang demi sabilillah dan demi menolong orang- 
orang yang tertindas baik lelaki, perempuan dat kanak-kanak yang semuanya berdoa, 'Ya Tuha 
kami. keluarkanlah kami dan negeri ini (Mekah) yang mana penduduknya begitu 
zalim'." (Surah al-Nisa (75)) 

Allah tidak akan rela dengan sikap mereka yang bersedia menerima penindasan dan 
kezaliman, malah mereka diwajjbkan berjuang melenyapkan kezaliman dan penindasan itu. 

Setengah-setengah orang mungkin menyangka bahwa ayat-ayat ini dituju khusus untuk 
menggalakkan kaum Muslimin mempertahankan akidah mereka apabila mereka berada di 
tengah masyarakat orang-orang kafir yang berusaha keras memaksa mereka mempersekutukan 
Allah dan meninggalkan amalan-amalan ibadat yang menjadi syi'ar agama Islam. 

Sebanamya Islam tidak membedakan di antara pelaksanaan amalan ibadat dengan 
pelaksanaan peraturan sosial, ekonomi dan politik yang lahir dan akidah-akidah Islam. Begitu 
juga Islam tidak membedakan di antara penghalang sistem hidup Islam itu samada mereka 
terdiri dan orang-orang yang benar-benar kafir atau terdiri dan orang-orang Islam sendiri yang 
namanya saja Islam, tetapi semangatnya kafir. Firman Allah, "Sesiapa yang tidak memerintah 
mengikut undang yang diturun oleh Allah, mereka adalah orang-orang yang kafir." 

Islam memberi arahan supaya kekayaan itu jangan dibiarkan beredar di antara 
hartawan-hartawan saja dan Islam mewajibkan pemerintah memberi jaminan hidup yang 
cukup kepada rakyatnya samada dengan mengadakan pekerjaan yang halal bagi mereka atau 
dengan menghulurkan bantuan Iangsung kepada mereka dan tabung Baitulmal seandainya 
mereka tidak mampu bekerja. 

Rasulullah (s) juga mewajibkan pemerintah memenuhi tuntutan-tuntutan hidup 
kakitangan kerajaan sebagaimana yang kami telah terangkan dalam bab yang lalu. (Islam dan 
Kapitalisma) Dan perintah Rasulullah itu mencakup semua pekerja samada di tempat-tempat' 
perusahaan swasta atau umum. Semuanya itu merupakan sebahagian yang tidak dapat dipisah 
dan akidah Islam yang harus dipatuhi dan dilaksanakan dalam kenyataan hidup. Dengan 
pengertian yang luas dan umum inilah kita harus memahami ayat yang mengecam manusia 
yang menerima kezaliman dan penindasan dengan penuh kerelaan yang kita bincangkan tadi. 

Marilah kita membuat satu hipotisa, katakanlah orang ramai masing-masing enggan 
berjuang untuk menentang penindasan dan kezaliman sosial kerana mematuhi pentafsiran 
yang salah mengenai ayat yang melarang manusia memandang dengan irihati terhadap 
kekayaan dan kesenangan hidup yang dicapai oleh orang lain. Apakah akibahnya yang akan 
berlaku? 

Akibahnya kekayaan akan terbolot di tangan segelintir manusia, sedangkan rakyat 
banyak berada dalam kemiskinan seperti yang berlaku di dalam masyarakat feudal dan 
masyarakat kapitalis. Ini adalah satu keadaan sosial yang jelik yang bertentangan dengan 
ajaran Allah yang melarang kekayaan itu beredar dalam kalangan orang-orang hartawan saja. 

Akibah yang kedua para hartawan itu mungkin membekukan kekayaan itu untuk 
keseronokan hidup dalam anika kemewahan dan kemakmuran diri mereka saja, sedangkan 

pembekuan kekayaan itu merupakan satu perbuatan jelik yang dikecam oleh Allah firmanNya, 
"Orang-orang yang menyimpan emas dan perak tanpa membelanjakannya untuk kepentingan 
sabilillah, maka gembirakanlah mereka dengan kesiksaan yang pedih." (Surah at-Taubat(24)) 
Demikian juga perbuatan menggunakan kekayaan untuk mencapai keseronokan-keseronokan 
hidup semata itu juga dianggap suatu perbuatan yang keji. Di dalam al-Quran terdapat banyak 
ayat-ayat yang mengecam hartawan yang asyik berseronok dengan kemewahan-kemewahan 
hidup itu sebagai manusia-manusia jahat dan tidak beriman. FirmanNya, "Dan Kami tidak 
utuskan Rasul yang memberi amanan kepada sebuah negeri, melainkan golongan orang-orang 
hidup mewah di dalamnya akan berkata, "Sesungguhnya kami tidak percaya dengan ajaran 
yang diutuskan engkau untuk menyanipaikannya'. "(Surah Saba' (34)) FirmanNya lagi, "Dan 
apabila Kami hendak membinasakan sesuatu negeri maka Kami perintahkan kepada orang- 
orang yang hidup mewah di negeri itu supaya mentaai Allah, tetapi mereka melakukan 
kedurhakaan dalam negeri itu, maka sudah sepantasnya keputusan Kaini berlaku ke atas 
niereka, lalu Kami hancurkan negeri itu sehancur-hancurnya. "(Surah al-Isra':16) FirmanNya 
lagi, "Dan golongan kiri, alangkah sengsaranya golongan kiri dalam siksaan angin yang amat 
panas dan air panas yang mendidih dan dalam naungan asap yang hitam tidak sejuk dan tidak 
menyenangkan, sesungguhnya mereka sebelum itu hidup bermewah-mewahan "(Surah Al- 
Waqiah : 41-45) 

Nyatalah bahwa akibah dan keengganan manusia untuk berjuang menentang 
kezaliman-kezaliman sosial itu ialah melahirkan kejahatan, kerana itu Islam tidak wajar 
dituduh sebagai agama yang mengajak manusia membiarkan kejahatan dan menerimanya 
dengan penuh kerelaan demi mencari keredaan Allah, sedangkan Allah sendiri berfirman, 
"Telah dilaknati orang-orang kafir dan bani Israel menerusi lidah Daud dan Isa putera 
Maryam, kerana mereka durhaka dan melampaui batas. Mereka tidak saling melarang 
kejahatan yang mereka laku'kan. Sesungguhnya amat buruk perbuatan yang dilakukan 
mereka." (Surah al-Maidah(78-79)) Jelas dalam ayat ini bahwa Allah mengira sikap membiarkan 
kejahatan dan tidak saling melarang melakukannya sebagai pertanda kekufuran yang layak 
menerima kemurkaan, kutukan dan siksaan Allah. 

Di samping itu Rasulullah pernah bersabda, "Siapa di antara kamu yang melihat 
kejahatan, maka hendaklah ia bertindak mengubahkannya" Dan sabdanya lagi, "Jihad yang 
paling tinggi di sisi Allah ialah kesanggupan mengemuka perkara yang benar di depan raja 
yang zalim." 

Kejahatan-kejahatan tidak akan berleluasa di dalam masyarakat dan tidak akan 
dibiarkan oleh pemenjntah kecuali pemerintah itu seorang yang zalim yang pasti ditentang 
demi mendapat keredaan Allah. 

Tiada orang yang berfikiran waras ini Islam sebagai agama yang menganjur manusia 
agar melakukan kezaliman dan penderitaan dengan penuh kerelaan. Hanya orang-orang yang 
berprasangka terhadap Islam atau orang-orang yang dikongkongi hawa nafsunya saja yang 
sanggup membuat tuduhan sedemikian. 

Tujuan ayat yang mengecam sikap irihati itu ialah melarang manusia berangan-angan 
kosong tanpa disertakan dengan usaha-usaha yang prodaktif, juga menganjurkan agar manusia 
meneninia dengan penuh kerelaan sesuatu yang telah inenjadi kenyataan hidup dan tidak 
dapat diubah lagi oleh sesiapa pun, samada pemerintah, masyarakat danindividu-individu, 
misalnya si Ahmad telah dikurniakan kebolehan yang cemerlang hingga ia menjadi seorang 
masyhur yang dikagumi umum, tiba-tiba si Omar menaruh irihati dan berangan-angan untuk 
mencapai status si Ahmad, sedangkan ia tidak mempunyai kebolehan yang sama dengan 
kebolehan si Ahmad. Untuk memenuhi angan-angan si Omar dan untuk menghindarkannya 

dan penyakit hasad dengki yang tidak sihat itu, kerajaan tentulah tidak dapat berbuat apa-apa 
kerana kerajaan tidak mempunyai kuasa untuk menciptakan kebolehan itu dengan 
menggunakan mana-mana kilangnya. 

Begitu juga jika si Fatimah mempunyai kejelitaan yang memikat semua hati, sedangkan. 
si Aminah tidak mempunyai kejelitaan seperti itu, tetapi berangan-angan untuk mendapatkan 
kejelitaan yang dapat menawankan hati pria. Kerajaan tentulah tidak mampu untuk memberi 
kejelitaan yang diimpikan oleh si Amiriah itu. 

Seterusnya jika dua orang suami isteri hidup saliug menyintai satu sama lain atau 
mendapat anak-anak yang membahagiakan hidup mereka, sedangkan dua orang suami isteri 
yang lain hidup tidak sejalan atau tidak mendapat anak-anak yang diimpikan mereka 
walaupun dicuba dengan ikhtiar-ikhtiar perubatan moden. Hal seperti ini tentulah tidak ada 
mana-mana kuasa di bumi ini yang dapat memenuhi kehendak mereka. 

Itulah beberapa contoh dan berbagai-bagai kenyataan hidup yang dihadapi manusia 
yang tidak mungkin diubah atau diselesaikan dengan peraturan-peraturan ekonomi atau 
undang undang keadilan sosial, kerana persoalan-persoalan itu tidak ada kaitan dengan nilai- 
nilai ekonomi. Hanya satu saja jalan keluar iaitu menganjur mereka menerima kenyataan 
dengan penuh kerelaan dan menaruh harapan kepada kumia-kumia Allah yang lain yang 
mempunyai nilai-nilai yang lebih tinggi dan nilai-nilai kebendaan, juga mengharapkan balasan 
gantirugi dengan nikmat-nikmat syurga di hari kemudian. 

Malah dalam bidang ekonomi dan sosial itu sendiri tidak terdapat persamaan yang 
mutlak, kerana persamaan yang mutlak tidak wujud di bumi. Di manakah satu negeri yang 
seluruh gaji dan seluruh jawatan diatur sama semuanya? 

Katakanlah seorang boroh yang ambisus di Russia ingin menjadi seorang jurutera, 
sedangkan kebolehan akalnya tidak sanggup untuk memenuhi cita-citanya walaupun 
pemerintah memberi peluang-peluang yang adil kepadanya atau katakanlah seorang boroh 
yang tidak mempunyai tenaga lebih selepas kerja wajiblah untuk membuat kerja-kerja overtime 
yang dapat memberikan pendapatan tambahan kepadanya, namun ia begitu irihati untuk 
mendapat pendapatan lebih seperti yang dinikmati oleh boroh-boroh lain yang bertenaga kuat. 
Apakah yang dapat dibuat oleh pemerintah untuk memenuhi ambisi boroh itu? Dan 
bagaimanakah boroh-boroh itu dapat hidup bahagia, sedangkan jiwanya dikongkong oleh 
kegelisahan, angan-angan Mat Jenin dan perasaan irihati yang pahit? Bagaimanakah ia dapat 
melaksanakan kerjanya dengan sebaik-baiknya, sedangkan hatinya diserapi perasaan tidak 
puas? Ia tidak akan hidup bahagia melainkan apabila ia bersedia menerima kenyataan dengan 
penuh kerelaan. 

Pendeknya Islam menganjur manusia bekerja keras untuk melaksanakan cita-cita 
mereka yang halal dan bersedia menerima dengan penuh kerelaan segala kenyataan-kenyataan 
yang tidak mungkin diubah. Tetapi seandainya terjadi penindasan-penindasan dan kezaliman 
yang boleh dicegah, maka mereka tidak akan mendapat kerelaan Allah melainkan apabila 
mereka sanggup memberontak menghapuskan penindasan dan kezaliman itu firman Allah, 
"Sesiapa yang berjuang untuk sabilillah lalu dlbunuh atau dikalah, maka Kami akan 
kumiakannya balasan yang besar." - Surah al-Nisa (74) 

Seandainya di dunia ini terdapat agama yang layak dianggap sebagai candu rakyat, 
maka agama itu bukanlah agama Islam, kerana Islam menentang kezaliman dan penindasan 
dalam segala bentuk dan warnanya, dan kerana Islam menjanjikan balasan yang seburuk 
kepada orang-Orang yang sanggup menerima kezaliman. 

Islam Dengan Masyarakat Bukan Islam 

SIKAP masyarakat-masyarakat yang bukan Islam terhadap pemerintahan Islam merupakan 
satu masaalah yang selalu dikatakan rumit dan sukar. Ramai orang yang merasa ragu-ragu 
untuk memperkatak kerana bimbang berlaku pertelagahan di antara orang-orang Islam dan 
orang-orang yang bukan Islam. 

Secara terus terang saya ingin bertanya orang-orang Kristian yang hidup di negeri- 
negeri Islam di Timur Tengah apakah yang mereka takut dan pemerintahan Islam itu? Adakah 
mereka takut kepada nas-nas suci perundangan Islam atau kepada cara pelaksanaannya? 

Nas-nas perundangan suci Islam dengan tegas berkata, "Allah tidak menegah kamu 
berbuat baik dan berlaku adil kepada orang-orang yang tidak memerangi kamu dan tidak pula 
menghalaukan kamu dan negeri-negeri kamu. Sesungguhnya Allah itu kasihkan orang-orang 
yang bersikap saksama." (Surah al-Mumtahanah (8)) 

Selanjutnya nas itu menjelaskan lagi, "Makanan sembelihan ahli kitab itu halal kepada 
kamu dan makanan kamu halal pula qepada mereka (dan dihalalkan mengahwini) wanita- 
wanita baik dari wanita-wanita yang beriman dan wanita-wanita baik dan wanita ahlil 
kitab." (Surah Al-MAidah : 5) 

Prinsip umum perundangan Islam ialah, "Orang-orang yang bukan Islam mempunyai 
bak yang sama dengan hak-hak kita dan meinpunyal kewajipan yang sama seperti kita." 

Nas-nas perundangan Islam begitu tegas menyuruh orang Islam berlaku baik dan adil 
terhadap orang-orang yang bukan Islam, dan menetapkan persamaan hak-hak dan kewajipan- 
kewajipan yang bukan bersangkutan dengan ibadat dan fardhu di antara mereka dengan 
orang-orang Islam, iaitu.hak-hak dan kewajipan-kewajipan yang berkaitan dengan peraturan 
masyarakat dan hak-hak kewarganegaraan. 

Di samping itu nas-nas perundangan Islam menganjurkan orang-orang Islam 
mengukuhkan bubungan mereka dengan ahlil kitab melalui kegiatan saling berkunjung dan 
makan minum bersama-sama dan kemuncaknya melalui perkahwinan campuran. 

Mengenai cara-cara pelaksanaan undang-iindang Islam eloklah kita peturunkan di sini 
pengakuan seoraug ahli sejarah Barat yang beragama Kristian yang tidak pernah dituduh 
sebagai memihak kepada Islam. Sir T. W. Arnold telah berkata dalani bukunya, "The Preaching 
of Islam" halaman 48 yang dialih bahasa oleh Hassan Ibrahim Hassan, Abdul Majid Abidin dan 
Ismail al-Nahrawi. 

"Dan hubungan mesra yang terjalin di antara orang-orang Kristian dan orang-orang 
Islam dan bangsa Arab dapatlah kita membuat keputusan bahwa kekuatan tidak menjadi 
faktor yang memaling manusia memeluk Islam. Muhammad sendiri telah mengadakan satu 
pakatan dengan setengah.seteflgah suku Kristian dan berjanji bertanggungjawab untuk 
melindungi mereka, beliau juga telah memberi kepada mereka kebebasan untuk mengerjakan 
syiar-syiar agama mereka dan seterusnya beliau telah memberi kepada pegawai-pegawai gereja 
kebebasan untuk menikmati hak-hak dan kuasa-kuasa tradisional mereka yang lama dalam 
suasana aman dan tenteram." 

Sir T.W. Arnold telah berkata lagi di halaman 51: 

"Dan contoh-contoh yang telah kami kemukakan tadi mengenai sikap toleransi yang 
ditunjukkan oleh orang-orang Islam yang menang itu terhadap orang-orang Arab yang 
beragama Kristian di abad pertama Hijrah dan terus berlanjutan pada jenerasi-jenerasi yang 
bersilih ganti selepasnya, dapatlah kita membuat kesimpulan yang tepat bahwa suku-suku 

Kristian itu telah memeluk agama Islam dengan pilihan bebas dan kerelaan hati mereka sendiri. 
Di samping itu kedudukan orang-orang Arab Kristian yang hidup di zaman sekarang di 
tengah-tengah masyarakat Islam merupakan satu bukti yang jelas terhadap sikap, toleransi itu. 

Beliau berkata lagi di halaman 53: 

"Apabila tentera Islam sampai di Wadi Alurdun dan tentera Abu Ubaidah berkhemah di Fihl 
(Pella), penduduk-penduduk Kristian di negeri ini telah menulis kepada tentera-tentera Islam, 
kata mereka, "Wahai para Muslimin kamu Iebih disukai kepada kami dan orang-orang. Rome 
walaupun mereka seagama dengan kami, kamu Iebih setia terhadap kami dan Iebih 
bertimbangrasa kepada kami, kamu tidak melakukan kezaliman terhadap kami, dan 
pemerintahan kamu terhadap kami Iebih baik dan pemerintahan mereka, kerana mereka telah 
merampas barang-baraiig kepunyaan kami dan menggelidahkan rumah-rumah kami." 

Di halaman 54 pula beliau menyambung lagi: 

"Demikianlah keadaan perasaan di Syria dalam masa peperangan yang berlaku di antara 633- 
639, dalam mana tentera-tentera Arab beransur-ansur mengusir tentera Rome dan wilayah itu. 
Apabila Damsyik mempelopori mengadakan perjanjian damai dengan tentera Arab pada tahun 
637 dan telah mendapat keamanan dan rompakan dan perampasan serta lain-lain jaminan yang 
baik, maka bandar-bandar lain di Syria tidak berlingah-lingah lagi menurut jejak langkah 
Damsyik. Bandar-bandar Hams, Mambij dan beberapa bandar yang lain telah mematerikan 
perjanjian-perjanjian sebagai bandar-bandar naungan Arab, malah Batrik Baitulmuqaddis telah 
menyerahkan bandar itu dengan syarat-syarat yang sama. Kebimbangan berlakunya paksaan 
agama dan Sri Maharaja Rome yang tidak menaati agamanya supaya mengikut mazhab 
baginda itu telah membuat janji-janji tentera Islam yang berikrar memberi kebebasan beragama 
Iebih tertarik lagi kepada mereka dan hubungan dengan Empayar Rome atau dengan kerajaan 
Kristian, dan sebaik saja ketakutan-ketakutan pertama akibah dan pendaratan tentera tentera 
Arab yang menyerang itu hilang, maka timbullah perasaan ghairah yang kuat menyokong 
penakluk-penakluk Arab itu." 

Demikianlah pengakuan seorang ahli sejarah Kristian mengenai toleransi Islam. Oleh itu 
apakah yang ditakuti oleh orang-orang Kristian dan pemerintahan Islam? 

Mungkin mereka takut kepada fanatik orang-orang Islam terhadap mereka, jika ini 
benar, maka nampaknya mereka masih belum mengerti erti fanatik yang sebenar. Untuk itu 
biarlah kami membeni beberapa contoh fanatik yang berlaku di dalam sejarah. 

Contoh pertama ialah mahkamah-mahkamah Inquisation yang diadakan di Sepanyol. 
Mahkamah ini diwujudkan dengan tujuan pokoknya ialah untuk menghapuskan umat Islam di 
Sepanyol. .Ia telah menggunakan berbagai-bagai cara penyiksaan yang paling kejam di dalam 
sejarah seperti membakar hidup-hidup, mencabut kuku, mencungkil mata dan memotong 
anggota-anggota untuk memaksa orang-orang itu meninggalkan agama mereka dan mengikut 
mazhab Kristian yang tertentu.' 

Adakah orang-orang Kristian di negeri-negeri Timun Tengah pernah mengalami 
penyiksaan-penyiksaan yang seumpama itu sepanjang mereka tinggal di sini? 

Contoh kedua ialah pembunuhan beramai-ramai yang dilakukan terhadap orang-orang 
Islam di setiap negeri Eropah atau di negeri-negeri yang terletak di bawah kekuasaan Eropah, 
pembunuhan-pembunuhan yang dilakukan di Yugoslavia, Albania, Russia dan di negeri-negeri 
Afrika Utara, Somalia, Kenya, Zanzibar, India dan lain-lain negeri. Pembunuhan-pembunuhan 
itu kadang-kadang dilakukan atas nama pembersihan barisan dan kadang-kadang atas nama 
menjaga keamanan dan keselamatan negara. 

Satu lagi contoh yang amat penting ialah penindasan terhadap orang-orang Islam di 
negeri Habsyah, sebuah negara yang mempunyai hubungan-hubungan sejarah, jeografi, 
kebudayaan dan agama dengan negeri Mesir. Gereja Habsyah adalah tunduk kepada gereja 
Mesir dan penduduknya bercampur di antara pemeluk-pemeluk Islam dan pemeluk-pemeluk 
Kristian. Jumlah mereka dianggar kira-kira di antara 35%- 65% dan jumlah keseluruhan rakyat 
Habsyah. 

Namun demikian tiada sebuah sekolah pun di Habsyah yang memberi pelajaran agama 
Islam kepada pelajar-pelajarnya yang beragama Islam dan tiada sebuah sekolah pun yang 
mengajar bahasa Arab. Sekolah-sekolah swasta yang didiriikan oleh orang orang Islam dengan 
perbelanjaan sendiri telah dikenakan cukai cukai yang tinggi dan peraturan yang ketat yang 
selalu menyusahkan orang-orang Islam, sehingga sekolah-sekolah itu pada akhimya terpaksa 
ditutup. Tindakan dan peraturan itu telah menyebabkan orang-orang Islam berputus asa untuk 
melakukan percubaan percubaan yang baru. Akibahnya anak-anak Islam di sana mendapat 
kesempatan belajar di kelas-kelas agama secara kono saja. 

Tidak lama sebelum ini, iaitu sebelum Itali menyerang negeri Habsyah, mana-mana 
orang Islam yang berhutang pada orang Habsyah yang beragama Kristian dan tidak mampu 
membayar hutangnya akan dihukum menjadi abdi kepada penghutang Habsyi Kristian itu, 
kemudian abdi-abdi itu dijual beli dan disiksa di bawah pengetahuan kerajaan. 

Di samping itu tiada seorang Islam pun di dalam kabinet kerajaan Habsyah atau di 
dalam jawatan-jawatan penting, yang mewakili satu pertiga penduduk yang beragama Islam 
itu. 

Adakah orang-Orang Kristian yang tinggal di dalam negeri negeri Islam pernah 
mengalami penindasan dan diskrirninasi seperti itu di sepanjang sejarah mereka? 

Itulah yang dikatakan sikap fanatik yang sebenar. Di Mesir, orang-orang Kristian tidak 
diharamkan mencari dan memiliki harta kekayaan dan banyak di antara mereka yang kaya- 
raya. Mereka diberi hak untuk belajar, memegang jawatan kerajaan, hak kenaikan dalam 
jawatan tanpa diskrirninasi kerana agama mereka. 

Pengerjaan amal ibadat mereka tidak pernah diganggu melainkan di dalam insidin yang 
amat jarang berlaku yang sengaja dthalangkan oleh penjajah Inggeris untuk memecah-belahkan 
rakyat Mesir, demi memperkuatkan kedudukan penjajahannya. 

Ada pula orang menuduh bahwa Islam melakukan diskrirninasi dalam pengenaan jiziah 
terhadap orang-orang yang bukan Islam. Tuduhan ini kami urgin' jawab dengan kenyataan Sir 
Arnold sendiri. Beliau berkata di halaman 58: (The Preaching of Islam) 

"Seperti telah diterangkan tadi jizyah itu hanya dikenakan ke atas setiap orang lelaki yang 
berkuasa sebagai' bayaran perkhidmatan tentera yang memang akan diwajibkan ke atas 
mereka jika mereka beragama Islam. Satu hal yang jelas bahwa mana mana kelompok orang- 
orang Kristian adalah dibebaskan dan bayaran jiziah apabila mereka masuk ke dalam 
perkhidmatan tentera Islam. Beginilah peraturan yang dilakukan terhadap suku Jurajimah iaitu 
satu suku yang beragama Kristian yang tinggal berhampiran Antioch. Mereka hidup aman 
damai dengan orang-orang Islam dan membuat perjanjian untuk berdiri di samping mereka 
dan berjuang bersama mereka di dalam mana mana pertempuran, dengan syarat mereka tidak 
dikenakan jiziah, juga diberikan habuan yang wajar dan harta rampasan perang." 

Beliau menyambung lagi d halaman 59: 

"Sebaliknya peladang-peladang telah dibebaskan dan perkhidmatan tentera walaupun mereka 
beragama Islam, tetapi mereka dikenakan jizyah sebagai bayaran kebebasan itu sama seperti 
jizyah yang dikenakan di atas penduduk-penduduk yang beragama Kristian." 

Dan kenyataan-kenyataan ini jelaslah bahwa persoalan jiziah bukanlah persoalan 
diskriminasi terhadap orang-orang yang bukan Islam, malah yang menjadi persoalan di sini 
ialah perkhidmatan tentera. Sesiapa yang nienunaikan perkhidmatan ini ia dibebaskan dan 
bayaran jiziah dan sesiapa yang tidak menunaikannya, Ia harus membayar jiziah tanpa 
diperhitungkan agama yang dianutinya. 

Mengenai firman Allah yang berbunyi. "Perangilah mereka yang tidak beriman kepada 
Allah dan hari akhirat dan tidak mengharamkan apa yang telah diharamkan oleh Allah dan 
RasulNya dan tidak menganuti agama yang benar, iaitu orang orang yang dikurniakan kitab 
suci (Yahudi dan Kristian), hingga mereka membayar jiziah dengan patuh dan tunduk."( Surah 
al-Taubat(29)) 

Firman itu khusus ditujukan kepada orang-orang yang bukan Islam yang telah 
melancarkan peperangan terhadap negeri-negeri Islam dan bukannya ditujukan kepada onang- 
orang yang bukan Islam yang tinggal di dalam negeni-negeri Islam. 

Untuk mengakhiri perbincangan ini saya ingin mengingatkan bahwa orang-orang 
komunis sedang melakukan fitnah-fitnah yang jahat. Mereka memberi janji-janji yang molok 
kepada setiap golongan. Mereka berkata kepada kaum boroh, "Jika kamu berjuang bersama 
kami, maka semua kilang-kilang akan kami serahkan kepada kamu." Kepada kaum peladang 
mereka berkata, " kamu berjuang bersama kami, kami akan memberi tanah-tanah yang cukup 
kepada kamu." Seterusnya bila mereka mereka berdepan dengan golongan siswazah dan 
lepasan-lepasan sekolah yang menganggur mereka berjanji untuk mengadakan pekerjaan- 
pekerjaan yang sesuai dengan ijazah-ijazah mereka. Apabila mereka bercakap dengan muda- 
mudi yang kebuluran sex mereka berjanji untuk membentuk sebuah masyarakat yang bebas 
lepas, di mana mereka boleh mencari keseronokan dengan bebas tanpa campurtangan undang- 
undang dan adat resam. 

Kepada masyarakat Kristian yang hidup dalam negeri-negeri Islam mereka berseru, 
"Berjuanglah bersama kami, kami berjanji akan menghancurkan agama Islam yang membeda- 
bedakan manusia atas dasarjcepercayaan." 

Apa yang dikatakan mereka adalah pembohongan-pembohongan semata-mata. Islam 
tidak membeda-bedakan manusia dengan berdasarkan kepercayaan, kerana Islam telah 
memberikan segala hak-hak asasi kepada manusia tanpa sebarang perbedaan, malah Islam 
berusaha menyatupadukan mereka di atas prinsip-prinsip kemanusiaan dan serentak dengan 
itu juga menjamin kebebasan penuh kepada mereka untuk memilih mana-mana agama yang 
disukai mereka di bawah lindungan dan naungannya. 

Di samping itu masyarakat-masyarakat Kristian di negeri-negeri Timur Tengah tentulah 
lebih ingin memelihara pertalian-pertalian mereka yang bersejarah dengan orang-orang Islam 
dan melindungi kepentingan bersama mereka dan mendengar propaganda-propaganda 
Kristian yang jahat. 

Islam Dan Idealisma « 

KITA pernah ditanya manakah Islam yang kamu sering ceritakan kepada kami wahai pemeluk- 
pemeluk Islam? Bilakah ajaran-ajarannya yang sebenar pernah dilaksanakan? Kamu selalu 
mengatakan kepada kami bahwa Islam adalah satu sistem idealis yang cukup indah, tetapi 
sayang Islam yang kamu kemukakan itu tidak pernah wujud di bumi kenyataan. Seandainya 
kami tanyakan kamu tentang masa pelaksanaan Islam yang sebenar, kamu hanya menunjukkan 
kepada zaman hidup Rasulullah dan Khulafa al-Rasyidin terutama dua khalifah yang pertama 
Abu Bakar dan Omar saja. 

Kamu tidak puas-puas menunjul-nunjulkan Omar bin al-Khattab sebagai manifestasi 
dan gambaran Islam yang sebenar. Kamu gambarkan Omar dengan gambaran yang begitu 
indah dan menyilaukan mata, tetapi apabila kami selidiki keadaan-keadaan hidup di zaman- 
zaman pemerintahan mereka, kami hanya menemui sejarah-sejarah hitam yang penuh dengan 
feudalisma, kezaliman dan kedikdatoran, kemunduran dan kekolotan. 

(1) Idealisma pada asalnya digunakan untuk memerikan suatu sistem masyarakat yang 
terbaik, malah kita gunakannya di sini dengan pengertian yang jelik yang dibuat oleh penulls- 
penulis Barat, iaitu mengelamun dalam alam impian dan membiarkan manusia, lapar, bogel 
dan tertindas di bumi tanpa dipedulikan oleh sesiapa. Idealisma yang dikecam oleh orang Barat 
ialah idealisma yang membiarkan orang ramai tertindas dan tersiksa di dalam neraka. Sistem 
feudal atau idealisma yang hanya memperkatakan tentang masaalah falsafah yang tidak 
berpijak di bumi kenyataan, remeh, karut dan tak masuk akal. Inilah pengertian idealisma yang 
dicaci dan disenda-sendakan orang-orang Barat dan pengertian inilah yang mahu digunakan 
oleh propagandis-propagandis komunis yang jahil untuk mengecapkan sistem Islam. Sejarah- 
sejarah hitam yang penuh dengan feudalisma, kezaliman dan kediktatoran, kemunduran dan 
kekolotan. 

Kamu katakan pula bahwa dalam Islam rakyat mempunyai kuasa untuk menegur atau 
mensusilakan pemerintah mereka, tetapi selain dan zaman-zaman Khulafa al-Rasyidin. Bilakah 
rakyat jelata Islam pernah diberi hak untuk memilih pemerintah pemerintah mereka apatah 
lagi hak untuk mensusilakan mereka. 

Kamu juga telah memperkatakan tentang pembahagian ekonomi yang adil dalam sistem 
pemerintahan Islam. Tetapi bilakah perbezaan-perbezaan kelas masyarakat pernah didekatkan 
di zaman-zaman pemerintahan Islam termasuk zaman pemerintahan Khulafa al-Rasyidin 
sendiri. 

Kamu memperkatakan bahwa kewajipan pemerintah dalam Islam ialah mengadakan 
pekerjaan bagi setiap warganegara tetapi mengapa ribuan, malah jutaan rakyat jelata Islam 
menjadi penganggur yang kadang-kadang hidup dengan mengemis atau hidup dalam 
kemelaratan dan penderitaan yang tidak putus-putus. 

Kamu memperkatakan tentang hak-hak wanita di dalam Islam, tetapi bilangan wanita- 
wanita Islam pernah menikmati hak-hak itu, bilakah tradisi-tradisi masyarakat Islam yang 
zalim dan kedudukan sosio-ekonomi masyarakat Islam telah membolehkan wanita-wanita 
menikmati hak mereka? 

Kamu juga memperkatakan tentang didikan Islam yang boleh membersihkan jiwa 
manusia dan menanamkan rasa taqwa pada mereka, dan dengan rasa taqwa inilah hubungan- 
hubungan di antara pemenintah dan rakyat dan di antara berbagai-bagai golongan 
warganegara berlangsung di atas prinsip saling membantu demi kebajikan umum, tetapi 
bilakah rasa taqwa terhadap Allah itu dapat mencegah pemerintah-pemerintah Islam dari 

menelan hak-hak orang-orang miskin, dan berlaku zalim terhadap mereka? Bilakah rasa taqwa 
itu dapat mencegah pemerintah Islam dan membolot faedah-faedah dan kenikmatan dan dan 
tindakan menindas kebebasan rakyat dan mempergunakan mereka? 

Segala apa yang kamu perkatakan itu tidak lebih dan impian-impian belaka yang tidak 
wujud dalam kenyataan. kecuali dalam masa yang pendek saja yang tidak dapat 
menggambarkan suatu sistem yang jelas. Contoh-contoh yang sering disebutkan kamu hanya 
contoh-contoh peribadi yang tidak akan berulang di dalam sejarah. 

ltulah dakwaan-dakwaan dan tuduhan-tuduhan komunis dan golongan-golongan yang 
seumpamanya yang telah berjaya menimbulkan kekeliruan pada orang-orang yang tidak 
mempelajari sejarah Islam yang sebenar kecuali pengajian-pengajian sejarah yang ditulis oleh 
kakitangan penjajah. 

Sebelum tampil lebih jauh eloklah kita menibuat ganis perbedaan yang jelas di antara 
idealisma sistem itu sendiri dengan idealisma pelaksanaannya. 

Adakah Islam semata-mata merupakan satu sistem yang idealis yang tidak dapat 
dipraktikkan dalam kehidupan manusia kerana sistem itu berpijak pada unsur-unsur khayal 
yang rnustahil dipraktikkan atau Islam itu memang satu sistem yang praktis tetapi belum 
dilaksanakan dengan bentuk yang sempurna dan generasi kemenerasi? 

Perbedaan di antara jua bentuk idealisma itu memang besar. Seandainya Islam itu 
sendiri merupakan semata-mata satu sistem idealis saja. Ini tentulah selama-lanmanya tidak 
ada harapan untuk dipraktikkan walau bagaimana besar berlakunya perubahan-perubahan 
keadaan sosial. sebaliknya jika Islam itu merupakan satu sistem yang memang praktis cumanya 
pelaksanaannya saja telah terhalang oleh keadaan-keadaan yang tertentu, maka tentu persoalan 
ini mempunyai erti yang berlainan, kerana ia mengertikan bahwa harapan untuk 
mempraktikkan Islam itu memang ada apabila keadaan-keadaan yang menjadi batu 
penghalang itu telah hilang. 

Manakah salah satu gambaran yang benar-benar tepat dengan Islam? 

Kami kira persoalan ini cukup jelas dan tiada seorang pun yang patut 
mempertikaikannya kerana Islam telah pun dilaksanakan sekali dengan jayanya di dalam 
sejarah manusia dan ini tentulah merupakan satu dalil yang kukuh bahwa Islam adalah satu 
sistem yang praktis yang boleh dilaksanakan di alam kenyataan, satu sistem yang tidak 
dibangunkan di atas unsur-unsur khayal yang rnustahil. Tambahan pula manusia itu tetap 
manusia pada bila-bila masa pun. Apa yang pernah berlaku sekali mungkin berulang pula 
sekali demi sekali. 

Mungkin ada pula golongan kaum progresif berpendapat bahwa Islam tidak dapat 
dibangunkan kembali di zaman ini, malah Ia hanya dapat ditegakkan di zaman dulu saja 
kerana manusia di zaman permulaan Islam itu telah mencapai taraf kemajuan yang terlalu 
tinggi yang tidak dapat diulangi lagi oleh manusia selepasnya. Kalau inilah pendapat mereka 
tentulah bertentangan dengan konsep evolusi yang dipegangi mereka sendiri yang mengatakan 
bahwa manusia sentiasa maju ke depan. 

Mengenal persoalan mengapakah zaman Khulafa al-Rasyldin itu tidak berulang sekali 
lagi melainkan dalam tempoh yang pendek dalam sejarah Islam seperti di zaman Omar bin 
Abdul Aziz, maka persoalan ini memanglah satu persoalan yang wajar dibincangkan dan 
jawapan kepada persoalan ini memang boleh didapati di dalam peristiwa sejarah yang berlaku 
di negeri-negeri Islam khususnya atau dalam kehidupan manusia umumnya. 

Untuk memahami persoalan ini kita perlu sedar kepada dua hakikat: 




Salah Faharn Terhadap Islam - Muhammad Qutb 

Pertama: Lompatan Islam mengangkat manusia Arab dan taraf mereka yang paling 
rendah ke taraf tinggi yang tenlaksana di zaman Khulafa al-Rasyidin itu bukanlah merupakan 
satu jompatan biasa, malah merupakan salah satu mirakal (miracle) atau mukjizat Islam yang 
telah terlaksana di bumi kenyataan. Tetapi kemajuan yang sedemikian memerlukan persediaan 
yang memakan waktu yang lama dan memerlukan didikan peribadi yang intensif untuk 
pahlawan-pahlawan Islam yang telah berjaya melaksanakan mirakal itu dan mencerminkan 
Islam pada diri dan tindak-tanduk mereka. 

Selepas itu Islam tersebar begitu cepat hingga tiada tandingannya di dalam sejarah. Ini 
juga salah satu mirakal Islam yang tidak dapat ditafsirkan dengan tafsiran-tafsiran kebendaan 
dan ekonomi yang selalu digunakan oleh kaum materialis dan komunis dalam mentafsirkan 
sejarah manusia. 

Akibah dan perkembangannya yang begitu cepat, Islam telah menarik berbagai-bagai 
bangsa yang begitu ramai menjadi pemeluknya, sedangkan tidak semuajnereka bersebati 
dengan jiwa Islam dan benar-benar memahami peraturan-peraturan sosial, ekonomi dan 
politiknya, tambahan di waktu itu tidak terdapat pula kemampuan dan kemudahan- 
kemudahan yang cukup untuk mendidik seluruh mereka dengan didikan yang diterima oleh 
angkatan pelupur-pelupur Islam yang pertama di Semenanjung Arab. Akibah dan kemasukan 
bangsa-bangsa itu dalam agama Islam dan mereka dengan sendirinya terhitung sebagai umat 
Muslimin, maka kawasan Empayar Islam semakin bertambah luas, tetapi ajaran-ajaran Islam 
tidak benar-benar meresap di dalam jiwa penduduknya, kerana itu penyelewengan- 
penyelewengan begitu mudah berlaku di kalangan moreka, malah Islam dijadikan mainan oleh 
setengah-setengah pemerintah yang zalim dan dinasti-dinasti Umaiyah dan Abbasiah dan 
pemerintah-pemerintah Turki dan Mamluk. (di Mesir) dan sebagainya dan pemerintah 
pemerintah yang tidak benar-benar memahami hakikat ajaran Islam. 

Kedua: Lompatan Islam yang tangkas itu adalah satu lompatan yang luar biasa dalam 
perkembangan dan kemajuan manusia. Dalam tempoh yang begitu singkat Islam telah berjaya 
mengangkatkan manusia dan masyarakat hamba kepada masyarakat adil. Ini adalah satu 
langkah yang amat progresif dibandingkan dengan sistem-sistem hidup lain yang pemah 
dicuba manusia. Islam telah berjaya meningkatkan mereka dan lembah nafsu-nafsu 
kebinatangan ke kemuncak kehalusan moral yang membanggakan manusiadi sepanjang 
zaman. 

Kemampuan umat Arab di waktu permulaan Islam untuk mengikuti lompatan 
kemajuan yang pantas itu adalah didorong oleh satu tenaga rohaniah yang raksaksa, iaitu 
tenaga Rasulullah (s.a.w.) dan para sahabat yang terpilih. Inilah tenaga magis yang telah 
berjaya mengangkatkan umat Islam angkatan pertama ke tingkat kemajuan yang di luar batas 
kemampuan mereka yang biasa, iaitu kemajuan yang sama dengan mirakal. 

Tetapi apabila tenaga pendorongnya yang agung itu beransur-ansur hilang, maka umat 
Islam mulai beransur-ansur menurun dan puncak-puncak akhlak mereka yang tinggi. Namun 
begitu sebatang ubur dan semangat Islam masih kekal dipelihara oleh mereka. 

Ini bukanlah pula bererti, seperti yang pemah dikatakan oleh setengah-setengah 
pengeliru, bahwa umat Islam memerlukan wujudnya Rasul sendiri dan para sahabatnya untuk 
mengulangi kejadian-kejadian yang telah dicapai oleh umat Islam dan angkatan pertama 
sekurang-kurangnya dalam bidang-bidang hidup yang praktis. 

Islam dengan sistem-sistem pemerintahan, ekonomi dan sosialnya yang telah dianggap 
sebagai satu mirakal pada masa sebelum seribu tiga ratus tahun yang lalu itu sebetulnya kini 
mempunyai kemungkinan untuk ditegakkan kembali di banyak negeri di dunia ini setelah 

sekian lama manusia menempuh berbagai-bagai pengalaman dengan sistem-sistem yang lain 
dan setelah umat Islam meneliti pengalaman-pengalaman mereka sendiri. 

Seandainya kita mahu laksanakan sistem Islam di hari ini, maka tidaklah semestinya 
bagi kita membuat lompatan-lompatan mirakal seperti yang dilakukan oleh umat Arab di 
permulaan Islam, kerana pengalaman-pengalaman kita yang lampau telah rnendekatkan kita 
dengan kemuncak-kemuncak yang diperjuangkan oleh Islam. Ini bererti bahwa perjuangan kita 
menuju kemuncak matalamat-matalamat Islam itu lebih dekat dan lebih senang dan zaman- 
zaman sebelum ini. Untuk rnembuktikan kebenaran apa yang kami katakan itu kami ingin 
membawa contoh berikut: 

Negara-negara moden hari ini memilih pemerintah-pemerintahnya melalui pilihanraya 
umum dan menggulingkan mereka apabila menyeleweng. Sistem pilihanraya seperti ini sama 
saja pada dasarnya dengan sistem pilihanraya Islam yang telah diamalkan di permujaan 
kekuasaan Islam. Jika sistem ini merupakan satu sistem yang mirakal di zaman khalifah- 
khaljfah Abu Bakar dan Omar, tetapi di hari ini ia tidak lagi merupakan sesuatu yang mirakal 
kerana sistem seperti itu memang dapat dipraktikkan oleh kita, sekiranya kita benar-benar 
ingin atau sekiranya kita mempunyai kesedaran yang dipunyai oleh umat-umat yang telah 
mengamalkan sistem itu. 

Seandainya kita boleh mengambil sistem pilihanraya itu dan Inggeris atau Amenika, 
maka mengapakah pula kita tidak boleh mengambil sistem itu atas nama Islam, kerana sistem 
itu memang wujud dalam Islam? 

Peraturan yang menjamin kehendak-kehendak asasi kakitangan kerajaan atau kaum 
pekerja di mana-mana organisasi umum atau swasta yang diamalkan oleh negara-negara 
moden sekarang adalah salah satu peraturan yang telah ditaja oleh Rasulullah (s.a.w.) sendiri. 
Peraturan ini telah pun dilaksanakan komunis di abad dua puluh, tetapi malangnya ia 
dilaksanakan di bawah kuasa kediktatoran kaum proliteriat, sedangkan Islam mihukan 
peraturan dilaksanakan bebas dan sebarang tekanan kediktatoran. 

Seandainya kita benar-benar ingin melaksanakan peraturan ini dalam masyarakat Islam 
sudah tentu peraturan ini dapat kita amalkan dengan sebaik-baiknya. Kerana itu mengapakah 
kita bersusah payah meminjamkan peraturan ini dan komunis dan tidak mengambilnya secara 
langsung dan Islam? 

Demikianlah seterusnya di dalam bidang-bidang yang lain, di mana peraturan- 
peraturan moden dipinjam dan masyarakat yang lain, sedangkan peraturan itu memang telah 
wujud di dalam Islam. 

Pendek kata pengalaman manusia yang sekian banyak itu telah membawa mereka 
semakin dekat dengan system-sistem hidup Islam pada hari ini, kerana itu sekiranya sistem itu 
dianggap praktis dan realistis apabila diamalkan oleh negeri Barat, mengapakah pula 
dianggapkan fantastik dan idealis apabila diamalkan oleh masyarakat Islam? 

Untuk memberi satu penilaian yang adil kepada sistem-sistem Islam ia perlu ditinjau 
begini: Adakah sistem-sistem Islam itu, samada sosial, ekonomi atau politik — merupakan 
sistem-sistem yang boleh dipraktik atau tidak boleh dipraktik? Dan seandainya system itu 
boleh dipraktik di mana-mana masyar atau di bawah mana-mana corak pemerintahan, niaka 
tidak ada sebab mengapa sistem itu tidak mungkin diamalkan di dalam masyarakat: Islam, 
sedangkan Islam telah pun melaksanakannya di zaman-zaman gemilang? 

Kita tidak dapat menerima dakwaan yang ditimbulkan oleh propagandis komunis 
bahwa system-sistem hidup yang moden itu adalah ditegakkan di atas asas-asas ilmiah yang 
kukuh, sedangkan sistem Islam hanya ditegakkan di atas sentimen dan niat-niat yang balk 

sahaja. hi adalah tidak benar. Perundangan Islam bukannya ditegakkan di atas sentirnen- 
sentimen. Khulafa al-Rasyidin yang mengadakan mesyuarat-mesyuarat untuk melaksanakan 
syari'at Islam dan memberi tafsiran-tafsiran undang-undang kepadanya bukanlah mereka 
mengelamun dalam impian-impian dan bukan pula merekk menegakkan undang undang itu di 
atas niat-niat yang baik saja. Sebenarnya dalam kontek perlaksanaan undang-undang, Islam 
tidak suka bergantung kepada undang-undang semata-mata, malah Islam bertindak lebih jauh 
dan itu lagi, ia berusaha membersihkan jiwa manusia agar mereka sanggup mematuhi undang- 
undang itu dengan dorongan hati yang murni, bukan semata-mata kerana takut kepada kuasa 
pemerintah sahaja. Ini tidak syak lagi merupakan satu polisi yang paling bijaksana untuk 
menegakkan undang-undang di dalam masyarakat manusia. 

Dalam Islam, undang-undang selama-lamanya ada dan selama.lamanya dilaksanakan 
tanpa rnenghiraukan niat-niat manusia. Hal ini memang tepat dengan kata Khalifah Othman, 
"Sesuatu yang tidak dapat dicegah oleh al-Quran, maka Allah akah cegahkannya dengan kuasa 
pemerintah. " 

Setengah penulis menyangka bahwa mereka dapa meletakkan umat Islam dalam 
keadaan yang serbasalah apa mereka mencabar pengembang-pengembang Islam den 
mengatakan bahwa pemerintahan Islam tidak dapat dibangun kembali dan orang-orang Islam 
tidak boleh menunjulkan Omar sebagai bukti kebagusan pemerintahan Islam, kerana Omar 
satu peribadi unik yang tidak akan berulang di dalam sejarah. 

Ini adalah satu pemikiran yang terlalu dangkal, Omar tidaklah merupakan satu-satunya 
hujjah yang paling besar yang kita tonjolkan kepada orang ramai untuk membuktikan 
keunggul pemerintahan Islam, walaupun Omar merupakan satu peribadi contoh yang 
dibentuk dan dididik oleh Islam, tetapi tujuan kami menonjol Omar ialah untuk membuktikan 
kecekapan dan kebijaksanaan beliau dalam melaksanakan hukum-hukum Islam. Misalnya 
apabila Omar membuat keputusan bahwa tangan pencuri tidak boleh dihukum potong apabila 
terdapat sesuatu keraguan seperti seorang itu mencuri kerana ditekan oleh keadaan darurat 
ekonomi atau sosial, maka apa yang dilakukan beliau itu memanglah satu pentafsiran undang 
dan Allah dan pentafsiran undang seperti itu tidak semestinya memerlukan adanya Omar 
sebagai satu satunya orang yang layak mentafsir dan menjalankan undang itu kerana 
keputusan yang telah dibuat oleh beliau bukanlah kata kata pendapat dan beliau sahaja, malah 
satu keputusan yang memang didasarkan kepada satu prinsip undang undang Islam yang 
terkandung dalam sabda Rasulullah, "Tahankan perlaksanaan hukuman apabila terdapat 
keraguan tertentu." 

Seandainya kita amalkan prinsip ini di masa sekarang, maka tiada siapa yang boleh 
menahan kita dan mengatakan kepada kita, "Mengapa kamu amalkan prinsip hukum ini 
sedangkan Omar tdak ada di masa ini?" 

Begitu juga apabila Omar membuat keputusan bahwa pemerintah berhak mengambil 
harta-harta lebih dan hartawan hartawan untuk kepentingan golongan yang tidak berada 
seperti - yang dijalankan di negeri Inggeris melalui cukai pendapatan progresif, maka apa yang 
dilakukan beliau itu memanglah merupakan satu pentafsiran dan undang-undang Allah bukan 
semata-mata dan pendapat penibadi beliau, kerana pentafsiran undang-undang yang dibuat 
oleh beliau itu adalah dilandaskan kepada prinsip hukum yang terkandung di dalam al-Quran, 
"Agar kekayaan itu tidak hanya beredar di dalam kalangan hartawan hartawan sahaja." Dan 
untuk melaksanakan prinsip hukum ini tidaklah semestinya memerlukan adanya Omar sendiri. 
Negeri Inggeris telah pun mengamalkan prinsip ini tanpa Omar. 

Dan apabila Omar menetapkan dasar bahwa negara berhak melakukan penyiasatan 
terhadap harta kekayaan gabnor-gabnor atau pegawai-pegawai tinggi kerajaan untuk 

dipastikan samada harta itu benar-benar harta mereka atau harta-harta rakyat yang didapati 
secara tidak sebenar, maka peraturan itu memanglah merupakan satu peraturan Islam yang 
harus dijalankan setiap waktu walaupun tanpa Omar. 

Begitu juga apabila Omar menetapkan peraturan bahwa kanak-kanak buangan pastilah 
ditanggung perbelanjaan hidupnya dan perbendaharaan kerajaan (Baitulmal) kerana mereka 
tidak bersalah apa-apa dan tidak patut mendenita akibah jinayah ibubapa mereka, maka 
peraturan itu memanglah merupakan satu peraturan Islam di setiap waktu, sedangkan 
peraturan ini baru sahaja diamalkan oleh negeri-negeri Eropah dan Amerika di dalam abad dua 
puluh. 

Pendeknya tujuan kita menonjol-nonjolkan Omar bukanlah kerana beliau mempunyai 
peribadi yang unik, malah kerana beliau seorang ahli perundangan yang paling bijak di 
permulaan Islam, juga seorang yang benar-benar memahami roh keislaman dalam segala 
langkah pentadbirannya. Berdasarkan hakikat ini kita akan terus menonjol-nonjolkan Omar 
sebagai Satu contoh pemerintah Islam yang ideal agar dapat diikuti oleh umat Islam dan satu 
jenerasi ke satu jenerasi, walaupun hal ini dicemuhkan oleh setengah-setengah penulis Barat. 

Seandainya pemerintah-pemerintah Islam berjaya atau hampir-hampir berjaya 
menyontohi Omar, maka ini bererti mereka telah berjaya memberi kebajikan yang besar kepada 
umat manusia, dan sebaliknya jika mereka masih tidak berjaya untuk menjadikan diri mereka 
benar-benar seperti Omar, maka cukuplah dengan kesanggupan mereka untuk mengamalkan 
peraturan-peraturan pentadbiran yang dijalankan oleh beliau. Ini adalah lebih baik dan 
mengemis atau meminjam peraturan-peraturan dan undang-undang negeri lain. 

Ada satu pengeliruan lagi yang dibuat terhadap Islam iaitu kononnya kata mereka 
pemerintahan Islam tidak pernah terlaksana melainkan di zaman Khulafa al- Rasyidin. Ramai 
di antara orang-orang Islam sendiri turut mempercayai kekeliruan itu. 

Memang benar bahwa gambaran pemerintahan Islam yang sempurna tidak terlaksana 
selepas Khulafa al-Rasyidin melainkan dalam satu period yang pendek di zaman pemetintahan 
Khalifah Omar bin Abdul Aziz, tetapi ini tidaklah bererti bahwa Islam sebagai satu agama dan 
sistem hidup telah berakhir selepas khalifah yang agung itu. Apa yang sebenar berlaku ialah 
kerajaan-kerajaan sahaja yang telah mengalami penyelewengan-penyelewengan baik secara 
total atau setengah-setengah sedangkan masyarakat di luar kota masih tetap merupakan 
masyarakat Islam yang hidup dengan semangat Islam yang menjunjung prinsip kerjasama dan 
gotong atau masih tetap dengan semangat Islam yang tidak membahagikan masyarakat kepada 
golongan yang bermilik dan golongan yang tidak bermilik atau kepada golongan tuan dan 
golongan hamba, malah seluruh mereka terikat dalam satu persaudaraan yang kukuh; senang 
sama senang, susah sama susah. 

Undang-undang dan peraturan hidup Islam selepas khalifah-khalifah itu tetap kekal 
memerintah setiap bahagian negara Islam, di mana tidak terdapat mahkamah-mahkamah khas 
yang didirikan oleh kaum feudal untuk menghukurn rakyat jelata yang tingg di kawasan- 
kawasan estate mereka seperti yang berlaku di negeri Eropah semasa itu. 

Tradisi Islam yang luhur tetap dijunjung dalam semua peperangan Islam ,nelawan 
musuh.musuhnya. Kejujuran tentera tentera Islam mematuhi tradisi-tradisi itu memang telah 
diakui tentera tentera Salib sendiri terutama di zaman Sallahuddin al-ayyubi. 

Kesetiaan umat Muslimin terhadap perjanjian-perjanjian internasional yang 
ditandatangani akan terus kekal menjadi contoh kepada negara-negera di dunia. 

Kecintaan umat Muslimin kepada ilmu pengetahuan tetap terus bernyala hingga dunia 
Islam merupakan pusat-pusat berbagai-bagai ilmu pengetahuan yang terkenal seperti Andalus 
dan sebagainya. 

Pendek kata selepas khalifah-khalifah yang agung itu Islam sebagai agama dan sistein 
hidup tetap subur hingga akhirnya berjaya menyalakan ubur-ubur ilmu pengetahuan yang 
kemudian dipelajari oleh orang-orang Eropah, malah dengan ilmu pengetahuan yang 
disuburkan oleh Islam itulah umat Eropah dapat memajukan masyarakatnya, tetapi malangnya 
selepas itu umat Eropah telah melupai budi Islam lalu bertindak menghapuskan Islam di 
Andalus dan setelah mereka mencapai kemajuan, mereka terus berusaha menghancurkan Islam 
dan merusakkan imejnya di seluruh dunia. 

Dan penjelasan-penjelasan tadi nyatalah bahwa Islam bukanlah satu sistem hidup yang 
idealis dalam erti katanya yang jelik yang dibuat oleh penulis-penulis Barat, malah Islam satu 
sistem hidup yang praktis dan realistis, satu sistem yang pernah ditegakkan satu kali dengan 
cemerlangnya oleh umat Islam di zaman lampau dan hari ini sistem Islam mempunyai 
kemampuan kemampuan yang lebih besar lagi untuk ditegakkan kembali jika dibandingkan 
dengan masa-masa yang silam, kerana pengalaman pengalaman manusia yang sekian lama 
telah membawa mereka semakin dekat dengan sistem Islam. 

Sebetulnya tuduhan idealisma dengan erti katanya yang jelik itu adalah lebih wajar 
dihadapkan kepada sistem hidup konunisma kerana pengikut-pengikut komunis selalu 
menggembar-gemburkan bahwa mereka belum lagi sampai ke mertabat komunisma yang 
hakiki, malah mereka baru sahaja berada di tingkat sosialiasma. 

Jika prodaksi negara komunis telah mencapai kemuncaknya dan seluruh dunia bersatu 
di bawah kerajaan komunis sejagat, di masa itu barulah tiba waktunya untuk ditegakkan 
komunisma yang hakiki, di mana kekayaan dapat dibahagi sama rata dan cukup kepada setiap 
rakyat jelata dan di waktu itu pertarungan kelas yang jelik di antara golongan yang berada 
dengan golongan yang tidak berada akibah prodaksi yang tidak cukup itu akan terus lenyap 
buat selama-lamanya. 

Sistem komunisma yang sedemikian tentulah merupakan satu sistem idealis yang 
mengawan-awan tinggi dan tidak akan terlaksana di bumi kenyataan, kerana ia ditegakkan di 
atas angan-angan fantastik yang mustahil dan kerana Ia ditegakkan di atas anggapan bahwa 
setiap rakyat di satu hari nanti dapat dibahagikan kekayaan samarata apabila hasil pengeluaran 
negara mencapai kemuncaknya, begitu juga mereka menganggap bahwa pertarungan kelas 
akan berakhir apabila pengeluaran negara mencapai kemuncaknya, sedangkan yang sebenar 
kehendak kehendak dan tuntutan manusia itu tidak pernah terbatas dan inilah tabiat 
semulajadi mereka. Jika kehendak-kehendak mereka dapat dilayani hari ini maka di han esok 
mereka akan membuat tuntutan-tuntutan yang baru pula, begitu juga persaingan dan 
perjuangan antara mereka untuk menegakkan kedudukan masing-masing merupakan satu 
pendorong yang penting ke arah kemajuan umat manusia. 

Itulah anggapan-anggapan idealisma yang dungu yang lahir dan materialisma dan 
pandangan ilmiah semata-mata. 

Islam Dan Komunisma 

ORANG-ORANG Islam yang terpengarub kepada komunisma pemah berkata, "Kami memang 
terima bahwa Islam mempunyai segala prinsip hidup yang baik, Islam merupakan satu agama 
yang sesuai untuk semua jenerasi dan masyarakat, tetapi oleh kerana undang Islam mengenai 
persoalan ekonomi telah terbantut selama empat abad yang kebelakangan ini akibah 
kemunduran dan kejatuhan negeri Islam, maka bukankah elok di samping kita mengambil 
Islam sebagai akidah yang membersihkan hati dan fikiran, kita mengambil pula komunisma 
sebagai satu sistem ekonomi untuk menyelesaikan masaalah-masaalah ekonomi kita tanpa 
mengubahkan sistem pentadbiran negara dan setiap masyarakat kita. Dengan kombinasi yang 
sedemikian dapatlah kita memeliharakan akhlak, tradisi, dan adat-adat resam keislaman kita di 
samping mengamalkan sistem komunis yang paling moden dalam dunia ekonomi." 

Inilah satu tektik tipu muslihat yang dimainkan oleh pengembang komunis sejak dulu- 
dulu lagi. Mula mula mereka bertindak memerangi Islam di negeri-negeri Timur secara terang- 
terangan dan terbuka, mereka membuat berbagai bagai pengeliruan tentang Islam, tetapi 
apabila mereka sedar bahwa tindak-tanduk mereka itu telah menyebabkan umat Muslinijn 
semakin berpegang teguh dengan agama mereka, lantas mereka menggunakan tektik-tektik 
yang jahat. Kata mereka: Komunisma tidak bertentangan dengan Islam kerana intisari 
perjuangan komunisma ialah pembangunan masyarakat adil, di mana negara memberi segala 
jaminan hidup yang diperlukan oleh setiap rakyat jelata. Dan tentulah Islam tidak menentang 
prinsip keadilan sosial yang diperjuangkan oleh komunisma itu. 

Tektik jahat yang seperti itu juga pernah digunakan oleh kaum penjajah. Mula-mula 
mereka menyerang Islam dan tiba-tiba serangan-serangan itu semakin menyedarkan umat 
Islam, lantas mereka memilih satu tektik lain yang jahat, mereka berkata kepada orang-orang 
Islam, "Kami orang-orang Barat tidak mempunyai kepentingan apa-apa selain dan ke kami 
untuk membawa tamaddun ke negeri-negeri Islam di timur ini, dan Islam sebagai bapa 
tamaddun tentulah tidak bencikan tamaddun. Tuan-tuan boleh tetap menjadi para Muslimin 
yang patuh mengerjakan ibadat-ibadat sembahyang, puasa, berzikir ala tariqah-tariqah sufi dan 
serentak dengan itu menikmati tamaddun Barat." Sedangkan sebenamaya mereka yakin 
apabila umat Islam mendokong tamaddun Barat, mereka tidak akan menjadi umat Muslimin 
yang mempunyai keperibadian Islam dan di dalam beberapa jenerasi sahaja mereka akan 
diperhambakan oleh tamaddun falsu itu di luar kesedaran mereka. Dari dan situ akan muncul 
pula jenerasi jenerasi baharu Islam yang bukan sahaja tidak mengenai Islain malah akan 
meninggal Islam secara membabibuta. 

Kini pengembang-pengembang komunisma sedang menggunakan tektik jahat yang 
sama. Mereka katakan kepada orang-orang Islam, "Tuan-tuan boleh tetap menjadi para 
Muslimin yang patuh menunaikan sembahyang, puasa dan berzikir ala tariqah-tariqah sufi 
tanpa sebarang gangguan dari kami. Kami tidak mempunyai kepentingan apa-apa selain dan 
keinginan kami hendak memperkenalkan sistem ekonomi komunis yang memang berasal dan 
intisari ajaran Islam dan kemudian dikembangkan oleh sarjana-sarjana Eropah, kerana itu 
terimalah sistem ini dengan segala senang hati” Sedangkan pada hakikatnya mereka yakin 
seandainya umat Muslimin menerima komunisma, mereka tidak akan tetap menjadi penganut 
Islam lagi, malah di dalam beberapa tahun sahaja mereka dengan pantas akan ditelan komunis 
di luar kesedaran mereka. 

Namun begitu masih ramai orang-orang Islam yang terpedaya dengan tektik penipuan 
itu, kerana bagi mereka itu adalah satu jalan keluar yang senang yang dapat menyelamatkan 
mereka dan kesukatan menyiasat dan mengembangkan prinsip prinsip ekonomi dan ajaran 

agama sendiri. Mereka adalah orang yang mengelamun sama seperti mengelamunnya pemadat 
di bawah kepulan asap ganja dan kenikmatan candu. 

Di sini kami ingin tandaskan bahwa Islam pada dasamya tidak menentang apa sahaja 
sistem yang dapat menyelesaikan masaalah-masaalah dan memenuhi kehendak orang Islam 
selama sistem itu tidak bertentangan dengan prinsip-prinsip ajarannya. 

Tetapi sistem komunis adalah satu si yang benar-benar bertentangan dengan ajaran 
Islam walaupun secara kebetulan dan beberapa titik keserupaan yang dangkal dengan Islam 
dalam setengah-setengah perinciannya. Masyarakat Islam yang telah memiliki satu sistem 
hidup yang lebih baik tentulah tidak menasabah untuk meninggal sistem itu guna mengambil 
sistem komunis atau sistem kapitalis atau sistem sosialis kebendaan atau sebagaimya walaupun 
sistem-sistem itu mengandungi beberapa titik pertemuan dengan Islam dalam setengah 
perincian, kerana Allah telah menandaskan dengan tegas, "Sesiapa yang tidak memerintah 
dengan undang yang diturun oleh Allah, maka mereka adalah orang-orang yang tidak 
beriman." Allah tidak pernah berfirman dengan kataNya, "Sesiapa yang tidak memerintah 
dengan undang-undang yang sama dengan undang-undang yang diturun oleh Allah atau 
dengan undang-undang yang mirip dengan undang-undang yang diturun oleh Allah. 

Orang-orang Islam tentulah tidak boleh menenima komunisma dan serentak dengan itu 
juga menjadi orang Islam. 

Seandainya kita menerima komunisma dan segi ekonomi maka kita akan berlanggar 
dengan Islam dan segi falsafah dan arnalan pula. Kita tidak dapat menghindari pertentangan 
itu. 

Di antara aspek-aspek pertentangan komunisma dengan Islam iaiah: 

Pertama: Komunisma berlandaskan falsafah kebendaan tulin. Ia hanya percaya kepada 
apa yang, dapat disaksikan oleh pancaindera manusia sahaja, dan segala apa yang tidak dapat 
dikuasai oleh pancaindera adalah tahyul yang tidak wujud belaka atau setidak-tidaknya tidak 
dapat dipertimbangkan. Ujar Engels, "Benda adalah satu-satunya yang hakiki di alam ini." 
Sementara kaum materialis pula berkata, "Akal manusia tidak lain dan tidak bukan melainkan 
iaiah benda yang mencerminkan gejala-gejala alam sekelilingnya." Seterusnya mereka berkata 
lagi, "Apa yang dikatakan roh bukanlah satu benda yang berdiri sendiri, malah satu prodaksi 
dan benda." 

Dari sini nyatalah bahwa komunisma adalah satu faham kebendaan tulin yang menolak 
segala perkara kerohanian dan menganggapnya sebagai fakta-fakta yang bukan ilmiah, 
sedangkan Islam enggan menjadikan seluruh hidup manusia hanya tertutup dalam alam 
kebendaan yang sempit yang tidak sesuai dengan kejadian mereka yang murni dan mulia. 
Komunisma mahu mengubahkan manusia dan satu makhluk yang luhur, yang badannya 
berjalan di bumi dan rohnya menjelajah di langit kepada satu makhluk kebendaan dan 
kebinatangan yang seluruh ambisinya iaiah memuaskan keinginan-keinginan asasi, iaitu 
makan, minum, mendapatkan tempat tinggal dan mengisi nafsu sex seperti yang didakwakan 
oleh Karl Marx. 

Tiada seorang Islam yang terpengaruh dengan dakyah komunis boleh mendakwa bahwa 
seandainya kita menerima sistem ekonomi komunis, kita tidak semestinya terikat dengan 
falsafah kebendaannya, malah segala kepercayaan kita, Tuhan kita dan Rasul kita dan segala 
akidah kerohanian kita tidak akan terjejas sedikit pun, kerana sistem ekonomi komunis tidak 
ada kaitan langsung dengan segala kepercayaan itu. 

Tiada seorang pun yang boleh mendakwa demikian, kerana orang-orang komunis 
sendiri memustahilkan konibinasi itu. Mereka telah membuat satu pertalian yang begitu rapat 

di antara sistem ekonomi dengan akidah dan falsafah yang menjadi asasnya, menurut 
anggapan mereka sistem ekonomi itulah yang melahirkan akidah-akidah dan falsafah-falsafah, 
kerana itu sistem ekonomi komunis yang berlandaskan kebendaan yang tulin itu tidak 
mungkin melahirkan falsafah kerohanian atau tidak mungkin hidup seiringan dengan falsafah 
kerohanian. 

Orang-orang komunis juga percaya kepada dailektik kebendaan "Dialectical 
materialism". Menurut mereka pertarungan di antara yang berlawanan (golongan yang 
bermilik dengan golongan yang tidak bermilik) merupakan satu-satunya faktor yang wujud di 
belakang setiap perkembanganl ekonomi dan manusia, bermula dan tahap komunisma yang 
pertama inenuju ke tahap perhambaan dan terus ke tahap feudalisima dan dan sini 
berkembang pula kepada kapitalisma dan dan kapitalisma berkembang kepada tahap 
kornunisma yang kedua (sosialis 'dan seterusnya akan berkembang kepada tahap komunisma 
yang terakhir. Dengan menggunakan lojik dailektik kebetldaan inilah mereka cuba 
membuktikan kebenaran sistem ekonomi komunis mereka. Mereka mendakwa adanya satu 
pertalian ilmiah yang rapat di antara komunisma dengan lojik dailektik kebendaan itu. 

Di dalam teori dailektik kebendaan, Tuhan tidak mempunyai tempat untuk 
campurtangan dalam perkembangan hidup manusia, para Rasul dan ajaran-ajaran yang 
dibawa mereka juga tidak mempunyai tempat dalam perkembangan hidup manusia, malah 
menurut mereka, ajaran para Rasul tidak merupakan faktor yang melahirkan perkembangan 
ekonomi manusia, bahkan sebaliknya seluruh ajaran itu adalah hasil dan pertembungan faktor- 
faktor ekonomi sahaja. Dengan konsep ini hilanglah nilai Islam sebagai tenaga pembimbing 
umat manusia. 

Selain dari itu menurut teori dailektik kebendaan, seluruh perubahan dan 
perkembangan hidup manusia adalah berpunca dan faktor ekonomi, tetapi ternyata bahwa 
pentafsiran yang sedemikian apabila hendak ditafsirkan revolusi dan kemajuan umat Islam 
yang mendadak muncul tanpa sebarang perubahan ekonomi yang berlaku di Semenanjung 
Arab atau di dunia seluruhnya sebelum kedatangan Islam. Apakah faktor-faktor ekonomi yang 
mengakibahkan bangkitnya Nabi Muhammad membawa satu sistem hidup yang baru? 

Bagaimanakah sistem Islam itu dapat disesuaikan dengan sistem komunis? Setiap orang 
Islam percaya bahwa Allahlah yang mengatur kehidupan makhlukNya dan memberi hidayah 
kepada mereka melalui para RasulNya. Mereka juga percaya bahwa agama Islam itu adalah 
diturun oleh Allah bukannya lahir akibah faktor-faktor keperluan ekonomi. Oleh itu 
bagaimanakah kemurnian akidah umat Islam itu tidak terjejas apabila mereka mendokong 
sistem ekonomi komunis, sedangkan teori komunisma menegaskan bahwa tahap-tahap 
perkembangan hidup manusia itu adalah akibah dan pertarungan di antara yang berada dan 
tidak berada yang sama sekali tidak dicampurtangan oleh Allah, malah hanya dicetuskan oleh 
faktor-faktor keperluan ekonomi semata? 

Kedua: Manusia mengikut konsep komunisma adalah makhluk pasif yang tidak punya 
sebarang iradat dan kuasa dalam menghadapi kekuatan benda dan kekuatan ekonomi. Ujar 
Marx, "Dalam prodaksi ekonomi yang dilakukan oleh manusia anda melihat mereka terpaksa 
mengadakan hubungan-hubungan tertentu di antara mereka, iaitu perhubungan yang di luar 
kemahuan mereka. Perasaan manusia tidak menentukan wujud mereka, tetapi sebaliknya 
wujud merekalah yang menentukan perasaan mereka." 

Tetapi manusia dalam konsep Islam adalah satu makhluk positif yang punya iradat dan 
kuasa dalam menghadapi kehidupan. Firman Allah, "Kami jadikan untuk kamu segala apa 
yang ada di langit dan di bumi seluruhnya." (Surah al-Jathiah) 

Dalam ayat ini Allah dengan tegas menandaskan bahwa manusia mempunyai kekuatan 
yang teragung di bumi, sedangkan kekuatan-kekuatan benda dan kekuatan ekonomi adalah 
tunduk di bawah kuasa dan kemahuan manusia, bukannya manusia yang tunduk kepada 
kekuatan-kekuatan benda dan kekuatan ekonomi. Hakikat ini telah dibuktikan oleh sejarah 
perkembangan Islam sendiri, kerana kemajuan Islam tidak menurut undang-undang 
perkembangan Jabriah yang ditetapkan oleh teori dailektrik kebendaan. Ketika umat Muslimin 
menganut Islam di permulaan kelahiran Islam, mereka sama sekali tidak merasa bahwa satu 
pengaruh ekonomi sedang menguasai mereka tanpa dapat dielak oleh mereka lagi seperti yang 
dikatakan oleh Marx, malah apa yang dirasakan mereka ialah mereka sedang membentuk satu 
sistem ekonomi seperti yang diperintah oleh Allah dan mereka sedang menjalinkan hubungan- 
hubungan sosial dengan berdasarkan hidayah Islam. Mereka membebaskan abdi tanpa dipaksa 
oleh faktor ekonomi. Mereka membendung feudalisma, sedangkan di Eropah dan negeri-negeri 
yang bukan Islam feudalisma telah bertapak kukuh selama ratusan tahun. 

Apabila kita sanggup mendokong sistem ekonomi komunis, maka dengan sendirinya 
kita menerima falsafah komunis yang men jadikan manusia terkongkong kepada kekuatan 
ekonomi, iaitu satu kekuatan yang dianggap di luar daya — upaya dan kehendak mereka. 
Kerana itu mereka tidak lagi berusaha dan berfikir untuk mengubahkannya dengan kuasa 
iradat mereka. 

Ketiga: Sistem ekonomi tidak dapat dipisahkan dan falsafah sosial yang berdiri di 
belakangnya, dengan erti apabila kita menerima sistem ekonomi komunis, maka kita dengan 
sendirinya menerima falsafah sosial komunis. 

Menurut falsafah sosial komunis, masyarakat itulah yang menjadi pokok pangkal, 
sedangkan individu tidak lebih dan satu anggota kelompok yang tidak mempunyai wujud 
yang hakiki. Konsep ini bertentangan dengan konsep Islam yang begitu berat memberi 
perhatian kepada individu. 

Dalam Islam individu harus bertugas sebagai satu anggota yang aktif dan dinamis 
dalam membimbing masyarakat dan memikul tanggungjawab la juga harus bebas memilih 
kerja dan tempat kerjanya, bebas untuk memilih pemerintah-pemerintah yang disukainya dan 
bebas pula rnenggulingkan pemerintah yang dianggapnya menyeleweng dan ajaran Allah. 

Dalam Islam individu harus bertugas sebagai pengawal akhlak yang menjaga tatasusila 
masyarakat dan terjerumus ke dalam maksiat dan kebejatan. 

Tugas-tugas yang seperti ini tentulah tidak dapat dilaksanakan oleh individu yang 
hidup dalam sistem yang memandang individu itu sebagai sesuatu yang enteng atau sebagai 
pak turut atau tukang anggih kepada negara dalam segala urusan. 

Keempat: dan terakhir ialah falsafah komunis adalah berdasarkan teori bahwa faktor 
ekonomi merupakan satu-satunya faktor yang mempengaruhi dan mengendalikan seluruh 
urusan dan hubungan masyarakat. 

Islam tidaklah menafikan kepentingan ekonomi dan tidak pula menafikan betapa 
pentingnya masyarakat itu dibangunkan di atas asas ekonomi yang sihat agar masyarakat 
dapat membentuk kehidupan sosial yang menjunjung prinsip-prinsip akhlak, tetapi Islam tidak 
menerima bahwa seluruh hidup manusia itu dikongkong oleh pengaruh ekonomi sahaja dan 
penyelesaian masaalah-masaalah ekonomi bererti penyelesaian seluruh masaalah-masaalah 
masyarakat yang lain. 

Untuk lebih jelas, marilah kita ambil contoh si Ahmad dan Mahmood. Kedua-dua 
pemuda ini telah diberikan taraf ekonomi yang sama, tetapi kedua-duanya mempunyai tabiat 
yang berbeda. Si Ahmad mempunyai nafsu yang rakus. Seluruh tenaga dan fikirannya 

dicurahkan ke dalam aktiviti-aktiviti mengisi keinginan nafsunya, sedangkan si Mahmood pula 
seorang yang bijak mendisiplinkan dirinya. Di samping memberikan kenikmatan fizikal yang 
sederhana kepada dirinya, ia mencari pula kenikmatan rohaniah dengan usaha-usaha 
meluaskan ilmu pengetahuan, memperolehi kesenian, kemahiran dan memperkukuhkan 
akidah yang menjadikan pegangan hidupnya, tentulah kedua-dua pemuda ini tidak sama 
bentuk hidupnya walaupun mereka mempunyai kedudukan taraf ekonomi yang sama. 

Satu contoh lagi, si Amin seorang lelaki yang mempunyai peribadi yang kuat, kata- 
katanya dihargai orang dan perintah-perintahnya dipatuhi, sedangkan Si Ali seorang yang 
tidak mempunyai peribadi langsung. Ia hanya menjadi bahan ejekan dan mainan teman- 
temannya sahaja. Adakah masaalah si Ali ini dapat diatasi dengan ekonomi? Dan adakah 
bentuk dan kejadian hidup kedua-dua orang itu sama pula? 

Jika Si Aminah jelita dan si Fatimah buruk adakah masaalah si Fatimah dapat 
diselesaikan dengan ekonomi? Dan adakah kedua-dua wanita dapat menghadapi hidupnya 
dalam bentuk yang sama? 

Berdasarkan hakikat-hakikat inilah Islam tidak hanya memperhatikan nilai ekonomi 
semata-mata, malah ia memperhatikan sama nilai-nilai yang non-ekonomi terutama nilai-nilai 
akhlak, kerana Islam percaya bahwa di dalam hidup manusia terdapat nilai-nilai yang non- 
ekonomi. Dan nilai-nilai yang non-ekonomi itu pula memerlukan usaha-usaha untuk 
mengaturkannya sama seperti usaha-usaha yang diperlukan untuk mengaturkan ekonomi. 

Kerana itu Islam memberi perhatian yang bcrat kepada usaha-usaha mewujudkan 
hubungan yang mesra di antara hamba dan Tuhan, kerana itulah satu-satunya sarana yang 
ideal untuk membangunkan akhlak-akhlak yang murni dan untuk mengangkat manusia dan 
alam hidup kebinatangan yang penuh dengan sengkita dan hasad dengki, ke alam hidup yang 
murni yang penuh dengan kasih sayang. 

Dan satu segi yang lain pula Islam percaya bahwa tenaga rohaniah yang begitu berharga 
dan besar pengaruhnya dalam hidup manusia. Seandainya tenaga itu dibela sebaik-baiknya 
dan diasuh sebagus-bagusnya maka kesannya tidak kurang dan kesan semua faktor-faktor 
hidup yang lain termasuk faktor ekonomi yang digabung bersama, malah kadang-kadang lebih 
kuat dari seluruh faktor-faktor itu semuanya. 

Di dalam sejarah Islam terdapat tokoh-tokoh yang memperlihatkan kekuatan rohaniah 
yang luar biasa. Misalnya keteguhan pendirian Abu Bakar terhadap golongan yang murtad 
selepas wafatnya Rasulullah, beliau telah berdiri seorang diri dengan penuh azam untuk 
memerangi orang-orang yang murtad itu, sedangkan pemimpin-pemimpin Islam yang lain 
termasuk Omar bin al-Khattab sendiri tidak menyokong penderian beliau. Apakah yang 
mengukuhkan pendirian beliau? Tentulah bukan kekuatan kebendaan, bukan kekuatan 
ekonomi dan bukan pula kekuatan manusia biasa, tetapi yang benar-benar mengukuhkan 
pendirian beliau ialah kekuatan rohaniah yang mengikat beliau dengan Tuhannya. Kekuatan 
inilah yang membuat orang-orang yang lemah menjadi manusia yang penuh semangat dan 
mengubahkan kekuatan semangat kepada kekuatan kebendaan dan ekonomi yang tiada 
tanding di dalam sejarah manusia. 

Pendirian yang sekukuh itu juga telah diperlihatkan oleh Khalifah Omar bin Abdu Aziz. 
Beliau dengan gigih dan handal menentang kezaliman-kezaliman di zamannya dan 
membetulkan kepincangan-kepincangan masyarakat sehingga pada akhirnya beliau telah 
berjaya mewujudkan sebuah masyarakat Islam tanpa fakir miskin. 

Kerana itu Islam memberi perhatian yang serius kepada kekuatan rohaniah yang penuh 
mukjizat itu. Namun demikian Islam tidak menggalak orang menunggu mukjizat, malah 

menggalakkan mereka berusaha sedaya-upaya yang mungkin. Dan sebagai prinsip Islam yang 
tetap ialah, "Sesuatu yang tidak dapat dicegah oleh al-Quran, maka Allah akan cegahkannya 
dengan kuat kuasa pemerintah." 

Tentulah di luar keupayaan manusia untuk memberi seluruh perhatiannya kepada 
urusan ekonomi sahaja seperti yang disarankan oieh komunis dan serentak dengan itu kita 
mengharapkan mereka memberi perhatian kepada nilai-nilai akhlak dan rohaniah pula, kerana 
terlalu berat memberi perhatian kepada nilal ekonomi semata-mata itu akan membawa akibah 
yang buruk kepada manusia sama seperti bengkak yang menyerang mana-mana anggota 
penting seperti jantung atau hati. Anggota yang bengkak itu bukan sahaja tidak dapat 
menjalankan fungsinya dengan baik, malah mengganggu anggota-anggota lain dan 
menjalankan fungsi-fungsinya dengan licin. 

Mungkin setengah orang merasa jemu dengan penjelasan yang panjang lebar tentang 
segi teori Islam dan komunisma seperti yang kami telah bentangkan tadi, kerana mereka 
menganggapkan segi teori itu sebagai omong-omong kosong sahaja. Apa yang dapat menarik 
perhatian mereka hanyalah masaalah-masaalah yang praktis sahaja, kerana menurut mereka 
sesuatu masaalah itu boleh diselesaikan apabila dapat dipraktikkan. Pendeknya mereka ingin 
tahu apakah pertentangan dan segi praktis di antara Islam dan komunis. 

Kami tentulah tidak sependapat dengan mereka yang memandang sepi terhadap segi 
teori dan falsafah, kerana segi teori tidak boleh dipisahkan dan segi praktis. Di sana memang 
terdapat pertentangan dan segi praktis di antara Islam dan komunis di dalam persoalan- 
persoalan yang berikut: 

Pertama: Islam menganggapkan pemeliharaan dan penyelenggaraan anak-pinak sebagai 
tugas utama kaum wanita. Islam memandang tidak begitu senang apabila kaum wanita keluar 
bekerja di kilang-kilang dan sawah bendang, melainkan dalam keadaan-keadaan yang darurat. 
Dan yang dimaksudkan dengan darurat di sini ialah tidak ada lelaki yang mencari nafkah 
untuknya samada bapa, saudara lelaki, suami atau kerabat lelaki. 

Tetapi di dalam sistem komunis kaum wanita diwajibkan bekerja sama panjang dengan 
waktu kerja kaum lelaki. Komunisma menafikan perbedaan di antara lelaki dan wanita samada 
dan segi fungsi atau dan segi kejiwaan. Sementara ekonomi komunis pula adalah ditegakkan di 
atas dasar menambahkan pengeluaran hingga kepada batas yang maksima. Dan matlamat ini 
tentulah tidak akan tercapai melainkan dengan mewajibkan seluruh rakyat lelaki dan wanita 
bekerja di kilang-kilang, di makmal-makmal dan di ladang-ladang. Kaum wanita tidak 
dibenarkan bercuti melainkan di dalam bulan-bulan mengandung sahaja dan anak-anak yang 
dilahirkan mereka akan dipelihara oleh pusat-pusat pemeliharaan kanak-kanak yang diadakan 
oleh pemerintah. 

Oleh itu apabila kita menerima sistem ekonomi komunis, maka bererti seluruh kaum 
wanita kita terpaksa keluar bekerja dan ini tentulah bertentangan dengan konsep Islam yang 
mahu menyusun sistem sosial dan ekonomi masyarakat dengan berdasarkan ikhtisas masing- 
masing, kaum wanita berikhtisas dengan urusan dalam keluarga atau rumahtangga, sedangkan 
kaum lelaki berikhtisas dengan urusan-urusan luar rumah (Ini tidaklah pula menafikan kerja 
lelaki dan perempuan di dalam keluarga) 

Kalau ada orang yang mengatakan bahwa di dalam sistem komunis kaum wanita tidak 
semestinya harus bekerja di kilang-kilang, maka ia bukan lagi pendokong komunis, kerana 
pendirian komunis cukup jelas dalam hal ini. 

Mengenai persoalan menambahkan pengeluaran memanglah merupakan satu 
matalamat kemakmuran masyarakat yang penting, tetapi untuk mencapai matalamat ini, kita 

tidak semestinya menerima sistem ekonomi komunis, kerana negeri komunis sendiri 
mempelajari hal ini dan negeri-negeri kapitalis Barat. (Russia di permulaan gerakan komunis 
merupakan sebuah negara yang amat mundur dalam bidang perindustrian, kerana itu ia 
meminjam segala cara pengeluaran ekonomi negeri-negeri Barat) Di samping itu sistem 
pemerintahan Islam juga tidak menghalang sebarang langkah untuk menggunakan cara-cara 
yang paling moden untuk menambahkan hash pertanian dan perindustrian. 

Kedua: Sistem ekonomi komunis adalah ditegakkan di atas konsep kediktatoran kaum 
proletar. Negaralah yang menentukan seluruh pekerjaan rakyatnya dan membahagikan 
pekerjaan pekerjaan itu kepada kaum pekerja tanpa memperhitungkan kecenderungan dan 
kegemaran masing-masing, pendek kata kerajaan menguasai seluruh pekerjaan, tuturkata, 
perhimpunan perhimpunan dan arahan-arahan. Kaum pekerja tidak mempunyai sebarang 
kebebasan untuk memilih jenis-jenis pekerjaan dan tempat-tempat kerja yang disukai mereka. 
Segala-galanya ditentukan oleh negara. 

Di sini patut dibedakan di antara kediktatoran seorang pemerintah dengan kediktatoran 
negara. Seorang pemerintah diktator mungkin seorang yang baik, rendah diri dan bekerja 
semat untuk kebajikan negara, mungkin lebih dulu bermesyuarat dan berunding dengan wakil- 
wakil rakyat — samada benar atau bohong, sebelum menjalankan keputusan yang penting 
tetapi dalam kediktatoran negara hal-hal yang seperti itu tidak begitu diperhatikan apa yang 
menjadi tumpuan perhatian negara ialah menjalan dan mengawal sistem ekonomi komunis 
dengan segala kuasa dan kekuatan yang ada padanya. Kerana itu komunisma dengan tegas 
mengaku bahwa sistem pemermntahannya ialah sisten kediktatoran kaum proletar. 

Di samping itu sistem komunis masih lagi meraba-raba mencari jalannya. Mula-mula ia 
menghapuskan seluruh hak milik dan menyamakan upah di antara seluruh pekerja, tetapi 
setelah menghadapi tekanan.tekanan dan kenyataan ia membenarkan hak milik peribadi untuk 
sekadar tertentu dan membedabedakan upah mengikut kesanggupan pekerja. Ini bererti 
menyeleweng dan dua prinsip yang diperjuangkan oleh Karl Marx dan serentak dengan itu 
bererti dua langkah semakin hampir dengan konsep yang didokong oleh Islam. 

Kerana itu tidak ada sebab bagi kita umat Islam meninggalkan sistem Islam kita yang 
asli yang semakin banyak diakui oleh manusia setiap kali mereka gagal membuat percubaan 
yang baru. Adakah wajar bagi kita meninggalkan sistem Islam untuk menaiki keretapi komunis 
yang masib belum tentu haluannya walaupun haluannya berjalan begitu laju? 

Tindakan ini tidak akan diambil oleh seorang Muslim yang berakal dan berperibadi, 
kerana tindakan ini merupakan satu kekalahan jiwa yang total, satu kekalahan yang hanya 
sanggup diterima oleh orang-orang yang lemah dan pengecut. 




Salah Faham Terhadap Islam - Muhammad Qutb 

Bagaimana Jalannya? 

BAGAIMANAKAH jalannya untuk merealisasikan sistem Islam? 

Kita telah percaya bahwa Islam sebaik-baik sistem hidup di dunia ini. Kedudukan kita 
dan segi sejarah, geografi dan internasional telah meyakinkan kita bahwa Islam adalah satu 
satunya sarana untuk kita mencapai kembali kekuasaan, kehormatan dan keadilan sosial. 
Tetapi bagaimanakah jalan untuk merealisasikan pemerintahan Islam dalam sebuah alam yang 
anti Islam dan di dalam negerinegeri Islam yang diperintah oleh diktator-diktator yang 
menentang Islam sama seperti mereka menentang musuh-musuh luar. malah kadang-kadang 
lebih dahsyat lagi? 

Tiada jalan lain lagi melainkan satu jalan sahaja, iaitu beriman. Jika di permulaan Islam 
iman telah menjadi tenaga pembangunnya, maka iman juga yang harus menjadi tenaga 
pembangun Islam di zaman belakangnya. 

Kita kini sedang menghadapi suasana-suasana yang sama seperti yang dihadapi oleh 
angkatan pertama umat Muslimin di permulaan lahirnya Islam, umat Mushmin di waktu itu 
terdiri dan satu golongan yang kecil. Mereka menghadapi dua empayar yang paling kuat di 
zaman itu, iaitu empayar Rome di kiri mereka dan empayar Farsi di kanan mereka. Kedua-dua 
empayan itu mempunyai kelengkapan yang berkali-kai ganda melebihi umat Muslimin baik 
dan segi tenaga manusia, bekalan senjata, kekayaan kepandaian kepandaian perang. 
Pengalama-pengalaman ketenteraan dan politik. 

Tetapi walaupun demikian satu mirakal yang paling mengkagumkan dalam sejarah 
telah berlaku. Segelintir umat Muslimin yang kerdil telah berjaya mengalahkan empayar Rome 
dan empayar Farsi dalam masa tidak sampai setengah abad. Mereka telah menaklukkan negeri 
jajahan dua empayar yang luas itu yang memanjang dan Lautan India ke Lautan Atlantik. 
Bagaimanakah mirakal itu boleh berlaku? Pentafsiran sejarah yang berdasarkan faktor 
kebendaan dan ekonomi tidak dapat menjelaskan bagaimana mirakal itu berlaku. Hanya satu 
sahaja yang dapat member pentafsiran yang konkrit iaitu faktor iman. Iman inilah yang 
mendorong umat Muslimin berjuang dengan penuh keberanian. Orang-orang inilah yang 
kedengaran berdailog di medan perang. "Bukankah tiada dinding lagi di antaraku dengan 
syurga melainkan hanya aku pasti berjuang membunuh lelaki ini (penentang Islam) atau aku 
dibunuh olehnya." Dan serentak dengan kata-kata itu la meluru ke medan perang dengan 
penuh semangat seolah-olah ia pergi untuk memeluk pengantinnya. Atau berkata kepada 
musuh "Kamu tidak menunggu kami melainkan untuk memberikan kami salah satu dan dua 
hadiah yang paling cemerlang iaitu kemenangan atau mati syahid." Kemudian mereka mara ke 
tengah gelanggang pentempuran untuk menerima salah satu dan hadiah yang paling 
cemerlang itu. 

Ada 5 orang bertanya dengan hati yang ikhlas atau dengan hati yang pengecut, di mana 
alat senjata? Ya, kita memang memerlukan senjata, tetapi senjata bukanlah keperluan kita yang 
paling utama. Senjata sahaja tidak cukup. Di dalam peperangan dunia yang lepas tentera- 
tentera Itali memiliki senjata pembunuh yang paling pantas dan kuat, tetapi mereka kalah di 
sepanjang medan pertempuran mereka berlumb-lumba Ian dan medan perang meninggalkan 
senjata senjata mereka jatuh ke tangan musuh. Mereka tidak kurang senjata, tetapi yang 
kekurangan pada mereka ialah iman dan kekuatan batin. 

Patut juga disebut di sini tentang gerakan komando Mesir yang berjuang nienentang 
Inggeris di Terusan Suez. Bilangan mereka tidak sampai seratus orang. Mereka keluar 
melakukan seranganserang malam tidak lebih dan lima atau enam orang, tetapi mereka berjaya 

meletakkan tentera Inggeris dalam keadaan yang panik dan akhimya penjajah si tua bangka itu 
terpaksa menggulung tikar. 

Komando itu tidak mempunyai senjata pembinasa, tidak punya meriam-meriam berat, 
tidak punya kapalterbang dan kereta kebal, mereka hanya mempunyai pistol, senapang dan 
mesyenganmesyeng sahaja, tetapi di samping itu mereka memiliki sesuatu yang lebih kuat dan 
senjata iaitu iman. Mereka hidup dengan semangat segelintir pelopor-pelopor Islam di zaman 
silam yang benjuang menegakkan agama Allah dan kerana itu mereka berjaya mengusir 
penjajah British yang tua bangka itu. 

Sebenamya tiada siapa pun boleh berkata bahwa jalan untuk menegakkan sistem Islam 
itu adalah dihampari dengan bunga-bunga, malah jalan itu penuh dengan keringat darah dan 
air mata. 

Setiap da'wah memerlukan pengorbanan dan setiap kemenangan juga memerlukan 
banyak pengorbanan. 

Kerana itu kekuasaan, kehormatan dan keadilan sosial yang menjadi matalamat 
perjuangan kita adalah memerlukan pengorbanan-pengorbanan yang wajar dan kita semua. 
itu, sebetulnya tidak lebih dan apa yang kita telah korbankan untuk mengekalkan penjajah 
yang meletakkan kita dalam kedudukan yang hina-dina dan miskin pada hari ini. Beberapa 
banyak negeri-negeni di Timur Tengah ini telah berkorban di dalam peperangan dunia yang 
lampau? Beberapa banyak rakyat yang terbunuh di bawah kereta-kereta kebal tentera 
Bersekutu? Berapa banyak pula kaum wanita diperkosakan mereka, berapa banyak bekalan 
makanan yang dirampas tentera Bersekutu tanpa bayaran. Dan sesudah sekian banyak kita 
berkorban untuk pihak-pihak Bersekutu, tiba-tiba Tuan Churchill datang berkata kepada kita, 
"Kami telah melindungi kamu dan malapetaka peperangan, kerana itu kamu harus membayar 
harga perlindungan itu." 

Di satu masa dulu negeri-negeri belok Barat cuba mengheret negara-negara di rantau 
Timur Tengah ini dalam satu pakatan tentera yang diadakan oleh mereka dengan tujuan 
mengeksploitasikan negeri itu untuk kepentingan mereka. 

Seandainya kita pasti mati, maka mengapa kita memilih mati yang hina iaitu mati untuk 
kepentingan kerajaan-kerajaan Barat yang berikat. 

Seandainya setengah juta umat Islam sanggup mati kerana Islam, maka sudah tentu 
tidak ada satu kuasa penjajah Salib (Crusade) di negara-negara Islam. Itulah satu-satunyajalan: 

Setengah-setengah orang bimbang Islam akan diancam oleh komunis yang sedang 
berkembang di masa ini, sedangkan yang sebenarnya mereka tidak perlu bimbang, kerana bagi 
Islam kedudukan di dunia ini masih belum berubah, sebab negeri yang sedang dilanda oleh 
komunis sekarang adalah dulunya ialah negeri-negeri Kristian yang sentiasa bersikap anti 
Islam. Russia yang menjadi induk, di maria lahirnya komunisma, adalah dulunya sentiasa 
bekerja menimbulkan huru-hara di dalam negeri-negeri Islam. Negeri-negeri Eropah yang 
menjadi pusat Crusade yang anti Islam itu masih tetap dengan sikap lamanya. Tiada satu pun 
yang berubah. 

Kedudukan kita hari ini sama dengan kedudukan angkatan pertama umat Islam yang 
menghadapi ancaman dan dua empayar besar yang terletak di kiri kanan mereka. Pemerintah- 
pemerintah yang zalim di negeri negeri Islam sedang beransur ansur hapus Tiada siapa yang 
menyangka bahwa Raja Farouk dapat di guhngkan dan takhtanya dan sudah tentu peristiwa 
ini akan berulang pula pada raja-raja diktator yang lain. 

Kini gerakan rakyat Islam yang menuntut keadilan masyarakat melalui sistem 
pemerintahan Islam, bukan melalui usaha menjadi pak turut komunis dan kapitalis, tidak boleh 
dipandang sia-sia dan sepi lagi. 

Islam sedang bergerak maju dan kuat walaupun ia digugat liar dan ganas di segala 
tempat. Kerana seluruh suasana alam sedang bersiap untuk menyambut kebangkitan baru 
Islam, kerana Islam mempunyai tugas dalam kehidupan manusia yang sama penting dengan 
tugas lamanya di permulaan Islam, iaitu tugas mewujudkan sebuah dunia baru yang tidak 
terkongkong dengan kebendaan dan pergolakan ekonomi, sebuah dunia baru yang diperintah 
oleh satu sistem yang mengimbangkan tuntutan kebendaan dengan tuntutan rohaniah. 

Dunia yang telah lemas dalam kemajuan kebendaan dan kebuluran di dalam 
rohaniahnya, dunia yang tak pernah damai dan pergolakan-pergolakan yang pahit tentulah 
satu hari akan kembali mencari satu sistem hidup yang dapat mempertemukan alam 
kebendaan dengan alam rohaniah. Pendek kata, manusia lambat laun akan kembali kepada 
peraturan-peraturan hidup Islam walaupun mereka tidak memeluk agama Islam. 

Bagi kita umat Islam, jalan untuk merealisasikan sistem Islam tidak dihampari dengan 
bunga. Kita harus sanggup melakukan banyak pengorbanan seperti yang telah dilakukan oleh 
pelopor pelopor Islam di zaman lampau demi meyakinkan dunia terhadap kebaikan-kebaikan 
Islam, tetapi pengorbanan-pengorbanan itu telah dijamin kejayaan oleh Allah. FirmanNya, 
"Allah akan menolong mereka yang memperjuangkan ajaranNya, sesungguhnya Allah itu 
Maha Perkasa dan Maha Berkuasa." 

Sungguh benar Firman Allah Yang Maha Besar! 




